
PREFAŢĂ 


În memorabila ședință a Adunării Deputaţilor; din 9 mai 
1877, Mihail Kogălniceanu avea să vestească ţării și lumii în- 
tregi: „Sîntem independenţi, sîntem naţiune de sine stătătoare“. 
În discursul ţinut cu acest prilej, Mihail Kogălniceanu răspun- 
dea, cu demnitate naţională, învinuirilor nefondate ale Porții 
Otomane, argumentînd că România nu a fost, nu este şi nu poate 
fi nici în viitor integrată în Imperiul Oioman, ţara noastră 
avînd misiunea sa istorică de a exista liberă şi independentă. 
Cu verbul său incandescent, plin de adevăr şi de patos patrio- 
tic, arăta că era de datoria românilor să răspundă prin glasul 
tunului Îa șuieratul dezastruos al tunului otoman: „Precum pe 
noi ne. pîra Poarta şi ne învinovățea că am trădat interesele 
imperiului, că am rupt buna-credinţă, să declarăm și noi la 
rîndul nostru că; fiindcă tunul raţionează și pune în aplicațiune 
amenințările cuprinse în nota din 2 mai a lui Savfet-paşa, ase- 
menea şi noi am făcut recurs la tun şi tunul nostru răspunde 
tunului otoman. Ne întrebaţi acum ce sîntem? Sîntem în stare 
de rezbel cu turcii; legăturile noastre cu Înalta Poartă sînt rupte 
și, cînd va fi ca pacea să se facă, nu cred că un singur român 
va mai consimţi ca România să reintre în pozițiunea ei de mai 
înainte, rău definită, „hibridă şi jignitoare... Așadar, d-lor de- 
putaţi, nu am cea mai mică îndoială și frică de a declara în 
fața reprezentanţei naţionale că noi sîntem o naţiune liberă și 
independentă,“ Adresîndu-se compatrioţilor săi, Mihail Kogăl- 
niceanu releva cu claritate : „Noi trebuie să dovedim că sîntem 
o naţiune vie, trebuie să dovedim că avem conștiința misiunii 
noastre, trebuie să dovedim că sîntem în stare să facem şi noi 
sacrificii pentru ca să păstrăm aceaștă ţară și drepturile ei 

pentru copiii noștri; şi această misiune în: momentele de față 
este încredințată fraţilor şi fiilor noştri care mor la hotare.“ 

Proclamarea independenței naționale’ a României, de 
către principele Carol, la 10 mai 1877, şi consacrarea 
ei prin luptele eroice ale armatei române şi prin sa- 
crificiul întregului nostru popor, au aflat un puternic 
ecou în literatura română. Despre războiul de neatîrnare, despre 
faptele de vitejie ale ostaşilor şi ofițerilor români, care reînviau 
hărbăţia și gloria străbunilor, s-au scris numeroase pagini pline 
de simtire patriotică, de o autentică și emoţionantă vibraţie 
artistică. 

Desfășurarea trepidantă a evenimentelor din timpul răz- 
boiului de independență din 1877—1878 a solicitat în primul 
rînd poezia, prin disponibilitatea ei de a fi prezentă cu prom- 
ptitudine în actualitatea imediată. Exemplul cel mai viu îl 
constituie Vasile Alecsandri. În perioada în care ostaşii români 
luptau eroic la Griviţa şi Plevna, la Rahova şi Smîrdan, poe- 
tul se simţea alături de ei, stăpînit de sentimentul solidarităţii 
umane şi naționale, aducîndu-le un cald elogiu în cunoscutele 
sale poezii Peneș Curcanul, Sergentul, Căpitanul Romano, Hora 
de la Plevna şi altele, publicate în revista Convorbiri literare 
şi reunite în volumul Ostașii noștri, apărut la începutul anului 
1878. 


Datorită modalităţilor compoziționale și structurii sale spe- 
cifice, creaţia epică a implicat însă, ca întotdeauna, o gestație 
čeva mai lungă, reclamată de cantitatea materialului faptic, 
de conturarea şi mișcarea personajelor în cadrul acţiunii, de 
dimensiunea narațiunii dintr-o nuvelă sau un roman. De aceea. 
cele mai valoroase reconstituiri epice ale realităţilor din peri- 
oada cuceririi independenţei naţionale se vor realiza după o 
anume distanţă în timp, cînd faptele vor fi mai precis cunoscute 
şi sedimentate, cînd sursele de informare devin mai accesibile. 
îndeosebi prin tipărirea unui mare număr de documente mi- 
litare şi istorice, de relatări și memorii ale celor care au luai 
parte directă la lupte. În istoria literaturii române, un log dis- 
tinct îl ocupă evocările lui George Coşbuc din volumele Poves- 
tea unei coroane de oțel și Războiul nostru pentru neatîrnare, 
povestit pe înțelesul tuturor, romanul În război de Duiliu Zam- 
firescu, Povestirile din război ale lui Mihail Sadoveanu, schiţele 
lui Emil Gârleanu din volumul 1877, apoi rememorările lui Jean 

Bart, secvențele din romanul Papucii lui Mahmud al lui Gala 
Galacţion şi altele, pînă la cele din perioada contemporană, 
cum este romanul ciclic Zăpezile de-acum un veac al lui Paul 
Anghel. 

Urmărind istoria poporului român în momentele ei majora, 
din îndepărtatele vremuri ale înfruntării dintre daci şi romani, 
pînă la cele mai apropiate evenimente ale epocii în care a 
trăit, George Coşbuc a consacrat multe pagini războiului pentru 
cucerirea independenţei naţionale, din 1877—1878. În poezii ca 
O scrisoare de la Muselim-Selo, Povestea căprarului, Trei, Doam- 
ne, și toți trei, Pe dealul Plevnei, Coloana de atac, Dorobanțul, 
În şanţuri, Cîntecul redutei, Raport şi altele, reunite în volu- 
mul Cîntece de vitejie, apărut în 1904, George Coșbuc a zugrăvit 
atît înclestarea luptei, cît și admirabilele însuşiri de care au 
dat dovadă ostaşii români. Poetul le dezvăluie, cu o totală par- 
iicipare afectivă, marile calități morale, patriotismul, bărbăţia 
și eroismul, atitudinea demnă în cele mai, tragice împrejurări, 
încrederea în biruință. Cunoscător al sufletului și caracterului 
oamenilor din popor, a reîntrupat eroi anonimi din marea masă 
a ostașilor, oameni pentru care sacrificiul de sine, dăruit patriei, ' 
se circumscrie în ordinea firească a atitudinilor umane şi civice. 
Deși nu a fost martorul faptelor de vitejie evocate, totuşi George 
Coșbuc nu a plăsmuit gratuit scene de luptă, ci le-a cunoscut 
fie din relatări scrise, fie din povestirile participanţilor la război. 
lipsite de orice retorism, poeziile impresionează prin intensi- 
tatea dramatică a -evocării, prin dinamica interioară a versu- 

- rilor si conciziunea imaginilor. Edificatoare este poezia Raport, 
în care, în numai cinci distihuri, e concentrată bătălia pentru 
cucerirea Griviței, la 30 august 1877 cu asalturile care. s-au re- 
petat. Verşurile conving prin simplitatea și sinceritatea rela- 
tării : 

La ceasul trei pornirăm iuți, 

Dar ne-am întors în văi bătuţi. 


Din nou am dat asalt erou, 
Dar ne-am întors bătuți din nou. 


De-al treilea rînd deschis-am drum, 
Dar n-am bătut-o nici acum. 


Ne-am dus de-a patra oar-apoi 
Și-acum răzbim și-i batem noi. 


Near şi fi fost rușine-amar 
De -ne-am fi "dus și-acu-n Zadar. 


Concomitent cu poeziile inspirđte din războiul de indepen- 
denţă. George Coşbuc a elaborat două ample scrieri în proză, 
Povestea unei coroane de oțel şi Războiul nostru pentru neatir- 
nare povestit pe înțelesul tuturor, ambele apărute. în 1899. In 
aceste lucrări, scriitorul și-a propus să înfățişeze amănunțit, 
printr-o narațiune ușor accesibilă, desfășurarea evenimentelor 
și luptelor din timpul războiului, pentru a face cunoscute mai 
bine generaţiilor următoare faptele de eroism ale armatei ro- 
mâne, pentru â releva mai pregnant noul destin al poporului 
nostru, contribuind astfel mai activ la afirmarea şi întărirea 
conștiinței naţionale, la sădirea trainică a sentimentelor patrio- 
tice. Deoarece trecuseră peste două decenii de la războiul din 
1977, cînd tinerele generaţii nu cunoșteau decit din auzite evo- 
luţia evenimentelor din perioada cuceririi independenței, George 
Coşbuc a pornit, în. mod judicios, de la premisa că noile gene- 
rații 'nu cunoşteau decît din auzite evoluția, evenimentelor din 
«perioada cuceririi independenței, George Coșbuc a pornit, în 
mod judicios, de la premisa că noile generaţii trebuie să înţe- 
leagă clar caracterul drept," istoricește justificat al războiului 
din 1877. Poetul demonstra că, întotdeauna, românii n-au purtat 
nici un război de cucerire, ci numai de apărare a patriei și 
fiinţei sale naţionale: „Noi, românii, n-am căutat să ne întin- 
dem stăpînirea cu sila! armelor, n-am voit să luăm. nimic din- 
tr-al altora... Am purtat multe războaie, dar nici unul n-a fost 
ridicat de noi asupra altora, ci de alţii ridicat asupra noastră, 
Toate războaiele au fost de apărare, nu de cucerire și de lovire. 
Aşa și acum. Noi n-am dorit războiul. Ne-am ferit de el. Dar 
turcii ne-au lovit și ne-au nesocotit drepturile. Iar cînd dreptul 
e cu tine și cînd nu poți cu binele să te întelegi cu vrăjmaşii 
tăi, atunci poate, cu durerea în suflet, ești silit să-ţi calci pe 
inimă şi să loveşti în cel ce te loveşte.“ 

Timp de aproape cinci decenii, cartea Povestea unei coroane 
de otel a fost interzisă de regimul totalitarist, deoarece prima 
ei parte, intitulată Domnitorul, relevă rolul important pe care 
principele Carol, devenit. apoi regele Carol I al României, l-a 
avut în timpul luptelor pentru cucerirea independenţei naţio- 
nale.  Privindu-l în cadrul general al războiului, drept coman- 
dant al oștirii române, George Cosbuc argumentează că, în îm- 

prejurările specifice. din acea vreme, principele Carol a ştiut 
să exprime punctul de vedere al armatei noastre si voința na- 
țiunii române. Poetul prezintă cu obiectivitate modul în care 
principele- Carol a respins cu demnitate pretenţia absurdă a 
țarului Rusiei de a considera oștirea română drept o simplă 
unitate subordonată, fără nici un drept de a acţiona după pro- 
priile-i puteri, pe picior de egalitate. De asemenea, Coşbuc de- 
monstrează documentat, în spiritul adevărului istoric, că prin- 
cipele Carol a consimţit ca armata română să intre efectiv în 
luptă, ca aliată și nu ca subordonată a armatei rusești, sub co- 
manda sa supremă, numai în momentul în care marele duce 
Nicolae, fratele ţarului, văzînd că armata rusă este în pericol 
de a fi nimicită la Griviţa, a trimis domnitorului român o te- 
legramă disperată, prin care îl solicita să treacă neîntîrziat 
Dunărea, să intervină în luptă și să preia comanda operațiu- 
nilor, avînd în subordinea sa şi pe generalii ruşi. 

În celelalte părţi ale cărții, Oastea şi Tara, George Coşbuc, 
aduce un, binemeritat elogiu oastei şi ţării românești, vitejilor 
noştri ostași care s-au -jertfit pentru libertatea patriei. Pildele 
de. eroism şi de abnegaţie patriotică sînt înfățișate într-o bogată 
succesiune de scene şi episoade, bazate pe date și elemente 
reale, cu același respect pentru adevărul istoric, fără nici o fan- 
tazare sau romanţare. 

Fie prin comentarii directe, fie pe calea sugerării epice, 
George Coşbuc sublinia cu claritate că dobîndirea independen- 
tei naţionale, la 1877, însemnă pentru poporul român împlinirea 
unui vis măreț, transmis de secole din generaţie în generaţie, 
de-a - lungul grelelor încercări ale istoriei: „Patru sute de ani 
am așteptat noi ziua aceasta — scria George Coşbuc, Pentru 
ea s-au luptat marii voievozi ai noștri, pentru ea s-a vărsat 
atita sînge românesc prin toate văile ţării sute de ani. A sosit 
tîrziu această zi, dar a sosit măreaţă.“ 


În cea de a treia parte a cărţii, Tara, aduce emoţionanta 
mărturie că întregul popor a fost stăpînit de un nemaipomenit 
entuziasm în momentele decisive ale luptelor, paxrticipînd fără 
șovăire, dintr-o convingere patriotică organică, dintr-un sublim 
spirit de solidaritate naţională, la cucerirea libertăţii: „A fost 
o pildă frumoasă de trăinicie a neamului, de credinţă şi de 
mîndrie naţională, că întreg neamul s-a ridicat deodată, unii 
apucînd armele şi trecînd în țara dușmanului; iar cei rămaşi 

acasă, rupînd bucățica de pîine în două și trimiţînd-o jumătate 
celor ce se luptau... Înălțătoare de inimă şi dătătoare de fiori 
a fost pornirea sufletelor prin sate și orașe. Cînd a străbătut 
prin toate colţurile ţării vestea că noi ne gătim de război şi că 
ne-am rupt de turci, s-a cutremurat de bucurie toată suflarea 
românească.“ 

George Coşbuc evidenţiază vitejia ostașilor români, atitu- 
dinea lor dîrză și senină în fața morţii, încrederea în biruinţă, 
devotamentul patriotic necondiţionat. Porniţi în iureș la luptă, 
ostașii români păstrau cu preţul vieții lor drapelul patriei. La 
trecerea a peste două decenii de la războiul din 1877, cînd 
George Coşbuc publică Povestea unei coroane de oțel, era ne- 
cesar să fie tot mai bine cunoscute nu numai aspectele înălță- 
toare ale luptei eroice a armatei române, ci și condiţiile deo- 
sebit de grele în care au luptat, stările sufleteşti ale ostașilor. 
Scenele evocate sînt cutremurătoare, demonstrează că neatir- 
narea ţării a fost dobîndită cu preţul unor grele suferințe umane. 

Pentru a scrie Povestea unei coroane de oțel, George Coş- 
buc a întreprins e amplă documentare, pe lîngă arhivele ofi- 
ciale și memoriile participanţilor la război, investigînd un mare 
număr de veterani, îndeosebi oameni de la sate, ale căror în- 
tîmplări trăite nemijlocit le-a transcris artistic. Evocările im- 
presionează printr-o puternică senzație de real, de autentic, 
prin dramatismul expunerii, prin fiorul afectiv al naraţiunii. 

Alături de celelalte opere ale scriitorilor români închinate 
cuceririi independenţei naţionale, Povestea unei coroane de oţel 
a însutleţit şi va însufleți şi de acum înainte „generații întregi, 
sădindu-le în suflet dragostea și recunoştinţa pentru eroii pa- 
triei, dorința de a le urma exemplul, de a se dărui libertăţii 
pămîntului strămoșesc, păstrării drepturilor noastre istorice, apă- 
rării fiinţei neamului românesc. Parcurgînd emoţionanta măr- 
turie a lui George Coşbuc, care a menţinut şi mentine mereu 
vie amintirea eroicelor şi glorioaselor lupte pentru cucerirea 
independenţei naţionale, să încheiem cu îndemnul, profund ac- 
tual, adresat de Nicolae Bălcescu: ,„„Moșştenitori ai drepturilor 
pentru păstrarea cărora părinţii noștri au făcut atitea jertfe în 
veacurile trecute, fie ca aducerea aminte a acelor timpuri eroice 
să deştepte în noi sentimentul datorinței ce avem d-a păstra și 
d-a mări pentru viitorime această prețioasă moştenire“. 


TEODOR VÂRGOLICI 

Coroana regelui nostru Carol și-a tuturor regilor, 
pe cari ni-i va rindui Dumnezeu de-acum înainte în scau- 
nul domniei românești, este făcută din oţel de tunuri 
de-ale turcilor din Plevna. De-a dreapta și de-a stinga 
statuiei lui Mihai Viteazul, din București, sunt două 
tunuri așezate pe telegile lor. Ele au fost ale lui Osman 
în reduta Griviței. Uitîndu-te la ele, nici nu bănuiești 
cîtă pierire de români au făcut aceste două tunuri, cari 
stau așa de liniștite ca străjeri ai liniștitului Domn tur- 
nat „din bronz. 

Dar, pe cît de neastîmpărat a fost voievodul pe 
care-l străjuiesc, şi pe cît de multă pustiire a dus el în 
rîndurile turcilor, pe atît de nepotolite au fost ele și pe 
atîta pierire au zvirlit din gura lor de foc în rîndurile 
vitejilor dorobanţi ai noștri. . 

~ Astăzi sunt mute și reci. Dar atunci cînd aveau glas 
de tunet și erau aprinse de mînia dușmănească, înfio-` 
rătoare le-a fost puterea și dătător de spaimă, cîntecul! 
Viteji au fost cei ce.le-au dat rostire gurii lor, dar şi 
mai viteji aceia cari li s-au împotrivit mîniei și-au murit 
uimindu-le că nu pot îngrozi pe năvălitori. 

Și-au căzut în mîinile noastre, au căzut nu numai 
tunurile cetățuilor, au căzut însăși cetăţuile lui Osman, 
și a căzut Osman viteazul însuși. lar cu el deodată, pu- 
terea pe care o aveau turcii asupra neamului românesc. 
Si drept martori ai vitejiei noastre stau acele două tu- 
nuri, în vederea tuturor, acolo, la picioarele voievo- 
dului celui mai îndușmănit cu turcii, 

Din tovarășele lor am făcut altă mărturie, cu mult 
mai vorbitoare a vredniciei românești : le-am topit tru- 
pul de oţel și-am turnat dintr-însul o coroană. dorm- 
nească, vecinică stemă a puterii românești și. podoabă 
pe fruntea regilor noștri. Tunul duşman, care fulgera 
împotriva românilor, azi e fulger al măririi cumpărate 
cu vieţile noastre; şi-acum, în loc să ne vorbească de, 
robie şi de moșii de-ale sultanului, ne vorbește de li- 
bertate şi de-o țară- volnică pe soarta ei. 

Și de-a lungul vremilor, cît va voi Dumnezeir să 
trăiască printre neamuri neamul românesc, în țara lui 
cea de la strămoși moștenită din adîncurile vremii, ne 
vom mîndri cu coroana de oţel a ţării, și mărturie de-a 
pururi ne va fi de sfărîmata putere a celor ce ne-au stä- 
pînit odată, cu toate tunurile din care e făcută. 

Ne vom mîndri de ea, că mare luptă ne-am luptat 
și prin grele primejdii ne strecurarăm viaţa, pînă s-o 
dobîndim prin voinicia sufletului nostru dezmorţit prin 
străduinţă. Ea ne va mărturisi prin veci vrednicia, chiar 
atunci cînd de mult vor fi uitat nepoţii noștri că noi am 
tost în puterea turcilor odată, atunci cînd numai din 
cărţile prăfuite vor mai ști urmașii noştri ce greu æ fost 
traiul amăriît al strămoșilor lor, așa de amărit încît lor, 
celor liberi de mult și tari de vreme îndelungată, totul 
li se va părea ca o vorbă din poveste. 

Precum e steagul semn al oștirii, așa e coroana 
semn al Domniei. lar coroanele celor ce stăpînesc țări 
şi păstoresc popoare sunt făcute din aur şi din pietre 
sciimpe, iar vulturii, ori leii, ori soarele și fel de fel de 
alte semne de pe ele sunt închipuiri ale faptelor mari 
și strălucite, pe cari le-a făptuit ţara, ori ale vreunor 
vrednicii mari ale neamului. Coroana României, fiind 
de oţel, închipuiește, prin însuși oţelul ei, deoparte o 
vrednicie mare a neamului românesc : trăinicia de oţel 
a firii și fiinţei noastre; iar de altă parte, o faptă stră- 
lucită : restatornicirea domniei românești prin războiul 
pentru neatirnare! 

"Pentru voi, acei ce-n vremea păcii sunteţi plugari 
și păstori, iar în vremea războiului, dorobanţi ai țării, 
peniru voi am scris cartea aceasta, ca să ştiţi și să cu- 

noașteţi cine-a făcut Coroana de oțel şi cum au făcut-o, 
Cetind cartea, veţi băga de seamă că în povestea mea 
s-amestecă alte povești, ale altor întîmplări de mai 
nainte, cari se ţin lanț una de alta. Că Domnia puter- 
nică de azi ne-a venit pe urmele neatirnării, iar neatîr- 
narea ne-a adus-o războiul, și războiul a fost adus de 
restatornicirea Domniei; iar aceasta a fost o urmare a 
Unirii Principatelor, care a fost și ea, la rîndul ei, adusă 
de alte întîmplări. 

Toate acestea sunt fapte mari, și mari vor rămînea 
de-a pururi; iar povestea lor, vrednică să fie scrisă pe 
pietre anume puse pe marginile drumurilor, ca toţi dru- 
meţii să le cetească și să se închine înaintea lor, căci 
fapte sfinte sunt. Iar faptele sfinte ale neamului româ- 
nesc trebuie să fie pentru noi Evanghelia. neamului, pre- 
cum e carte sfîntă pentru creștini Evanghelia lui Hristos, 

Eu, dacă era să vi le spun pe toate, m-aş fi întins cu 
povestea prea departe. Mie mi-a stat în gind, mai întîi 
de toate, războiul, dintru care ni s-a izvodit de-a drep- 
e Uau de astăzi, al cărei semn văzut e Coroana 

e oțel. 


Să cetiţi cartea cu multă luare-aminte, români! Și 
mîndriţi-vă cu faptele povestite, căci ale voastre sunt! 
Şi rugaţi pe Dumnezeu să dea copiilor și nepoților noștri 
priceperea și bărbăţia pe care au avut-o strămoșii şi 
părinţii lor, ca să fie apărători ai ţării și ai neamului, 
tot așa de viteji ca și voi. Încredeţi-vă în puterile noas- 
tre, căci în credință e mîntuirea; și luptaţi-vă cu suflet 
ca de-a pururi prin veacuri neamul nostru să fie prea- 
mărit şi tare, precum a fost mai de mult și cum este 
astăzi, căci e neam voinic și popor iubit de Dumnezeu 
şi ursit să fie căpetenie printre neamuri ! 

DOMNITORUL 


ÎNAINTE DE RÂZBOI 


Cînd a intrat în ţara care-l alesese domnitor, prin- 
tul Carol a zis către cei ce-l întimpinară : „În clipa în 
care am pus piciorul pe acest pămînt, cu sfințenie apă- 
rat, am și devenit român. Cetăţean astăzi, iar mîine sol- 
dat de va fi nevoie, eu voi împărtăși cu românii și soarta 
cea bună și soarta cea rea." 


Unsprezece ani a fost, după vorbele sale, numai 
cetăţean, dar a venit și nevoia, cînd a trebuit să fie sol- 
dat, și pe cît a fost de înțelept cetățeanul, pe atîta a 
fost soldatul de vrednic. 

Cit a ţinut războiul, el n-a avut astîmpăr și alinare. 
Cinci luni încheiate a stat tot în tabără, în mijlocul oș- 
lirii luptătoare, ba de multe ori în focul plumbiior; și 
cra cu capul într-o sută de părţi: toate trebuia să le 
slie, toate să le vadă, toate să le cîrmuiască și să răs- 
pundă pentru toţi și pentru toate. 


Fiecare își cunoaște greul său, și tot pe al său îl 
crede mai amar. E adevărat, bunăoară, că oșteanul de 
vind rabdă gerul și foamea, bătaia vîntului și a ploilor, 
ci e silit să intre unde-și vede cu ochii pieirea. Greul 
pe care-l duce i se pare azvirlit pe nedreptul în spatele 
lui şi e ispitit să creadă că e bine în război de generali, 
vă stau pe loc și dau porunci. E părere! Toţi, de la oș- 
lcan pînă la căpetenia oștirii, își au greutăţile lor, toate 
«mare, și numai felul lor le deosebeșie. 

După ce veţi fi cețit cele ce vi le voi spune despre 
traiul și trudele Domnitorului pe timpul războiului, des- 
pre amarurile cîte le-a îndurat, veţi vedea că oşieariul 

de rînd poate fi vesel că e numai oștean. E adevărat că 
Domnitorul ar fi putut trimite pe un general să cîrmu- 
iască războiul, iar El să stea acasă, Dar tocmai fiindcă 
a voit singur să se lupte cu greutăţile şi să stea ca strajă 
neclințită unde era nevoie de El, tocmai de aceea tre- 
buie să ne uităm mai cu drag la Dînsul, să-l luăm ca 
pildă a iubirii de datorie și a credinţii către ţara căreia 
i-a jurat, s 

Născut dintr-un neam de oameni războinici, El în- 
suşi are porņgiri spre fapte viteze, l-a fost dragă oștirea 
și de aceea, îndată ce s-a aşezat în scaun, a început 
să-şi întemeieze cu tot dinadinsul oştire stătătoare. A 
găsit la venirea lui puţintică oştire, dar cu străduință 
multă și cu multă voinţă a tot sporit-o, făcînd-o asemeni 
oștirilor vechi ale altor ţări. Şi cît! de bine ne-a prins 
oștirea ! Dacă ne găsea războiul fără oştire îndeajuns, 
ori cu oştirea neîngrijită, noi poate că și azi am fi plătit 
turcilor bir, 

Și-a făcut o oştire vitează, căci românii din firea 
lor sunt porniţi spre lupta dreaptă a vitejiei, și, cu 
puţină trudă, faci din ei oșteni desăviîrșiţi. Vechii voie- 
vozi aveau oștiri puternice nu prin mulțimea lor, ci pria 
voinicie și iscusinţă. Cîntecul ferentarului zice : 


„lute ca săgeata, tabăra străbate, 
Bate singur, zece, cincispreze bate, 
Ferentar sunt eu!“ 


A fost o vreme cînd singuri noi românii aveam 0ș- 
tire stătătoare, în toate ţările de pe atunci ale Euro- 
pei. Ţările, pe atunci, aveau numai lefegii, oșteni plă- 
tiți, cari, după isprăvirea războiului se împrăștiau; iar 
oștirea noastră era, după felul oștirilor de astăzi, ni 
adunată în pripa primejdiei şi risipită după isprăvirea 
răului, ci totdeauna sub arme pe lingă voievod, E ade- 
vărat că legea, limba și moșia ne-au fost mintuitorii 
noştri; lor le mulţumim viața pe care ne-an: strecural-o 
printr-atitea primejdii ale veacurilor. Dar legea ne-am 
apărat-o cu sabia, cu sabia ne-am apărat și moșia. Dum- 
nezeul nostru a fost un Dumnezeu al războaielor și nu- 
mai puterea oștirilor noastre ne-a mîntuit capul, 

II 


În primăvara anului 1877, ţara noastră era în mare 
nedumerire. Rușii începuseră războiul; oștirile lor s-adu- 
nau la Prut; ale turcilor, la Dunăre. 

După obiceiul vechi, războaiele dintre ruşi și turci 
se purtau în ţara românească. Ea le era drumul rușilor, 
cari se grăbeau să ajungă mai iute la hotarul ţării tur- 
cești, și în drumul turcilor, cari năzuiau să întimpine 
pe ruşi și să poarte războiul afară din ţara lor. 

Ori biruiau rușii, ori turcii, ţara noastră pătimea tot 
aceleași rele. 

După legămintul din străbuni, noi eram datori să 
tinem cu turcii în vreme de război și să le dăm și oaste. 
E lucru lesne de înţeles, că, de tineam cu turcii, ne stri- 
cam cu rușii. Ei de ciudă ne călcau ţara și ne făceau 
lot răul pe care ţi-l face vrăjmașul. 

Ne-am ispitit noi de mai multe ori să cătăm sprijin 
la ruși şi să ţinem cu ei în vreme de războaie cu turcii; 
şi iarăși e lesne de înțeles că în felul acesta ne-a fost 
și mai rău, Turcii, fiindu-ne dușmani, ne pustiiau ţara și 
ne-o aprindeau, iar după isprăvitul războiului ne aveau 
cu totul pe mîna lor, să se răzbune cum le place. Ca 
pedeapsă ne sporeau birul, ne puneau greutăţi din nou 
izvodite. 

Dar ori cu cine ţineam, tot rău ne mergea, și ruga 
noastră cea din inimă era: „Apără-ne, Doamne, de foa-, 
mete, de ciumă şi de războaie între ruși și turci, 

Acum, pornindu-se din nou războiul între ei, ne 
dase prin gînd c-ar fi bine să nu ţinem nici cu rușii, nici 
cu turcii. Să se bată ei, cît vor pofti, dar pe noi să ne 
lase în pace. 

Și la urmă și rușii și turcii s-ar fi învoit cu treaba 
asta. Ei aveau să intre în ţară la noi, să se bată împreu- 
nä; iar noi să stăm- deoparte, nedind ajutor și oştire 
nici unora, nici altora. 

Dar ce folos am fi avut noi dintr-asta? Ţara ar fi 
fost şi atunci călcată de oștiri străine, poate mai rău ca 
de altădată, căci acum și unii şi alţii ne-ar fi fost ne- 
prieteni. Ne-am îi cruțat oșiirea de pierire, dar ţara ar 
fi fost tot în foc şi sub sabie: 

lar pe noi de țară ne durea. Țara trebuia scutită de 
pustiiri şi de năvăliri de oştiri străine. 

Ar fi fost ușor lucru. Ţara era a noastră, eram stă- 
„pîni pe ea, şi.trebuia s-o spunem şi turcilor, și rușilor 
că nu le dăm voie să intre în ţară. 

Ușor de zis, dar iată că rușii și turcii erau hotărîţi 
să intre cu oștile în ţară la noi, peste voia noastră. 

Cînd îţi intră în casă, peste voia ta, ai dreptul să 
te aperi, Acest drept îl aveam și noi. 

Am fi putut să trimetem oștiri ori la Prut, să îm- 
piedice pe ruși de-a intra în ţară, ori la Dunăre, să îm- 
pedice pe turci.. 

Dreptul însă e una, iar putinţa e alta. Dacă am fi 
încercat să oprim pe ruși, n-am îi putut. Oștile lor sunt 
mari şi multe. Ei și-ar fi făcut loc cu de-a sila și tot ar 
îi intrat în ţară, iar atunci s-ar fi purtat cu noi dușmă- 
nește. 

Dacă am fi încercat să oprim pe turci, ar fi însem- 
nat că le suntem duşmani și că ne-am răzvrătit. Și dacă 
s-ar fi întîmplat la urmă să bată turcii pe ruși — cum 
i-au și bătut la Plevna și cum i-au mai bătut și într-alte 
războaie — n-am fi ajuns tot pe mîna lor ?... n-ar îi fost 
tot cîntecul cel vechi ? 

Iar să te împotrivești în două părți, și la Dunăre şi 
la Prut, ar fi fost faptă de nebun. 

* Aceasta ne era acum nedumerirea. Cu - binele nu 
puteam face nici pe turci, nici pe ruşi să nu ne calce: 
ţara, Cu răul, nici atîta. 

Să le fim și unora și altora într-aceeași vreme prie- 
teni, era rău. Să le fim amîndurora deodată dușmani, 
era și mai rău. : 

Să stăm cu oștirile deoparte, la munte, și să lăsăm 
țara pe mîna rușilor și a turcilor, era faptă de om slab. 
De ce aveam oştire bună și vitează ? Ca să stea, deo- 
parte prin munţi, în vreme ce în ţară era război și pus- 
tiire ? 

Dar să băgăm oastea în foc, era și mai rău, căci 
trebuia să ţinem partea ori turcilor, ori rușilor. 

În vremurile acelea nu știam unde ne stă capul. Ne 
era, cum zice vorba, greu la deal și rău la vale. Înainte, 

foc; îndărăt, apă mare. Nu puteam merge nici încolo, 
nici încoace ; iar dacă stăteam pe loc, ne ajungeau amîn- 
două Ideodată. 


III 


Țara întreagă îşi puse atunci toată nădejdea în Dom- 
nitorul ei. Era un om: cu minte și chibzuit, și El avea 
să știe cum să scape ţara de primejdii. 

Cum o zice El, aşa să fie. 

Asta însemna că ţara avea deplină încredere în cu- 
minţenia Domiitorului și în. sufletul lui de bărbat, care 
știe cum să 'rupă lucrurile într-un fel, și mai ales în 
inima sa cea mai presus decît toate doritoare numai de 
binele şi de fericirea ţării noastre. 

Dar cu atîta era mai greu lucru pentru Domnitor. 
Dacă lucrurile, aşa cum le-ar fi hotărît El, ar fi ieșit 
rău, dacă ne-am fi încurcat într-un război fără noroc și 
dacă ţara ar fi fost azvîrlită într-o stare mai rea decit 
mai înainte, toată răspunderea pentru relele aduse ar 
îi căzut pe capul Domnitorului. 

El a zis să facem așa! 

Am avut şi noi, românii, domni buni și vrednici 
de-a lungul vremii, cari şi-au iubit neamul, dar cînd au 
ajuns în încurcături mari, au părăsit mai bine scaunul 
domniei, decît să ia răspundere prea grea şi să se știe 
învinuiți că din fapta lor a pornit răul ţării. 

Poate că a fost bine și așa. Dar e cu mult mai bine 
și mai frumos cînd Domnul stă alături cu ţara în pri- 
mejdie și nu se dă în lături de grija și de greutatea răs- 
punderii, cînd face aşa cum crede El că e mai bine, şi 
cînd cu inima curată poate să zică în faţa lumii și a lui 
Dumnezeu: „Dacă au ieşit lucrurile după cum le-am 
voit, este că așa a vrut puterea Celui-de-Sus“. 

Si așa a făcut Domnitorul nostru, luînd răspunderea 
asupra sa. 

„A chibzuit singur, s-a frămîntat zile și săptămîni 
întregi cu gîndurile, judecînd în sufletul său bunele. și 
relele pe cari ni le-ar putea aduce prietenia ori dușmă-. 
nia, fie cu rușii, fie cu turcii. A cumpănit. părerile oame- 

niior luminaţi și pricepători, a ispitit gîndurile mulțimii 
din ţară, a cerut sfatul bătrînilor ţării și prin scrisori a 
cercetat gîndurile celor mai ispitiţi oameni într-ale po- 
liticii: 

A voit să le știe pe toate, ca să se încredințeze și 
de ceea ce-ar face alţii fiind în locul său, 

Mai întîi a adunat pe toţi bărbaţii noștri cei mai cu 
pricepere îniru cîrmuirea ţării și s-a sfătuit cu ei. Din 
nepotrivirea lor în gînduri se vedea lămurit ce încurcă- 
tură dase peste noi. Unii găseau cu cale să lăsăm ţara 
deschisă în drumul oștirilor rusești și turceşti, iar oas- 
tea noastră să se adune în munţii Olteniei. 

Alţii se luptau cu gindul că ar fi mai bine să ne dăm 
de partea turcilor, că de vor birui turcii, nu ne va fi mai 
rău de cum ne-a fost; iar de nu vor birui, ruşii tot nu 
ne pot face răul ce ni-l pot face turcii, nu ne pot mări 
birul, nu ne pot surpa așezăminiele țării. 

Iar alții se străduiau cu povata, să ne dăm pe par- 
tea ruşilor și ne mîntuiam odată de turci, scăpînd ţara 
de bir și de stăpînire. 

Toţi aveau dreptate şi temei în spusele lor. 

Cei ce vroiau prietenia cu turcii, aduceau ca temei 
„grija lor de, neizbiîndirea rușilor și de multa supărare 
apoi a turcilor și a răzbunării lor. 

Cei ce năzuiau spre ruși, aduceau ca temei oștirea. 
moastră. Acum aveam oştire, nu ca alte dâţi, cînd s-au 
mai învălmășii ruşii cu turcii, și cînd noi n-aveam 0ș- 
tire deloc, Acum, oștirea noastră putea să ţie piept cu 
turcii, Și aveam și un Domn cu minte și cunoscător în- 
tr-ale purtării de războaie, ziceau ei. 

Așa erau împărţite gindurile oamenilor. lar Dom- 


nitorul tot nelămurit era. 


IY 


Pe acele vremuri, Domnitorul avea de cel dintîi 

. sa d Ss: . . 
sfetnic al său pe ion Brătianu. Acesta, ca și Domnitorul, 
se. încredea orbește în oștirea ţării şi se bizuia pe pu- 
terile ei. 

Brătianu -da tot. aceleași poveţe Domnitorului, pe 

cari însuși Domnitorul le găsise c-ar îi mai bune; adică 
să facă un legămîni priincios cu rușii pentru trecerea 
lor prin țară, dar prietenie să n-aibă cu ei, nici în clin, 
nici în mînecă. Iar oșțirea noastră să se adune toată în 
Oltenia, ferindu-se din calea rușilor, ca să se vadă că 
ea nu ţine nici cu rușii, nici cu turcii, 

Și Domnitorul s-a hotărît așa: a făcut legămînt cu 
ruşii. Le da voie să treacă prin. ţară, ca oricăror drumeţi, 
fără să-i aibă nici prieteni, nici dușmani. 

Dar pentru asta, turcilor le-a sărit ţandăra. 

Parcă erau de pe altă lume, așa nu voiau să înţe- 
leagă silnicia care ne-a făcut să lăsăm pe ruși să treacă 
prin țara noastră. Părintele Domnitorului, prinţul Anton, 
zisese că de vom da voie rușilor să treacă Prutul, turcii 
ne vor găsi pe jumătate vinovaţi şi ne vor ţine măcar 
pe jumătate de dușmani ai lor. Cînd colo, turcii ne-au 
găsit vină deplină și ne-au ţinut de dușmani pe de-a 
întregul. 

Abia sosiră ruşii la Dunăre, și într-o zi Osman-pașa, 
mai-marele Vidinului, a și început să-și arate colții. Fără 
să le dăm măcar pricină de bănuială că le voim răul, 
turcii lui Osman au sărit cu tunul şi au început să bată 
Calafatul. Apoi au început să bată toate orașele de pe 
lîngă Dunăre, arătindu-ne vrăjmășie îndesală și cu vîrf. 

Acum se schimbaseră lucrurile, 

După legămintele noastre cu turcii, ei aveau să ne 
apere ţara, că era sub stăpînirea lor. Dacă le-am fi ară- 
tat noi vrăjmășie și am fi tras noi dintîi cu tunul, ar fi 
zis toată lumea că ne-am răzvrătit și am lovit pe stă- 
pîinii noștri. Şi dacă ne-ar fi bătut în război, nimeni nu 
ne-ar fi dat dreptate, cum nu dai celui ce ridică mîna 
asupra mai-maărelui său, 

Dar acum, ei ridicaseră mîna asupra noastră, ei cari 
aveau datoria să ne apere. 

„lar noi aveam dreptul să ne apărăm și să facem 
război cu ei, Și nimeni nu ne-ar fi făcut vină dintr-asta, 
Şi chiar dacă ne-ar fi biruit ei în război, ar fi sărit lumea 
să ne miîntuie şi să nu ne lase urgiei lor, întocmai cum 
«aperi pe cel slab cînd cel tare îl bate fără nici o vină. 


Era acum altă foaie. Inima Domnitorului a crescut 


23 


de bucurie, văzînd cum s-au schimbat în bine lucrurile 
şi că singuri turcii și-au tăiat apa de la moară, 

Dacă turcii voiesc războiul, să-l aibă! 

Ţara era amărită pe turci, de cîte ne făcuseră de 
veacuri; și acum oşiirea ne era voinică și doritoare de 
luptă, iar Domnitorul atîta dorea să-și boteze oștirea în 
foc vrăjmășesc, 

Îndată după pornirea vrăjmășiei din partea turcilor, 
începută de Osman, întreaga țară românească s-a cu- 
tremurat de bucurie că turcii singuri ne-au 'cerut răz- 
boiul, Toţi ne-am aflat gata să sprijinim pe Domnitor 
şi cu sufletul tot să-l ajutăm întru purtarea războiuiui, 

Țara noastră s-a rostit neatirnată de stăpînirea tur- 
cească, iar Domnitorul ieșit de sub poruncile sultanului 
și nesupus decît lui Dumnezeu și legilor țării noastre. 
Toţi, într-un gînd, am cerut ștergerea birului ce l-am 
dat turcilor şi printr-asta am rupt toate legămintele ce 
ie făcuseră strămoșii noștri cu turcii. 

Pînă atunci am fost sub un fel de opitropie a turci- 
lor, eram crezuţi slabi și avînd nevoie de apărare străi- 
nă, Acum ne-am scuturai jugul epitropiei. Dar trebuia 
s-arătăm într-un război că într-adevăr n-avem nevoie 
de. ea, că ne putem ţine pe picioarele noastre şi că sun- 
tem destul de tari să ne apărăm noi singuri. 


V 


Războaiele, pe lîngă pustiire și foc în țară, pe lîngă 
moarte de oameni, de sărăcie, de boale și de foamete, 
aduc şi spaimă multă. Adeseori spaima face mai mult 
rău țării decît războiul însuși. 

Oamenii își lasă casele și fug, negustorii îşi curmă 
negustoria și toată lumea umblă zăpăcită. Se sperie unii 
de vorbele altora, și chiar cei mai cu suflet, cînd văd 
pe unul și pe altul că-și adună avutul şi fuge, își pierd 
firea şi fac și ei ca fricoşii. 

Peste capul nostru trecuseră atitea rele aduse de 
războaie, încît am umblat vecinic cu gheaţă-n sîn. 

Cînd au început să curgă oștile rusești spre Dunăre, 
țara noastră se răscoli de spaimă şi de groază. „Au să 

treacă turcii, să ne pustiiască țara“, ziceau bătrinii cari 
o mai păţiseră. 

De obicei, cînd aveau războaie cu rușii, turcii apu- 
cau rușilor înainte şi le ieșeau întru întîmpinare în ţară 
la noi. Două locuri le erau mai cu priinţă pentru întîm- 
pinare : Giurgiul și Calafatul, 

Giurgiul a fost pînă mai acum vro cincizeci de ani 
cuib turcesc: în țara noastră. El și Brăila erau oraşe ale 
sultanului pe pămîntul româniior și într-aceste orașe 
aveau chiar și biserici turcii, Acum erau ale noastre cu 
totul. 

În fața Giurgiului e cetatea cea tare a Rusciucului, 
iar în fața Calafatului e Vidinul, cea mai puternică ce- 
tate turcească de la Dunăre. Şi le era cu îudemînă tur- 
cilor să treacă în. ţară, la noi, acolo unde aveau sprijin 
la spate, cetăţi puternice, 

De la Giurgiu, turcii puteau înainţa iute și de-a 
dreptul spre București, în vro cîteva ceasuri, iar de la 
Calafat — după obiceiul cum poartă ei războiul — so- 
seau în coastele rușilor, cari se îngrămădeau la Du- 
năre. 

De aceea noi, înainte de a se începe 'războiul, am 
adunat oști la Giurgiu şi la Calafat, ca să nu lăsăm 
turcii să treacă Dunărea. Și, lucru de mirare, de rîndul 
acesta turcii n-au încercat să treacă, măcar că își adu- 
naseră multă putere de oști într-aceste locuri. 

Dar marginea ţării o ducea într-o spaimă, N-au tre- 
cut turcii azi, dar vor trece mîine! Degeaba li se spu- 
nea oamenilor, că turcii n-au să treacă în ţară, că în 
drumul lor e multă oştire românească și destul de tare 
ca să.oprească pe turci. 

Spaima îi făcea să nu se încrează în oştire. Şi tot 
mai mult sporea zvonul că turcii s-adună cîtă frunză și 
iarbă și că e mare primejdie la Giurgiu şi la Calafat, 

Locuitorii din părţile acelea fugiră; cei din Bucu- 
rești nu vedeau decît turci și se grăbeau să-și încarce 
averile în căruţe şi s-apuce prin văile Prahovei, ba să 
treacă și munţii la Brașov. 

„A fugit Vodă 2% întrebau unii. Şi se mirau că Vodă 
n-a fugit din Bucureşti. Era, adică, obiceiul, mai înainte, 

cînd Domnii erau slujbași plecaţi ai turcilor și lipsiţi de 
oştire, să-și adune averea și să plece la Brașov, cînd se 
izvodeau războaie și năvăliri de turci. 

Acum însă aveam oștire multă și vrednică, iar Dom- 
nul nu era slujbaș al turcilor de azi pe mîine. Dar noi 
încă nu ne obicinuiserăm cu gindul că avem o oştire și 
astfel de Domn. Vedeam oștirea și n-o vedeam, şi nu 
ne venea să credem că o avem, Nu ne cunoșteam pu- 
terile, 

Ființarea Domnitorului în Bucureşti mai ;domolea 
spaima, „Dacă lui nu i-e frică“, ziceau cei mai fără pri- 
cepere, „se vede că nu e primejdie!“ Şi iarăşi se gîn- 
deau că poate la urma urmei turcii nu trec Dunărea, toc- 
mai din pricină că oștirile noastre sunt într-adevăr tari. 
Cei mai credincioși, ca Toma, clătinau din cap şi nu 
se găseau de mirare. 

Domnitorul se străduia din răsputeri să astimpere 
spaima. Cînd se zvonise dintru-întii, că de data asta s-a 
isprăvit cu țara românilor, că turcii au s-o bată cu totul 
și s-o aibă în stăpînire deplină, cum au țara bulgărească, 
și că tot pămîntul țării va fi luat de turci, Domnitorul 
a domolit zvonul şi spaima, nu cu vorba, ci cu fapta, 
Era, adică, în Moldova, un boier care voia să-și vinză. 
moșiile, și Domnitorul, ca să arate ţării că turcii nici 
n-au să bată ţara și nici să ia pămînturile, a cumpărai 
moşia boierului. I-a dat pe ea două milioane, cu toate 
că tocmai atunci îi venea pește mînă să cheltuiască ati- 
ţia bani. Dar, cumpăriînd moșia, a deschis ochii fricoși- 
lor și le-a dovedit că EI, așa de cu temei ştie că turcii 
nu vor intra în țară, încît îndrăznește să-și cumpere pă- 
mînturi. è 

Iar ca să domolească spaima că la Giurgiu și la Ca- 
lafat e potop și pierire, însuși a plecat întîi la Giurgiu și 
a stat în oraș, în vreme ce turcii, de peste Dunăre, bă-. 
teau orașul cu ghiulele și obuzuri. Apoi a mers pe mar- 
ginea Dunării, prin bateriile momâne și a intrat printre 
rîndurile pedestrimii care era acolo. După acestea a mers 
la Calafat. 

Oștirea, văzînd pe căpetenia ei în bătaia focului 
turcesc, a prins suflet, Flăcăii noștri erau destul de ini- 
moși şi gata sā intre în luptă, dar cînd au văzut pe Dom- 

nilor amestecîndu-se printre ei, îmbărbătind pe cei slabi 
şi lăudînd pe cei îndemînaiici şi inimoşi, le-a crescut 
inima de bucurie și de mîndrie. Cunoşteau acum cu toţii 
că acesia este omul pe care l-a trimes Dumnezeu să-i 
ducă în războaie cu biruinţă. 

lar: cei slabi de înger, cari s-așteptau să vadă pe 
Vodă plecînd din Bucureşti pe Valea Prahovei, către 
Braşov, ca să fie departe de locul răului, cînd îl xvăzură 
piecînd spre Dunăre, la Giurgiu, unde era foc și ame- 
nințare, s-au mai scuturat puțin și au simţit că le vine 
inima la loc, 

La Calafat, Domnitorul, intrînd într-o baterie, a fost 
primit de turci cu obuzuri și un obuz a căzut la picioa- 
rele lui, stropindu-l cu pămînt răscolit și rănind cîţiva 
tunari de lîngă El. Ştirea acestei întîmplări a trecut prin 
toată ţara ca o cutreraurare de spaimă, iar fiorii ei au 
fost aducători de sănătate. 

Nu se mai îndoia nimeni acum. Domnitorul își pu- 
sese însuși capul în primejdie, semn că nu se teme de 
urgia turcilor și că însuși vrea să fie în capul oștirii 
sale, ca să dea piept cu vrăjmașii. Ne învrednicise Dum- 
nezeu cu un Domn, cum de mult nu mai avuseserăm, 
A trecut mai mult de o sută de ani, de cînd ţara noastră 
n-a văzut oștire românească alergind la hotare cu baio- 
neta pe pușcă, nici Domn care să stea alături cu ţara în 
zilele încercării. De aceea prinsese rădăcină neîncrede- 
rea în inimile noastre. 

Și iață-l, acum, pe cel așteptat de noi atîta amar de 
vreme ! 

Pe plaiurile țării noastre se mai găseau încă flăcăi 
și bărbaţi cu inimi pornite spre fapte viteze; firea răz- 
boinică și neîuspăimîntată a strămoșilor noștri nu se 
pierduse cu totul în nepoți. Dar au venit vremurile grele 
şi nimeni nu le-a mai pus la încercare firea, care înce- 
puse să amorţească. 

Precum e cărbunele aprins, aşa ne-a fost odată 
inima. Cu încetul apoi, cărbunele, lăsat în pace, s-a aco- 
perit cu cenușă. Si zicea lumea că e stins cărbunele, că 
din ce a fost el odată a rămas numai cenușa care nu se 
mai poate aprinde. Și însăși unii dintre noi ne amă- 

geam cu părerea şi, văzînd cenușa, credeam că nu mai 
e scînteie sub ea. 

A venit însă vremea războiului. Duhul răzbunării 
și al vitejiei a suflat peste cărbune și cenușa s-a îm- 
prăștiat. Și iată-l cărbunele tot aprins, așa cum îl do- 
ream și cum a fost el odată, după spusa cărților vechi 
ale neamului nostru; cari vorbesc de domnii cei mari 
ca Stefan, ca Mircea și ca Mihai Viteazul, 

Domnitorul a bănuit de cu bună vreme firea bărbă- 
tească a românilor și, judecînd după vestitele fapte ale 
trecutului, nu s-a înșelat. De cu bună vreme El a de- 
prins pe bărbaţii neamului nostru cu apucături ostă- 
șești, făcînd din straja pămîntească o oştire vrednică și 
tare și așteptind ziua cînd ar trebui să sară cu dînsa în 
foc pentru dezrobirea neamului. 

E cu cale să spunem că rătăcirea minţii unora din- 
tre noi ne făcea potrivnici ai oștirii. 

Ciinele, dacă ar putea vorbi, te-ar învăţa să nu um- 
bli tot cu băț prin sat, că toţi cîinii îți voiesc binele și, 
dacă sar la tine, e vina ta, că te văd cu băț. Așa și duş- 
manii noștri. Ne tot învățau să nu ne străduim întruna 
să ne facem oştire, căci ei ne voiesc binele și numai de 
grija oștirii noastre stau gata să ne sară în spate, ca să 
nu le sărim noi întîi. 

Mulţi de-ai noștri au fost daţi cu sufletul cînd pe 
partea unor dușmani de-ai noștri, cînd pe a altora. lar 
aceştia, ce puteau:să ne învețe alta, decît ce doreau 
duşmanii? Dar n-au folosit. 

De-au fost puţini, i-au biruit adevărații români cu 
mulțimea ; de-au fost mulţi, i-au biruit cu inima, cu stră- 
duința și cu voia lui Dumnezeu, care nu lasă pe cel ce 
se luptă cu inima curată. 

„La ce ni-e bună oștirea 2% ziceau ei. „Să ne batem 
cu turcii? Sunt mulți ca nisipul mării. Ori cu ruşii? 
Sunt cîtă frunză şi iarbă. Ori să ne batem cu munţii și 
cu apele ?“. Şi mai ziceau: „Dacă intră rușii în ţară, ne 
apără turcii, că sunt datori după legămînt. Dacă intră 
turcii, ne apără rușii, că sunt creștini ca şi noi." 

Destulă rușine pe noi, că trebuia să ne apere alţii, 
ca pe copiii mici. Și de apărări, așa cum le-am avut de 
două sute de âni, să ferească Dumnezeu și pe dușmanii 
noștri. Ruşii ne strîngeau la piept de ne ieșea sufletul, 
ca să nu ne lase să ne omoare turcii, iar 'turcii ne tră- 
geau de cap de ne ieșeau ochii, ca să ne scoată și să 
nu ne lase să ne omoare în braţe rușii. Şi apoi veneau 
şi austriacii și ne loveau peste picioare și peste mîini, 
ca să ne scape și de ruși, și de turci; și ne tot ghion- 
tuiau ca să ne smulgem din braţele rușilor și să ne mîn- 
tuim părul din mîna turcilor. 

Dacă și aceasta era apărare, âpoi avea dreptate să 
zică broasca din gura șarpelui : „Mulţumescu-ţi, Doam- 
ne, că m-ai scăpat de barză!«, 

Românii, cei cu inima întreagă pentru neamul lor, 
aveau alte ginduri. Ei nu sprijineau tot numai pe ajutor 
străin, și ştiau adevărul din Biblie: „Ajută-te şi Dum- 
nezeu te va ajuta !“. 

Și ne-am ajutat; ne-am făcut oştire, ca să ne apă- 
răm cu ea ţara. 

Și nu mai aveam nevoie de ajutor străin. 

Cînd au început să-intre rușii în ţară, marele duce 
Nicolae a trimes două regimente din oștirea sa Domni- 
torului, ca să ne fie ajutor și să ne apere de turci. Dar 
Domnitorul a zîmbit și le-a spus rușilor că românii au 
destulă oştire și nu e nevoie să poarte alţii grijă de țara 
noastră, că purtăm noi destulă. 

Rușii ne trimeteau, după vechiul obicei, oștire să 
ne apere, dar lucrurile se schimbaseră așa de mult, că 
înșiși rușii, mai tîrziu, după vro două luni, ne-au cerut 
oştire, ca să-i apărăm de turci. Dacă s-ar fi sculat din 
morți aceia dintre români cari au trăit pe vremea cînd 
țara noastră ar fi pierit — după credinţa lor — fără aju- 
tor rusesc, şi ar fi auzit acum că tocmai rușii au tre- 
buit s-alerge după ajutoarele oștirii române, ar fi murit 
din nou de multă mirare, crezînd că a sosit sfîrșitul lu- 
mii. „Voiţi oştire română, să vă bateţi cu rușii?“ ziceau 
ei, în batjocură. Nu, ferească Dumnezeu. Dar uite, că 
putem și noi vrodată să le dăm ajutor şi să-i scoatem 

din rușine. „Ori să vă bateți cu turcii 2% Da. Și nu nu- 
mai ca să ne batem, ci scurt și bine ca să-i batem, 

Cu puterea oștirilor a ţinut în loc Ştefan cel Mare 
năvala turcilor, cari se revărsau cuprinzînd pămîntul, și 
Mihei Viteazul cu puterea oștirilor a azvirlit în toate 
spaimele pe turci, așa că multă vreme după aceea, tur- 
cii credeau că armăsarilor lor, de cîte ori se speriau ca 
din senin și sforăiau, spaima le era pricinuită că vedeau 
înaintea lor umbra lui Mihai Viteazul. 

Și de teama oștirilor lui Mircea și ale lui Țepeș, ale 
lui Ştefan cel Tînăr, Rareș, și ale celorlalţi domni români, 
de teama oştirilor lor n-au îndrăznit turcii să se apropie 
prea tare de noi. 

Și acum, tot oștirea avea să le puie cruce la mor- 
mâîntul stăpînirii lor asupra noastră, 

Iar oștirea ne-a dat-o, aşa cum era, Domnitorul, cu 
străduinţa sa și cu a multor oameni de un gînd cu din- 
sul. Oştirea a fost și atunci şi este şi astăzi fala Dorani- 
torului nostru, iar El însuşi este fala țării noastre, 

Îndată ce s-a încins războiul între noi și turci, Dom- 
nitorul a luat însuși comanda întregei oștiri. Însuși voia 
să fie în capul oștirii, pe care o iubea ca pe cel dintii 
şi cel mai puternic sprijin al-ţării. După gîndurile sale 
se alcătuise oștirea, și o cunoștea şi se-ncredea într-insa, 
şi voia să fie cu ea alături în foc, 

Pînă ce să treacă oștirile noastre Dunărea, Domni- 
torul a fost tot pe drumuri, alergînd în toate părțile ca 
să le vadă unde stau și cum stau pe marginile Dunării, 
în faţa turcilor, ` 

Purtarea unui război este, dintre toate lucrurile cite 
le fac oamenii, cel mai greu şi mai serios. Războiul cere 
nespuse cheltuieli, pierire de oameni şi multă tărie de 
suflet. Din războaie se nasc ţările și stăpînirile noi și 
tot în războaie pier ţările și neamurile. Războiul e un 
cîntar — drept ori nedrept — a] sorții omenești. 

De multe ori în războaie hotărăște voia lui Duma- 
nezeu şi schimbăciosul noroc al întîmplării. Dar hotţă- 

uiste, iarăşi de multe ori, iscusinţa și puterea omului. 

Voia lui, Dumnezeu și săriturile întîmplării nu le 
poți înlătura, Dar lipsa puterei și a iscusinţei în răz- 
hoaie sunt lucruri vinovate. E ca și cînd ai zice: e slab 
i prost și sare cu războiul asupra altora, 

-Yar slăbia ori tăria în război nu însemnează numai 
pițintime ori mulțime de oaste — cu toate că mulţi cîș- 
ligă războaie cu mulțimea — ci mai ales tăria şi slăbia 
de suflet. Pot să fie oșteni și mulţi, şi iscusiţi, că pierd 
războiul dacă sunt fricoși, ori dacă n-au căpetenii cum 
se cade și dintru asta se încurcă: ori nu sunt ascultă- 
lori poruncilor, ori tîrzii, ori se bat numai cu jumătate 
inimă și nu le pasă dacă pierd sau dobîndesc. 

Ştefan cel Mare avea oșieni puţini, dar iscusiţi şi 
lari. Odată, la Baia, în Moldova, a bătut pe unguri cu 
multă cumplire, și erau mulţi ungurii. Și, zice cronica- 
rul: „Aici se vede meșteșugul de a bate cu puţini pe 
mulți. Ştefan, cu puţini oameni iscusiţi și tari, a bătut 
pe cei mulţi, dar proşti. Tot așa a bătut Mihai Vitea- 
zul la Călugăreni pe turci.” 

` Oştirea noastră era puţină după număr, alăturînd-o 
cu a turcilor și a rușilor, dar era tare și iscusită, Atit 
îi trebuie oștirii, după puterea omenească, ca să biruie, 
încolo e voia lui Dumnezeu. 

Era iscusită, căci Domnitorul se strădui s-o facă 
deopotrivă cu oștirile neamurilor luminate și cunoscă- 
toare într-ale războiului. Luase pildă de la -acele nea- 
muri și potrivi lucrurile noastre după ale lor. Despre 
iscusința românilor vă povestesc aiurea multe lucruri 
de laudă; 

lar tare ne era oștirea pentru multe cuvinte. De că- 
petenii bune se îngrijise Domnitorul; și însuși El, omul 
chibzuit şi priceput, era căpetenia tuturor și a mers în 
război ca să cîrmuiască luptele cu însuși capul său. As- 
„cultarea de poruncă o înţelege românul, că nu e fire 
răzvrătită; și astfel oștenii noștri erau oameni de încre- 
dere, supuși şi cu credinţă. Cînd vom vorbi anumit 
despre oaste, vom aduce pilde. despre credința şi ascul- 
tarea lor. 

De frică nu știau românii în luptă. Un om învăţat, 

străin, cetind odată cîți dușmani şi de cîte părți au avut 
românii de-a lungul vremii, și cum și-au adus ei amă- 
rîta viață sute de ani, ca un om căzut într-o groapă cu 
lei, a strigat cu mirare: „Cum nu le-a fost frică româ- 
nilor să trăiască |“ 

Nouă nu ne-a fost frică nici de viaţă, chiar deta fost 
amărită, şi nici de moarte. Cine a zis: „Nu da, Doamne, 
omului cît poate răbda“, a fost român amărit, dar român 
care a putut să rabde mai mult decît trebuia să-i dea 
Dumnezeu. 

În urmă, oștirea ne era tare și pentru cuvîntul poe- 
tului : 


„Nu e nici mulţimea, nu e nici iuţimea 
Care-n bătălie încunun-oștimea, 
- Nu e nici noroc: 
Cela ce se bate pentru neatirnare, 
Are zece braţe, zece inimi are, 
Inime de foc“ 

Oştirea noastră se adunase în Oltenia de cu primă- 
vară, ca să stăvilească trecerea turcilor în ţară. Mai la 
urmă, după ce turcii ne-au zădărit cerînd război, ea s-a 
așezat pe lingă Dunăre mai cu temei și cu vrăjmășie, 
așteptind vreme potrivită să treacă în ţara turcească, 

Ea a stat tăbărită, de-a lungul Dunării, de la Zim- 
nicea pînă la Severin, răsfirată în fața cetăților turcești; 
iar la Calafat, îngiotită în mare număr, ca să ţie în pază 
Vidinul, 

Domnitorul a plecat la tabără, îndată ce s-a auzit 
că ruşilor le merge rău cu războiul şi că li s-a pus Os- 
man-pâșa de-a curmezișul în drum, 

La tabăra de la Calafat a plecat Domnul cam pe la 
începutul lui iulie și a stat acolo vro şase săptămîni, 
Nu s-a mai întors în Bucureştii, ci a plecat cu toată oș- 
tirea la Plevna, 

Astfel, de cînd a plecat la tabără și pînă s-a întors 
` acasă, după căderea Plevnei, El a foct tot între oștenii 
săi și a îndurat neajunsurile şi greutăţile războiului 

douăzeci şi șase de săptămîni, fără întrerupere. Mai 
bine de o jumătate de an a zăbovii pe cîmpiile de luptă, 
bătut de ploi. și de vinturi, și. primejduindu-și viața 
pentru binele ţării, 

Cştirile lui erau gata de luptă încă înainte de Ru- 
salii şi cu toate acestea n-au trecut Dunărea pînă tîr- 
ziu, pe la sărbătoarea Adormirii Maicii Domnului, O 
parte din oştire a trecut rînd pe rînd pe la Măgurele, 
ca să dea ajutor rușilor, cari se frămîntau la Plevna, dar 
Domnitorul cu altă parte din oştire a stat la Calafat, 

Două pricini au întîrziat trecerea tuturor oștirilor 
noastre. 

Întîi, nevrerea rușilor să ne luptăm alături cu ei. 
Dintru început ei au ispitit pe Domnul Carol, dacă ar 
vrea să-și lase oștirea să intre în foc alături cu rușii, 
sub poruncile unui general rus. 

La aceasta însă, Domnitorul nu s-a învoit o dată 
cu capul. El a spus rușilor că românii voiesc şă meargă 
în foc alături cu rușii ca oaste înfrățită, nu supusă. Oş 
tirea română nu e culeasă de pe drumuri și are o că-, 
petenie a ei, pe Domnul ţării, și numai de poruncile 
lui poate s-asculte, 

Ruşii, adică, voiau ca Domnul să stea acasă cu ge- 
neralii săi, iar flăcăii noștri să se bată pentru ruși, sub 
poruncitori rusești și amestecați printre cazaci, 

--Era prea mîndru Domnul, ca să îngăduie aceasta; 
şi-şi preţuia prea mult oștirea, ca s-o azvirle pe miîini 
străine. 

E adevărat că și pe ruși nu-i lăsa mîndria lor să se 
înfrățească cu noi. Ei, cei tari și mulţi, cw oștiri vechi 
şi vestite, să facă tovărășie cu noi, cei puțini și cu oaste 
abia de cîțiva ani! Se -credeau, și-i credea lumea în- 
treagă, că ei vor isprăvi iute războiul; și lucrul e ade- 
vărat, erau tari destul ca să bată singuri ei pe turci, 

Noi am fi voii să ne batem de capul nostru, rușii 
într-o parte, noi într-alta. Dar nici așa nu se învoiau 
rușii. Ziceau că le stricăm rostul lor, că ne amestecăm 
unde n-avem ce căuta, că vom fi bătuţi de turci; iar 
atunci rușii, de ciudă că nu i-am ascultat, n-au să ne 
mîntuie şi să ne sară într-ajutor. Şi mai ziceau că răz- 

boiul e al lor, ei l-au început, şi au să ne oprească cu 
sila să stăm acasă și să nu trecem Dunărea asupra tur- 
cilor. Era și ciuda care-i povăţuia să ne spuie lucruri 
de aceslea. 

Și de aceea noi am stat pe loc, așteptind vro întor- 
sălură de lucruri. Și a venit în urmă ce-am aşteptat. 
Rușii au fost bătuţi la Plevna și ce n-a putut mîndria, 
a putut nevoia. La urmă, ei au fost siliţi de Osman să 
ne cheme într-ajutor. 

lar altă pricină, care a zăbovit trecerea noastră 
peste rîu, a fost podul de la Corabia. 

Rușii aveau podul lor la- Zimnicea. Domnitorul voia 
să avem şi noi podul nostru și oștirile să treacă pe pod 
românesc. S-a ales locul de pod la Corabia, dar pînă să 
se isprăvească podul, au trecut vreo patru săptămîni, 

După ce s-au înfrățit oșştirile românești cu cele ru- 
seşii la Plevna, s-a făcut alt pod mai mare şi mai trai- 
nic la Turnu Măgurele, 


IX 


`. Iar chemarea.românilor într-ajutor și înfrățirea oș- 
tilor rusești cu ale noastre, s-a întîmplat așa: 

Românii, cari păzeau Dunărea, au dat ruşilor tot 
telul de ajutor. Băteau cu tunul de peste rîu cetățile pe 
-cari le băteau tot în aceeași vreme rușii cu pedestri- 
mea; le ajutau să scufunde corăbiile de război aflătoare 
pe Dunăre și le înlesneau cărările în tot chipul. 

Cînd au ajuns ruşii cu bătaia la Nicopole, cetatea 
turcească din faţa Măgurelelor, au rugat pe români s-o 
bată cu tunul. Ai noștri au bătut-o și ea a căzut în mîna 
rușilor. 

Cetatea, Nicopolei era sub puterea lui Osman-pașa 
din Vidin, Osman acela care a tras mai întîi cu tunul 
în români și care a scos din pămînt tăriile Plevnei. Os- 
man, auzind că rușii vin spre Nicopole, a plecat din 
Vidin cu oștiri, s-o apere. 

A sosit tîrziu. În loc să se întoarcă în Vidin, Osman 
s-a abătut cu oștirea la vale şi a intrat în Plevna, fă- 

vindu-şi în grabă redute de pămînt şi îngropîndu-se cu 
vastea prin șanțuri. ; 

Ruşii s-au luat după el. Dar le era că trebuiau să 
luse o parte din oaste ca bază la Nicopole, și ei, de 
loată, n-aveau multă oştire. Ca să poată pleca cu temei, 
au scris pe o bucăţică de hîrtie o poruncă în limba ru- 
sească către oștirea noastră de la Măgurele, să treacă 
riul şi să păzească pe robii din Nicopole. 

Domnitorul nostru s-a supărat. Întii, nu rușii aveau 
să trimeată porunci oștirii româneşti; apoi, nu în limba 
rusească, pe care noi n-o știam. Oastea română știe nu- 
mai românește și n-ascultă decît de porunca Domnului 
țării, 

Le-a răspuns cu binele, zicînd: „Vă dăm toate aju- 
toarele ce le cereţi, dar numai aici, la noi în ţară, ca 
la oaspeţi. Peste Dunăre nu trecem și în ţară străină nu 
vă dăm ajutor. Dacă vă suntem de folos acolo, în ţară 
străină, eu însumi voi trece cu toată oastea, dar nu su- 
pus, nu azvirlit încolo și încoace, ci înfrățit cu voi ca 
tovarăși la pagubă și la cîştig !“ 

Tocmai asta nu o voiau rușii, 

Noi ajutor nu le-am dat de data asta.-Au plecat la 
Plevna, cum au știut; iar Osman le-a risipit oastea și 
i-a bătut, 

Atunci au scris însuși Domnitorului, rugîndu-l să 
le trimeată oștirea românească într-ajutor. lar Domni- 
torul chibzuind că Osman poate să fie primejdios, să 
bată din nou pe ruși și să-i puie pe.fugă și apoi luîn- 
du-se după ei să intre în ţară la noi, văzu că nu e bine 
să lase pe ruși în strimtoare. 

Și a dat poruncă unei părţi din oştire să treacă Du- 
nărea, să ia în pază Nicopolea și să bată laturile, pen- 
tru vegherea locurilor. 

Rușii au încercat acum să se bată a doua oară cu 
Osman și au cerut de la Domnitorul nostru să lase oș- 
tirea trecută peste Dunăre să se bată alături cu ei la 
Plevna. 


Domnitorul din nou le-a nesocotit cererea și n-a 
voit să trimeată oștirea la Plevna. Le-a răspuns: „Oști- 
rea mea, cîtă a trecut dincolo de Dunăre, are să ție paza 

cetăților, să vă ispitească marginile pe unde și cum 
stau turcii, să vă facă toate cîte vă sunt de trebuinţă, 
dar în foc nu o las să intre. Oștirea română trebuie să 
știe pentru ce moare, și cînd va muri în luptă, are să 
moară pentru lauda neamului românesc și pentru bi- 
nele ţării românești. La Plevna ea ar muri pentru fo- 
loasele rușilor și pentru lauda neamului rusesc. Ea nu 
va intra în foc alături cu rușii, decît ca oaste înfrățită, 
sub porunca mea de-a dreptul !“ 

Dar tocmai asta n-o voiau rușii. Și s-au dus iarăși 
singuri la Plevna și Osman i-a bătut din nou cu atîta 
cumplire, că rușii se uitau spre Dunăre, ca să vadă pe 
unde e drumul mai. scurt, 

Atunci, însuși marele duce, căpetenia tuturor oști- 
rilor rusești din război, scrise domnitorului Carol, ru- 
gîndu-l scurt: „Treci Dunărea cît de curînd, după toate 
vrerile tale |* ; 

Domnitorul era la satul Poiana, în tabără. El a cu- 
noscut îndată că rușii sunt răzbiți de nevoie și că acum 
îl cheamă ca tovarăș de luptă. 

Era mare cinste pentru El şi pentru oștirea sa, că-l 
roagă rușii “să-i scape din încurcătură. El avea acum să 
alerge la Plevna în capul oștirilor sale şi s-arate lumii 
ce oaste şi-a făcut și cît de vrednic în lupte e neamul 
care îl alesese domn. 

Chiar în ziua aceea El a trecut Dunărea cu puţini 
generali și s-a dus în tabăra rușilor. 

Trebuia să hotărască felul în care se vor întovărăși 
oștirile sale cu ale ruşilor, unde să se bată și cum, și 
cine să le fie căpetenia tuturor, și altele multe cîte tre- 
buiesc statornicite la o tovărășie. 

Acolo, în cortul împăratului, în sfat de generali, au 
început să se înțeleagă asupra înfrăţirii oștilor. 

Pe atunci oștirile rusești de la Plevna erau sub po- 
runca unui general bătrîn. Lucru de înţeles, că ruşii 
aveau să rămiie iot sub generalul lor; iar românii sub 
un general român. Dar doi generali, adică doi coman- 
danți, nu se poate, Capul numai unul este. Rușii ar fi 
voit ca generalul român, cu oastea noastră întreagă, să 
slea sub generalul rus. 

Cînd a venit vorba și despre asta, marele duce a 

întrebat pe Domnitorul nostru, sub care general român 
își va lăsa oastea de la Plevna. Domnitorul răspunse că 
oastea lui are să stea de-a dreptul sub porunca sa, nu 
sub a unui general, i 

„Atunci se încurcă lucrurile!“ zise marele duce. 
„Dacă vrei însuţi tu“ — își ziceau „tu“, căci erau prie- 
teni buni — „dacă tu vrei să comanzi singur oastea ta, 
cum să facem cu comanda ? O să fie greu să asculți de 
porunca unui general rus!“ 

„Fără îndoială!“ răspunse Domnul Carol. „Eu oas- 
tea mea n-o las din mînă. Şi dacă eu nu pot asculta de 
porunca unui general rus, zece generali ruși pot s-ascul- 
te foarte bine de porunca mea !“. 

Frumoase și îndrăzneţe vorbe! Dar știa de ce le 
spune. 4 
Tovărășia s-a făcut. Domnul nostru a fost rugat de. 
împăratul să primească la Plevna comanda peste toate 
oștirile rusești, 

Cu timpul, rușii au adunat la Plevna oști peste oști, 
căci Osman s-ă ţinut cinci luni în redutele lui și așa, 
cu timpul, Domnul Carol avea sub comanda sa peste 
120 000 de luptători. Românii erau a patra parte. 

Oșştirile înfrăţite se numeau „tabăra Plevnei“, căci 
mai erau şi alte oștiri rusești care se băteau într-altă 
parte cu turcii, dar fără multă izbîndă, căci Osman în- 
curcase întreg războiul şi în jurul lui erau înglotite oș- 
tirile cele mai multe și mai alese ale rușilor. 

ÎN RĂZBOI 
X 


Domnitorul nostru îşi avea cartierul în satul Po- 
radim, cale de trei ceasuri pe jos pînă la Plevna. Satul 
e sărăcăcios peste măsură. Bulgarii locuiesc în bordeie; 
doi-trei turci, icari se găseau în sat şi avuseseră niște 
clădiri de lemn în chip de casă, le-au aprins cînd s-au 
apropiat oștirile de Plevna, Prin sat e un singur drum, 
numai praf în zilele bune și noroi pînă la genunchi în 
zilele cu ploaie. Încolo, nimic, nici primărie, nici școală, 
nici biserică, 


Domnitorul își alese cea mai bună locuinţă din sat, 
casa unui turc [Icare fugise. Era la marginea satului şi 
avea două odăi; una fără ferestre — asta a fost făcută 
bucătărie — iar cealaltă cu două ferestre fără geamuri, 
lipită pe jos, strîmtă și scundă, așa cum sunt locuinţele 
țăranilor prin satele sărace. Uşi nu erau nici la tindă, 
nici la odăi. Curtea era mărișoară, dar plină de gunoaie. 

Aceasta era locuința Domnitorului nostru,.a coman- 
dantului armatelor de la Plevna. 


În ziua sosirii sale, Domnitorul a lăsat să i se facă 
o masă în odaie; pe patru pari bătuţi în pămînt, soldaţii 
au întins scînduri de brad, apoi: au lipit geamurile cu 
hîrtie, au spălat laviţa turcului, iar mai spre seară au 
adus un pat de tabără. Astfel, odaia era mobilată gata; 
avea masă, scaune și pat, Chiar în ziua aceea, în odaia 
aceasta, s-au adunat vro. douăzeci de generali la sfat; 
bineînțeles, numai vro zece au avutiloc în odaie, cei- 
lalți au stat prin tindă, iar doi au stat afară, cu capul 
vîrît pe ferestre. 

Mai tîrziu i s-au adus din Turnu Măgurele scaune, 
pat și două mese, — una de scris în odaie și alta pentru 
mîncare. Pe asta o avea în curte, într-un cort de pînză. 

Pîn-a fost vreme bună, Domnitorul cu suita sa — 
vro patruzeci de ofiţeri — miîncau în curte. Cînd ploua, 
mâncau 'cu toţii în tindă, pe rînd, căci abia încăpeau 
cîle șase la masă. lar mesele lor nu erau mese de domn, 
nici măcar de om cu dare de mînă. Mîncau din mînca- 
rea soldaţilor, ciorbă şi rasol, și cîteodată friptură de 
berbec. Ouă, uni, zarzavat. şi aitele erau aduse în fie- 
care zi din Turnu Măgurele, cale de 50 de kilometri. 
Vorba vine că erau aduse; într-adevăr, nu le vedeau 
cu ochii cîte 3—4 zile, iar după ce au dat ploile și ză- 
pada cu viscol, nu le-au mai văzut cu săptămînile, 

Au fost zile cînd Domnitorul a mîncat piine cu unt 
și la amiazi și seara; şi nu la masă, ci plimbîndu-se cu 
pîinea în mînă prin odaie. Cam de la sărbătoarea Ar- 
hanghelilor, au început să lipsească de toate în tabără, 
chiar și pîinea; şi atunci în cartierul Domnitorului s-au 
scăzut la jumătate porțiunile de pîine, așa că generalii 
din suită erau buni bucuroşi să aibă pîine goală şi n-o 
aveau. Nu era chip să aduci de ale hranei din Turnu 
Măgurele; se prăpădeau prin zăpadă carele cu merinde; 
ba mureau de frig boii din jug şi soldaţii cari îi mînau; 
ba în urmă — ca virf la toate — vintul rupsese podul 
de peste Dunăre, și oștirile erau ursite să piară de foa- 
me. Prin Bulgaria, satele erau pustiite cu totul; după ce 
de felul lor erau sărace, apoi, mai ţinuse cu de-ale .min- 
cării o sută douăzeci de mii de oameni timp de patru 
luni, 


Țarul Alexandru, care cheltuia pentru. hrana sa cîte 
o mie de lei pe zi, o ducea mai bine. Şi nici masa ţarului 
nu era masă de împărat. El avea cel mult trei feluri de 
mîncare cu nimic mai bune și mai bogate decit la un 
birt economic dintr-un orășel. 


Singurul lucru pe care-l avea cu prisos era vinul, 
Cei cari fumau o duceau rău cu tutunul. Odată, într-un 
sfat de generali, veni repede un ofițer, scoase de sub 
manta o ghiulea de tun, umplută cu ţigări, și o puse pe 
masă. A fost un chiot și o veselie între generali, de 


40 


părea că le-ai fi dat averea lumii, și săriră să îmbrăţi- 
seze și să sărute pe ofițer că nici unul nu avusese tu- 
lun de vro citeva zile. 

Aşa era în cartierul domnesc; în cartierul genera- 
lilor comandanţi era și mai rău. 

iar ofiţerii de front răbdau în rînd cu soldaţii. N-a- 
veau cizme în picioare, dormeau în corturi pline de 
noroi şi rodeau coji de piine. Căpitanii şi locotenenții, 
pe părțile mai mărginașe, mincau alăturea cu soldaţii 
porumb copt și la prînz și la cină; apoi pîine cu brînză, 
cît a fost vreme bună. lar după sosirea iernii, au răbdat 
vitejeşte și de foame şi de frig. 


XI 


În odăița aceea s-a canonit Domnitorul nostru patru 
luni de zile, cu întrerupere de cîteva nopţi, în care s-a 
canonit mai rău. 


Venise, adică, ţarul la Poradim, cu gindul să stea 
mai apropiat de Plevna cîteva zile. Asta era cam pe la 
Sfîntul Dumitru, pe o vreme cu ploaie și cu viscol, Casa 
cea mai bună din sat trebuia dată acum ţarului şi astfel 
Domnitorul nostru a trebuit să plece prin sat, prin noroi 
şi ploaie, să-și caute un bordei de locuit. Şi-a găsit unul 
pe o rîpă, cel mai curăţel și mai încăpător din sat, şi a 
stat acolo iarăși fără pat şi fără masă. A doua zi, cum 
plouase toată noaptea şi se desfundase rîpa, l-a apucat 
groaza de noroiul de pe deal. Calul i se scufunda pînă 
la genunchi în noroi, iar mai devale, unde pămîntul era 
lipicios, era gata să rămiîie înnomolit pe drum. Toată 
ziua au trebuii să lucreze soldaţii ca să închipuiască un 
drum pînă-n coastă.. 

Această nouă locuinţă și-o descrie însuși Domni- 
torul nostru astfel: „„Bordeiul, acoperit cu paie, prin 
pereţii căruia bate vîntul în bunăvoie de toate părțile, 
are două încăperi, dintre cari una — tindă — e aproape 
toată ocupată de o vatră nespus de mare. Încercarea 
însă m-a învățat că îndată ce aprinzi focul pe vatră, nu 
e chip de stat în tindă, din pricina fumului şi a mirosu- 
lui greu. Cealaltă încăpere, în spatele vetrei, are numai 

o biatră ferestruică lipită cu hîrtie și e joasă și umedă, 
și, ca și tinda, fără podeală; cu toate acestea, ea fu 
aleasă să fie camera mea de dormit! Bordeiul are curte 
largă în care am întins corturile. Pentru domnii din suită 
şi pentru servitori s-a găsit adăpost prin” bordeiele ve- 
cine, căci în bordeiul meu abia este loc pentru mine 
singur !“ 

Cît au ţinut căldurile, traiul în Poradim era de ne- 
suferit. În apropiere se întindea tabăra, iar la vro cîţiva 
kilometri erau liniile de luptă, așa că aerul era plin de 
miros de sînge, de cadavre putrezite, de cîrpă arsă, de 
praf de pușcă și de aerul mocnit, din pricina mulțimii 
celei, mari de soldaţi adunaţi la un loc. Pe deasupra sa- 
tului zburau corbii, întunecînd cerul. 

Iar după ce au dat ploile, s-a făcut și mai rău. Gerul 
care a urmat a mai curăţit aerul, dar a îngreuiat viaţa 
prin corturi, 

Domnitorul nostru se scula pînă în ziuă și alerga 
pe dealuri și făcea inspecții. 

- Și, cum țineau ploile întruna, El călărea ziua în- 
treagă prin ploaie și se întorcea tirziu acasă, în puterea 
nopții. Pierdea drumurile, abia. răzbea prin noroaie și 
orbecăind printr-un întunerec ca iadul, sosea mort de 
oboseală acasă, Iar aici, de cele mai multe ori, găsea 
casa plină de fum — în zilele cînd bătea vîntul — şi, 
neputînd să doarmă în odaie, se culca afară, în cortul 
din curte, și dîrdiia toată noaptea de frig. 

Obosit așa și răzbit de ploaie, după ce sosea acasă 
și mînca, stetea de vorbă cu generalii, sfătuindu-se. De. 
multe ori avea să lucreze singur, să scrie scrisori miniș- 
trilor săi, Doamnei, ori părinţilor, și stetea pînă după 
miezul nopții la masa cea de brad, tremurind de obo- 
seală și de frig. Scria la lampă,. dar se întîmpla să se 
isprăvească petrolul în tabăra întreagă și atunci trebuia 
să se dezbrace prin întunerec şi să se culce de silă. O- 
dată avea de isprăvit grabnic o scrisoare;.era tîrziu 
noaptea și i se sifirșise petrolul. El a isprăvit scrisoarea 
la lumina chibritelor, aprinzînd un chibrit după altul 
și ținîndu-l cu mîna stingă deasupra rîndurilor pe hîrtie. 

Cînd și-a isprăvit chibriturile — trei cutii — şi-a în- 
cheiai și scrisoarea, 

Iar odihna, de care avea atita nevoie, nu era odih- 
nă, Toată noaptea urlau tunurile, și citeodată bubuia 
cîte unul așa de aproape și de grozav, încît prinţul şi 
generalii, și toţi, săreau de spaimă drept în mijlocul ca- 
sei. Deși obicinuiţi cu vechiul cîntec al. tunurilor, erau 
vecinic îngrijaţi și săreau din pat îndată ce începeau 
tunurile să bată mai des. Era grija unei năvale din par- 
tea turcilor, 

Apoi toată noaptea sunau trîmbiţele la apel, se da 
alarma, și tot satul se umplea de soldaţii cari alergau 
cu vuiet și se zbăteau ca furnicile. 

A. văzut însă Domnitorul nostru nopţi și mai amare. 
Cînd îl apuca noaptea și viscolul pe dealuri, atunci 
poate de teamă să "nu piarză drumul și să dea peste 
turci, poate nefiind cu putinţă să lupte cu viscolul, era 
silit să doarmă prin șanțurile soldaţilor, prin bordeiele 
taberei, prin spitale, Odată a dormit pe o năsălie de 
dus morţii, într-un cort. de ambulanţă, căci n-a avut 
unde să doarmă într-alt loc. 

Voind, pe de o parte, să vadă însuși starea lucru- 
rilor pretutindeni, iar pe de alia, ca să fie văzut de sol- 
daţii săi că stă în rînd cu dinşii unde e primejdia, Dom- 
nitorul nostru de cîteva ori era să-și piardă viaţa. 

Cînd a cercetat bateriile de la Calafai, înainte de 
începerea războiului, a scăpat ca prin minune de un 
obuz turcesc. Se urcase adică pe coama șanțului şi cu 
ocheanul se uita peste Dunăre, ca să vadă cum stau 
aşezate tunurile turcești. Atunci parcă ar fi știut anume, 
turcii au azvîrlit un obuz drept pe locul unde era Dom- 
nitorul. Obuzul s-a spart în faţa lui, azvirlind schije 
în toate părţile și împroșcînd pe generalii cari erau pe 
lîngă El. Hainele Domnitorului erau stropite de panini 
tul răscolit de obuz. 

La vijiitura obuzului au încremenit și soldatii și 
generalii, ştiindu-l pe Domn acolo. lar Domnul stete 

drept, și scoțind chipiul l-a învârtit în aer, arătînd spre 
zidul Vidinului și strigînd: „Mi-e drag mie cîntecul 
acesta !" — adică al obuzului, căci prin războaiele prin 
care a fost înainte de a fi Domn, El a stat multe zile 
sub hbitaia tunurilor, ca ofițer, și le cunoştea cîntecul. 

Dacă ar fi tras turcii cu tunul numai cu două-trei 
palme mai departe, singur Dumnezeu ştie ce s-ar fi în- 
tîmplat. 

Se vede că turcii, într-adevăr, știau şi ziua, şi cea- 
sul, şi bateria în care va veni Domnitorul nostru. Ei 
aveau spioni prin toate orașele de pe marginea Dună- 
rii, Alceștia vor fi făcut semne cine ştie cum turcilor 
din Vidin să tragă pe locul știut. Altfel e „greu de în- 
jeles cum n-au tras turcii înainte de a sosi Domnul și 
cum de au azvirlit cel dintii obuz drept spre locul acela 
și tocmai într-aceeași clipă. Dac-a fost numai o întîm- 
plare, atunci întîmplării să-i mulțumim că ne-a scutit 
țara și neamul de o nenorocire așa de mare, 

Odată, în șanțurile de deasupra redutei Plevnița, 
Dommitorul a intrat în bătaia gloanţelor și a stat citeva 
minute în puterea morţii. Asta a fost la vro două săp- 
tămîni după cucerirea Griviței. 

El voia să vadă șanțurile. A intrat în ele, s-a uitat 
Ja toate cu de-amănuntul, apoi a intrat într-o baterie 
şi a pus pe flăcăi să tragă cu tunul spre Plevniţa. Turcii 
trăgeau cu pușştile necontenit spre șanțuri, iar ai noștri 
răspundeau. Împuşcătura, în felul acesta, ținea şi ziua 
şi noaptea, între noi și turci. 

Domnitorul a trecut printre soldaţii cari steteau 
pitulați și ocheau spre parapetul Plevniţei, după care 
steteau și turcii pitulaţi și pîndind. Soldaţii, văzînd pe 
Domnul lor acolo în vizuina pieririi, au început să tragă 
din puști mai cu inimă; iar turcii își înteţiră răspunsul, 
aşa că se porni deodată o împușcătură așa de iute şi 
deasă, încît Domnului i-a fost cu neputinţă să mai stea 
acolo, mai. ales că văzu în faţa lui cum a căzut trăsfit 
de un plumb turcesc un sergent, cu care tocmai vorbea, 

Aceste pilde ale Domnului întăreau inima oștenilor . 
și în sufletul lor se sporea încrederea atît în căpetenia 
oștirii, cît şi în vrednicia lor. 

în ziua luptei celei mari, Domnitorul venise cu suita 
sa deasupra satului Griviţa, ca să vadă cum i se luptă 
flăcăii. Răpit de vederea luptei, El s-a apropiat tot mai 
lare, așa că la urmă ieşise tot la larg pe' o colină, în 
bătaia puștilor. El poate voia să îmbărbăteze pe doro- 
banţii şi vînătorii cari se zvircoleau sub redută. Într-a- 
devăr, flăcăii noștri săreau mai cu inimă, știind că-i 
vede viteazul lor Domn. ‘Dar răul era că, văzindu-l ai 
noștri, l-au văzut şi turcii; şi un obuz a venit vijiină 
dintr-o redută și s-a înfipt în pămînt tocmai sub picioa- 
rele Domnului. Iar după el au început să curgă plumbii 
turcești spre locul acela. Se înțelege, Domnitorul s-a 
dat îndărăt cu multă părere de rău că nu poate sta 
aproape de vitejii săi, 

lar noaptea care a urmat acestei zile a petrecut-o 
Domnul pe un deal, în ploaie și fără foc. S-ar fi putut 
întîmpla să dea turcii peste el și să-l prindă, Ce bucurie 
nebună ar fi fost în împărăţia sultanului, dacă ar fi prins 
pe căpetenia 'oştirilor creștine de la Plevna. Dar pe noi 
ne-a ferit Dumnezeu de atîta nenorocire; iar turcilor 
n-a voit profetul lor să le facă parte de așa noroc! La 
întîmplarea aceasta mă voi întoarce cu povestirea. 

De alte două ori s-a mai întîmplat ca Domnitorul nos- 
tru să fie aproape căzut în mîinile turcilor. 

Odată, cînd s-a dat lupta la redutele Dubnicului, 
peste Vid, El a stat cu un genera! rus dincoace de Vid 
pe o colină, dînd de știre că acolo va fi toată ziua şi 
acolo să-l caute ofiţerii. 

În ziua aceasta, toate tunurile creştinilor trăgeau 
spre Plevna, ca să facă pe Osman să creadă că iarăși 
vom da năvală de pretutindeni. .Dar n-aveam gîndul 
acesta; voiam numai să amăgim pe Osman, ca să siea 
cu oastea în Plevna și să nu iasă într-ajutorul turcilor 
de peste rîu, la Dubnic. Numai Dubnicul ne sta în gînd, 
Si, într-adevăr, am înșelat pe Osman — poate asta a 
fost cea dintii și cea de pe urmă dată, cînd s-a înșelat 
Osman cu chibzuirile lui; n-a dat ajutor celor din Dub- 
nic, ținîndu-și oștirile prin redutele Plevnei gata de 
luptă. 

Acolo, pe colilnă, Domnitorul stete călare, urmă- 
rind lupta de la Dubnic. S-auzea tunul pretutindeni ; iar 
mai pe aproape focuri de pușcă. El văzu pe dealurile 
din față-i răsărind batalioane de. pedestrime turcească 
deodată, ca din pămînt, și revărsîndu-se din multe părţi, 
Abia părăsi Domnitorul colina și ea fu înecată de oști- 
rea turcească. Fusese un loc primejdios şi Domnitorul 
numai cu un fir de păr a fost departe de un pas grozav 
al sorții] : x 

Iar în ziua căderii Plevnei, seara, Domnitorul ple- 
case de pe șesul luptei de la Tuceniţa la împăratul, ca 
să-i ducă știre de sfîrşitul lui Osman. Pretutindeni era 
atunci o învălmășeală de nespus, ca după o luptă mare. 

Domnitorul trecu prin Plevna, Dar în învălmășeală 
se rupse de El escadronul de roșiori care-l însoțea şi se 
pierduseră și ofițerii suitei. 

Era întunerec de tot, iar Domnul călare și abia cu 
patru ofiţeri după El se încurcase pe sirimtele uliţi ale 
Plevnei și nu putea să mai iasă pe şosea. Rătăciră multă 
vreme, iar la urmă îi cuprinsese grija. Dacă Osman a 
lăsat oştire ascunsă în Plevna, cînd a ieșit astă-dimi- 
neaţă, și dacă vro parte din oștirea aceea va da prin 
întunerec de niște ofițeri străini, ce va fi? Aceste gin- 
duri îi munceau şi grija lor se făcu spaimă, cînd înce- 
pură să se audă împușcături dese prin marginile Plevnei. 

Era, într-adevăr, oștirea turcească, cerchezii ascunși, 
cari împușcau acum asupra companiilor de creștini, cîţi 
fură trimiși să ţie pază oraşului peste noapte. 

far Domnul tot umbla rătăcind pe cotitele uliţi, Caii 
li se împiedicau de morţi și de pietrele azvirlite în drum 
din ruina caselor bătute de ruși cu tunul. După multă 
umbiare rătăcită, ajunseră pe șoseaua Griviței. De aici 
începură s-alerge în galop. Dar nu-și vedeau nici mîna 
— iar drumul plin de gropi. Calul Domnului s-a împie-= 
dicat de cîteva ori, odată s-a: încîlcit cu picioarele în 
sîrmele tăiate ale telegrafului și a azvirlit pe Domn 
în şanţ. ` 

Mai pe aproape de sat, Domnul cu ofiţerii săi au 
ajuns carele noastre care duceau răniții din Plevna. Au 
trebuit să străbată printre care, așteptînd de multe ori 

în şanţ, pînă se perindeau carele. Jar la un car care se 
prăvălise în șanț cu răniţi cu tot, au pus mîna înșiși ofi- 
terii ca s-adune pe bieţii soldaţi cari se văitau ; și însuși 
Domnul le-a ajutat să ridice pe un rănit în car. 

De la Griviţa, Domnul a luat o căruţă ţărănească 
și așa a făcut drumul pînă la Radeniţa, unde ajunse 
după vro cinci ceasuri. 


XI 


În două rînduri era cît pe-aci să fie ucis de obuzele 
turcești, dincolo de Vid, pe partea unde sta oștirea ru- 
sească. Odată, într-o luni, tocmai în ziua în care cuce- 
riră românii cetatea Rahovei. 

La Plevna era o sărbătoare ostășească în ziua a- 
ceasta. Rușii sărbătoreau cucerirea Carsului, a unei pu- 
ternice și înfricoşate cetăți turcești din Asia. 

În valea Tuceniţei s-adunaseră oștirile creştine cu 
împăratul și Domnitorul nostru. Se făcu slujba dumne- 
zeiască și cîntară. muzicile militare. Toate tunurile au 
dat salve, iar bubuitul lor era amestecat cu nesfirşitul 
strigăt de bucurie al soldaţilor. 

Turcii, văzind adunate la un loc atitea oștiri şi au- 
zind tunurile bubuind, crezură că oștirile noastre au 
gînd de luptă și că se gătesc de năvală. De aceea au să- 
rit cu toţii la: parapete și s-au ţinut gata de bătaie. 

După sfîrşitul serbării, Domnitorul a plecat să cer- 
ceteze niște baterii de-ale ruşilor. 

Ca să-și scurteze drumul, a mers printr-o vale 
strimtă. De-a dreapta, pe dealuri, erau redutele turcești, 

Era mare îndrăzneală să treci pe acolo. Dar de vro 
trei săptămîni, turcii din redutele de pe partea asta 
n-au mai tras cu tunul, cu toate că rușii îi supărau în- 
truna cu focul lor, semn că turcii duceau lipsă de ghiu- 
lele și cruțau puţinul cît îl aveau. Redutele erau ca 
adormite și numai pedestrimea, ce se vedea cîteodală 
în dosul lor, ținea pe ruși în loc. 

Încrezut în amorțeala redutelor, Domnitorul s-a 
încumetat să treacă în faţa lor. 

Dar, precum am spus, turcii bănuini pe ziua de azi 

o năvală a rușilor, mai ales că-i văzuseră adunaţi, au 
stat cu ochii în patru. 

Abia zăriră turcii ceata de călăreţi și, fără să-i știe 
cine sunt, au început să verse foc asupra lor. 

Domnitorul, cu ofiţerii începură s-alerge în galop. 
Tiocul turcesc se întețea mereu, căci turcii la urmă cu- 
noscură pe călăreți și văzură că între ei e și căpetenia 
oștirilor de la Plevna, şi era deci vrednic focul pe ca- 
re-l azvirleau. Ce bucurie ar fi fost pe ei să sfirșească 
de zile pe răzvrătitul ghiaur —,cum îi ziceau ei —, ce 
pleașcă fără preţ și cîtă răsplată de la sultan, dac-ar fi 
ucis pe cel ce le sta acum în coaste cu atita bărbăţie! 

O bombă a căzut chiar în mijlocul călărgţilor. Din 
întîmplare, n-a omorît pe nimeni. 

Ruşii din baterii, cînd văzură primejdia, încreme- 
niră. Dar comandantul lor își veni repede în fire şi 
deodată începură tunurile rusești să zviîrle. cu nespusă 
mânie foc spre redutele turcilor. 

Obuzurile zburau viîjiiind și şuierînd peste capul 
Domnitorului. El nu mai avea - putință, nici măcar să 
cunoască din care parte vin obuzurile. Alerga în. goana 
calului spre bateriile rusești. lar peste El și peste călă- 
reti era un nor de fum de iarbă de pușcă, de nu se vedea 
unul pe altul. 

Cînd a ajuns la baterii, generalul rus îi zise: „Mă- 
ria Ta, ai fost salutat frumos din partea turcilor, dar 
și noi le-am răspuns numaidecît; dar rog pe Măria Ta 
să plece, să nu mai stea aici!“ 


XIV 


Răspunderea pentru, toate cîte se întîmplau și s-ar 
fi putut întîmpla era lăsată numai pe seama Domnito- 
rului. Și s-a întîmplat că, de cîteva ori, la vreme de pri- 
mejdie mare, rușii și-au căutat de sănătate, lăsînd pe 
Domnitor singur, să facă ce știe. 


În ziua luptei celei mari, împăratul cu marele duce 
și cu generalii ruși s-au întîlnit cu Domnitorul Carol 
pe-o coamă de deal, care s-a numit după aceea „Ob- 

servator“, căci mai tirziu acolo venea de obicei împă- 
ratul ca să se uite peste tabără. >» 

Era pe la amiazi. Urlau tunurile de pretutindeni, 
vro șase sute; se umpluse văzduhul de fum, clocoteau 
dealurile și se rostogoleau de pe ele pietrele de zgu- 
duirea aerului. Şi prin toate văile se vedea pedestrime 
adunată pîlcuri, gata să sară pe redute. 

În vreme ce stăteau acolo, s-auzi dintr-o dată, la 
stînga, o răpăitură de puști și un vuiet de năvală, care. 
se tot apropia. 

„Au ieșit turcii! S-au repezit E creştini !“* strigară 
generalii. Alta nu putea să fie, căci oștirile aveau po- 
runcă să dea năvală mai tirziu, 

Şi tot creștea vuietul și se întindea și pe cealaltă 
parte. Batalioanele lui Osman ies din Plevna, răzbesc 
pe ruși şi-i iau la goană. Și fug creștinii împinși de turci 
și s-apropie pedestrimea turcească și pe urma ei alear- 
gă, rupînd pămîntul, călăreţii lui Osman, ducînd pustiire 
şi potop. 

Împăratul sări speriat, generalii s-adunară pe lingă 
el, îndemnîndu-l să plece. Toţi se gătgau să sară pe cai 
și s-alerge departe, spre oștirea de sprijin. 

Domnitorul nostru nu putea să plece. Şi nu voia, 
El a încălecat și a plecat spre vuiet, ca să vadă ce-i, 

Din norocire, n-a fost nici un rău. Turcii nu ieşi- 
seră din Plevna, călăreţii lui Osman erau pe pace în 
tabără. 

Se încăieraseră rușii cu turcii înainte de vreme; asta 
era totul. i 

Domnitorul s-a : întors liniștit. Dar dacă, într-ade- 
văr, ar îi fost cum se credea la început, cine ar fi tre- 
buit să s-azvirle la pierire ? 

Lupta din ziua aceasta a fost fără izbindă. Rușii au 
fost bătuţi în toate locurile, unde au năzuit cu năvală. 
Noi am fost potopiţi la Plevniţa. Singura izbîndă a fost 
a noastră, la Griviţa. 

Pe dealul „La Observator“ aştepta împăratul sfir- 
şitul luptei. Era seară. El mäi iute ar fi crezut că pot 
curge apele la deal, decît că nu vor birui creştinii pînă 
deseară pe turci. 

' Dar rînd pe rînd îi veniră știri că rușii au fost bi- 
ruiți pretutindeni. 

Sosise și Domnitorul, cu inima sfişiată, și-i spuse 
ce a fost, căci El toată ziua alergase din loc în loc și 
era tot la spatele oștirilor. Pe cînd vorbeau amindoi, 
veni vestea că acum, într-adevăr, ieșise Osman cu oas- 
tea şi cutreieră văile, împrăștiind rămășițele oștirii creș- 
tine. Nu era cine să-i stea împotrivă, căci! toate oștirile 
noastre erau obosite și strivite. 

Împăratul, de spaimă că-l ajunge Osman, cu oas- 
tea, a încălecat și a plecat în galop cu generalii spre 
tabăra cea mai din urmă, 

Sosise noaptea. Tunurile creștinilor tăcură, dar ale 
turcilor din Plevna urlau încă. Pretutindeni s-auzeau 
vaiete şi răcnete de răniți — că rămăseseră pe cîmp 
vro douăzeci de mii de oameni răniţi; morții erau peste 
cincisprezece mii. Pretutindeni se vedeau pilcuri de oș- 
teni îngroziţi, rămăşiţe din batalioane, tremurînd de 
oboseală și de frig şi uzi pînă la piele, că, plouase toată” 
ziua, 
În vremea aceasta de nespusă primejduire, Domni- 
torul, în loc s-alerge pe urmele împăratului, a plecat 
prin văi să-și adune oștirea, s-o întregească și să ţie 
piept cu Osman, 

El a stat toată noaptea cu marele duce pe un deal, 
lîngă Griviţa. Și'era întunerec și ploua, şi cu puţini pe 
lîngă El. Domnitorul a petrecut toată noaptea în bătaia! 
focurilor turcești, Flămînd și obosit și cu sufletul în- 
tristat de neizbinda luptei, de pierirea atitor oameni şi 
de ticăloasa și primejduita stare în care au ajuns oști- 
rile. El a rămas fără foc, învălii în manta pe pămîntul 
gol. Nici măcar cort n-avea de adăpostire. 

Şi de jur-împrejur s-au auzit toată noaptea vaie- 
tele răniților, cum cereau apă, cum se rugau să fie în- 
văliți, să fie duşi la spitale. Dar cine să s-apropie de 
ei ? Pe deasupra lor zburau plumbii turcești, 

Amărită noapte a mai fost aceea pentru Domnul 
românilor. Oștirea sa împrăștiată și strivită, şi turcii 
neclimtiți din locul 'lor. Și -dacă peste noapte vor sosi 
turcii, cum să se apere ? Însuși El, pentru paza sa, avea 

numai un batalion. Puteau să-l înconjoare turcii, să-l 
prindă, să-l omoare. 

Iar mîine ce va fi? De unde s-aduci oștiri proas- 
pete ? Pieriră bieţii români cu nemiluita și mîine cum 
vor mai sta împotriva lui Osman ? Miine, fără îndoială, 
îi va izbi Osman. Acum, noaptea, l-au ţinut pe loc ploaia 
şi oboseala, căci şi ai lui s-au luptat toată ziua, 

Aceste. gînduri munceau sufletul Domnitorului. Cu 
ce nădejde porniseră ai săi astă-dimineaţă și iată ce s-a 
ales de ei. Și parcă i se pustiise pămîntul și i se întu- 
necase mintea de supărare și de grijă. 


XV 


Dar grijile cari l-au muncit după căderea Plevnei! 

ICînd ai scormonit un furnicar, ţi-e de mirare iuți- 
mea alergării și învălmășagul furnicilor, cum dau una 
peste alta, pleacă înainte, se întorc, iarăși pleacă îna- 
inte, se rostogolesc și cad, se-ngrămădesc fără rost şi 
aleargă nedumerite și cu firea pierdută, 

Așa a fost la Plevna, după căderea ei. Era un văl- 
mășag, de nu puteai să-i mai dai de căpătii. 

Ici batalioane alergînd cu muzica în frunte, chio- 
tind și dînd peste căruţe cu răniţi, răsturnîndu-le peste 
morţii adunaţi grămadă ; dincolo, pilcuri de robiţi turci; 
pe drumuri, tunuri stricate, puști aruncate, cai morți, 
boi trăgîndu-și sufletul, căruţe răsturnate, răniţi tîrîn- 
du-se printre soldaţii de pază, vite speriate dînd peste 
batalioane, vizitii mînînd caii în fuga mare, femei ți- 
pînd și căutindu-și copiii, bătrîni răsturnaţi de mulţime; 
și toţi se împingeau, se striveau, neștiind de unde vin 
şi unde se duc, și era țipăt, și răcnet, şi cîntec de mu- 
zici, și chiot, și vai de lume. 

Şi alergau ofiţerii călcînd lumea în picioare, ca să 
. dea porunci şi să liniștească lucrurile, și le încurcau și 
mai rău; și cazacii beţi băteau cu paturile puștii şi-n 
dreapta și-n stînga; plesneau cu biciul în mulțime că- 
lăreţii de pază; veneau cu vuiet, în goana cailor, tunarii 
cu tunurile şi nu se uitau peste cine dau. Iar cine era 

răsturnat, acolo rămînea, și treceau peste el și cădeau 
claie peste grămadă cu toţii. 

Nici a doua zi, nici a treia zi nu s-a potolit în- 
vălmășagul. Toate oștirile se îngrămădiseră în Plevna; 
oștirile lui Osman și locuitorii turci ai orașului mai spo- 
riră furnicarul. Erau vro două sute douăzeci de mii de 
oameni, toți cu capul pierdut, unii de bucuria biruin- 
ţei, alţii de zăpăceala robiei. 

Împăratul rușilor a plecat a treia zi după căderea 
Plevnei, spre Bucureşti; marele duce, a patra zi, cu toţi 
generalii ruşi ; şi au lăsat pe Domnul nostru singur, să 
facă rînduială în amarul atela de amesiecătură de oa- 
meni. a 

Trei luni, cît a stat El la Plevna, cîrmuind luptele 
şi stăpîninid tabăra, n-a avut atîta de lucru și atîta bă- 
taie de cap ca acum. 

Două săptămîni a tot alergat și a pus.la cale lucru- 
rile şi de-abia a isprăvit. 

Trei griji îi erau mai aproape de suflet. Ce să facă 
de acum cu oştirile românești, cu robiţii turci și cu ră- 
niții. 

De oștirile rușilor n-avea să mai poarte grijă. El a 
fost chemat de ruși să ia comanda peste ei pînă la că- 
derea Plevnei. Acum, El nu le mai era căpetenie; iar 
țarul putea să-și! trimită oştile unde ar voi. Și le-a tri- 
mis într-alte părți să se lupte. 

Grija o avea numai de oștirea noastră. Se frămînta 
cu gindul s-o trimeată de acum la Vidin, ca să-l bată, 
Era însă tîrziu în iarnă, spre Crăciun, viscol şi vreme 
aspră, podul peste Dunăre rupt și hrană nu se găsea. 
Puţintica . oştire, ce plecase mai înainte și bătuse Ra- 
hova, stetea întroienită de zăpezi. 

Grija robiţilor turci o lăsase rușii, toată, pe seama 
Domnitorului, Erau vro patruzeci de mii de oameni. Nu 
era nici hrană pentru ei, nici locuri de adăpost, nici 
lemne de foc. Trebuiau duși, rînd pe rind, la Turnu Mă- 
gurele, ca să robească pînă la sfîrşitul războiului în 
țară la noi și în Rusia. 

Dar dusul lor cerea pază de oști, merinde și trudă. 
Rușii nu s-au mai gîndit la nimic; i-au lăsat pe cap Dom- 
nitorului să-i ducă unde-o ști și cum o şti, 

Și așa a trebuit să rupă din oștirea noastră o parte, 
ca să care robii. Porneau pe robi cîte două mii, cite 
cinci mii deodată; iar ca strajă pe cale plecau călărași 
şi dorobanţi, cîte un regiment ori două. 

Cît amar au mai suferit acești robi, cei mai mulţi 
goi și fără bucăţică de pîine, drum de cinci zile în pu- 
terea iernii! Şi cît au suferit și flăcăii noștri, siliți să 
care robi pe o vreme grozavă, cum se pornise atunci 

Şi altă grijă și mai mare o avea Domnitorul cu rä- 
niții și bolnavii. Erau și turci vro zece mii și de ai n0ș- 
tri, ruși și români, pe atiţia, Și nu erau căruțe oa să-i 
ducă la Măgurele și nu erau doctori și hrană; nu erau 
lemne, nu erau haine de învelit. 

Dar, cu încetul, Domnitorul Carol le-a adus la pli- 
nire pe toate, El n-a voit să plece din Plevna, pînă ce 
n-a văzut la adăpost pe toţi robiţii turci, pe răniţi și 
bolnavi, și a plecat cel de pe urmă din Plevna. 

Cu cîţă alergătură și cu ce bătaie de cap le-a dus 
la plinire pe toate, numai El și Dumnezeu o știe! 


XVI 


Soldatul rănit are nevoie de mingiiere; cel slab, de 
încurajare; iar cel vrednic așteaptă laudă, 

Domnitorul a avut nu numai o deosebită dragoste 
să mîngiie pe răniți, dar mai ales şi-a făcut obicei, pe 
timpul războiului, să meargă pe fiecare zi prin spitale 
să vadă răniții, 

-Îşi iubea flăcăii și i se sfișia inima văzîndu-i pie- 
rind, fără să le poată ajuta. Și nu numai de români, ci 
şi de ruşi și chiar de turci purta grijă .tot deopotrivă, 

În spitalele noastre de pe lîngă Plevna, turcii ră- 
niți aveau tot aceeași îngrijire ca și românii, mai ales 
că noi suntem din fire îngăduiiori și mai buni cu su- 
fletul, și apoi voiam să arătăm lumii că nu suntem săl- 
bateci, cum se străduiau dușmanii să ne scoată nume, 
Multe rele ne-au spus turcii după război, bîrfindu-ne 
ca dușmanii biruiţi, dar asta una ne-au lăsat-o curată 
ca soarele, că ne-am purtat cu ei mai bine de cum au 
tost ei vrednici, 

După fiecare luptă, Domnitorul alerga la spitale, 
fie ziuă, fie noapte, pe vreme bună ori pe viscol, ca să 
vadă cu ochii cum sunt îngrijiţi oștenii. Şi erau vred- 
nici de milă şi de iubire bieţii noștri băieţi, că se bă- 
teau cu inimă. Ar fi fost vrednici să-i purtăm pe palme 
şi să-i culcăm în sîn pe timpul războiului, dar nu era 
cu putință. 

Se ducea la paturi, întreba pe răniţi ce dureri au, 
îi mîngiia, le punea decorațiuni pe piept şi ruga pe dot- 
tori să aibă în părintească pază pe răniţi. lar oștenilor. 
le creștea inima, văzînd cum Domnul ţării le pipăia 
rana, le dezmierda fruntea ca o mamă copiilor ei și 
însuși le aducea paharul cu ceai și însuşi gusta dintii 
din ceai cu linguriţa. și apoi îl (da flăcăului. 

Cînd vedea pe vrunul într-un pat prea tare, po- 
runcea să i ge aducă paie; aducea El însuși lcîte o pla- 
pomă și învelea pe cîte unul; le ajuta să se ridice și 
să-și puie iarăși capul pe pernă. Şi cînd, mai dintru în- 
ceput, răniții se sileau să se ridice în pat, văzînd pe 
Domnitor intrîind — că nu voiau bieţii să stea culcaţi în 
fața lui —, El îi oprea: „Nu te ridica, dragul meu, zi- 
cea: „cînd sunteţi sănătoși mă ajutaţi voi pe mine, iar 
acum trebuie să v-ajut eu pe voi!“ 

Cu astfel de Domn nu era lucru de minune că mer- 
geau băieţii la război oa la nuntă, cum zice Peneș 
Curcanul. Iar ce aveau oștenii pe inimă a spus-o așa 
de frumos un pui de dorobanţ din Putna. Pe acest do- 
robanţ l-a întrebat doctorul, glumind : „la spune, prie- 
tene, e bun om Domnitorul Carol?“ Iar dorobanțul, 
dînd din cap: „Bun, dom'le doctor! Să-l ţie Dumnezeu ! 
Pentru un om ca El nu-ţi pare rău că trăiești, dar nu-ţi 
pare rău nici că mori!“ 

Voind să cruţe sănătatea oștenilor, El se străduia 
să le înlesnească viaţa, după cît îl iertau împrejurările. 
Nu vi le pot înșira toate înlesnirile acestea, dar vă spui 
una ca să le judecaţi pe toate. 

Prin șanțurile de dinaintea redutelor turceşti se 
schimbau străjerii noștri dimineaţa. Turcii erau la o 
azvîrlitură de băț și trăgeau spre flăcăi în vremea 
schimbării străţilor. 

Bieţii străjeri aveau grea viaţă. Nu e glumă să stai 
o noapte întreagă pe viscol și pe ploaie, sub ochii tur- 
cilor. 

Domnitorul, într-o zi, pe vremea cînd plouase săp- 
tămîni de-a rîndul, a găsit corturile ambuianţei pline 
de bolnavi. Erau toţi străjeri din șanțuri. Multora le 
degeraseră pikioarele așa de rău, că doctorii trebuiră 
să le spintece cizmele ca să le scoată picioarele din ele. 

El i-a îmbărbătat și i-a mîngiiat, apoi dete poruncă 
să se schimbe de aci înainte mai des străjile prin şan- 
turi. 

Și s-au schimbat mai des, cu toate că printr-asta 
se sporise alergătura și „grija ofiţerilor. 

În toate scrisorile sale, Domnitorul se plinge în- 
truna de soarta oștenilor; şi nu era scrisoare în care 
să nu pomenească de ei cu tinguire și cu rupere de 
inimă. Şi chiar cînd le mergea bine flăcăilor. El se plin- 
gea că „soldaţii mei sufăr grozav“ — şi-i lăuda mereu 
şi iarăși îi plingea. Asta e obiceiul inimii părinţilor, cari 
se tem și de umbră și de soare, că le-o face rău copii-, 
lor lor. 

Odată, prin spitale, întrebînd, după obicei, pe oş- 
teni, ce le poftește inima, că li se va da tot ce li se 
poate da din tabără, oștenii, siiicioși şi mulțumiți cu 
puțin, îi răispuniseră „Nimic, Măria Ta, avem de toa- 
tel“. Dar ici, colo, cîte unul a răspuns că ar vrea o 
țigară, 

El nu is-a gîndit la asta, căci nu fumează, şi n-a 
zis nimic atunci, dar a scris fără preget în Bucureşti și 
la vro cîteva zile a sosit o mulțime de tutun trimes de 
Doamna Elisabeta. Tutunul s-a împărțit celor de prin 
spitale, ca să le fie pe multă vreme; cît a rămas s-a 
împărțit flăcăilor din tabără. 

+ Cine fumează pricepe ce bucurie a fost pe cei din 
spitale, avînd tutun; își mai alungară uritul, se făcuseră 
mai vorbăreţi și sufereau durerile mai în liniște, 

Era un lucru de nimic, la urma urmei. Dar inima 
îngrijită şi binevoitoare, tocmai dintr-asta se cunoaște, 
că nu trece cu vederea, ba chiar pîndește toate lucru- 
rile, fie cît de mici, cari pot face bucuria altora. 

XVII 


Pe oştenii vrednici, Domnitorul i-a avut totdeauna 


în mare cinste, 

Îmi aduc aminte de o întîmplare, care arată și cum 
e soldatul român și cum e inima Domnitorului, 

Într-o zi, sta Domnitorul „într-o baterie, la Calafat. 
Deodată, se pornesc turcii cu obuzurile şi un obuz trînti 
la pămînt pe un tunar, umplîndu-l de noroi. Nu-i fă- 
cuse de alifel nici un rău, El a sărit repede în picioare, 
și văzînd că Domnitorul se uită drept la el și parcă în- 
cruntat, i se păru că-l mustră pentru mantaua înnoro- 
iată. Domnitorul se uită însă cu spaimă. şi cu milă, să 
vadă dacă l-a rănit obuzul, 

„O curăţ numaidecîtt, zise fiăcăul și începu să dea 
cu mîinile pe mania; și cu toate că veneau plumbii 
șuierînd, el sta în calea pieririi și nu se gîndea să se 
ferească de ei, ci numai să-și curețe mantaua. Şi era 
speriat și cu inima sărită, nu de obuz, ci de mustrarea 
Domnitorului, tal 

Iar Domnitorul l-a bătut pe umăr și l-a lăudat cu 
multe vorbe frumoase, spunindu-i că trebuie să se gîn- 
dească mai întîi la viaţă, nu la manta și la supărarea 
Domnitorului, dar că se bucură că are astfel de oșteni, 

înainte de război, noi aveam o singură medalie: 
„Virtutea militară“. Ca neam pe jumătate robit, noi 
n-aveam voie să batem medalii. 

După ce ţara s-a rostit neatîrnată şi s-a smuls de 
sub stăpînirea turcească, noi ca stăpîni pe capul nostru 
am început să ne purtăm ca stăpînii. 

. Domnitorul a bătut o medalile, „Steaua României“, 
cea dintîi a noastră ca neam liber; iar soldații, cari au 
primit’ această medalie, au căpătat și capătă o pen- 
sie pe an. 

Apoi a mai bătut una, „Trecerea Dunării“, care s-a 
dat ca de aducere-aminte soldaţilor cari au trecut în 
țara turcească. Medalia asta o cunoașteţi, că mulţi o 
aveţi, câţi aţi ostășit în tabără pe atunci. 

lar pe vremea războiului a mai bătut o medalie, a 
„Apărătorilor independenţei, 

„Cei mai tineri dintre câţi cetesc cartea asta să bage 
bine de seamă cîte greutăți și cîte amaruri au dus bieţii 
noştri flăcăi în război, și cînd vor vedea prin sat pe 
vrunul mai bătrîn, de pe vremea războiului, cu medalie 
pe piept, să-și aducă aminte că medaliile sunt semnul 
unei mari vrednicii şi de aceea în mare cinste să aibă 
medalia și pe omul care o poartă, și să se uite la el 
ca la o icoană. Cine i-a dat-o, a știut El bine de ce 
i-o dă. 

E adevărat că medalia e numai o bucăţică de aramă, 
ori de argint, cum zic ce-i ce n-o au. Dar și crucea pe 
care o sărută milioane de oameni e numai o bucăţică 
de lemn; și sfîntul patrafir, sub care ne punem capul, 
e numai o bucăţică de pînză. Nu pinza, lemnul ori ara- 
ma au preţ pentru noi; ele sunt semne sfinte și nele- 
giuit e omul care nu le bagă în seamă. 

Domnitorul a purtat mare grijă să împartă semne 
de vrednicie oștenilor săi și de multe ori însuși El a 
prins cu mîna medalia pe pieptul cîte unuia. Mare 
laudă pentru aceștia și cu bună dreptate se pot mîndri 
cu medalia, cînd o pun pe haină în zi de sărbătoare. 

Dorobanţii moldoveni, cei mai din susul ţării, au 
fost cei dintîi cari s-au apropiat de focul .turcesc la 
Giurgiu și la Oltenița. - 

Cînd au plecat spre Calafat şi- au făcut drumul prin 
București. Aici s-au adunat pe cîmpul Cotrocenilor şi, 
cînd a venit Domnitorul să-i vadă, au ieșit din rînd 
toţi flăcăii cari au. făcut vrednicii, chemaţi fiind pe 
nume de căpitanii lor. lar Domnitorul le-a pus tuturor 
pe piept „Virtutea militară“ de argint, 

Nu știu cum or fi alţii, dar eu mă cutremur şi mă 
simt petrecut de fiori, cînd văd „ori cetesc lucruri de 
acestea. Și, cînd mă gindesc cum au ieșit atunci doro- 
banţii noştri, mîndri şi voinici, în fața Domnitorului și 
a multor generali, şi cum au stat drepţi ca bradul, și 
cum a tresărit ilăcăul, cînd a auzit strigind „lon al 
Staneik | — iar acel flăcău, cînd a auzit strigind „lon al 
Stanei“! — iar acel Ion era el — și cum l-a măsurat 
cu ochii Domnitorul și cum l-a lăudat în auzul a mii 
de oameni şi cum mii de oameni i-au chiotit „să tră- 

iască l“ —: cînd mă gîndesc la acestea toate, îmi vin 
Yackămile şi mă simt așa de vesel, că parcă eu aș fi 
flăcăul acela. 

Frumoasă soartă au avut aceşti dorobanţi și mare 
zi de bucurie le-a hărăzit Dumnezeu, 

Dar și mai mare bucurie a avut, tot în ziua aceea, 
un biet tunar moldovean. El era scris pe listă să fie 
decorat. Nu putuse însă, bietul, să vie ku ceilalți în 
rînd. Zăcea în spital, lovit de o schijă de obuz. După 
ce Domnitorul a isprăvit „cu toţi cei (de pe cîmpie, a 
zis către generali: „Mai avem un îlăcău, în spital. El 
n-a putut să vie la noi; să mergem noi la el! 

Și domnitorul, împreună cu Doamna Elisabeta — 
că era și Ea la paradă — și cu generalii după El au 
mers la spital, au intrat în odaia rănitului şi apoi însăși 
Doamna Elisabeta i-a prins pe piept „Virtutea militară“ 
de argint, 

Fericită zi de aducere aminte pentru acest tunar! 


XVII 


V-am povestit aiurea despre locuința Domnitorului, 
Mă întorc jarăşi cu povestirea la neajunsurile și obo- 
selile pe cari le-a îndurat mai tîrziu în iarnă, după ce: 
au dat ploile și viscolul. 

„Inspecţiunile cele lungi și nesfîrșite îl oboseau zi 
cu zi. Oștirile creștine îşi aveau tabăra pe o lungime 
de vro cincizeci de kilometri, de jur-împrejurul Plev- 
nei; iar Domnitorul le cerceta în fiecare zi: o dată pe 
ale românilor, o dată pe ale rușilor. 

Domnul era tot pe dealuri și prin văi, Zile întregi 
nu se da jos din şea; mînca prin redute și prin șanțurile 
oşiizii, unde-l apuca vremea mesei ori foamea. 

Soţiei sale, Doamnei Elisabeta, îi scria într-un rînd: 
„Eu sunt sănătos, dar mă cam doare mijlocul de statul 
în şea. Alaltăieri și ieri am alergat toată ziua și am 
dormit pe un pai de tabără. Bineînţeles, am dormit îm- 
brăcat."“ 4 

În ziua căderii Plevmei, de la patru dimineaţa a fost 
tot călare și tot în goana calului pînă tîrziu, în puterea 
nopţii; și cînd a ajuns acasă, s-a azvirlit îmbrăcat pe 

pat, frînt de oboseală, și nici nu şi-a adus aminte că nu 
mînicase nimic cît a fost ziua de mare. 

Altă dată scria: „Cu sănătatea mă laud bine, dar 
mă dor toate oasele, din pricină că patul din odaia mea 
e prea strîmt, de n-am unde să mă-nvîrtesc; iar aşter- 
nutul e tare ca piatra“. 

După ce se întorcea din inspecții, seara, abia apuca 
să mănince pe fugă şi pleca ori la împăratul, ori la 
marele duce, să se sfătuiască. Abia se ţinea pe picioare 
de ostenit, stînd de vorbă cu ei. lar cînd se întorcea 
acasă, în puterea nopţii, pe-ntunerec ca-n mormînt, se 
mai lupta cu drumul. 

Uliţa prin Poradim era într-așa de ticăloasă stare, 
“că trăsura și caii Domnitorului acu-acu se vedeau în 
primejdie să se scufunde în noroi şi să nu mai iasă din 
el. Ba era primejdie ori să ise răstoarne trăsura în gro- 
pile drumului, ori să se încurce între mulțimea de 
care și căruţe ale oștirii, înţepenindu-se între ele, încât 
să n-o poată vizitiul descurca pînă a doua zi. Pe lîngă 
gropi și bălți, drumul mai avea o piedică: era plin de 
cai morți, cari pieriseră de oboseala drumului. Pe mulţi 
i-au dat vizitii și soldaţii la o parte, pe sub garduri, dar 
cei mai mulți erau pe mijlocul uliții, așa că nu putea 
răzbi cu trăsura, de mulțimea lor. 

Domnitorul făcea pe jos, de cele mai dese ori, dru- 
mul de la ldcuinţa sa, de la un capăt de sat, pînă la 
a împăratului. 

Se întorcea numai noroi acasă. I s-a întîmplat de 
a căzut în noroi și el și generalii de după El. Împăra- 
tului i s-a întîmplat odată de a căzut cu cal cu tot și 
a fost un noroc că nu şi-a frînt gitul, 

lar după ce ajungea acasă, Domnitorul scria ori: 
scrisori ori porunci oștirii; și se nevoia cu trebile de 
acasă, ale ţării. > 

Cuptorul făcea fum și Domnitorul nu putea să doar- 
mă în odaie. Se culca în cortul din -curte, pe vreme de 
iarnă, După ce a început viscolul, a fost și mai rău. 

lată vorbele sale : „Cum ningea toată noaptea, vis- 
colind, zăpada era a doua zi pînă în brîu. Și viscolul 
bătea cu toată: urgia. Priu toate crăpăturile odăiței, un- 

da e patul de tabără al meu, răzbea zăpada în odăiță 
şi mai ales la prag și prin tindă, cît e de mare; era a- 
tita zăpadă înghețată, încît servitorul de afară nu pu- 
iea deschide ușa. Eu trebuia să mă trudesc să dau în- 
ir-o parte zăpada. Aveam în odaie un scaun de fier și 
cu spatele scaunului. începeam să îndepărtez zăpada ca 
si cu o lopată. De făcut foc, nici vorbă nu era; căci vis- 
colul, suflînd pe coș, azvirlea afară focul din sobă." 

Viscolul a ţinut așa vreo Irei săptămîni. 

Dar chiar și voind, să facă foc în sobă pe vreme 
liniştită, nu era cu ce să-l facă. Tot domnitorul însuși 
spune : 

„Din pricina vîntului ascutit și tare, și mai ales 
din pricina lipsei de lemne, nimeni nu mai face foc în 
case; nimeni nu mai poate fierbe mincare. Singura 
hrană ce mai avem. pimea, e aproape pe sfirșite. Mai 
spre seară vintul, din cît bătea cu mînie, a început să 
bată şi mai tare. Și cît a fost noaptea de lungă, eu am 
tremurat de frig și n-am putut să mă încălzesc. În odaie 
bate vîntul ca pe cîmp și am fost silit să pui un. scaun 
peste plapomă în pat, căci purel vîntul mi-ar fi luat 
plapoma de peste mine." 

Pe viscolul acela, cînd nu puteau face foc în casă, 
Domnitorul cu oaspeții săi, generali și prinți ruși ori 
străini, mîncau în cortul din curte. Vintul zguduia cor- 
tul ca pe un steag și se lupta să-l răstoarne ori să-l 
ridice-n văzduh, Domnitorul cu oaspeţii tremurau în 
cort și, ca să le fie cald măcar la picioare, stăteau vi- 
rîți în paie pînă la briu. 

Domnitorul a îndurat asprimile vremii și a dus 
lipsă de muite-de-toate, tot așa ca și dorobanţii săi, 
dacă nu și mai mult. 

Nu trebuie să judecăm numai cu ochii și să ros- 
tim vorba că alta a fost pătimirea dorobanţului din 
şanţ. O să zici: „Dorobanţul stetea în șanț cu picioa- 
rele în zloată piînă-n glezne, iar Domnitorul stetea în 
cort cu picioarele în paie și nu e totuna." O să zici: 
„Domnitorul dormea în pat, fie cît de tare şi de strîmt, 
dar dorobanţu! dormea pe pămîntul gol; și iarăși nu 
e totuna !" Și așa poţi să-mi spui multe. 

Dar eu zic altfel. Dorobanţul era obicinuit de acasă 
și să mănînce piine goală, și să umble prin noroi și 
prin zloată. El de mic știa ce e odihna pe pămîntul gol. 
Dar Domnitorul nu era obicinuit nici cu una. Și aşa, 
dorobanţul în' război nu era scos din obiceiurile învă- 
jale de acasă, ori era prea puţin scos; dar Domnitorului 
i se schimbase cu totul chipul vieţii și toate îi erau 
departe-departe de felul cum le-avea acasă. Și-n lume 
toate îți sunt bune, cînd sunt așa cum le-ai obicinuit 
să le vezi și să le ai de mic copil. 

Şi de aceea zic că Domnitorul a suferit tot aceleaşi 
greutăţi ca și dorobanţii. 

Și e de mirare că nu s-a îmbolnăvit de atita ger 
şi frig, de atitea neajunsuri cîte a îndurat. 

Adevărat, pe atunci era bărbat în puterea vîrstei 
— de treizeci şi opt de ani. Dar asta tot nu e un temei 
care să te apere de îmbolnăvire. Iată ce a spus el într-o 
scrisoare către soţia sa, Doamna Elisabeta: 

„Fiecare a fost bolnav aici, mai greu ori mai ușor; 
numai eu, mulțumeșc cerului, sunt pe deplin sănătos, 
Eu sunt învățat cu oboselile drumurilor lungi și de a- 
ceea mă simt în largul firii mele. lar generalii ruși n-au 
cap destul să se mire de trăinicia mea." 


XIX 


Cindesc că din cele -spuse pîn-acum, aji văzut cu 
toată deslușirea atit greutăţile cîte le-a îndurat Dom- 
nitorul în război, cât și trebile ce avea să ie facă, pre- 
cum. și chipul cur își petrecea vremea. 

Eu știu și altele mai multe, dar mă tem că prea le 
spui cu grămada și vă scot din săriia minţii cu ele, 

Dar tot nu mă rabdă inima să nu vă mai spui una, 

Asta însă e de veselie, că pîn-acum tot de griji şi 
de necazuri am vorbit, 

În tabără sunt, din vreme în vreme, zile de sărbă- 
tori ostășești. Sărbătorile legiuite ale bisericii nu se 
pot ţinea, căci duşmanii nu-ţi dau răgaz. 

în tabăra de la Plevna s-au ţinut mai multe sărbă- 

tori de acestea. Mai ales erau ale rușilor, după izbîn- 
zile oștilor lor, cari se băteau cu turcii dincolo de ma- 
re, în Asia. Am avut şi noi pe ale noastre; cea mai de 
căpetenie s-a prăznuit după cucerirea cetăţii Rahovei, 

Pe un cîmp larg s-adunau oștirile în haine de pa- 
radă, Veneau toţi ofiţerii; venea şi Domnitorul nostru, 
şi împăratul ruşilor, La mijloc se ridica un altar, unde 
slujeau preoţii osiășești. Iar după sfinta slujbă li se da 
soldaţilor voie să se veselească și să întinză hori prin 
văi, Li se da mîncare mai bună și dacă era cu putinţă 
şi cîte puţin vin. căci fără vin n-are veselia haz, 

Rușii își jucau „Căzăceasca” lor ; iar românii „Chin- 
diile” și „Briîul'”', Dar amestecau, de altfel, și vedeai 
cazaci de cei bărboşi și cu haina pînă în pămînt, sărind 
ca tapii, de după git cu dorobanţii noștri, și jucind du- 
pă fluier vro sîrbă. lar pe dorobanţi, dincolo, îi vedeai 
zvîrcolindu-se să joace căzăceșie în rîndul rușilor, cu 
cari nu se înțelegeau la vorbe, dar îşi vorbeau întruna 
și îndrugau din gură de credeai că vorbesc aceeași lim- 
bă şi că sunt dintr-același sat. 

Domnitorului îi plăcea nespus de mult să stea la 
horă, privind pe dorobanţi și pe călărași. Și ridea în 
rînd cu ei și se-nveselea. E mare lucru pentru oșteni, 
să ştie că Domnul ţării şi al oștirii împarte cu ei și 
grijile și necazurile, ca și veselia. 

Dar mai presus de toate îi însuflețea pe flăcăi gîn- 
dul că „Domnul Carol nu e mîndru'” — cum spuneau 
ei — „și nu se fereşte de obiceiurile noastre. Că sun- 
tem oameni de rînd și nu știm alifel, şi am lua foc cu 
gura pentru El, că stă între noi ca între ai lui și nu 
ne bagă-n seamă că suntem ţărani!“ 

Și aprinși de joc şi îmbărbătaţi de ființarea între 
ei a Domnului, flăcăii tropoteau și se învîrteau de nu-ţi 
venea să crezi că ei, biefii, sunt frînți de oboseală şi 
sunt în gura șarpelui. 

Mai întindeau ei hori şi într-alte zile, hori mai mici, 
ale unui batalion, pe ici, pe colo prin văi, după nai și 
după fluier. La sărbători ostășești se întindea hora ma- 
re, a: mii de oameni, și le cîntau muzicile militare. 

Odată Domnitorul, într-o inspecție, sosind fără 

veste, a găsit pe flăcăi la „Chindie". Fi voiră să spargă 
hora, dar el le-a făcut semn să joace înainte și s-a 
uitat la ei. Se trudeau destul, bieţii oameni, și se lup- 
tau bine, și după vorba din bătrîni: „Cine e vrednic 
la greutate, e vrednic și de horă !” 

Atunci a întrebat Domnitorul pe un sergent: „Bi- 
ne. băieţi, nu sunteţi voi destul de obosiţi, de vă mai 
apucați de altă trudă, de-a jocului?" Jar sergentul răs- 
punse : „Așa ni-e firea, Măria Ta! La horă nimeni nu 
se plinge de obosit. Și apoi, destul ne bate pămintul; 
să-l mai batem și noi pe el!” 

leșise adică vorba între oșteni că se bat cu pä- 
mîntul, nu cu turcii, pentru că trăgeau cu pușca tot 
numai în pămîntul după care s-ascundeau turcii. Iar 
cum îi izbeau turcii de după pămînt ridicat și cum pie- 
reau sărmanii prin șanțuri sub pămînt, ziceau că se bat 
cu pămîntul, dacă nu altfel, măcar cu picioarele la horă, 

Cîteodată mai veneau şi bulgarii de prin satele ve- 
ine, la horă, Și tot pe partea unde era oșiirea româ- 
nilor se îngrămădeau horile și veseliile. Pe lîngă pri- 
cina că românii jucau mai mult, era altă pricină mai 
mare : aici era biserica. Cite sate erau împrejurul Plev- 
nei, mai aproape, ori n-aveau biserici, ori le aveau 
vechi și neîncăpătoaie. lar la Poradim, unde locuia 
Domnitorul, era o biserică frumoasă și mare, și avea 
clopote. 

Iar celelalte biserici n-aveau clopote, căci bulga- 
rii din împărăţia turcească nu aveau voie să puie clo- 
pote în turnul bisericii. 

Biserica din Poradim o făcuse Domnitorul cu chel- 
iuiala sa. Adusese lemnăria şi piatra din Oltenia, adu- 
sese meșteri zidari și zugravi din Turnu-Măgurele, 
cumpărase icoane și odăidii şi a dat bulgarilor şi un 
preot. 

Cînd s-a _ sfinţit biserica, au alergat bulgarii, de 
prin toate. satele, căci acum întîia oară, după mult a- 
mar de ani, au auzit iarăși cîntec de clopot la o biseri- 
că de a lor. 

Vrednicia Domnitorului s-a arătat lumii și prin clă- 
direa bisericii aceștia. El nu se gindea numai la răz- 

boi, ci la multe-mulie deodată. Ducea grijă și de sufle- 
tele creştinilor şi le-a făcut casă de rugăciune. Și în- 
tre multe laude ce i se cuvin, o are și pe aceea că, în 
țara bulgarilor, El a făcut lui Dumnezeu cea dintii bi- 
serică deplină. 


XX 


După atîtea trude și griji, vrednic a fost Domni- 
torul nostru, să-i ajute Dumnezeu și să-i ducă la pli- 
nire gîndurile. și dorul. 

El, cu oastea sa, a ridicat la mărire neamul româ- 
nesc. Ne-a sporit puterea țării, prin sine însuși și prin 
oştire aşa de mult, că rușii, chiar ruşii cei puternici, 
au căutat sprijin la noi cînd s-au văzut vremelnic 
strîmtorați. 

Ne-a scos țara de sub stăpînirea turcească și ne-a 
făcut să nu mai fim birnici și păgînilor. Ne-a scos la 
iveală în lume și ne-a aşezat în rîndul altor neamuri 
cu nume şi cu vază. E adevărat că El le-a făcut toate 
acestea cu ajutorul oștirii şi al ţării, dar iarăși e ade- 
vărat că de nu-l aveam pe El, Domn, noi n-am fi avut 
oştire. Iar fără oştire la vremea ei, adică pe atunci cînd 
s-a pornit războiul, ţara ar fi fost rămasă pe seama 
răjmașilor ca și într-alte rînduri, 

Lumea i-a judecat îndeajuns faptele și l-a răsplă- 
tit pentru ele de o parte cu laude, de alta cu învoirea 
să-i dea ceea ce ceruse; neatiinarea ţării. 

Țara noastră i-a răsplătit faptele din război, cu iu- 
birea și credința -ce i-a arătat-o de atunci încoace, cu 
încrederea firească în El și cu vădite semne de recu- 
noștinţă. 

El a dat multor viteji de-ai săi medalii, căci ele 
sunt semne ale vreunei vrednicii ; iar oamenii se stră- 
duiese să le aibă. El însă nu poate să-și dea sieşi insusi 
medalii, nici străine — ceea ce e ușor de înțeles — şi 
nici de ale sale, adică de ale ţării stăpînite de El, Lui 
îi poate da medalii de ale sale numai ţara. De aceea, 
după întoarcerea din război, țara l-a rugat să primească 

medalia „Virtutea militară“. A primit-o cu dragă ini- 
mă-şi o poartă pe piept și astăzi. 

Multe medalii i-au dat domnitorii străini. Dintre 
ele, două sunt mai de căpetenie, pe cari i le-au dat 
doi împărați, cei mai puternici din Europa, al Rusiei și 
al Germaniei. i 

Ţarul rușilor, chiar a doua zi după lupta cea mare, 
cînd au luat românii Griviţa, l-a îmbrățișat și l-a ru- 
gat să primească o medalie de mare preț, a „Sfintului 
Gheorghe." lar după căderea Plevnei, ţarul i-a dat 
medalia numită „Sfîntul Andrei", pe care o dă rar şi 
pentru vitejii negrăit de mari. 

Țarul, în scrisorile lui, îi face Domnitorului nes- 
fîrșite laude și-l numește „cel mai bun prieten al meu” 
și „mântuitorul oștilor rusești”, 

Cum se schimbă soarta! Zice cronicarul nostru : 
„Nu omul Schimbă vremile, ci vremile pe om". 

Nu e totdeauna adevărat că omul nu schimbă vre- 
mile. Le schimbă. Prinţul Carol, Domnul ţării românești, 
a schimbat vremile. Odaiă, și turcii și rușii se uitau la 
noi de peste umăr și ne dădeau într-o parte, nu altfel 
decît aşa cum împinge omul la o parte cu piciorul ua 
vreasc care-i stă în cale. Jar pe timpul războiului, ru- 
sii s-au nădăjduit la noi și turcii s-au făcut grămadă 
într-un colț. 

Dar e adevărat că vremile schimbă pe om. Și ce 
dovadă v-aş mai da mai lămurită, decît tot pe ruși și 
- pe turci. Cum s-au schimbat ei față cu noi, din ce au fost 
odată ! 

împăratul Germaniei i-a trimes medalia deodată 
cu o scrisoare, Zicea în scrisoare aşa: 

„Ţi-o spui încă o dată, că simt într-adevăr mare 
bucurie să-ţi răsplătesc in vederea lumii faptele tale 
în război. Întreagă purtarea ta, în aşa de multe împre- 
jurări grele la izbucnirea crîncenului război și pe toi 
timpul cît a dăinuit el pîn-acum, vrednică a fost de a- 
ceastă răsplătire, și fără îndoială va fi băgată în sea- 
mă după cum i se cuvine la vremea încheierii păcii. 
Așa că și eu atunci voi putea primi medalia pe care 
ai de gind să mi-o dai.” 

Vorba de la sfîrşitul scrisorii, despre medalia ce 
avea de gind să i-o trimeată Domnitorul Carol, e așa: 

Domnitorul rugase pe împăratul Germaniei să-i fa- 
că cinstea să primească și să poarte pe piept o meda- 
lie de-a ţării noastre. 

Dar împăratul s-a dat îndărăt și n-a voit s-o pri- 
mească. Noi eram un neam robit, într-o ţară mică, iar 
lui, împăratului celui mare și puternicnu-i făcea cinste 
o laudă venită prea de Jos, și se-mpotrivea să primeas- 
că o medalie dintr-o mînă necunoscută. A 

Dar deodată cu războiul nostru s-au întors lucru- 
rile, Ne-am ridicat dintr-o dată de la pămînt, ne-am a- 
rătat puterile și am ajuns și noi oameni în rînd cu lu- 
mea. De aceea zice împăratul Germaniei că acum, du- 
pă război, are să primească medalia noastră; acum nu 
i-o dă o mînă necunoscută și nu vine lauda prea de 
jos. 

Dacă n-ar fi alte mărturii pentru vrednicia ce ne-am 
ciștigat-o prin război, asta singură una ar ajunge să 
lămurească pe cel neluminat. 

ÎNTOARCEREA DIN RĂZBOI 


XXI 


Domnitorul a pleca: cu totul din Plevna la două 
săptămîni după căderea ei, 

În ziua plecării era un ger cum nu mai fusese în 
iarna aceea. Zăpada era pînă în genunchi. Un escadron 
de roșiori plecase înainte, ca să caute drumul acope- 
rit de zăpadă și să-l însemneze cu stilpi. 

Nu se găsea nici o sanie prin toate împrejurimile 
Plevnei. Domnitorul a trebuit să plece într-o căruţă, 
Dar zăpada era așa de mare pe-alocuri, în largul cîm- 
piilor, încît nu puteau răzbi caii înhămaţi la căruţă, cu 
toate că erau zece înhămaţi. 

Pe ulițele satelor zăceau îngheţaţi în zăpadă pa- 
honţi de-ai rușilor și ţărani de-ai noștri, cari veniseră 
cu căruțele de la Turnu Măgurele cu felurite treburi, 
Pretutindeni vedeai boi şı cai morţi, de-a lungul uliţe- 
lor. În afară, pe cîmpie, zăceau turci îngheţaţi, dintre 
cei plecaţi spre- Dunăre, un șir nesfirşit de cadavre în- 
gheţate. La satul Trestenic escorta Domnitorului a a- 
juns um convoi de robiji turci. Îți era mai mare mila 
de ei. Abia se tîrau prin zăpada pînă în brîu, galbeni 
şi prăpădiţi de foame și de boală și căzînd ici-colo 
cîte unul ca să rămîie pieririi pe cîmpie. Mulţi erau 
aproape desculți, în tunici subțiri, fără altă haină pe 
ei şi cu fesurile pe vîrful capului. 

Dincolo de Trestenic, escoria a pierdut drumul și 
a apucat peste cîmpie. Vintul bătea cu toată puterea, 
şi zăpada viscolită răsturnase stilpii puși de roșiori. 
Venea uneori cîte un nor de zăpadă și acoperea cu 

totul escorta, Nu era chip de mers mai departe, dar 
nici loc de poposit nu era. 

Atunci Domnitorul, care-și luase cu el caii de că- 
lărie, s-a gindit că poate va înainte mai iute călare. 1 
se strîngea inima de durere, văzînd atîția oameni mu- 
rind în zăpadă, auzind atitea vaiete ale. celor căzuţi pe 
cimp, luplindu-se cu moartea. Și el nu putea să le a- 
jute! 

A plecat călare cu puțini după El, căci mulți ofi- 
eri din escortă n-aveau cai — le pieriseră la Plevna 
— şi astfel trebuiră să rămiîie în căruțe. Aceştia se în- 
zăpeziră pe cîmpii și abia a treia zi sosiră la Dunăre, 
La fiecare pas înainte, Domnul da peste alte cadavre 
și peste alți oameni ce se luptau cu moartea. Mulţi e- 
râu și dorobanţi morţi, mulți și călărașşii cari zăceau 
îngheţaţi cu cai cu tot. 

Ferice de-aceia peste cari s-a întins liniștea mor- 
ţii și n-aveau să se mai lupte degeaba cu moartea! 

Acest drum era mai grozav decît o cîmpie de luptă, 
Sfișietoare de inimi erau gloatele pe cari le-a cuprins 
moartea în brațele-i de gheață. Împrejurul unei roate 
de căruţă stăteau turcii grămadă, pe roată și-au aprins 
bieţii cel din urmă foc şi stăteau pe lîngă el îngheţaţi 
şi rodeau cojile de pîine! 

Cu cît se apropia drumul de Nicopole, cu atîta creș- 
tea numărul turcilor morți pe cîmpii. c 

Calul Domnitorului, sforăind, se ridica în două pi- 
cioare și nu mai voia să treacă peste atîtea cadavre 
de oameni și de animale. Dar Domnitorul nu avu pu- 
tința să stea în drum. Adeseori: el descăleca, ducînd 
calul de frîu pînă ce trecea peste cadavre. Dar și ast- 
fe! Domnitorul mergea pe jos cîte-o bucată lungă de 
drum, ca să se mai încălzească puțin, căci vîntul bătea 
ascuţit și cu ace de gheaţă. 

Cam pe la asfințitul soarelui, Domnitorul ajunse 
pe podereiele Nicopolei, pe cari zăceau cadavrele în 
șiruri, adevărate şiruri, om lingă om! Grozavă prive- 
liște ! Şi jalnică întoarcere acasă a biruitorului Domn! 

Ofițerii garnizoanei din Nicopole, toți români, au- 
torităţile civile și prefectul rus îi ieșiră Domnului în- 

tru întîmpinare. Domnul merse întîi în cetățuia oraşu- 
lui, apoi scobori în oraș pe-o coastă de deal repede şi 
grozav de lunecoasă. În piaţă, înaintea cartierului dom- 
nesc, stăteau înșiraţi dorobanţii din Putna, rămășițele 
celor ce s-au bătut la Plevniţa, și cei din Tecuci. 

Ulițele „orașului semănau cu o tabără pustiită. O 
nespusă mulțime de eare și de căruţe stăteau înțepe- 
nite; mulți vizitii zăceau aici îngheţaţi de frig şi morţi 
lingă căruțele lor, 

Masa, la amiazi, a doua zi, a luat-o Domnitorul în 
cetăţuie, în mijlocul ofițerilor săi. Pînă la cetăţuie s-a 
urcat pe jos, pe alunecușul coastei îngheţate. 

La întoarcere, Domnitorul a trecut pe la șanţuri- 
le de întărire ale cetăţuiei. În șanțuri erau adăpostiţi 
mii de turci. Pe un ger nesuferit, acești nenoriciţi de 
oameni erau siliți să doarmă afară pe zăpadă, fără aş- 
ternut și fără haină de invelit. Vaietele lor s-auzeau 
străbătînd prin întunericul nopţii jalnic şi fioros. 

Înșiși dorobanțţii, din piaţă au trebuit să doarmă, 
peste noapte, pe zăpadă, fără adăpostire, căci în Ni- 
copole erau atunci unsprezece mii de turci robiţi; iar 
cei ce-i păzeau abia erau la vreo două mii, 

A doua zi, Domnitorul a trecut Dunărea pe un va- 
poraș la Turnu Măgurele. 

Pe malul Dunării era adunată o mulţime de po- 
por, cît vedeai cu ochii. Era vreme rea și ger. 

Dunărea era bătută de vint. Sloii de gheaţă tros- 
neau izbindu-se unii de alţii și se băteau ridicîndu-se 
în ciocnirea lor şi sfărîmîndu-se cu vuiet. Nu mai de- 
parte decit ieri, un vapor care trecea peste rîu cu turci 
robiţi a fost prins de sloi și înțepenit în mijlocul apei, 
încît nu s-a putut mişca nici într-o parte și a stat robit 
pînă seara. 

Mulțimea. de pe malul românesc urmărea cu ini- 
ma scăzută vaporașul care se legăna în toate părţile 
şi se frămînta izbit de valuri şi de gheţuri. Era vuiet 

spăimîntător, mai ales că din podul cel mare, rupt de 
furtună cu vro două săptămîni înainte, mai rămăsese 
cîteva picioare, iar gheţurile se loveau de ele şi să- 
reau îndărăt cu nespusă trosnire, 

Vapotașul era izbit: mereu, încit făcea drumul în- 
dărăt pe cît îl făcea înainte, și acum-acum putea să-l 
acopere sloii şi să-l dea în adinc. 

Cei de pe mal vedeau pe Domnitorul lor stînd pe 
podul vaporașului într-o stare așa de primejdioasă și 
cu răpunere de cap, însuși Domnitorul spune că toată 
vremea a stat gătit să sară în riu, dacă s-ar fi întîm- 
plat cumva să se fi sfărimat vaporașul de gheţuri. 

In urmă, după nespusă trudă, vaporașul a ajuns la 
maj. : 

Domnitorul, “cu inima plină de veselie și cu sufle- 
tul înălțat, a sărit din vapor, punînd piciorul pe pă- 
mâîntul țării sale. Patru luni a fost departe de ţară, pa- 
tru luni a zăbovit pe pămînt străin, cirmuind luptele 
miilor de oameni şi ducînd la biruinţă pe ai săi. Și a- 
cum simţea și El bucurie in suflet, că-și vede ţara și 
că s-a întors sănătos din vizuinile. primejdiei. Faţa lui 
era. puţin trasă şi se vedea că e obosit de trudă. 

Un chiot nesfirșit al mulţimii a întîmpinat pe vi- 
teazul Domn. Miile de oameni salutară cu strigăte de 
veselie pe cel ce ne-a redeșteptat mărirea strămoșilor, 
mulțumindu-i pentru truda lui, mărturisindu-i credin- 
ţa și iubirea de care așa vrednic era. 

Domnitorul, cu inima sărită de bucurie, le-a mul- 
tumit tuturor, Altă răsplătire pentru toate trudele lui 
nu putea mulțimea poporului să-i dea decît dovezi de 
iubire, de credinţă și de bucurie, că-l vede sănătos. Dar 
e mult atîta, și fericit e Domnitorul care se poate lău. 
da cu iubirea poporului, care se poate bizui pe credin- 
ţa lui şi ştie că bucuriile mulţimii sunt pornite din ini- 
mă curată. : 

De la port pînă în oraş, drum de-o jumătate de 
ceas, Domnitorul a mers într-o sanie, la pas, iar mul- 
țimea în urma lui venea chiotind mereu și aducîndu-] 
în triumf. 

I s-a găsit locuinţă în casele primarului. După a- 

tîta viaţă trudită în tabără, odăile unei case cu lumină 
și cu căldură i s-a părut un rai, însuși El spunea că 
după patru luni de trai în șanțuri, se simțea străin, ca 
dintr-o altă lume, văzîndu-se într-o odaie caldă și a- 
șezindu-se pe un scaun, ca să șadă mai cum se cade. 

Cite-a mai suferit și El, în război! 

în urmă a mers la biserică, unde s-a cetit sfinta 
slujbă, pentru buna întoarcerea sa și pentru biruinţe- 
le românilor, 

Apoi, peste zi, Domnitorul a cercetat spitalul oră- 
șenesc și văzind că prin oraș şi pe cîmpie zac încă mul- 
time de morţi, mai ales turci din cei.robiţi şi aduși în 
țară, a dat poruncă să se îngroape numaâidecit toţi mor- 
ţii risipiţi. Vederea acestei ticăloșii a războiului a în- 
iristat inima milosului Domn și i-a scurtat bucuria ce-o 
avea de fericita sa întoarcere în țară. 

El a mulțumit tuturor cîţi s-au nevoit întru ajuto- 
rarea răniților; mai îndeosebi a mulţumit doctorilor; 
a mâîngiiat răniții și le-a răsplătit vitejia cu medalia 
„Virtutea militară”, 

Seara a fost sărbătoare mare în -oraș, cu făclii și 
cu muzici. Mulțimea adunată a arătat multă iubire 
domnitorului care s-a întors încununat cu biruinţe. 

A doua zi, luni, Domnitorul a cercetat spitalele 
Cruce: Roșii și aie societăților de doamne. Drumul era 
anevoios. Viscolul nu mai contenea și zăpada pe alocuri 
era pînă în șolduri, Soidaţii curățau mereu drumul de 
la o baracă la alta, ca să facă Domnului cale, dar abia 
isprăveau şi viscolul se întroienea din nou. În tot lo- 
cul El a rămas mulţumit de buna îngrijire ce se da ră- 
niților și a mulțumit doamnelor cari. au alergat cu a- 
tîta iubire de-aproapele să dea ajutor celor siabi. 

A vorbit pe rînd cu toți răniții, întrebîndu-i ce du- 
reri au, unde s-au luptat și cind; apoi îi mingiia cu 
vorbe, le punea însuși pe piept medalii şi îi lăuda pen- 
tru purtarea lor. 

intrînd din baracă.în baracă a ajuns și la lazare- 
tul unde erau numai răniţi turci, Aici Domnitorul s-a 
oprit nevrînd să intre, dar a rugat pe doctori să dea 
turcilor toate îngrijirile ca ṣi soldaţilor români şi să nu 

{tacă nici o deosebire între ei; căci români ori turci, 
oameni sunt şi s-au luptat și unii şi alții pentru țara 
lor, 

Vrednică inimă de Domn! Răniţii turci, poate, vă- 
ind pe omul care le-a biruit ţara și le-a croit soarta 
aceasta, s-ar fi amărit pentru inima lor, și unui rănit 
îi trebuie liniște şi nu amărăciunea aceasta. Domnitorul 
a voit să-i scutească și n-a intrat la ei. 

N-a voit să vadă nici pe robiţii turci cari erau a- 
dunaţi pe o cîmpie afară din oraș. Dar a primit în lo- 
cuința sa pe colonelul ture, care a apărat reduta Gri- 
viţa în ziua luptei celei mari, la 30 august. Acest co- 
lonel era între cei robiţi. Domnitorul a vorbit multă vre- 
me cu el și l-a întrebat multe, apoi l-a lăudat pentru 
vitejia ce-a arătat-o ţinind piept vinătorilor și doro- 
banţilor noştri, împingîndu-i de trei ori îndărăt, 

Domnitorul, cu gîndurile în multe părți, era îngri- 
jat de soarta oștirii noastre, care plecase asupra Vidi- 
nului și tocmai acum era pe drumuri, pe viscolul gro- 
zav ce se pornise. Dar i-au sosit la Măgurele vești că 
oștirea a apucat să se adăpostească prin sate, pînă a 
nu îi prinsă,de viscol. Știrile acestea i-au mai învese- 
lit inima. 

A treia zi, marţi, după-amiazi, Domnitorul a plecat 
spre Pitești. 

Deodată cu El a plecat multă lume din Turnu Mă- 
qurele, Dar nu se găseau sănii în oraş, Atita lume tre- 
cuse pe acolo și atitea sănii au fost vindute, încit a- 
cum nu se mai găsea nici una. Călărașii făceau pentru ge- 
nerali și doctori sănii cum puteau: tăiau tălpoaie din 
scinduri de brad şi înjghebeau nișie sănii, vai de lu- 
me? 

Se lăsase o negură deasă; sania Domnitorului a- 
bia răzbea prin. zăpadă. Cîmpia era pustie pretutindeni 
şi numai ici-colo se vedeau cai morţi și turci înghe- 
taţi, rămași din convoaiele de robiţi, 

Barba Domnitorului era numai ţurţoaie de gheaţă. 

Îl 'sirăbătuse gerul pînă în oase. Nu mai era chip de 
mers înainte pe cîmpia întroienită și pustie şi așa Dom- 
nitorul fu silit să doarmă în Roşiorii-de- Vede. . 

A patra zi, miercuri, Domnitorul a plecat mai de- 
parte. Era cu mult mai frig decit ieri. Și cu toate că su- 
te de ţărani se străduiseră toată noaptea și azi toată 
ziua să înlăture zăpada şi să facă un drum neted, sa- 
nia Domnitorului s-a luptat cu nămeţii și cu drumul, și 
numai cu greutate putea răzbate pe cîmpie. 

Noaplea a venii repede. După ce s-a întunecat, sa- 
nia.n-a putut să înainteze, decît numai la pas, iar dru- 
rul. pînă la Costești, la gară, era îndelungat, 

După o călătorie de o zi întreagă, Domnitorul sosi 
la gara Costești, cam la vremea cinei. 

Trenul stetea gata de plecare. 

În urmă, frînt de oboseală și flămînd, Domnitorul so- 
şi în puterea nopţei la Piteşti. Aici ca și la Măgurele, 
îl aștepta mare mulțime de oameni, așa că nu încăpea 
pe peronul gării şi stetea înghesuită pe piaţa gărei. 

De la gară, Domnul, cu mulțimea, a mers de-a drep- 
tu! la biserică, unde l-a întîmpinat mitropolitul din Bu- 
curești și episcopul de Argeș. După slujbă, Domnul a 
luat parte la un banchet cu toate că de-abia se ținea 
pe picioare de oboseală. 

Piteștenii i-au făcut o primire frumoasă. Tot ora- 
şul era. numai lumini, şi strigătele mulțimii: „Trăiască 
Domnitorul, Trăiască România!” nu se mai sfirșeau, 

A cincea zi, joi, Domnitorul a primit răspunsurile 
Adunărilor legiuitoare. Lucrul cu aceste răspunsuri era 
așa : De cite ori s-adună — o dată pe an — legiuitorii 
țării ca să se facă legi, după chibzuinţă și nevoie, Dom- 
nitorul cetește un „„Mesagiu', o scrisoare în care le 
spune cum stă țara, ce nevoi are, ce ar fi de făcut du- 
pă gîndul său, pentru binele ei. lar leginitorii se sfătuiesc 
între ei, se chibzuiesc și răspund Domnitorului dacă se 
învoiesc cu cele spuse de el; și. după știința lor, îl stă- 
tuiesc, ori îl desfătuiesc să facă vrun lucru. 

Aceste răspunsuri i se aduc la palat, cînd e în Bu- 
cureșii. De astă dată, pe vremea cînd s-au adunat legiu- 
itorii, El era la Plevna, și aici trebuia să i se aducă 

răspunsul. Dar vremea rea şi ruperea podului de peste 
Dunăre n-a dat răgaz de plecare celor ce aveau să ducă 
răspunsul. ž 

lar în răspuns spuneau legiuitorii că se bucură şi 
ei, ca și ţara întreagă, că oastea română, sub’ cîrmui- 
rea cea cuminte a Domnitorului, și-a făcut pe deplin 
datoria, că de acum neatirnarea ţării e:lucru împlinit, 
Mai spuneau că tara a jerilit tot ce-a putut, veselă și 
de bunăvoie, pentru apărarea ei, că va sta cu credinţă 
pe lîngă iron. Și făgăduiau legiuitorii că vor face o 
lege, ca să dea ajutoare văduvelor” și orfanilor rămași 
după cei căzuţi în război. 

Peste zi, Domnitorul a cercetat spitalele. Apoi, în- 
soțit de mitropolitul din Bucureşti, a plecat la gară, 
unde s-adunase lume mai multă decit ieri, urîndu-i 
Domnului sănătate și bine. 

La Golești, Domnul s-a dai jos din tren și, mergind 
la mormîntul generalului Golescu, a pus pe mormînt o 
coroană, Acest Golescu a fost român cu toată inima şi 
s-a străduit pentru neamul nostru și mult bine a sim- 
tit ţara pe urmele lui. El a fost unul din cei trei băr- 
baţi cari ţineau stăpînirea ţării noastre ca împlinitori 
ai domniei, pe vremea cînd a fost adus Domn în ţară 
principele Carol, Golescu murise cu cîteva zile înain- 
te de asta și Domnitorul ţinea mult să-și dovedească 
- recunoştinţa şi să arate că răsplătește vredniciile oa- 
menilor mari. 

La gara Titu, Domnul a fost întîmpinat de soţia sa, 
Doamna Elisabeta, care nu-și văzuse soțul de patru 
luni. Cîtă grijă a dus și Ea, știindu-şi soțul departe în 
tabără, pe pămînt dușman și într-atitea primejdii! 

- Şi la Golești şi la Titu era adunată lume, iar gările 
erau împodobite de sărbătoare. În tot lungul drumului, 
de la Măgurele pină ia București, Domnitorul a văzut 
cu ochii săi bucuria mulţimii și s-a încredinţat însuși 
cît de îngrijală a fost ţara noastră peniru viața Dom- 
nitorului și pentru izbînda armatei lor. 

Și Dumnezeu l-a adus iîndără! și pe El și pe armată, 
sănătoși cu toţii și cu izbîndă smulsă din mîna duşma- 
nilor noștri:de veacuri, 

Avea destul temei să fie mîndru Domnitorul, de 
atîta grijă ce-a dus-o ţara ; și putea să fie mîndră țara 
că are un Domn așa de viteaz și o oaste așa de voinică, 

Dar cea mai frumoasă primire i s-a făcut în Capi- 
tală, precum se și cuvine Capitalei, căci are şi mai 
multă putință. 

Cît e de lung drumul de la palat pină la gară, mul- 
țimea adunată era așa de înglotită că nu puteau stră- 
bate trăsurile, . 

Din faptul zilei, lumea începuse să furnice pe dru- 
muri, 

Casele erau numai steaguri și flori, drumurile nu- 
mai podoabe, şi ici-colo porţi triumfale cu slove de aur, 
spunînd numele redutelor și cetăților bătute de români, 

Era și ziua îrumoasă, 

Cel care l-a primit, cînd s-a dat jos din tren, a 
fost primarul Capitalei, care-i dete pîine şi sare și u- 
rîndu-i de bună sosire. 

Iar Domnitorul i-a mulțumit și a rugat apoi mulți- 
mea să vie împreună cu El la Mitropolie, ca să mulţu- 
mească lui Dumnezeu pentru toate. 

Domnitorul în trăsură deschisă, alături cu Doamna, 
plecă la biserică. După el, mulţimea, cu strigăte, cu 
muzici, un nesfirșit alai. 

Pe cale, din toate casele arunca mulțimea flori în 
trăsura Domnitorului. 

În piaţa teatrului, la fereastra unui hotel, stetea Os- 
man-paşa, care se oprise puțină vreme în Bucureşti, în 
drumul spre Rusia, unde avea să stea ca robit. Domni- 
torul l-a cunoscut îndată, iar Osman s-a plecat cu u- 
milinţă și a salutat pe Domnitor. 

Trăsura mergea la pas. Lumea se îngrămădea pe 
lîngă trăsură, vădindu-și bucuria prin necontenite urale. 
Nu se poate scrie ce-a fost atunci, așa de mare lucru 
a fost. 

Vuietul mulțimii se îneca în cîntecele clopotelor 

de la toate bisericile din Bucureşti şi pe deasupra tu- 
turor s-auzea bubuitul tunurilor. 

La Mitropolie, Domnul a fost primit de mitropoli- 
tul şi de toţi arhiereii, în haine de sărbători împără- 
teşti., După sfinta slujbă, El a intrat în sala Adunării 
deputaţilor și suindu-se pe tron, a vorbit legiuitorilor 
țării, 
Printre alte vorbe ce le-a spus, a vorbii și de oas- 
te şi a zis: „Multe greutăţi, multe nevoi am avut de 
biruit. De şase luni încoace s-au petrecut lucruri mari 
şi hotărîtoare. Locul meu, în împrejurări așa de grele, 
era în fruntea oastei, care apăra moșia româneăscă, o- 
noarea și nealiîrnarea ei. Ştie țara întreagă cum și-a 
făcut oastea datoria sa, cum a dus în plinire toată nă- 
dejdea pusă într-însa, adeverind și nestrămutatea mea 
încredere în oastea țării... Sunt mîndru că am fost în 
câpul ei, pe cind ea și-a vărsat sîngele pentru nea- 
tîrnarea scumpei noastre patrii. Dumnezeu să binecu- 
vînteze România cea neatîrnată și de-a pururi să în- 
iărească viteaza noastră armată.” 

Apoi preşedintele Adunării legiuitoare i-a răspuns; 
şi între multe vorbe frumoase i-a zis şi acestea: „Fii 
binecuvîntat în Capitala României, Căpitane al oastei şi 
Domn al țării, care ai tăcut din vitejia Ta scut hotare- 
lor şi neatîrnării ţării, iar din virtuțile Tale, o temelie 
neclintită a legilor !% 

După aceasta, Domnitorul, însoţit de mulțimea ce 
venise cu El, s-a întors la Palat. 

Seara a venit lumea, cu facle și cu muzici, la Pa- 
lat. Iar după aceea Domnul cu Doamna au ieșit cu tră- 
sura şi au străbătut stradele în vederea mulţimii, care 
nu-și mai putea stăpîni bucuria. 

OASTEA 


TRECEREA DUNĂRII 


Spun cărţile vechi ale neamului că, într-o iarnă, 
Mihai Viteazul a trecut Dunărea pe la Nicopole, pe 
gheaţă și a năvălit cu oștile în ţara turcească. 

A bătut întîi cetatea Nicopolei și a pus steag 
pe zidurile ei, a bătut Rusciucul, a aprins Dristiorul, 
apoi s-a azvîrlit asupra tăriilor turcești mai din inima 
țărei, a bătut Plevna și a cutreierat cîmpiile Bulgariei, 
ducînd spaimă și pierire. A ajuns pînă la Vidin şi l-a 
bătut zece zile de-a rîndul. lar cînd s-a întors, a adus 
cu el nenumărată mulțime de turci robiţi și steaguri şi 
tunuri de ale sultanului și Cirezi de boi și averi de ale 
păgînilor, cît nu se poate numi cu numele. 

Pînă la el nici un domn român nu trecuse Dunărea 
cu năvală de oști și nici de la el încoace n-a mai tre- 
cut-o nimeni pînă în zilele noastre. P 

Sunt trei sute de ani de atunci. 


Mihai trecuse Dunărea numai ca- să-și răzbune 
inima şi s-arate turcilor că și cu mîna stingă se poale 
românul lupta. Se lăudase, adică sultanul, că va tri- 
mite oști, cîtă frunză şi iarbă, să-nece Muntenia și să 
taie „dreapta“ lui Mihai, înțelegind puterea oștilor mun- 
tenești, — că sunt mina dreaptă a domniei. lar Mihai a 
ris şi i-a răspuns că se va lupta cu mîna stîngă și tot 
va răpune pe turci. Vorba i se potrivea în două feluri, 
anume că după pierzarea oștilor va ridica țara — mîna 
stîngă a domniei — şi tot nu se va lăsa; şi într-alt chip 
aşa : că Mihai, fiind stîngaci de felul său, învîrtea sabia 

şi securea cu stinga, şi lui stînga îi era cu priință, în 
război, nu dreapta. 

Și s-au potrivit lucrurile, din voia lui Dumnezeu, 
că după trei sute de ani, Domnitorul Carol a trecut Du- 
nărea să bată pe turci cu amîndouă mîinile, şi cu oastea 
şi cu ţara. Căci ţara întreagă s-a luptat la Plevna, nu 
numai cu gîndul și cu sufletul, ci şi cu brațele. Doro- 
bănțimea era ţara ridicată în picioare. 

Și s-a potrivit că o parte din oștirea noastră tot pe 
la Nicopole a trecuţ Dunărea şi că pe Nicopole românii 
au pus mai întîi steag românesc, luînd cetatea în stă- 
pinire. Bătrînele ziduri ale Nicopolei vor fi cunoscut 
steagul românesc și-și vor fi adus aminte de vremea luj 
Mihai Viteazul! 

Și parcă a fost lucru jurat că Osman alergase toc- 
mai la Plevna, într-un orăşel care nu era cetate și la 
care nu se gindise. nimeni pîn-âtunci, nici turcii, nici 
rușii. A fost întimplătoare tăbărirea lui Osman la Plev- 
na, precum întîmplătoare a fost şi vorba Domnitorului 
Carol despre ea înainte de începerea războiului. 

„Domnul Carol, adică pe cînd se sfătuia într-o zi cu 
împăratul rușilor și cu generalii săi despre drumurile 
ce trebuiau să le apuce oștile rusești, a întins pe masă 
harta ţării bulgărești și, uitindu-se mult pe ea, a pus 
degetul dintr-o dată pe locul unde era scris Plevna. 
„Locul acesta să-l 'apucaţi de cu bună vreme, și să vă 
întăriţi în Plevna !“ 

A zîmbit împăratul și s-au mirat generalii de vorba 
Domnului Carol. Ce-i dase prin gînd? Plevna nici cu 
întărire de ziduri nu era și nici oștire nu avea într-însa, 
și locul pe acolo e strîmt, nu e pentru lupte și pentru 
înglotire de oști. 

Dar mai spre iarnă, cînd era la Plevna război mare, 
şi-a adus într-o zi ţarul aminte- şi-a zis Domnitorului 
Carol: „Ne-ai profeţii de Plevna. Ce bine era dacă te 
ascultam!“ lar Domnitorul a răspuns că n-a profeţit 
nimic; a vorbit întîmplător despre Plevna și că însuși 
el s-a mirat pe urmă de vorba ce-a spus-o. Cînd s-a 
uitai pe hartă, a văzut că la Plevna se împreună multe 

drumuri și, fără să ştie cum, l-a împins gîndul să zică 
vorbele ce le-a.zis. 

Oricum vom socoti lucrurile, Plevna a fost scrisă 
în cartea sorții românilor de la începutul vieţii noastre 
ca neam pe lume. 

Ce ţi-e scris pe frunte ţi-e pus, şi numele Plevnei de 
veacuri, de la nașterea neamului român, ne-a fost pus. 
pe frunte. 

Dacă nu se izvodea Plevna în drumul rușilor, noi 
poate n-am fi trecut Dunărea și nu ne-am îi războit, 
căci rușii ne tot opreau cu răul, să mu ne amestecăm în 
război. Dar poate tot am fi trecui. Limpede însă, ca lu- 
mina soarelui, rămîne lucru că dacă n-ar fi răsărit Plev- 
na să zăpăcească drumul rușilor, rușii nu.ne-ar fi che- 
mat într-ajutor. 

Ne-a fost menit de soartă să mai dăm o dată ochi 
cu Plevna. Ne-a fost menit ca la Plevna să ne arătăm 
vitejia străveche, acolo să ne dovedim virtutea ostă- 
șească, din Plevna să ne smulgem neatîrnarea ţării și 
libertatea neamului. 

Mihai Viteazul a trecut Dunărea în grabă și pe un 
pod făcut de întîmplarea vremii. Dar cînd am trecut a 
doua oară peste Dunăre, am plecat cu 'chibzuială și cu 
cumpăt și ne-am făcut înşine pod peste rîu, ca să ple- 
căm temeinic. N-am alergat ca oștile lui Mihai, numai 
ca să batem pe turci şi să ne întoarcem cu pradă; lam 
alergat să răpunem jugul turcesc și 'să ne întoarcem cu 
drepturile vechi ale ţării, cu mărirea și strălucirea pu- 
terii românești pe care ne-o ţineau turcii zălogită. 

La Plevna, la Rahova, la Vidin ! Pe-acolo a fost dru- 
mul lui Mihai, tot pe-acolo a fost și al strănepoților săi, 


II 


Cînd s-au adupat oștirile noastre, în primăvara anu- 
lui 1877, aveam șasezeci de mii de oameni sub steag, 
cu o sută nouăzeci de tunuri și cu douăsprezece mii de 
cai. 

Aceștia au intrat de-a dreptul în foc. La nevoie mai 
aveam vro patrusprezece mii de recruți, cari s-au de- 

prins cu armele toată vara, așa că-n toamnă erau gata 
să intre și ei în foc. lar ca oaste de 'sprijin, care să vie 
pe urmă, aveam gloatele în număr de vro treizeci şi 
cinci de mii de oameni. Dar de ele n-a fost nevoie. 

ı Eram peste o sută de mii de bărbați gata să intrăm. 
în foc. 

Pe lîngă Dunăre, pîn-a nu trece la Plevna, dorobăn- 
țimea s-a deprins repede cu traiul taberei, cu mișcările 
iuți și strașnic rînduite ale oștirilor. 

Cît era ziua, ei se luau la întrecere să facă vină- 
toare de turci. Ascumși prin trestișul bălților, pe după 
coline, pe după copaci, pîndeau pe turcii de peste Du- 
năre și-i luau la ochi. Și le plăcea viaţa asta. 

Zilnicele hărţuieli cu turcii îi făceau din zi în zi mai 
isteţi, mai ageri și mai iscusiți în obiceiurile purtării 
de lupte. lar alarmele nesfîrşite îi deprinsese să fie 
iuți și gata de bătaie. 

Mare lucru au dovedit dorobanţii cu marșurile lor, 
Sătenii, cum erau deprinși să umble mult pe jos şi să 
urce dealurile, uimiseră pe străini cu trăinicia umbletu- 
lui, mai ales că străinii credeau că pe dorobanţi îi va 
obosi marșul făcut iute și. 'cu rînduiala obiceiului os- 
tășesc.. 

Dorobanţii în 'mai multe rînduri au făcut marșuri 
cîte trei zile și patru zile de-a rîndul, cîte șasezeci de kilo- 
metri pe zi. lar apoi cînd poposeau, în loc să se culce, 
se prindeau la horă. Cîte un cioban scotea fluierul și 
începea să cînte, iar regimentul întreg juca. 

Tot așa călărașii. 

"Ei au fost, cît a ţinut războiul, tot pe drumuri, .ca 
să vegheze împrejurimile și să ispitească puterile turci- 
lor. Jar, cînd s-au izbit cu turcii, au făcut isprăvi de 
mirat. 

Caii lor, obișnuiți cu drumurile și cu oboseala aler-, 
găturii, deprinși și cu foamea și neștiind ce e îngrijirea 
boierească, au făcut de mare minciună profetiile rău- 
tăcioase ale străinilor. 

La podul Hîrleţului, cînd s-au luat călărașii cu ro- 
şiorii și cu ulanii rușilor după pedestrimea turcească, 
ulanii erau în frunte cu roșiorii, că aveau cal buni, iar 

călărașii mai pe urmă. Și au fugit cu toţii după turci, 
tăindu-i, dar caii ulanilor, bine hrăniţi și îngrijiţi, de 
la un loc au obosit, au obosit și ai roşiorilor, călărașii 
însă au trecut înainte şi s-au ţinut după turci multă 
vreme. Cine merge încet, merge mai departe ! 

Rușii numeau pe călărași „cerchezi români“ şi-i ală- 
turau în vitejie cu cazacii. Nu se potriveau cu cazacii 
la istețimea călăritului, dar erau una cu ei la alergă- 
tură; căci și unii şi alții aveau cai țărănești și obiş- 
nuiji să fugă și flămînzi, 

Călăraşii nu luau șelele de pe cai cu săptămiînile. 
Grăunţe nu prea aveau să le dea. Cum erau caii, așa și 
stăpînii lor, răbdători peste măsură și trainici., Pe vre- 
mea ploilor, la Plevna, călărașii dormeau pe pămîntul 
gol, biruiţi de oboseală, petreceau friul calului pe după 
înînă și se culcau ici-colo cîte unul, îndesîndu-și gluga 
în cap pînă peste ochi și-adormeau ascultind cum bate 
ploaia. Şi petreceau noaptea așa în ploaie, şi calul și 
călărașul, iar a doua zi începeau alergătura. . 

Călărașii steteau încinși ziua și noaptea, totdeauna 
gata să încalece şi să plece, așa că turcii n-au putut 
să-i lovească fără veste niciodată, 


HI 


Oştile au trecut Dunărea pe rînd vreme de patru 
săptămîni, i 

După întîia înfrîngere a rușilor la Plevna, au trecut 
pe la Nicopole șase regimente de pedestrime și trei de 
călăreţi, ca să ia în pază Nicopole și să țină vegheate 
drumurile spre Vidin. 

Cel dintîi regiment, care a intrat în ţara duşma- 
nului, a. fost al cincilea de linie. Era regiment moldo- 
venesc. După el au trecut dorobanţii și călărașii din 
Moldova-de-Sus:  botoşănenii, dorohoienii, cei din 
Neamţu. și din Suceava, din Bacău, din Roman, din lași 
şi din Vaslui, 

leşenii și vasluienii au ţinut pază cetăţii Nicopolei, 
iar ceilalți dorobanţi și oșteni de linie s-au risipit prin 
văile Bulgariei pînă la Plevna. 

Rușii au fost bătuţi la Plevna, și ne-au cerut din 
nou ajutor în sporire de oști. 

Atunci oştirile din Moldova-de- Sus au înaintat pînă 
sub Plevna, iar în locul lor au trecut de peste Dunäre 
parte din armata noastră: dorobănțimea din Moldova- 
de-Jos, cu călăreții ei. Au trecut anume cei din Fălciu 
și din Tutova, gălățenii și tecucenii și dorobanții rîmni- 
ceni și brăileni. 

Pe lîngă dorobanţi au trecui și regimente de linie 
şi tunuri. 

La Plevna, lucrurile se încurcaseră tot mai mult și 
rușii ne cerură a treia oară ajutorul. Atunci au trecut 
peste Dunăre şi dorobanții din Muntenia Mare cu că- 
lăreţii lor : ieleormănenii, vlăscenii, bucureştenii și ilfo- 
venii, cei de la Prahova și din Dîmboviţa, din Ialomiţa 
și din Buzău. 

Rîndul întîi de oştire, al moldovenilor din Ţara-de- 
Sus, a trecut pe podul rușilor de la Turnu Măgurele. 
Asta a fost înainte de Proorocul Ilie. 

Rîndul al doilea, al moldovenilor din Ţara-de-Jos, a 
trecut tot pe la Nicopole cu vapoarele, după Proorocul 
Ilie, la vreo 'săptămînă. 

Tar al treilea rînd, al dorobănţimii din Muntenia 
Mare, cu călăreţii ei şi cu roșiorii, a trecut pe podul 
nostru făcut la Corabia, Asta s-a întîmplat la o lună 
după trecerea celeilalte oștiri, cam la o săptămînă după 
Siîntă Măria Mare. 

A. patra parte din oştire a rămas în ţară, de-a lun- 
gul Dunării. Aceasta era dorobănțimea și călărașii ol- 
tenilor. 

Războiul se petrecea în Bulgaria, de-a lungul Olte- 
niei, iar turcii puteau bine și iute să treacă în ţară la 
noi. De aceea, oltenii au rămas să-și păzească ţara. 

În război au fost trimese mai întîi oștirile cele mai 
îndepărtate de cîmpul. luptei, moldovenii de la Boto- 
șani, apoi rînd pe rînd, tot cele mai de aproape, - 

Dar nici oltenii n-au stat tot în ţară. Regimentele 
cari intrau într-un foc cumplit al turcilor și erau stri- 
vite și obosite, se întorceau în ţară, luînd locul olteni- 
lor, iar oltenii plecau în locul lor. Așa că la urmă toată 

derobănţimea oltenilor trecu dincolo de rîu,  aruncîn- 
du-se în foc, proaspătă şi întreagă, cînd celelalte oștiri 
erau îrînte de oboseală. 

Pe atunci regimentele de dorobanţi și de călărași 
erau mai puține decît astăzi. Fiecare judeţ da cîte un 
batalion de dorobanţi și cîte un stoi de călărași. 

Unele regimente au intrat mai mult în foc, altele 
mai puţin; unele au făcut vitejii mai lăudate, altele mai 
puţin lăudate. Aceasta e numai o săritură a întîmplării, 

Unele n-au avut prilej să, le facă, altele n-au ayut 
noroc, : 2 

„Toţi oștenii noştri s-au purtat vitejeşte. Toţi au 
răbdat neajunsurile pricinuite de viaţa din tabără, cu 
aceeași vrednicie. În focul gloanțelor dușmane, în băl- 
țile șanţurilor de adăpost, noaptea pe întunerec ca. în 
mormâînt, stînd străjeri prin pustietatea văilor, în spital 
răniți, fără mîncare şi fără foc pe vreme de viscol — 
pretutindeni flăcăii noştri au avut aceeași inimă, ca şi 
în zilele liniștite. Zice Peneș Curcanul: 


„Ne zvîrcolim în sînge, 
Nici unul însă, dragi copii, 
Nici unul nu se plînge, 

PEDESTRIMEA 


IV 


Plevna e un orășel bulgăresc pe rîul Vidului, cale de 
o zi şi jumătate, cu picioarele, de la Dunăre spre munţi, 

Cînd vorbim de ea, nu înţelegem orașul, ci tabăra 
întărită a lui Osman, de la vro șapte-opt sate. Deasupra 
acestor sate, redutele aşezate cu măiestrie închideau 
drumul prin văi. 3 

De cînd poartă oamenii războaie, toate oştirile au 
știut să-și facă șanțuri și taberi întărite, dar nu și-au 
pus nădejdea numai în ele. Turcii însă s-au obişșnuii 
așa de mult cu ridicarea de adăposturi, încît au ajuns 
cu vremea nespus de iscusiţi în treaba asta. E o vorbă 
veche: „De turc să te temi cînd e după meterez“. 

` Tăria cetăţuilor nu stă atîta în pereţii lor, cît în is- 
cusința aşezării. În trei zile, cîte au trecut de la sosirea 
lui Osman în Plevna pînă la venirea rușilor asupra lui, 
Osman își făcuse în grabă cîteva redute, așa de bine 
chibzuite, că rușii au fost bătuți de două ori una după 
alta la Plevna. 

Apoi, pe vremea înglotirii oștirilor creștine la Plev- 
na, Osman și-a făcut redute. Turcii săpau cu atîta rivnă, 
încît la urmă aveau peste treizeci de cetăţui legate între 
ele cu șanțuri, adînci, pline de pedestrime. De nici o 
parte nu te puteai apropia de Plevna, 

Redutele, închipuind cetăţui de pămînt, sunt așe- 
zate pe creste de dealuri, ca să stăpiînească împrejuri- 
mea, mai ales pe rîpi şi tot în locuri unde e greu de 
străbătut. 


Plevniţa era pe coama unei rîpi. Valea de sub ea — 

vestita Vale a Lacrămilor, cum au botezat-o flăcăii noș- 
iri — era largă, fără adăpost, iar dealul din față, repede 
şi gol. Românii au trebuit să scoboare dealul din faţă, 
să treacă valea și să urce riîpa, ţinîndu-se de buruieni 
şi proptindu-se în pușcă, iar turcii îi tot ocheau. 

O redută, la Smîrdan, era tot pe-o rîpă, pe malul 
rîului Delenca. Era iarnă şi rîul numai sloi. Dorobanţii 
au trecut prin apă și le-era apa pînă la piept; ei ţineau 
pușca și geanta cu plumbi ridicată peste cap. lar în vre- 
mea cît treceau rîul, turcii trăgeau cu plumbii şi cu 
obuzele în grămadă, 

Redutele au de jur-împrejur un şanţ adînc și larg, 
Pereţii lor se ridicau de-a dreptul din șanț, așa că înăl-. 
țimea pereţilor din fundul șanțului pînă pe coamă e de 
cîte cinci şi șase metri. În șanț stau turcii cu baionetele 
ridicate în sus; după parapet stau pitiți cei ce trag cu 
' pușca, de li se văd numai tesurile şi baionetele sclipind, 
iar mai jos în ferestrui făcute anume, steteau gurile. 
de tun, 

Afară de șanțul acesta, redutele aveau alte șanțuri, 


numite redanuri, de la cincizeci pînă la cinci sute de 
pași departe, 


Pe deal, în faţa redutei, turcii săpau gropi și le as- 
cundeau cu frunze, ca să cadă năvălitorii unii peste 
alții, împiedicîndu-se de cei ce-au dat în groapă. 

La Plevniţa era pe rîpa Văii Lacrămilor un tufiș, 
Turcii, bănuind că românii vor năzui spre tufiș ca spre 
un adăpost, l-au încurcat cu sîrmă legată de la o tufă! 
la alta. Într-adevăr, românii au intrat în tufiș și n-au 
mai ieșit, căci s-au încurcat în sîrme, și pînă se luptau 

"să se descurce, turcii i-au potopit cu obuze. 

Locul din fața redutei, pe unde aveau să vie năvă- 
litorii, dacă era prea jos, îl ridicau turcii, cărînd pămînt 
pe el, așa ca să le fie cu îndemînă să tragă din redută 
în năvălitori, să-i poată „rade, cum ziceau ai noștri. 

Coama șanțului celui de sub redută era făcută din. 
două rînduri de gard umplute cu pămînt. Parii gardului 
erau lăsaţi lungi și ascuţiţi pe deasupra pămîntului şi 
legaţi cu rînduri-rînduri de sîrmă cu ghimpi, aşa că ro- 
mânii, cînd voiau să sară în şanţ, se înțepau în pari, se 

împiedicau în sîrmă și cădeau în baionetele turcilor 
din șanț. Chiar turcii îi trăgeau cu ciîrligele în şanţ, cum 
au făcut la Plevniţa, şi-i tăiau cu topoarele. 

Prin șanț se-ncingea bătaia piept la piept; trîntă, 
izbituri cu patul puștii, sugrumături şi toate chipurile 
morții. Turcii trebuiau dovediţi; ori ucişi, ori fugăriţi 
din şant. 

Pentru săritul în şanţ şi urcatul pe reduie, românii. 
duceau cu ei, în vremea nâvalei, faşine, pămînt în saci 
sarcini de nuiele, de strujeni de porumb și scări. 

. Fașinele și pămîntul. îl azvirleau în șanț, ca să-l 
umple; scările le lipeau pe pereții redutei și se urcau, 
Atunci, de pe parapet, turcii, plecaţi spre români, îi 
străpunigeau cu baionetele, îi izbeau cu topoarele în 
cap, îi loveau cu patul puștii și se răsturnau românii, 
cu scări cu tot, în șanț. 

Redutele, înlăuntrul lor, au adăposturi; de-a curme- 
zisul lor pămîntul e lăsat întreg, în formă de cruce, ca 
nişte pereţi groşi, cari împart redutele în chip de odăi. 
Într-acești pereţi sunt săpate ganguri şi-n ganguri ți- 
neau turcii muniţia; acolo dormeau pe timp de ploaie, 

Redutele au de partea cea mai vegheată o gură pe 
sub pămînt, pe unde intră și ies turcii în șanț și din 
șanț afară, pe deal. 


vV 


Și s-au aruncat flăcăii noștri cu vitejească urgie 
asupra redutelor și le-a smuls din mîna păgînilor. 

Povestea războiului nostru e povestea cuceririi re- 
dutelor, căci lupte la larg n-am purtat cu turcii ca în- 
tr-alte războaie cîte le-am avut cu ei. Toate luptele au 
fost cu năvala dintr-o parte, nu cu izbire de oști din- 
tr-amîndouă părţile. 

Năvalele cele mai de căpetenie din tot războiul au 
fost la Griviţa, la Plevniţa, la Rahova și la Smîrdan. 
Toate s-au perecut cam într-același fel, 

Griviţa și Plevniţa erau două redute spre răsărit de 
la Plevna. În ziua de 30 august au sărit toate puterile 
creştine, ruși: și români deodată, asupra redutelor lui 

Osman, ruşii asupra celor de la miazăzi, iar noi asupra 
celor de la răsărit. 

„Această năvală a tuturor oștirilor, a vro optzeci de 
mii de oameni, se numeşte lupta cea mare. A fost cea 
dintîi a tuturor oştirilor și cea mai de pe urmă. Noi äm 
cucerit Griviţa și-am fost bătuţi la Plevniţa, iar ruşii 
au fost bătuţi pretutindeni, 

"Au murit în ziua aceasta vro douăsprezece mii de 
ruşi şi la.vro mie de români. 

La Rahova s-au bătut românii tîrziu, în toamnă, cam 
pe la sărbătoarea Arhanghelilor; iar la Smîrdan în iar- 
nă, după Bobotează. 

Rahova avea vro patru redute; pe două le-au cucerit 
românii, iar dintr-aite două au fugit turcii, ducînd cu ei 
tunurile, La Smîrdan au fost trei redute și pe toate le-au 
cucerit ai noştri cu baioneta. 

Mai multă moarte a fost la Grivița. Vînătorii bata- 
lionului al doilea cu dorobanţii botoșeneni s-aruncară 
asupra redutei, Vînătorii, în frunte, ochind cu pușca; 
dorobanţii. mai pe urmă, alergînd în şiruri strînse de 
companie, fără să tragă cu pușca. Turcii îi trăsneau din 
patru locuri, 

La şanţul redutei, un rînd de turci stetea în picioare 
pe coama șanțului, iar altul în şanţ. Aceștia trăgeau 
printre picioarele celor ce steteau pe coamă. Tot așa, 
pe parapetul redutei. 

Potopiţi de focul turcesc, ai noștri n-au apucat 
s-ajungă pînă la şanţ. Se umplusese locul de morţi. Ro- 
mânii s-au dat îndărăt după o movilă. 

După o scurtă vreme au năvălit iară. Acum săriră 
şi dorobanţii din Roman și cu toţii izbutiră să intre în 
redan, dar cînd au voit să iasă din el și să alerge spre 
redută, așa i-au pustiit de tare turcii, că trebuiră să se 
dea iarăşi îndărăt după movilă. 

Turcii, fugăriţi din șanțuri, s-au întors în ele. 

Acum săriră românii a treia oară, vînătorii, doro- 
banţii din Botoșani şi Dorohoi, cei din Roman și Bacău, 
ajutați și de regimentul al cincilea de linie. 

Era prăpădenie negrăită. Românii se împiedicau de 
morții lor; se făcuse dealul roşu de sînge, și era un fum 

de pușcă de te îneca, iar urletul tunurilor îți lua auzul, 
Cădeau ca frunzele ai noștri, dar alergau cit îi ţinea 
răsuiletul și au intrat în redan și au ieșit din el și ar 
fi ajuns la șanțul redutei, la luptă piept la piept, dacă 
nu le soseau turcilor într-ajutor harapii trimeși de 
Osman. 

Şi cînd s-au aruncat buzaţii. de harapi, cei negri ca 
tăciunele, au rărit pe ai noștri și i-au dat îndărăt. Și 
iarăși s-au adăpostit moldovenii după movilă, acum 
striviţi cu totul, numai apă de obosiţi. Muriseră vro pa- 
tru sute dintre ei, şi peste o mie parte zăceau ciuntiţi 
pe sub redută, parte se tirau spre ambulanţă, 

Și nu s-au lăsat. Au sărit.a patra oară. Acum por- 
niseră şi ruşii să ocolească reduta. Și, în sfîrșit, au răz- 
bit printre morții și căzuţii lor, au alungat pe turcii din 
redan, au ajuns la șanțul redutei, au sărit în el și acum 
se umplusese șanțul de morţi; au pus scări și s-au ur- 
cat pe redută și au intrat în ea, 

Ce-a fost acolo în redută, numai Dumnezeu o știe 
cu de-amănuntul, 

Așa a fost la Griviţa. La Smârdan tot așa, dar aci 
izbutiseră ai noștri — două regimente de linie și doro- 
banţii din Brăila și Rîmnic — de la năvala dintii. Cei 
din redutele Rahovei n-au aștepiat lupta piept la piept; 
cînd au văzut pe dorobanţii din Ilfov și Muscel că tot 
vin, au fugit cu tunurile. Pe cîţi n-au apucat să fugă, i-au 

ucis dorobanţii. 

La Griviţa au pus mîna românii pe patru Pidu și 
pe un steag. Turcii parte au fugit, parte au murit în 
luptă, așa că românii n-au prins turci, 

Au prins mulţi la Smîrdan. În fiecare redută au pus 
mîna ai noștri pe cîte două tunuri — de toate, șase — 
şi au prins la vro mie de turci, căci n-apucaseră să fugă, 
fiind copleșiți. de toate părţile. Cînd au intrat românii 
în redute, au găsit pe turci într-un colţ; își aruncaseră 
puştile şi stînd în genunchi se rugau: „Aman! aman !* 

La Rahova, prin redute, n-au prins românii nici 
turci, nici tunuri, căci fugiseră turcii de cu vreme, Dar 
i-au prins românii a doua zi la Hirleţ, cu tunuri cu tot, 

precum voi povesti mai tirziu. Voiseră turcii să fugă 
ia Vidin și au încăput pe mîna dorobanţilor din Mehe- 
dinți. 


VI 


Am purtat însă și lupte de apărare; adică turcii au 
fost cei ce au năvălit, iar noi le-am ţinut calea. Așa a 
fost la Griviţa, la Hîrleţ și la Inova, 

Precum au știut românii să dea năvală, tot așa s-au 
priceput şi cum să ţie piept. 

- După ce au cucerit ai noștri Griviţa, marţi seara, 
turcii din Plevniţa au tot împroșcat pe români cu plumbi 
şi cu ghiulele, cît a fost noaptea de mare. 

Miercuri dimineaţa, pînă-n ziuă, turcii din Plevniţa 
au pornit cu multă putere asupra Griviței, în care se 
aflau românii abia de-aseară. 

Veniră hoţeșşte, cu liniște și cu umblet pe brinci,. 
Românii, obosiţi de lupta de ieri, vegheau cu ochii pe 
jumătate închiși, iar turcii nădăjduiau să-i izbească pe 
neaşteptate. 

Dar nu le-a fost turcilor de nici un folos umbletul. 
Românii i-au simţit, au sărit la arme și i-au primit cu 
ploaie. de plumbi. După vrun ceas de luptă, turcii, lă- 
sind o mulțime de morţi pe cîmpie, au rupt-o la fugă. 

De data asta am fost şi noi mulţi şi lauda ni se cu- 
vine mai ales pentru vegherea și graba cu care am sărit 
la arme, Altfel însă a. fost la Rahova, la Podul Hirle- 
tului. Aici românii erau numai o mînă de oameni; iar 
iurcii vro patru-cinci mii şi cu toate acestea n-au putut 
pătrunde printre ai noștri. La Hirleţ am arătat și noi că 
ştim să batem cu puţini pe mulţi. 

Lucrul a fost așa: turcii din Rahova, strîmtoraţi din 
toate părţile de români, au voit să fugă peste noapte 
la Vidin, Aveau un singur drum, peste apa Schitului, 

Românii, prin iscoditori, au prins de veste că turcii 
au de gînd să fugă și au pus dincolo de rîu, în capul 
podului, un batalion de dorobanţi ca să le închidă calea. 
Toată noaptea au așteptat mehedinţenii pe turci. Se vede 
că turcii bănuiau că românii n-o să-i lase să fugă în 

bună pace, de aceea şi-au ales vreme de fugă în faptul 
dimineţii. Credeau că vor găsi pe mehedinţeni obosiţi 
de nesomn și negătiți de năvală. ; 

Mehedinţenii își făcuseră șanțuri” şi steteau pitiţi. 
Auziseră de departe tropotul cailor și scîrţiitul carelor, 
dar au lăsat pe turci în pace pînă în capul podului, 
Atunci au început să descarce puștile. 

Turcii, deschiseră și ei focul și intrară pe pod. N-a- 
veau altă cale; trebuiau să răzbească pe aici și piereau 
cu grămada și se tot îndesau pe pod. 

Ar fi fost vai de olteni, dac-ar fi slăbit focul și da- 
-c-ar fi apucat turcii să treacă podul. 

Mai mult de un ceas s-au zvircolit acolo. Nu s-au 
lăsat nici unii, nici alţii. În urmă, mehedinţenii, văzînd 
că turcii au să-i copleșească, și-au luat inima în. dinţi 
și au ieșit din șanțuri. Au năvălit cu baionetele pe pod. 

Săreau acum turcii ca broaștele în rîu; se îmbulzeau 
îndărăt, cădeau unii peste alţii şi era vai și amar de ei. 

O seamă apucaseră să-și facă pod mai la vale, răs- 
turnînd carele cu făină în apă. Tunarii turci au luat tu- 
nurile pe braţe și le-au trecut prin apă pină-n piept. 
Vrednici oşteni, dar nu le-a fost de nici un folos vi- 
tejia, 

În vremea aceasta se făcuse ziuă cum se cade. Aler- 
gară într-ajutorul oltenilor cîteva companii, ieșiră la 
iveală şi călăreţii noștri, iar -tunurile începură să iz- 
bească în mulțime -pe turcii cari treceau peste podul 
făcut din care. 3 

Din toată turcimea nu s-au ales nici zece la un loc, 
Cîţi nu s-au înecat și n-au fost uciși de plumbi și de 
ghiulele au ajuns pe mîinile călărașilor. 

Românii au pus mîna pe mulţi turci, pe tunuri, pe 
puști, pe vro sută cincizeci de care cu făină şi cu orez, 
cu plumbi și cu praf de pușcă, pe o mulțime de boi și 
de cai, 


VII 


Să vă spun acum ce a fost la Inova. Păţania de aici 
e învățătură chiar și pentru cei orbiţi de ură, că româ- 
nul se teme mai mult de ruşine decit de moarte. 

A doua zi după cucerirea redutelor și a satului Smîr- 
"dan, turcii au venit de două ori asupra românilor, voind 
să-i alunge din sat și să le smulgă reduiele, 

De rîndul dintîi era să ne meargă rău. Ai noștri erau 
puţini şi aveau cîte șapte plumbi de om, iar turcii cîte 
o sută cincizeci fiecare, Şi veneau cu mare iuțime. Ce să 
facă românii? Puţini erau, plumbi n-aveau. Românilor 
li se dase poruncă să nu tragă în turci, ci să-i aștepte 
pînă ce se vor apropia de ajuns şi apoi să sară cu ba- 
ioneta. Flăcăii însă nu și-au putut ţine inima şi au tras 
de şase ori ună după alta. S-au pomenit că mai au un 
singur plumb, iar turcii le stricară socoteala; se opri- 
seră la vro șase. sute de paşi și trăgeau cumplit spre ro- 
mâni. Nu 's-apropiau ca să intre în baionete, iar româ- 
nilor le era peste mînă să iasă din adăposturi şi să aler- 
ge atita drum prin ploaia de gloanţe. 

Atunci sosiră cîteva companii de români ca să ajute 
cu plumbii lor — tot cîte șapte de om! — celor din ṣan- 
turi. Turcii, neavînd de unde să știe că ai noștri n-au 
plumbi, s-au 'speriat de companiile cari sosiseră și au 
plecat îndărăt, 

De-ar fi avut ai noştri gloanţe, cum s-ar mai fi a- 
runcat după turci şi i-ar fi luat la goană cît e cîmpia! 

De rîndul al doilea, românii aveau plumbi din bel- 
șug, dar turcii veniseră de patru ori mai mulţi, cu tu- 
nuri și cu mai multă îndrăzneală, S-a încins o luptă 
de gloanţe, în toată legea. Turcii ne băteau și cu tu- 
nurile și mulţi români pieriră apărînd şanțurile lor. 

Turcii se îndărătniceau tot mai cu nădejde. Vidi- 
“nul era aproape și din el puteau sosi în toată clipa Pa~ 
talioane turcești. Era rău de noi, 

Atunci 'săriră dorobanțţii, şi din dreapta și din stîn- 
ga, în coastele turcilor. Turcii, adunaţi la un loc, între 
trei focuri, se frămîntau în loc și nu se lăsau, Dar iată 
că răsăriră deodată călărașii noștri suceveni și se în- 
desară în turci, 

Izbiţi cu virtute din toate părţile, turcii apucară 
la fugă, petrecuţi de călăreții noştri, cari îi tot îndem- 
nau cu sabia să fugă mai iute. 

Şi cu atîta spaimă fugeau turcii, că poate fug și 
astăzi, dacă mai trăiesc. Nu s-au mai arătat nicăieri de 
atunci prin părţile Vidinului. Aceasta a fost cea din 

„urmă luptă a românilor în tot războiul. 


VIII 


Eu n-am de gînd să vă povestesc nici toate luptele, 
cîte le-am purtat, nici pe rînd cum s-a întîmplat. Vă spun 
așa, cînd de ici, cînd de colo, cîte o luptă, cum îmi vine 

în minte. 

De altfel, vrednicia oșteanului nu s-arată numai în 
„luptă și în mergerea spre pierire, ci-n multe altele. Îmi 
aduc aminte de-o vrednicie a dorobanţilor, de care s-au 
mirat străinii. Anume: îndărăinicia cu care ţineau să nu-și 
piardă pușca. 

La pușcă ţineau românii mai mult decît la viață. E 
adevărat că, în război, singurul sprijin al soldatului e 
arma, singura sa mântuire, şi de aceea o preţuieşte. așa 
de mult. 

Dorobanţii însă erau peste măsură de îndărătnici, 
cînd era vorba să-și dea puşca. Cînd căpitanul Crăcalia 
a luat din mîna unui dorobanţ pușca și a început să îna- 
inteze trăgînd, dorobanţul s-a ţinut după căpitan cu ne- 
încredere şi cu vădită mîhnire. Dorobanțul a fost rănit; 
dar abia ţinîndu-se, mergea înainte, să-şi vadă soarta 
puștii, iar cînd a căzut căpitanul ucis, i-a smuls pușca Și 
a căzut grămadă jos, dîndu-şi sufletul Voia să moară 
cu pușca în mînă. 

Răniţii cari îşi trăgeau sufletul se tirau după pușca 
lor, pe care o scăpaseră. Şi cea mai grozavă durere a 
lor era să-i ducă la ambulanţă fără pușcă. Se împotri- 
veau să fie ridicaţi din locul unde căzuseră, dacă n-aveau 
pușca în mînă. Şi întinși-pe targă, murind, ei se gilceveau 
cu sanitarii;, aceştia cereau să lase pușca pe cimpie — 
căci îi împiedică în umbletul lor — ori să le-o dea lor 
în spate. Răniţii se împotriveau, strîngind pușca în brațe; 
nu voiau nici măcar s-o puie alături de ei, pe targă. 

Cei ce se puteau fîrî singuri pînă la ambulanţă, 
treceau întîi pe la comandanți, ca să le dea în seamă 

pușca, Voiau să fie știut de toţi, că ei n-au azvîrlit 
arma şi că și-au făcut datoria. S-a întîmplat de multe 
ori că în corturile ambulanței sosea cîte un soldat așa 
de greu rănit, încît cădea lungit și fără suflet la picioa- 
rele doctorului, și abia putînd să zică: „Uite puşca mea, 
domnule doctor“, murea gemînd. lar pe cîmpul de luptă, 
cînd se întîmpla ca ai noștri să se retragă, fără să-și 
poată culege morții și răniții, cei căzuţi se rugau de 
cunoscuţi ori de prietenii lor, cari erau teferi, să le ia 
puștile: „Du și pușca mea, și spune-i căpitanului a cui 
e, să nu creadă că am lăsat-o în mîna turcilor. Era des- 
tul de jalnic lucru pentru ostașii, cari se retrăgeau, să 
lase pe fraţii lor răniţi pe cîmpie, nesocotindu-le rugă- 
vile să-i ia cu dînșii. Le făceau atîta bine, că le luau 
puștile. 

Și aşa s-a făcut că noi am pierdut în război puţine 
puști. „Trebuie să dau seamă de ea, că e a stăpiînirii“, 
zise la Vidin un soldat, care zăcea pe cîmp cu amiîn- 
două mîinile ciuntite din umeri, fără pușcă — i-o lua- 
seră turcii — și nu se plîngea de durerile pieririi cari 
îl năpădeau, ci de lipsa puștii. 

Ale lor nu și le pierdeau, dar de-ale turcilor adu- 
ceau destule. Era mare vitejie pentru ei să smulgă puș? 
ca turcului și cel ce smulgea mai multe era mai cu vază 
în companie. Unii erau cuprinși de lăcomia să meargă 
în foc numai anume ca să smulgă puști turcești şi să 
le arate tovarășilor. Mare riîset a fost la Smiîrdan, cînd 
un dorobanţ s-a întors din luptă cu vro douăzeci de 
fesuri, 

— Cum Dumnezeu le-ai adunat tu pe-atitea? l-a 
întrebat un căpitan. = 

— Mi-au luat pușca; și ca să nu zică ăștia că nici 
n-am fost în foc, am adunat fesuri de turci morţi, ca 
s-arăt c-am fost la pierire. 

Odată, la Griviţa, un căprar, după ce s-a văzut fără 
pușcă, s-a repezit la un ofiţer turc, pe care-l văzu mai 
întâi, și punîndu-i piedică, l-a trîntit și l-a sugrumat, 

La apel, căprarul n-avea pușcă, dar în schimb avea 
două revolvere şi peste brîu era încins cu o sabie de 
ofițer turcesc, 

„Chipiurile şi căciulele și le pierdeau mai des. Era 
lesne să le cadă chipiul, ori în învălmășeală, ori fiind 
azvîrlit de cîte un glonţ; și nu era cuminte lucru să ză- 
bovești căutîndu-l. Mai ales în învălmășagul luptei piept 
la piept, pînă să ie pleci după chipiu, dai vreme dușma- 
nului să-ți sfărîme capul cu patul puștii. Pierderea chi- 
piului nici nu se băga în seamă. 

S-a întîmplat la al doilea atac al Griviței, că un 
soldat, rănit la picior, se dete de o parte și stind pe 
un răzor s-a descălţat de-o cizmă, ca să caute rana; 
apoi şi de cealaltă, crezîndu-se rănit la amîndouă pi- 
cioarele.. În vremea aceasta, românii fură împinși în-- 
dărăt. În grabă, soldatul n-a apucat să se încalțe și a 
început sa fugă desculț. Acesta este singurul soldat 
care și-a pierdut în timpul luptei cizmele; iar pățania 
lui rămase de vorbă, și toţi cunoșteau „locul unde și-a 
pierdut ăla cizmele“. 


Ix 


Dar ştiu și altă vrednicie, care alături cu asculta-. 
„ea şi cu iscusința sunt temelia puterii oștirilor, și pe 
care au dovedit-o oştenii noștri, mai ales dorobanții. 
Aceasta e ținerea unul la altul. 

__E adevărat că e mai aproape cămașa decît suma- 
nul, și cînd ești la rău, te gîndești întîi la tine şi apoi 
la alţii. 
Dar să te gîndești numai la tine și să te bucuri că 
tu scapi, primejduind pe alţii și lăsîndu-i în strimtoare, 
asta nu e.nici omenește, nici creștineşte, 

La Plevniţa, s-a întîmplat în ziua luptei celei mari, 
că un dorobanţ rănit la picior, dar încă în putere să 
umble șchiopătiînd, a dat în drum de alţi doi dorobanţi, 
cari se luptau cu moariea. El se gindea că dacă i-ar 
aduce la ambulanţă în grabă, poate şi-ar veni oame- 
nii în fire, - 

Dar din urmă veneau 'gloanţele turcești. Zăbava era 
o primejdie; el, obosit și slab; iar başibuzucii ieșiseră 
din redută, ca să omoare pe românii căzuţi pe deal, 

Ce s-o mai fi gîndit, nu știu. Dar a apucat de gu- 
lerul hainei pe cei doi căzuţi, unul dincoace şi altul 
dincolo, și a început să-i tiriie după el. Şi-i şuierau 
gloanţele pe la urechi. El ar fi putut să scape, fugind 
ori tîrîndu-se pe brînci, dar îi era de cei doi. 

În urmă l-a izbit un glonţ și el căzu mort. Sani- 
tarii l-au găsit acolo întins între ceilalţi doi, morți şi ei. 
Și atît de tare îşi încleștase miinile în haina fîrtaţilor, 
încît nimeni n-a fosi în stare să i le deschidă și a tre- 
buit să taie hainele pe lîngă pumnii încleștaţi, ca să-l 
poată descurca. Şi l-au îngropat așa, cu pumnii strînși, 
avînd în fiecare pumn cîte o bucăţică de haină. 

Frumoasă. mărturie o să aibă el, pe cealaltă lume,: 
în mîinile sale. Mărturie despre iubirea de-aproapelui, 
iubirea soţilor săi de luptă și străduință de-a sări pen- 
tru altul. 

Pildă înălțătoare de inimi a fost purtarea doro- 
banţilor în război, cînd era vorba să nu se lase unui 
pe altul la rău. V-aș putea spune multe întîmplări, cari 


să stea mărturie în fața lumii, cît de alipit e românul 
cu inima de soții săi. 


Spuneau doctorii: străini, veniţi de prin PEAN ca să 
yadă războiul, că în viața lor n-au să uite pe doroban- 
ţii cari erau aduși de sanitari la ambulanțe. Care doro- 
banţ, cum intra în cort, se uita înifi împrejur, să vadă 
cine dintre ai lor e rănit. Apoi începea să întrebe pe 
doctori cum îi merge rana lui Ion și lui Petru şi lui Pa- 
vel, că sunt din satul lui, şi i-a văzut căzînd. Într-un tîr- 
ziu de tot, după ce se plîngea și se tînguia de soarta 
tuturor pe cîți îi cunoștea, într-un tîrziu se gîndea şi 
la sine și întinzînd piciorul cu osul strivit de-o ghiulea, 
zicea înduioșat: „la vezi, domnule doctor, ce e cu pi- 
ciorul meu 2%, 


Adevărul e că dorobanții dintr-aceeași companie 
erau mai toți rude între ei. Unchiul era alături cu ne- 
potul, naşul umăr la umăr cu finul, cuscrul lîngă cumă- 
tru, cumnații la un loc, dincolo, la un loc doi veri, doi 
vecini cu casa în sat, prieteni din copilărie și cunoscuţi 
cu toţii. Era frumoasă oastea dorobanţilor şi nicăieri în 

oştirile străine nu S-a întîmplat să. fie o potrivire așa 
de fericită a oștenilor, ca la noi. 

Şi e lucru de înţeles că dorobanţii ţineau unii la 
alţii, mai altfel decît oştenii de linie, cari de cele mai 
multe ori erau adunaţi cu furca, precum se întîmplă 
pretutindeni în oștirile de linie, unul fiind de la răsărit 
şi altul de la apus. 

Cu lacrămiie în ochi povestea un doctor român 
ce-a văzut el, odată, la Griviţa, 

Înainte de luptă se tot plîngea un dorobanţ către 
altul mai tînăr, că a visat rău de cîteva nopţi și că știe. 
de-a bună seamă că va fi ucis în luptă. Cel mai tînăr 
îi zicea: „Nu mai fi copil! fă-ţi suflet și nu te lua după 
visuri!“ Pe tot timpul luptei s-a întîmplat că un harap 
sări cu baioneta spre dorobanţul cel ce-și visase moar- 
tea, şi era gata să-l străpungă; dar atunci, dorobanţul 
cei tînăr s-aruncă spre harap, răsturnîndu-l pe spate 
cu o izbitură din patul puștii. Într-aceeași clipă însă, 
el fu izbit cu baioneta de alt turc în spate, deasupra 
șelelor și căzu fără simiri. 

Cînd l-au adus la ambulante, doctorul văzu că bie- 
tul dorobanţ e pierdut și că mare lucru de va trăi cî- 
teva ceasuri. Și spuse doctorul: „Cînd și-a deschis ochii, 
m-a întrebat, trăgindu-și sufletul: «Ce e cu dorobanţul 
cutare, a murit în luptă, ori trăiește ?» Întreba de cel ce 
visase că va muri, Eu nu știam nimic, dar i-am răspuns 
că e viu şi teafăr — cu toate că, după știrile de mai 
tîrziu, el era mort pe cîmpul de luptă — și atunci s-a 
liniștit omul. «Eu mor, domnule doctor», zise el. «Știu 
eu bine că mor, dar îmi pare bine că am scăpat de moar- 
te pe bietul om, că era să-l străpungă harapul! Eu sunt 
flăcău; el, om însurat și are copii și era să-i rămînă 
copiii pe drumuri. Îmi pare. bine că trăiește», zise flă- 
căul și... muri,“ 

El murea și se bucura de viaţa altuia; se fericea 
că a mîntuit cu moartea sa pe altul. 

M-am întristat că doctorul nu ştia să-mi spuie nu- 
mele acestui dorobanţ. Era din Muscel, atît știa. Vred- 

nic a fost flăcăul acesta să fie pomenit prin toate căr- 
tile neamului nostru, ca veșnic să-i rămîie numele, și 
fapta de laudă și de pildă, cît or vecui românii pe lume. 


X 


În război, dușmanul ţi-e dușman numai cîtă vreme 
are armă şi se apără. Îndată ce azvîrle arma și se dă 
prins, ori după ce a căzut rănit şi se luptă cu durerile, 
ori poate cu moartea, trebuie să ai milă de el, ca de 
orice om. Nu e creștinește să-l batjocoreșii ori să-l 
omori. 

În înfierbințeala mîniei se întîmplă că soldații o- 
moară fără milă pe dușmanii cari se dau robi și chiar 
pe răniții cari se zvîrcolesc în ţărînă. Dar mînia e una și 
voinicia e alta, : 

În război se joacă soarta cu oamenii şi se poate 
ca biruitorul de azi să fie biruit mîine. Iar dacă eşti 
rănit şi, în loc de apă, dușmanul îţi dă o lovitură cu 
patul puștii, și-n loc să te ajute să te ridici, te stră- 
punge cu sabia, e acesta lucru de om? Ce-ţi dorești 
să nu ţi se-ntîmple, să Wagi de seamă să nu se întîm- 
ple nici altuia. 

Turcii s-au purtat neomeneşte cu noi. Și-au bătut 
joc de cei morţi ai noștri, mai ales la Plevniţa, unde 
ne-au biruit de trei ori, rămînînd cei răniți în puterea 
lor.. Au tăiat cu topoarele pe maiorii Șonțu și Nicolae 
Ion, pe căpitanii Năstase și Mărăcineanu; iar pe cîţi 
soldaţi i-or fi tăiat așa, după moarte, Dumnezeu știe. 

Împușcau în glumă, luîndu-se la întrecere, pe ră- 
niții noștri cari zăceau pe redutele lor; trimeteau pe 
bașibuzuci să omoare pe bieţii români cari rămîneau 
pe dealuri cu gloanţele-n ei, pe cei ciuntiţi de vii de 
ghiulele. Pe cei prinși îi batjocoreau, îi omorau de vii, 
îi dumicau în bucăţi. Pe un ofiţer rus, în Plevna, l-au 
pus să fugă, după ce i-au spintecat burta, și rideau cu 
hohot cum se împiedica omul în maţele ce-i curgeau 
din el. 

După lupta cea mare au rămas morții noștri în preaj- 
„ma bătăii puștilor turcești vro trei săptămîni, de se um- 
pluse văzduhul de miros greu și s-adunaseră corbii 
munţilor ca un nor pe cîmpie. Turcii nu lăsau pe sani- 
tarii noștri să s-apropie de redute, ca să culeagă morţii, 
și împușcau și în sanitari şi-n doctori. Pentru aceasta 
ne-am plîns tuturor stăpînirilor, ca să vadă lumea cine 
sunt turcii. 

„Degeaba a scris Domnitorul nostru lui Osman, să 
lase pe sanitari s-adune morţii. Osman a răspuns că nu 
poate, de teamă ca nu cumva sanitarii, apropiindu-se 
de reduie, să-i ispitească din ochi așezarea și puterea 
redutelor. 

Numai după ce s-au îmbolnăvit turcii de miros greu 
și n-au putut 'să mai trăiască în putrezirea cărnurilor, 
numai atunci s-a îndurat Osman să ne dea voie să în- 
gropăm morții. 

Asta a fost o pată pe numele cel strălucit al lui 
Osman. Viteaz om şi cu minte, dar la suflet tot păgin. 

Turcii se lăudau, într-o vreme, că au în Plevna vro 
trei sute de flăcăi de-ai noștri prinși în răstimpuri. Dar 
cînd au intrat oștirile noastre în Plevna, n-au găsit nici 
un român. Se vede că pe toți îi sfîrşise de zile Osman. 

Noi am fost cu totul altfel. În aprinderea mîniei au 
mai alunecat și-ai noștri șă-și piardă cumpătul. Într-o 
redută, la Smîrdan, flăcăii amărîţi de răul ce li-l făcuse 
focul turcesc, s-au năpustit pe turcii cari își azvirliseră 
armele și steteau în genunchi, cerînd iertate, și i-au 
străpuns cu baionetele. Dar îndată ce și-au luat seama, 
s-au oprit. 

Sanitarii noștri adunau de pe cîmpie tot cu ace- 
eași inimă pe turci, ca și pe români, și-i duceau în spate 
la ambulanţe, îi culcau într-același pat și le dau ace- 
leași mîncăruri, Doctorii căutau pe turci ca și pe ro- 
mâni, şi nici nu le răsărea gîndul în cap să facă deo- 
sebire între ei și-ai noștri. 

Așa e creștineșie ! 

Turcii ştiau bine ce fac ei cu ai noștri, și s-aștep- 
tau s-o pată tot așa, Se împotriveau din răsputeri să 
fie duși de români la ambulanţe. 

După căderea Plevnei, pe șesul dinspre oraş și Vid, 
doctorii noştri găsiră un ofițer turc scăldat în sînge, 
tăvălindu-se de dureri pe zăpadă. Au voit să-l ridice 
şi să-l ducă la spital; dar ofițerul turc se împotrivea și 
răcnea parcă ar fi fost dus la înjunghiere, și în groaza 
lui se prindea cu mîna de zăpadă, ca să nu-l ridice ai 
noștri, 

Pe dealul Bucovei, tot într-aceeaşi zi, cîțiva ofițeri 
văzură pe un dorobanț ținind de minecă pe un turc 
trîntit jos. S-apropiară de el,. crezînd că bate pe turc. 

„Nu-l bat!“, răspunse dorobanţul;  „ferească-mă 
Dumnezeu de păcat! Dimpotrivă, vreau să-l duc cu bi- 
nele la ambulanţă, că e rănit, și nu vrea deloc.“ 

Turcul s-a ridicat în genunchi. Era bătrîn, de vro 
şasezeci de ani, cu -barba albă peste piept, și plingea 
și ținea mîinile împreunate, rugîndu-se în limba lui să 
nu-l omoare. Ai noștri i-au vorbit blînd, că doară va 
pricepe că nu-i va face nimeni nimica alta decît binele, 
și-i arătau că-i vor lega rana din care curgea sînge. 
Turcul tremura din tot trupul și se ruga tot mai mult, 
văicărindu-se., Un ofiţer îi dete o ţigară, semn că ro- 
mânii nu-i voiesc răul; dar turcul n-a voit să primească 
ţigara. 

- Și românii făceau tot așa, cînd cădeau în mîinile 
turcilor, dar ei ştiau la ce se duc. Era alta. 

Pe prinșii turci îi aveam în milă și-n cinste. Cei ro- 
biţi la Plevna mulțumeau lui Dumnezeu că au ajuns 
robii noștri. Ofițerii români au dat, ofiţerilor turci loc 
în corturile lor, steteau de vorbă prietenește cu ei. lar 
dorobafiţii împărțeau lemnele de foc, pîinea și tutunul, 
. cu soldaţii turci. 

Un doctor povestește d întîmplare frumoasă, pe- cara 
a văzut-o la Turnu Măgurele. Prinșii turci erau pe o 
cîmpie, păziţi, de dorobanţi, și n-aveau voie să treacă 
peste un anumit loc. Dorobanţii aveau poruncă să îm- 
puște de-a dreptul ori pe cine ar încerca să treacă, În- 
tr-o zi, un soldat turc a văzut un muc de ţigară arun- 
cat dincolo de linie şi a dat să treacă linia, să-l ridice. 

Doctorul a înlemnit, ştiind că dorobanţul are 
poruncă să tragă. Dar flăcăul nostru, în loc să 
puie, pușca la ochi, s-a plecat și, ridicînd un băț 
care-i era din întîmplare la picioare, a ameninţat cu 
băţul pe turc ca un părinte pe un fiu neascultător. Iar 
turcul s-a dat îndărăt, înţelegind ameninţarea aceasia 
așa de blîndă și omenească. 

Afară de turcii prinşi de noi, în luptele de la Ra- 
hova şi Smirdan, ni s-au mai dat vro zece mii dintre 
cei prinși la Plevna, iar de vro trei ori pe atîția li s-au 
cuvenit rușilor. Prinșii, găzduiţi de noi pînă după în- 
cheierea păcii, au dus-o așa de bine, încît plingeau la 
plecare și mulţi nici n-au mai plecat deloc în ţara lor, 


TUNARII ȘI SÂPATORII 


XI 


Cu două lucruri am întrecut noi pe ruși în război. 
Cu tunurile și cu iscusinţa adăpostirii. 

“Rușii aveau multe tunuri la Plevna, poate și de cinci 
ori mai multe, dar mai slabe la făptură și mai scurte 
în bătaia ghiulelei. Nici nu ţineau ei la tunuri. 

După obiceiul de război al lor, rușii n-au răbdare 
să tot lovească pe dușman cu ghiulelele. Îndată ce-l] 
văd, sar pe el cu baioneta. 


Și la Plevna .au voit să sară. așa, chiar a doua zi 
după împreunarea oștirilor noastre cu ale lor. Degeaba 
le spunea Domnitorul nostru că redutele sunt prea tari 
-ca să le iei cu iureșul, că vitejia și îndrăzneala năvă- 
lirii e fără folos, cînd ai să te urci pe ziduri, în focul 
pedestrimii dușmane. Cu mare greu a putut să le abată 
gîndul de năvală cu pripă. Și așa, redutele au fost bă- 
tute cu tunurile trei zile, iar a patra zi tot s-a dat nă- 
vală, după placul rușilor. 

E adevărat că la năvală ei sunt iscusiți și se duc 
orbește. S-au învățat așa, poate unde au oștiri mari şi 
biruiesc pe potrivnic cu mulțimea, 

A rămas însă dovedit la Plevna că mulțimea și nă- 
vala nu aduc nici un bine, cînd dușmanul se ştie adă- 
postit cu iscusinţă, 

Noi am avut tunuri mai trainice, cu bătaie mai lun- 
gă. Ne erau la fel cu ale turcilor. Și trăgeau bine turcii. 
Dar se vede că avind obuzele cumpărate de mult, le-au 
ţinut fără grijă și li s-au stricat, așa că abia jumătate 
din ele luau foc. 

Domnitorul nostru își pusese tot sufletul să aibă 
tunuri bune, iar oastea tunarilor să fie aleasă. Și se și 
uitau rușii cu coada ochiului la iunarii noștri, flăcăi tot 
voinici şi isteți la umbletul cu tunurile, caii puternici, 
îngrijiţi şi bine deprinși cu manevrarea, hamurile tari 
și frumoase, iar tunurile de cea mai-bună schijă. Apoi 
ofițerii, toţi pînă la unul, destoinici și cu învățătură de 
prin școalele ostășești ale străinilor. 

La Vidin, odată, turcii au tras cu tunul de mai 
multe ori spre adăposturile noastre de la Calafat. Ai 
noștri au tăcut, dar unul dintre ofiţeri, mai mult în 
glumă, a ţintit cu tunul drept în gura unui tun turcesc 
și a tras. Tunul turcesc s-a sfărimat, iar turcii și-au scos 
tunurile de unde le aveau și s-au ascuns. 

Și la Smîrdan s-a petrecut tot așa, a doua zi după 
cucerirea satului. Turcii se întorseseră cu multă urgie 
asupra adăposturilor noastre. Nu trebuia mult și ne-ar 
fi. biruit. Se dase poruncă tunarilor noștri să-şi mîntuie 
tunurile și să fugă. 

Atunci un ofițer, bun ochitor, întoarse tunul și 
tinti în gura unui tun turcesc, care sta. mai îndrăzneţ 
în faţa românilor. 

A nimerit drept în gură; tunul a sărit țăndări în 
toate părţile, tunarii și caii au zburat spre cer. Acest: 
lucru atîta spaimă a băgat în turci, că şi-au adunat com- 
paniile și au rupt-o la fugă. 

La Vidin, în redută, erau mulţi turci și cînd au vă- 
zut că vin românii au sărit cu toții pe parapet. Ne-ar 
fi dat mult de lucru pînă să-i alungăm. Dar un tun de 
al nostru așa de bine a fost îndreptat în redută, că la 
a doua împușcătură obuzul a nimerit în grămada cu 
iarbă-de pușcă din mijlocul redutei. Mulţi turci au sărit 
în aer, cu pămînt și cu lemne în amestec, iar ceilalţi au ` 
fugit. 

Tunarii noştri au avut mult de lucru. Aproape pa- 
tru. luni s-au tot gilcevit cu turcii de peste Dunăre, pînă 
să înceapă războiul în toată legea. Iar la Plevna alte 
trei luni au tot bătut spre redute. 

Tunarii îşi făceau şanțurile adînci și largi; din pă- 
mîntul scos din șanț își ridicau parapete cu. ferestrui 

pentru ţevile tunurilor. Prin şanţ dormeau flăcăii și caii, 
își țineau hainele și muniţiunile. 

Cînd ești departe, cunoşti după fum de unde vine 
ghiuleaua. Întîi vezi un norișor de fum alb care se ri- 
dică, apoi, după vro două clipe și mai mult, auzi bubui- 
tura. Obuzul, cînd se izbește de pămînt, ori se sparge 
de-a dreptul ori se învîrieşte ca o sfirlează și scurmă 
pămîntul dintîi și apoi plesnește, azvîrlindu-și așchiile 
și pămîntul scurmat în toate părţile. Oamenii izbiți de 
pămîntul scurmat sau de așchiile obuzului mor, cad ră- 
niți ori numai îmbătaţi de cap, după cum au fost de 
aproape și după cît de tare au fost izbiţi. Pe cei mai de 
aproape așchiile mari îi rup în două și-i azviri cît colo, 
le taie picioarele, îi ciuntesc. 

Pentru tunuri e mare primejdie să stea pe cîmp 
deschis în bătaia tunurilor vrăjmașului. Ghiuleaua străi- 
nă ori omoară tunarii și caii, ori sfărimă tunurile, sau 
numai le strică roțile, şi atunci, nepuitînd să fie duse, 
ele cad în mîna dușmanului. 

Îndrăzneaţă purtare a avut căpitanul Hertel, pe dea- 
lurile Griviței, la 27 august, cînd vasluienii și ieșenii 
s-au aruncat asupra redanului din fața Griviței, 

' Căpitanul, vrînd să ajute pe dorobanţi, a alergat cu 
tunurile tot după ei pe deal, stînd şi trăgînd spre re- 
dute, și iarăși plecînd. Turcii din redute au lăsat pe do- 
robanţi în pace și au ochit cu tunurile spre tunurile noas- 
tre, ne-au omorît toți caii, toţi flăcăii; ne-au stricat ro- 
tile tunurilor şi pe Hertel l-au trîntit la pămînt, 

Atunci a venit cu alte tunuri căpitanul Lupaşcu, în 
goana cailor, și stînd și el pe dealul deschis, a tras spre 
turci. Dorobanţii au cucerit redanul, iar Lupaşcu a aler- 
gat în urmă cu tunurile în redan și s-a adăpostit. 

Pentru fapta lor, împăratul rușilor a trimes tuturor 
tunarilor câți au rămas vii cîte o cruce de-a „Sfintului 
Gheorghe". 


XII 
Tunarii își duceau tunurile într-un deal undeva, şi 


după ce băteau adăposturile turceşti cele mai apropiate 
şi alungau pe iurci, și le duceau pe altă coamă mai a- 

propiată şi tot așa înaintau dintr-un loc: într-altul spre 
inima puterii lui Osman. Erau pe multe dealuri risipiţi 
cu tunurile. 

De mulie ori săreau turcii din redute cu tunurile 
asupra unei baterii româneşti și atîta o împroşcau pînă. 
ce sileau pe ai noștri să-și schimbe adăpostul într-altă 
parte, mai scutită. 

Schimbările de adăposturi le făceau noaptea, căci 
ziua îi vedeau turcii și-i izbeau. 

Ce greutate ps bieţii oameni! Rătăceau prin întu- 
nerec, scoborînd văile și suind dealurile, umblînd în 
liniște, ca să nu fie simţiți. Și se înnămoleau tunurile 
pe dealuri, caii nu puteau să le urnească, iar flăcăii 
trebuiau să puie umărul. Ba se mai răsturnau tunurile 
și trebuiau ridicate pe braţe. 

Și toată munca asta o făceau pe ploaie, pe nin- 
soare cu viscol, pe ger și-n puterea nopţii! 

Șanţurile de adăpost și le mai săpau și ziua, căci 
n-apucau să le 'isprăvească noaptea. Și săpau mereu, 
iar pe deasupra lor șuierau fără contenire plumbii, vî- 
jiiau obuzele. Dacă vrun flăcău ieșea, din întîmplare, 
numai cu un pas de sub acoperișul adăpostului, îl ve- 
deai căzînd izbit de glonț. Uneori cîte un obuz cădea 
în şanţ, scurma pămîntul și plesnea. Atunci toți flăcăii 
se împrăştiau, căutînd scăpare. 

Cînd își închipuiește cetitorul toată viaţa aceasta 
neliniștită a tunarilor, gîndesc că i se zbiîrleşte părul 
de cîtă jale și liniște posomorită o fi fost prin bateriile 
noastre. Și n-a fost jale deloc. 

Povestește un sergent, care a fost rănit în șanț de 
o spărtură de obuz: 

„Ne-am obicinuit iute-iute cu viaţa aceasta. Toată 
ziua steteam la tunuri ochind și vorbeam de cîte în lună 
și în soare, ca și cînd n-am fi avut pe turci în faţă, 

Ocheam, dam foc, aduceam ghiulele, fără să ne gîn- 
dim la plumbii ce veneau. 

Dar nici nu-i auzeam. Și ne şuierau peste cap, par- 
că era plin văzduhul de șerpi. Cîteodată zicea vreunul : 
«Ia ascultă, mă, cum șuidră !» Şi noi începeam să rîidem 
cu hohote. Ne înveseleam de sunetul ghiulelelor. Numai 
cînd venea cîte un obuz vijiind iute și pătrunzindu-ne 

pînă-n oase cu ziziitul său, ne plecam capetele fără 
voie, chipurile ca să ne ferim. 

Cînd ochea ofiţerul şi ieșea ghiuleaua, nu ne puteam 
răbda să nu scoatem capul peste parapet, ca să vedem 
ce ispravă am făcut. Și cînd o vedeam că izbeşte în 
vrun colț de parapet și azvirle pămînt în redută, au- 
zeai pe cîte unul: «Ei, na-vă pilaf, turcilor !» şi rîdeam 
cu toţii, lar cînd obuzul nostru făcea zăpăceală ori spai- 
mă între turci, ne tăvăleam de rîs. 

Și așa, cît era ziua, ne ţineam de drăcii, parcă eram 
anume puși să dăm cu tunul ca s-avem de ce ride. Şi 
ne luam la întrecere cu tunurile, să scoatem pe ale tur- 
cilor din adăpostire şi ce hohoi era cînd vedeam pe 
turci sărind în văzduh izbiţi de obuze! 

Se întimpla și prin baterii cîte una. Odată, mai în 
marginea șanțului, stetea un flăcău, ţinînd doi cai de 
căpăstre. Și s-a întîmplat să vie un obuz și să cadă toc- 
mai lîngă flăcău, şi spărturile obuzului au omorît pe 
soldat și pe cai, împărțindu-i bucățele și azviîrlindu-i 
în lături. 

Dar asta nu ne strica inima. Îngropam pe cel mort 
şi'ne apucarm de ris. 

Ni se întîmplau şi lucruri de cari i'trebuia să rizi. 
Era unul dintre noi, un vlăscean, toată ziua cu luleaua 
în dinţi. Într-o zi, singur știe cum, ajunsese mai în mar- 
gine și atunci: șșș! vine un glonţ și-i azvîrle luleaua 
din gură, spărgîndu-i-o. «Ei, uită-te, comedia dracului», 
zise el mîhnit, «acu' cine să-mi dea mie o lulea 2» 

lar ceilalți ne strîmbam de rîs, căci vlăsceanul nu 
se gîndea la moartea care-i trecuse pe sub nas, ci nu- 
mai la lulea și se uita la hiîrburi, scărpinîndu-se în ceafă. 

Tunarii ziceau. obuzului «purcică». Vorba asta a is- 
codit-o un sergent, Costache Popescu, la Calafat. Era 
glumeţ și de cîte ori venea ghiuleaua aşa de jos, încît 
lua cu puterea vîntului chipiurile flăcăilor din cap, el. 
striga : «De ce n-ai prins-o, mă 2». Și cînd venea altă 
ghiulea și flăcăii se plecau, virindu-și capul în piept, 
le zicea : «Mai pe vine, băieţi, că ne înghite purcica !» 

Dar într-o zi a venii «purcica» și s-a oprit în Po- 
pescu. Vijiise o ghiulea peste baterie și Popescu tocmai 
zisese unui voluntar de lîngă el: «Ia întinde mîna și-o 

prinde că e minge!) cînd sosi un obuz și rupse pe Po- 
pescu în două, de peste piept, azvirlindu-i capul la 
dreapta și trupul la stînga. 

El a fost cel dintii care a murit dintre tunari. Îl 
cunoșteau toţi în regiment și vorba lui cu «purcica» a 
rămas de poveste”. 


XIII 


Iar iscusinţa românului de-a se adăposti în fața duş- 
manului este o firească urmare a deşteptăciunii sale. 

Domnitorul nostru, înainte de-a fi Domn al româ- 
nilor, mai văzuse războaie și pricepea multe meșieșu- 
guri isteţe întru ale purtării luptelor. El se strădui să 
aibă pe lîngă artilerie bună, și oşteni pricepuţi la ridi- 
carea de întăriri și săpături de adăpost; 

Cînd am intrat în război, aveam o oştire de geniu 
mai bună şi mai isteaţă decît. a rușilor. 

Și mai aveam un lucru bun. Toţi pedestrașii și tu- 
narii aveau pe lîngă armă şi cîte-o sapă. Pentru asta ne 
batjocoreau rușii, zicînd că românii merg să se bată cu 
sapele, Dar la Plevna, într-adevăr cu sapele ne-am bă- 
tut, iar ruşii au dat din colț în colț să-și aducă și ei 
sape. 

Rușii au stat multă vreme fără adăposturi la Plev- 
na, în bătaia puștilor și a tunurilor. În ziua luptei celei 
mari, generalul Scobelef, care trecuse cu cazacii Dună- 
rea înot, cucerise o redută şi cîteva dealuri de la turci. 
Dar în urmă, scoși din redută, rușii rămaseră deodaiă 
pe dealul deschis; înainte nu puteau merge de focul 
plumbilor; îndărăt era și mai rău, căci ajungeau tot 
mai în focul drept al turcilor, iar adăpostire n-aveau, 

» Atunci, în groaza pieririi, au simţit şi rușii care e 
binele pe care l-au urmărit românii cu sapa lor. Rușii 
parte adunau morţii lor și făceau din ei zid, după care 
se adăposteau — şi aveau desiui, căci pieriră peste 
șapte mii de ruşi acolo — parte se trudeau să sape cu 
tesacurile un șanț cît de cît și scoteau pămîntul cu ca- 
pacele bidoanelor. Săpau ofițerii cu săbiile, scormoneau 
flăcăii cu unghiile pămîntul, ca să intre în pămînt. 

Acest lucru nu li se putea întîmpla românilor. Ei 
îndată ce nu mai puteau să înainteze de foc și nu pu- 
teau ori nu voiau să dea îndărăt, își săpau cît ai bate 
din palme un șanț, azvîrleau pămîntul ca un parapet şi 
culcaţi pe pîntece”ori în genunchi ocheau spre turci, 
Erau isteţi în săpare, căci se deprindeau în vreme de 
pace cu asta. 

Cînd le venea bine, ieșeau deodată din șanț cu 
„Ura l...“ și s-aruncau spre dușman; iarăși făceau în 
grabă un șanț și se adăposteau; și tot aşa s-apropiau de 
redute, din azvirlitură în azvîrlitură. lar dacă n-aveau 
noroc de izbîndă, cînd erau la retragere, nu rămîneau 
deschişi cu totul, căci tot aşa adăpostindu-se din loc: 
în loc, se întorceau în bună pace. 

În ziua luptei celei mari, după ce toate oștirile creș- 
tine au fost împinse îndărăt de turci, ele aveau poruncă 
să stea aproape de dușman. 

Și au stat. Pe cînd ruşii se fereau de plumbii ce le 
șuierau pe la urechi, plecîndu-se ori dînd capul acu la 
dreapta, acu la stînga, românii steteau în șanțuri și 
miînia focului turcesc nu le strica nimic. 

La vreo citeva. zile după luptă, marele duce cu 
mulți generali ruși a alergat pe dealuri să vadă cum 
stau oștirile. Cînd a văzut pe români adăpostiți așa de 
bine, iar pe ruși stind pe loc deschis ori prin porumb, 
a scris Domnitorului nostru: „Dă poruncă rușilor să-și 
facă și ei neîntirziat adăposturi ca românii“. 

Dar ruşii n-aveau sape. 

De trei lucruri pe cari le-au făcut românii cu sapa, 
s-au mirat străinii şi ne-au făcut laudă: redutele noas- 
tre,şi drumurile acoperite, șanțurile de apropiere spre 
Plevniţa și bordeiele de locuit. 

Românii pe partea lor și-au săpat redute mari în 
fața redutelor turceşti, cu parapete înalte, cu șanțuri 
împrejur și cu locuri de așezat tunurile. Îndoită menire 
aveau redutele: să fie loc de scutire şi de adăpost ro- 
mânilor, cîtă vreme pîndesc pe dușman, și loc de îm- 
potrivire, în ziua cînd Osman ar fi încercat să iasă la 
larg şi să fugă din Plevna. 

Aveam vro treizeci de redute, mai mari și mai mici, 
împrăștiate pe dealuri ca nişte suliți în coastele lui Os- 

man, Toate își aveau numele lor: Carol, Tudor, Cra- 
iova, București, Transilvania, Bucovina şi așa mai în- 
colo. i 

Iar redutele erau legate parte cu drumuri ascunse, 
parte cu șanțuri. Drumul ascuns era netezit frumos, ca 
să poată umbla mai cu înlesnire tunurile; iar spre par- 
tea turcilor aveau parapete de pămînt înalte, încît as- 
cundeau și pe călăreț. 

Aceste toate erau tot așa de cu pricepere așezate 
și cu temei făcute, ca și ale turcilor. 

Iar șanțurile de apropiere și-le săpaseră românii 
pe cîmpia dintre Griviţa lor și Plevniţa. Acestea por- 
geau din reduta Griviței și tăiau cîmpia pînă la Plev- 
nița în toate chipurile; erau foarte multe şi se încru- 
cișau și se virau unele într-altele. Şi așa de îndrăzneţi 
erau cu săpătura, încît ajunseră să meargă cu șanțţii- 
rile pînă sub reduta turcilor, ca să puie iarbă de pușcă 
şi s-azvirlă-n nori pe turci cu redută cu tot, 

Şanțurile erau largi de putea să meargă un car prin 
ele și adinci de nu se vedea călăreţul. lar sub poalele 
Plevniţei, unde era un șanț adînc al turcilor, românii 
au săpat pe sub șanțul lor, așa că bieţii oameni erau 
vîriţi la șase metri sub pămînt. 

Și cu cîtă greutate săpau! N-aveau aer întru adîn- 
cul acela, iar pămîntul trebuia cărat prin toate șanţu- 
rile pînă la Griviţa. Turcii trăgeau necontenit în şan- 
turi la întîmplare şi ucideau pe mulţi săpători. Uneori, 
turcii săpau şi ei șanțuri în calea noastră, ca să ne taie 
șanțul, și se întîmpla să dea șanțul lor în șanțul nostru. 
Atunci românii trebuiau să închidă șanțul acolo şi să-l 
abată în altă parte. 

Și trebuiau să sape în liniște, ca să nu-i audă tur- 
cji. Şi era noroi în şanţuri, și apă, mai tirziu zloată. Le 
putrezeau cizmele în picioare, le degerau degetele şi 
săpau înainte. Străinii îşi duceau mîna la cap de mi- 
rare, căci șanțurile românești nu dovedeau numai pri- 
cepere, ci și dragoste de muncă și îndelungă răbdare. 

Iar bordeie de locuit şi-au săpat în toamnă. Cînd a 
dat frigul iernii, i-au găsit pe toți adăpostiţi în pămînt, 
Şi le-au prins nespus de bine bordeiele, mai ales că lip- 
seau lemnele de foc împrejurul Plevnei. 

Mai la urmă și-au adus și rușii sape și şi-au făcut! 
şi ei bordeie. Și-au făcut cîteva întăriri în chip de re- 
aute, dar nici pe departe nu se potriveau cu ale româ- 
nilor. Iar şanţuri de apropiere spre redutele turceşti 
n-au săpat nicăieri. 


XIV 


În ziua ieşirii lui Osman din Plevna, redutele noas- 
tre şi șanțurile de apropiere ne-au răsplătit cu nepre- 
țuită răsplată truda săpăturii lor. 

Ele și numai ele au fost pricina că noi am fost pe 
urma lui Osman înaintea rușilor, că cea dintii oaste 
care a intrat în Plevna a fost românească și că Osman 
s-a dat prins unui general român. 

Noi, cu redutele noastre, steteam piept la piept cu 
turcii, iar Griviţa ne era în mijlocul redutelor turcești, 
Cînd și-a adunat Osman oștirile de prin redute, îngră- 
mădindu-le pe șesul Plevnei, ca să ia largul, românii 
fiind aproape au sărit după Osman, aruncîndu-se întîi 
în Plevna și apoi pe șesul orașului, în spatele oștirii 
turcești, 

Românii din Griviţa încă de cu seară au băgat de 
„seamă că turcii și-au scos tunurile din ferestruile Plev- 
niţei. Toată lumea s-aștepta dintr-o zi într-alta să vadă 
pe Osman ieșind cu oștirile şi încercînd să străbată 
printre batalioanele creştine. Și-acum, văzînd românii 
că turcii și-au dus tunurile din Plevniţa, au dat știre 
tuturor românilor și ruşilor. 

Dar în Plevniţa s-au văzut toată noaptea focurile 
străjerilor ca şi într-alte nopți, s-au auzit obicinuitele 
strigări ale ofiţerilor cari cercetau străjile. Era o apu- 
cătură a lui Osman; vro cîţiva oameni făceau focuri 
și zgomote, ca să amăgească pe români. 

Peste noapte le-a venit veste celor din Grivița că 
românii dintr-alte redute au văzut şi ei cum și-au scos 
turcii tunurile din redute. Mai despre ziuă veni alt rînd 
de vești, că anume călăreţii noștri de peste Vid au vä- 
zut mai spre seară pedestrime turcească adunindu-se în 
şesul Plevnei, că au văzut care încărcate coborind spre 


111 


* Vid și că mulțime mare de oameni se îngrămădesc spre 
riu. 

Tar românii din redutele lor cele mai apropiate de 
Opanez au auzit toată noaptea zgomot în șesul Plevni- 
tei, ca de mare mulțime, ce s-adună; toată noaptea 
au auzit pe turci cum își aruncă un pod de bîrne peste 
Vid și lucrează cu zor. 

Osman, într-adevăr, ieși a doua zi din Plevna cu 
toată puterea oștilor. Avea de gind să spargă oastea, 
rușilor de pe șesul de dincolo de Vid; iar dacă nu i-ar 
fi fost cu izbîndă, gindea să se întoarcă îndărăt în re- 
dute. 

A plecat din faptul zilei, dar numai cu jumătate 
oştirea. Altă jumătate o lăsase în reduteie de la Crișin, 
în faţa rușilor, și la Opanez, în fața românilor, ta să 
împiedice pe creștini de-a scobori în șesul Plevnei 
după el. 

Rușii de la Crișin, pînă în ziuă, au sărit asupra re- 
dutelor turceşti, crezîndu-le goale. Tot așa românii asu- 
pra Opanezului. Dar găsind multă putere de turci în re- 
dute s-au. încăierat la luptă cumplită și rușii și ai noștri. 

în vremea aceasta Osman trecuse Vidul și, arun- 
cîndu-se pe rușii de pe şes, i-a bătut. N-a putut însă 
să le rupă şirurile întregii oștiri. Întîmplîndu-se apoi ca 
Osman să fie rănit la picior și să cadă de pe. cal, oști- 
rea lui s-a dat îndărăt. Osman atunci dete oștirii po- 
runcă să alerge spre Plevna și să intre în redute. Însuși 
el venea într-o trăsură în fruntea batalioanelor, 

Dar în. Plevna, în oraș, erau români; pe drumul 
Plevnei, spre Vid, scoborau batalioane românești |. 

Ai noştri din Griviţa au trimes și ei pînă în ziuă 
pe un sergent cu vro zece flăcăi să vadă ce e în Plev- 
nița. Flăcăii s-au apropiat pe brînci. Nimeni din redută 
n-a tras în ei. Au ajuns sub parapetele redutei, au oco- 
lit-o, au intrat în ea pe gura ei și Plevniţa, turbata Plev- 
niţă, care a îngrozit trei luni de zile, era goală. 

„Repede ies, batalioanele noastre din Griviţa și lă- 
sînd strajă destul de tare în Plevniţa, sar asupra Bu- 
covei, a redutelor din marginea Plevnei. Bat, și ucid, și 
prind pe turcii din ele, și, fiind așa de aproape, intră 

în Plevna. Lasă un batalion în oraş, iar ceilalţi pleacă pe 
urmele lui Osman, peste rîu. 

Și, pe cînd se întorcea Osman, cu gindul să intre 
iarăși în Plevna sa, în redutele de pe dealuri dă cu ochii 
de oastea românească, care înainta spre el. Atunci, vă- 
zînd că totul s-a isprăvit, se întoarse repede iarăși spre 
rìu și, ajungînd la o căscioară de pe malul apei, a trimes 
un ofițer la români ca să le spuie să înceteze focul, căci 
el, cu toată oștirea, se dă prins. 

Generalul nostru Cerchez a dat mai întîi ochi cu 
Osman. Într-un ‘tîrziu au sosit și generalii ruși de peste 
Vid. Atunci rușii şi cu românii au contenii focul, iar 
soldaţii turci şi-au azvirlit puștile și s-au dat prinşi, 

E lucru adevărat că dacă românii n-ar fi intrat în 
Plevna și n-ar fi tăiat drumul lui Osman, nici atunci 
Osman n-ar fi fost mîntuit, căci strîmtorăt de oștirile 
rușilor, cari îl împingeau de peste Vid, el ar fi fost bătut 
în oraş. Vezi bine că numai cu multă pierire de oameni. 
Și chiar de ar fi intrat iarăşi în redute, n-ar fi putut să 
se ţie decît vro zi, două, I se stricase tot rostul. , 

Dar așa cum a fost, a fost mai bine, Nu s-a mai fă- 
cut pierire- de oameni și vărsare de sînge și s-a isprăvit 
greul și amarul mai de vreme. lar partea noastră de 
laudă nu ne-o lăsăm 'tăgăduită. Fapta că românii au pus 
mai întîi piciorul în Plevna, n-a foN o întîmplare. 

APĂRAREA STEAGURILOR 


XV 


Aşa e scris în cartea soldatului: 

„Dacă vrun flăcău se-ntoarce din luptă fără pușcă, 
ruşinea e numai a lui; dacă s-ar întoarce fără puști un 
regiment întreg, numai a regimentului e rușinea păţită. 
Dar cînd un regiment se-ntoarce fără steag, ruşinea e a 
oștirii întregi și a ţării. Semnele de mîndrie și de mă- 
rire ale oștilor sunt steagurile lor.“ 

Cînd au plecat dorobanțţii la război, ziceau străinii 
cari nu ne iubeau, că la cea dintii izbire cu dușmanii, 
cînd va fi încăierare pentru steag, dorobanţii vor az- 
vîrli steagul şi vor rupe-o la fugă. 

Poate nu credeau nici ei cele spuse. Puţintei la min- 
te şi împăienjeniţi la vedere trebuiau să fie străinii, 
dacă ar fi crezut cu mîna pe inimă că noi românii sun- 
tem un neam adunat de pe girlă și nu știm ce e min- 
dria şi cinstea, 

N-am cerut să ne crează pe cuvînt. Am dovedit-o! 


Întîi la redanul Griviței, a treia zi după sosirea oş- 
tilor noastre la Plevna. Căzuserăm ca dintr-un pom, nici 
vreme n-avuseserăm să ne odihnim puţin, și-am intrat 
în foc. SĂ a 

Tunurile noastre băteau Griviţa, iar pedestrimea 
sta ascunsă prin văi, așteptînd năvala. Dar turcii din- 
tr-un redan ocheau cît era ziua în tunarii noștri, aşa că 
într-o vreme ni-i alungară de unde steteau. 

Atunci Domnitorul a dat poruncă dorobanțţilor din 
Vaslui și din lași să s-arunce asupra redanului și să 
scoată pe iurci din el. Nu era treabă ușoară. În redan 

erau mulţi păgîni ; înapoia lor, năprasnica redută a Gri- 
viței ; iar mai în fund şi pe de lături, alte redute cu 
multe guri de tun. 

Era ca și cum dorobanții ar fi trebuit să s-arunce 
drept în mijlocul puterii păgine și să prindă rădăcini 
acolo. 

Vasluienii plecară rupţi în două. Înainte, flăcăi răz- 
leţi și trăgînd cu pușca; după ei, companii strînse, cu 
baioneta întinsă. În mijloc aveau steagul. 

Prin ploaia de gloanţe răzbiră cu toţii pînă la re- 
dan. Aici se încinse luptă voinicească piept la piept. Se 
dovedeau cu baionetele, cu patul puştei, cu dinţii, cu 
sugrumătura, cu irînta, cu piedica și cu toate de cîte 
își aduceau aminte. 

Turcii se îngrămădiseră asupra steagului. Se vede 
că și ei credeau că pe steaguri românești pui tot așa de 
lesne mîna ca pe un băț din gard. Şi voiau să ne facă 
de rușine tocmai de la început. 

Apărătorii steagului au fost trîntiţi la pămînt cît ai 
bate din palme. Sergentul major Alecu Alexandrescu 
a căzut cu capul crăpat de un topor. Steagul era în mîna 
lui. Peste el se făcuseră cu toţii o claie peste grămadă 
ca să smulgă steagul. După multă zviîrcolire, sergentul 
Scărlătescu smulse steagul şi ieși la larg. 

Flăcăii noștri alergau și se îndesau pe lîngă el, Tur- 
cii se repeziră din nou, Scărlătescu căzu străpuns cu ba- 
ioneta şi iarăşi se făcură cu toţii claie peste grămadă 
și iarăşi mâîntuiră dorobanții steagul. 

În vremea zvîrcolirilor: de aici, sergentul Dumitru 
Pungă dete cu ochii de un ofițer turc mititel şi slab, 
care se tot zvîrcolea cu ai săi spre steag, răsturnînd 
cu fiecare foc de revolver cîte un român. Pungă se 
aruncă la ofiţer, îl prinde de peste mijloc, așa cum după 
horă prind flăcăii pe fete și le ridică în sus, îl sucește 
o dată în dreapta şi o dată în stînga, și înălțîndu-l cît 
capul îl azvîrli de o piatră ce era acolo, frîngîndu-l de 
peste mijloc. Şi acolo a rămas ofiţerul. Dar şi bietului 
Pungă atita i-a fost că tot într-aceeași clipă i-a tras un 
turc cu patul puștii în ceafă și l-a culcat de veci. 

Turcii mai slăbiră, căci trebuiau să-și apere șanțul 

în care începuseră dorobanții să intre. Atunci yro zece 
flăcăi de ai noştri se făcuseră roată pe lîngă steag şi 
fiecare se năzuia să-l ţie el în mînă, așa că toţi erau cu 
mîna stingă pe prăjina steagului, iar cu dreapta se a- 
părau. 

Așa își mîntuiră dorobanţii steagul. În urmă intrară 
cu steag cu tot în redan, căci turcii, după ce căzură ca 
frunzele și se văzură copleșiți de voinicii noștri, se de- 
teră îndărăt în reduta Griviței, împroșcînd de acolo pe 
români cu gloanţe. 

Redanul a rămas al nostru. La spatele lui s-au așe- 
zat temeinic tunurile noastre și acolo au rămas, ca un 
ghimpe în ochii turcilor, pînă la sfîrşitul Plevnei. Acesta 
era locul numit prin cărți „La Movilă”. 

Domnitorului nostru, cînd a auzit ce bine s-au pur- 
tat dorobanţii, îi crescu inima. În tabăra românească 
s-au înveselit cu toţii, Aceasta a fost cea dintîi lupiă 
a românilor, botezul de sînge, și cu cîtă izbîndă! 

Împăratul rușilor a trimes cincizeci de cruci de-ale 
„Sfîntului Gheorghe“ ca să li se împartă celor mai viteji 
dintre dorobanţi și dintre. tunari. lar Domnul Carol a 
decorat steagul regimentului şi printr-un ordin de zi. 
l-a lăudat cu mare laudă și l-a dat ca pildă tuturor re- 


gimentelor. 
Au fost vasluieni dorobanţii aceștia — regimentul 
13 — şi de aceea poetul Alecsandri spune că Peneș 


Curcanul cel vestit a fost din Vaslui. Ştiţi cum începe. 
poezia : | : 

„Plecat-am nouă din Vaslui 

Şi cu sergentul zece“. 

Cîţi or fi trăind dintre ei, să aibă parte de tot bi- 
nele şi, de-or fi cetind cartea aceasta, să se bucure că 
vitejia lor o să fie veșnic pomenită prin cărţile neamu- 
lui nostru. 


XVI 


Dar povestea cu steagul dorobanțţilor din . Teleor- 


man ? 
Era la Plevniţa, într-o vineri, cu o săptămînă înainte 
de Sfînta Paraschiva. Dorobanţii din Teleorman, ames- 


116 


RES 


tecaţi cu puţintei din Vlașca, năvăliră asupra redutei, 

` Aceasta era a treia încercare ca s-o cucerim, Îi iz- 
bise Şonţu și Mărăcineanu în ziua luptei celei mari, apoi 
Nicolae Ion la o săptămînă după aceea. 

Nici de data asta n-am avut noroc. Cu toate că mai 
intraseră în foc alte două regimente, turcii îngrămădin- 
du-și toate puterile asupra noastră, ne-au împins în- 
dărăt, 

Pe căpitanul Gănescu l-au tras turcii cu căngile în 
șanț la ei și l-au tăiat cu topoarele. Tot așa pe locote- 
nentul Lemnea. Ofițerii noștri s-așternură cîmpului, ră- 
niți. 

Într-o vreme, aproape de șanțul redutei, sergentul 
Iie Petcu ajunse cu steagul regimentului într-un loc 
primejduit. Cei ce apărau steagul se răriseră. Şi, iată, 
vine o schijă de obuz și răstoarnă pe Petcu. Nu era 
mort și ţinea strîns în mînă prăjina steagului. Dar nu- 
mai prăjina, căci spărtura obuzului lovise steagul, ru- 
pîndu-i prăjina sus de tot, tocmai sub pînză, 

Steagul, azvirlit de puterea obuzului, a zburat de- 
parte și a căzut pe coama șanțului turcesc, 

Turcii nu se mai uitau după steagurile noastre, dar 
acuma, văzindu-l pe acesta căzut lîngă ei, s-au repezit 
să-l apuce, Cei din șanț au întins cîrligele după el, iar 
un turc mai apropiat întinsese mîna să-l tragă în șanț. 

„Steagul, steagul!“ strigară dorobanţii speriaţi că-l 
pierd. 

Atunci, sergentul Toader Cristea s-aruncă deodată 
spre steag și chibzuind că n-o să-l poată nici smulge 
așa de iute din mîna turcului, nici să-l apuce înaintea 
lui, s-a trîntit cît era de lung peste steag, acoperindu-l 
cu trupul. 

Turcul care întinsese mîna, buimăcit de întîmpla- 
rea aceasta, și-a tras mîna repede îndărăt, căci Cristea 
i-o prinsese sub piept. å 

L-au lovit turcii pe Cristea cu cîrligele în cap, dar 
el s-a ridicat repede şi strigind: „E la mine, copii!“, a 
arătat, dorobanților steagul.. „După steag, băieți“, mai 
zise el și săriră cu toții înainte, înflăcăraţi de. vitejia 
iutelui sergent. 

Și mai era de gindit să poată turcii smulge steaguri 
din mîini de voinici așa de sprinteni și de inimoşi ca 
Cristea ? i 

În tot războiul noi n-am pierdut nici un steag. Nu 
erau flăcăii noștri așa de slabi ca să aducă ţării atita 
ruşine. 

Dar de la turci am smuls multe steaguri. Și după 
semnele vitejiei noastre le-am fi smuls și mai multe, 
dar nu le aveau. Osman dase poruncă regimentelor din 
Plevna să-şi îngroape steagurile ori să le ardă mai bine, 
numai să nu. cadă în mîna dușmanilor. Cînd s-a dat 
Osman prins, ne-au închinat și cîteva steaguri, singu- 
rele pe cari le aveau. Iar la Vidin, cînd s-a închinat ce- 
tatea, ne-am ales și cu vro cîteva steaguri, 

Dar pe două le-am dobîndit cu puterea și cu vite- 
jia în luptă, le-am smuls din mâini de bărbaţi voinici, 
nu le-am găsit închinate și azvirlite jos înaintea noas- 
tră, 

lar întimplarea smulgerii lor a fost așa: 

Pe unul mai mic l-a scos din mîna unui cerchez 
roșiorul Petre Mohor. Întîlnindu-se într-o zi un esca- 
dron de călărași, pe cîmpia Etropolului, cu o ceată de 
cerchezi călări, s-au izbit cu iuţime și au început să se 
taie cu săbiile. Se vede că cerchezii erau anume trimeși 
cu steagul, să-l. ducă undeva., 


Ai noştri au pus pe fugă pe cerchezi. În toiul izbirii 
lor, cerchezul care purta steagul înfășurat pe umeri, a 
dat să fugă înainte, ca să mîntuie steagul. Ciîţiva călă- 
rași i-au ieşit înainte, iar Mohor și-a repezit calul spre 
cerchez. Acesta a izbit calul lui Mohor cu sabia peste 
ochi, dar și Mohor a izbit pe cerchez în umăr şi a pus 
mîna pe prăjina steagului. 

Caii se ridicară în două picioare.-Mohor lăsase frîul 
pe coamă și cu o mînă trăgea steagul, cu alta izbea ro- 
mâneşte pe cerchez. Acesta ţinea friîul cu dinţii, strîn- 
gea într-o mînă steagul și cu alta trăgea focuri de re- 
volver. Și s-au învălmășit acolo amindoi, şi-n urmă 
Mohor smulse steagul; iar cerchezul, primind citeva de 
cheltuială, a rupt-o la fugă, 

Cu celălalt steag a fost un lucru mai încurcat. Aces- 
ta era și mai vradnic să te ostenești pentru el. 

Era un steag mare, de mătase verde, cu ciucuri de 
aur şi, cu aurituri pe margini. La mijloc avea semnul 
legii turcești : luna în chip de seceră, cusută cu fir de 
aur; iar împrejurul ei erau slove turceşti cu învățături 
din biblia lui Mahomed, toate de aur. Era vechi și după 
marginele cam destrămate se vedea.că era purtat prin 
multe războaie. 

Cînd au intrat după a patra năvală vînătorii şi do- 
robanţii în Griviţa, steagul era în redută. După ce vă- 
zură turcii că s-a sfîrșit cu ei și că e pierdută reduta, 
au fugit- spre Plevniţa și spre tabăra de la Bucov. În 
zăpăceala lor au întirziat cu steagul, neaducîndu-l la 
adăpost de cu bună vreme. 

Se făcuse un vălmășag de nespus în redută. Ro- 
mânii intrau, ruşii năvăleau. Turcii, parte se împotri- 
veau, parte răzbeau printre ai noștri, să fugă. Te îneca 
fumul de pușcă și reduta era plină de morţi. 

Într-acel amestec de oameni, vînătorul Ion Grigore 
dă cu ochii de tuşcul care purta steagul. Turcul năzuind 
spre un colț de redută, ca să iasă la larg, alunecă și 
căzu. Unii spun că ar fi fost azvirlit de pe parapet de 
ai' noștri. Vînătorul, cu baioneta pe pușcă, se repezi 
spre turc, să-l străpungă. Turcul, un om de vro patru- 
zeci de ani, înalt şi puternic de te înfiora, se întoarse 
liniștit spre român și dete de cîteva ori foc cu revol- 
verul. 

N-a nimerit, iar Ion Grigore îl străpunse cu baio- 
neta pe sub furca pieptului. Pînă să apuce Grigore Ion 
să smulgă: steagul din mîna turcului, l-ar îi străpuns 
turcii care sosiră, dacă n-ar fi sărit într-ajutor alţi doi 
vînători, un căprar și un sergent. Unul dintre turci pu- 
sese mîna pe steag, în vreme ce celălalt ţinea drumul 
viînătorilor. te 

Turcul care apucase steagul, spunea mai tirziu — 
căci a fost prins — că dacă ar fi apucat în mînă stea- 
gul, avea de gînd să-l ascundă sub manta şi să sară 
peste parapet. Dar, din nefericirea lui, turcul cel rănit 
nu lăsa steagul din mînă nici chiar tovarăşului său, 

Vînătorii au trîntit pămîntului pe amîndoi turcii; 
pe unul mori, pe altul rănit. Apoi au tras un glonţ în 
capul turcului cu steagul, i-au descleștat mîna și a luat 
steagul. 

A. doua zi, maiorul vînătorilor, Candiano, cu tus- 
trei vînătorii au dus steagul și l-au aruncat la picioa- 
rele Domnitorului. lar Domnitorul le-a mulţumit cu mare 
laudă. Însuși împăratul ruşilor se-nveseli cu inima de 
smulgerea acestui steag. 

CĂLĂREŢII 


XVII 


Dintr-un început, rostul călăreţilor noștri, la Plevna, 
a fost să deschidă drumurile pedestrimii, alungind ce- 
tele de turci. Mai tirziu, au avut să ţină în pază drumu- 
rile noastre, să cutreiere laturile şi să le vegheze, iar 
drumurile turcilor să le încurce, împiedicînd sosirea oş- 
tirilor ajutătoare și a carelor cu muniţiuni în Plevna, 

De două ori i-au sosit lui Osman oști într-ajutor. 

Întîi, zece mii de oameni aduși de un pașă, cumnat 
al sultanului, venind de pe drumul Sofiei. Oastea a in- 
trat nesupărată de nimeni în Plevna, căci drumul Sofiei 


era dincolo de rîul Vidului, iar pe-acolo nu era pedes- 
trime creştină. 


Două drumuri mai erau dincolo de Vid: spre Sofia, 
la deal, şi spre Rahova, către Dunăre. Amîndouă. erau 
în mîna turcilor. Şi văzură creștinii că pînă ce vor fi 
deschise drumurile acestea, îi vor sosi ajutoare lui Os- 


man, și că împresurarea e fără folos numai pe o parte 
a Plevnei. 


Atunci călărimea rușilor s-a îndesit pe drumul So- 
fiei, iar roșiorii și o parte din călăreții noștri pe drumul 
Rahovei, ca să-l închidă. 


Pașa, cumnatul sultanului, își făcuse redute tari pe 
drumul Sofiei, la Teliș şi la Dubnic, și lăsase în ele la 
vro zece mii dex oameni, ca să-i apere și să-i vegheze 
drumul. Şi a pornit a doua oară pașa, aducînd oaste lui 
Qsman, și o nenumărată mulţime de care cu făină, cu 
plumbi, cu de toate. Şi l-a hărțuit călărimea rușilor, iz- 


121 


bindu-l pe toate părţile, dar s-a apărai vitejește turcul, 
şi sprijinit de redutele din drum, a intrat în Plevna. 

Ar fi adus oştire și de-a treia oară, dacă nu s-ar fi 
gîndit creștinii să treacă peste rîu pedestrime, să bată 
întîi redutele cari apărau drumul și apoi să s-așeze cu 
tunuri și cu baionete în calea pașei. Între pedestrimea 
trecută au fost vro cîteva batalioane de români, pe lîngă 
ruși, Şi s-a făcut luptă mare la Dubnic și la Teliş, şi au 
cucerit creștinii redutele prinzînd pe turcii din ele. Mare 
vitejie au arătat românii la Dubnic și multă laudă li 
se cuvine, 

După asta a începui să se înglotească pedestrimea 
creștină dincolo de rîu, împresurînd Plevna și pe par- 
tea aceea. Și n-a mai putut Osman să primească aju- 
toare de afară, și de aci înainte a fost închis cu totul. 

Roșiorii și călăreţii cari erau pe drumul Rahovei, 
au luat în stăpînire toată partea locului şi au tot izbit 
îndărăt stolurile de cerchezi cari se țineau pe acolo. 

Au prins de cîteva ori convoiuri de care cu făină 
și cu plumbi, pornite spre Plevna, au prins și cirezi de 
boi. Roşiorii şi călărașii s-au tot îndepărtat la Plevna, 
iar în urmă, împreunîndu-se cu puţintica oştire de doro- 
banti, care era pe lîngă Dunăre, au tot înaintat, călă- 
rimea cu pedestrimea, ajungind pînă la Rahova și s-au 
apucat s-o bată. 

De aci înainte s-a schimbat rostul călărimii noas- 
tre, căci oștirea care a cucerit Rahova nu s-a mai întors 
la Plevna, ci a tot mers înainte spre Vidin și a făcut 
războiul pe lingă Dunăre, neamestecată cu rușii. De la 
Rahova începe războiul nostru curat românesc. 

Oșiirea aceasta era ajutată de peste Dunăre de oș- 
tirea de strajă din tabăra Calafatului. Dar era puţintică, 
iar de la Plevna nu se putea rupe altă oștire, ca să-i 
vie într-ajutor. A intrat însă încet, încet, bătind pe 
turci. Iar după ce a căzut Plevna, toată oștirea noastră 
— afară de cîteva regimente cari au adus pe robiții 
turci în țară — a plecat de la Plevna la Vidin, ca să-l 
bată. 4 

De la Rahova înainte, cît a ţinut războiul, călărașii 
și roșiorii, parte au iscodit drumurile şi locurile cale 

de o zi înaintea pedestrimei, parte au stat pe lîngă pe- 
destrime şi i-au dat ajutor în lupte. Ciocniri cu călăreţii 
turci au avut mai în toate zilele, dar fără pierdere de 
oameni, căci turcii nu prea se întindeau la vorbă și 
fugeau. 

Luptă mai cu virtute au purtat la podul Hirleţului 
şi ia Smirdan. Despre ele, v-am povestit mai înainte, la 
luptele pedestrimii. 

' O parte din călărași au rămas tot la Plevna, pînă 
ia căderea ei, ca să fie alergători cu porunci de la o 
tabără la alta. Dintre roșiori a stat la Plevna, pînă la 
sfîrşit, numai un escadron, care ţinea pază Domnului 
Carol şi-l însoțea pretutindeni, 


XVIII 


Lupte mari, ca-ntr-alte războaie, n-au purtat călă- 
reţii noștri, din pricină ca războiul nu s-a petrecut la 
largul cîmpiilor, ci. tot pe dealuri și prin văi, pe la re- 
dute. A fost război de tunuri şi de baionete. 

Lupte mai mici au purtat destule, iar ciocniri. cu 
stoluri mărunte și răzlețe au avut în toate zilele. Aces- 
tea au fost așa de multe, încît nu le-aş isprăvi nici în- 
tr-o săptămînă, dacă m-aș apuca să le înșir. 

lar eu n-am nici loc, nici gînd să scriu povestea 
luptelor. 

Dacă m-aţi, întreba cum s-au purtat călăreții noştri 
în luptă, v-aș spune numai o singură întîmplare, aceea 
a luj Petre Mohor, cînd a smuls la Cneaja un steag tur- 
cesc, V-am povestit întîmplarea cînd am vorbit despre 
steaguri. Așa s-au purtat, în luptă, călăreţii noștri, pre- 
tutindeni; au fugărit pe turci și le-au închis drumurile. 

lar dacă m-aţi întreba cum s-au purtat ca alergă- 
tori cu știri și cu porunci și ca ajutători ai pedestrimii, 
apoi ascultați o poveste. 

În vremea unei lupte pe sub dealurile Rahovei, un 
colonel, care cîrmuia lupta, avea mare zor să trimeată 
o poruncă unor companii cari se băteau într-altă parte, 


El a trimes un călăraș. Acesta, trebuind să treacă 
pe loc deschis, pe sub focul plumbilor turceşti, n-a scă- 

pat de moarte. L-a văzut însuși colonelul cum a căzut 
mort de pe cal; iar calul a apucat cîmpii speriat de 
Zgomot, 

Colonelul a trimes alt călăraș. Acestuia îi împuș- 
cară turcii calul și bietul om, rănit şi el la frunte, a 
căzut sub cal. 

Trimeţînd pe-al treilea călăraș, colonelul îi zise: 
„Fă ce știi, dar să duci porunca! E nevoie mare și ne 
poiopesc turcii, dacă nu dăm de știre companiilor ce 
trebuie să facă!“ 

Călărașul a dat pinteni calului și a plecat. Cînd 
a ajuns în bătaia puștilor turcești, el a descălecat, a 
dat calului drumul și s-a întins pe pămînt. Ai noștri s-au 
uitat după el cum se tîra, furişîndu-se de la o piatră la 
alta, adăpostindu-se mereu, cum aștepta să treacă peste 
el unda de plumbi, — căci turcii îl luaseră la ochi — 
şi cum sărea deodată aruncîndu-se după alt adăpost, 
cumifăcea broască pe după răzoare. În urmă l-au pier- 
dut din vedere. 

După vro două ceasuri, cînd îşi pierduseră cu toţii 
nădejdea să-l mai vadă, iată-l că sosește, Se tîrîse în 
coate şi în genunchi atîta drum, încît i se rupsese man- 
taua și tunica şi-i curgea singe din coate și din ge- 
nunchi. lar cînd a ajuns la colonel, a căzut jos și n-a 
putut să vorbească de oboseală și arătat numai cu mîna 
spre cingătoarea briului, unde avea ascunsă hirtia pe 
care i-o dașe ca răspuns un căpitan, 

Asta va să zică credinţă și împlinire a datoriei |] 

Pe pieptul unui asemenea om stau așa de frumos 
crucile „Virtuţii militare“. Nu știm care e numele aces- 
tui călăraș, căci vrednic este să-l știe toată suflarea 
românească și să-l pomenim în toate zilele vieţii noas- 
tre, 

Nu e nimic așa de frumos pe lume ca ţinerea cre- 
dinței şi mai vrednic nu e nimic decît împlinirea da- 
toriei tale. lar călărețul acesta să ne fie pildă tuturor. 

TABĂRA PLEVNEI 


XIX 


Închipuindu-mi viața flăcăilor noştri prin șanțurile 
Plevnei, îmi aduc aminte de vorba din bătrîni: „Să nu 
dai, Doamne, omului, cît poate răbda“. 

Cine ar avea vreme și pricepere destulă să scrie, 
mai cu de-amănuntul, cît de mult au răbdat românii, 
prin șanțuri și prin redute, ar înspăimînta lumea cu 
spusele lui. Dacă n-aș ști pe român cu sufletul așa de 
trainic şi de pornit să sufere toate greutăţile pentru bi- 
nele țării,- eu unul n-aş crede o dată cu capul că sunt 
pe lume oameni pînă într-atita de răbdători. 

Schimbul îlăcăilor de strajă prin șanțurile înain- 
tate se făcea dimineaţa. Iată, după spusele unuia care 
a văzut; cum își petreceau străjerii în șanțuri, 

Ploua ziua întreagă, Străjerii n-aveau nici un fel 
de adăpostire. Pînă către amiazi flăcăii nu simțeau 
oboseală. Oricît de întunecat era cerul, tot mai stră- 
bătea puţină căldură printre nori. 

La amiazi, sirăjerii își scoteau pîinea şi pastrama, 
trăgeau o înghiţitură de ţuică și mincau. Le era frig la 
picioare, că stăteau în apă pînă în glezne, dar tot se mai 
simțeau vii. Mai tropoteau -din picioare, săreau, mai 
stringeau din umeri și cu ochii aprinși pindeau pe turcii 
de după parapet, iar mîna înfierbîntată simţea o răcoare 
plăcută stînd pe ţeava rece a puștii. 

Mai spre seară începea să bată vintul ascuțit și 
rece. Flăcăii, cu obrajii vineţi și cu buzele roșii, înce- 
peau să simtă frigul străbătindu-i. Cu cît s-apropia 
noaptea, vintul rece și umed despre Marea Neagră șuie- 

ra tot mai jalnic şi mai cu putere, și îngheţa aerul. 
Ploaia începea să răpăie deodată cu sosirea nopţii, picu- 
rii mari şi. grei, azvîrliţi de vint, izbeau pe oșteni În 
faţă şi-i sileau să-și închidă ochii. 

Apa curge acum șiroaie pe feţele oștenilor; man- 
taua prinde umezeală, făcîndu-se tot mai grea. Un fior 
sde frig cutremură „pe flăcăi şi le străbate pînă în mă- 
duva oaselor. Ei simt cum începe să le alunece apa pe 
piept şi pe spate și fără voie pun mîinile pe mantaua 
şi pe cămașa de la piept, silindu-se în neștire să înde- 
părteze de piele vestmîntul ud. Dar nu le ajuta nimic. 

În sfîrşit, apa se prelinge de-a lungul mantalei şi 
curge ca un pîrîu. Flăcăii simt apa de pe gît cum li se 
scurge de-a lungul spatelor, o simt pe piept și pe trupul 
întreg, pînă ce-ajunge în cizme și în opinci, iar ploaia 
se vărsa cu găleata și vîntul urla prin văi șuierînd des- 
picat pe coamele parapetelor. E noapte cu totul. 

Bieţii străjeri, ţinînd puşca între genunchi, își dez- 
morțesc mîinile îngheţate, frecîndu-le; s-ar prin baltă 
pînă în genunchi şi joacă. E vremea cinei. Dar pîinea 
lor din traistă, străbătută de apă, e numai un aluat, iar 
pastrama e moale ca o cîrpă. Jar degetele le sunt așa 
de îngheţate, încît flăcăii, de sila durerii cînd le îndo- 
jesc, își lasă pastrama nemîncată. 

Din vreme în vreme s-aude undeva, în depărtarea 
serii, urletul unui tun ori răpăituri de pușcă. Iar cînd 
se întoarce vîntul, străbat prin șanțuri sunete de mar-. 
șuri războinice, ori de horă, căci în tabără cîntă mu- 
zicile în fiecare seară, 

Aceste sunete, venite ca de pe altă lume, mai în- 
tăresc sufletul flăcăilor. Ei parcă tot mai simt o rămă- 
șiță de,viaţă omenească în ei, alzind tunuri și frînturi. 
de cîntece și văzînd împrejur focurile mărunte ce scli- 
pesc în depărtare ca niște ochi de lupi; înainte focu- 
rile din tabăra dușmană și la spate focurile taberei lor. 

Dar trupul din ce în ce li se înțepenește, ploaia și 
vîntul parcă tot sporesc; rînd pe rînd se sting focurile 
din taberi şi deodată se revarsă asupra lor o întune- 
cime ca a mormintului. Nu se mai aude nimic împre- 
jur decît ploaia și vîntul, și sufletul bieţilor oameni se 

topește în ei și începe să le fie urit; şi se simt parcă 
îngropaţi de vii, ori azvirliți undeva la marginea pămîn- 
tului, despărțiți de toată lumea. 

Si noaptea e lungă, e lungă, e fără sfîrşit. Și nu 
s-aude nici bătaie de ceasornic, nici cîntec de cocoș, 
nici strigăt de om, ca să mai curme lungimea vremii și 
s-o măsoare. Tremurînd din tot trupul şi dirdiind cu 
dinţii, străjerii veghează astfel o noapte întreagă. ” 

În sfîrșit, pe deasupra dealurilor se iveşte alba stră- 
jucire a zorilor aducătoare de mîntuire. Dar pînă la 
miîrituire mai este de trecut cea mai cumplită vreme a 
străjuirii. Înainte de răsăritul soarelui frigul e în toată 
puterea lui. Nimic nu poaie să mai încălzească trupul 
îngheţat al flăcăilor, nici restul de ţuică din ploscă. Iar 
cînd sosesc la ei oștenii ca să-i schimbe, îi găsesc tre- 
murînd ca scuturaţi de friguri, cu ochii fără strălucire, 
turburi şi abia putînd să-i deschidă. Și faţa le e suptă, 
vînătă, verde, şi buzele fără sînge. Abia pot să vor- 
bească ; și slabi, ei se tîrăsc prin șanțuri cu genunchii 
îndoiţi, frînţi de oboseală și ca ieşiţi din morminte. 

Se duc încet spre tabără, ca să se odihnească. lar 
locul lor îl iau alţi flăcăi, ca să sufere aceleași chinuri 
pînă a doua zi. 


XX 


Aș vrea să vă povestesc, cîte le știu; și despre casa 
și masa oștenilor noştri pe vremea războiului. Așa vine 
vorba: casa și masa. Dac-ai întreba pe cei ce-au făcut 
războiul, cum le-a mers cu masa și cu casa, ar izbucni 
în hohote de rîs și ţi-ar răspunde: „Bine!“ 

Așa răspunde și sergentul din poezia lui Alecsandri. 
„ÎL întîlneşte pe drumul Vasluiului un regiment ru- 
sesc care mergea la Plevna. Colonelul stă de vorbă 
cu el: 

„—- De unde vii, creștine ? 
— Vin tocmai de la Plevna. 
— Cum e pe-acolo ? 

— Bine!“ 

Şi tot aşa a răspuns un dorobanț rănit la braț de-o 
baionetă, intrînd în ambulanţă de la Griviţa: „l-aţi bă- 

tut pe turci?“ a întrebat doctorul. „Bătut!“ răspunde 
fläcăul. „Şi ce e pe-acolo, prin vale 2“. „Ce să fie! Iad 
si prăpădenie, numai fum și sînge, dar încolo: bine 
și pace!“ 

Ce-o fi înţeles el cu binele și pacea lui, nu ştiu. Dar 
dacă și la Plevna a fost bine, apoi mare lucru trebuie 
să fie atunci cînd o-ncepe românul să spuie că e rău. 

Pînă ce a fost vreme bună și caldă, oștenii noştri 
nici nu s-au gîndit la adăposturi. Dormeau pe pămîntul 
gol, aşternîndu-și mantaua. După ce-a dat frigul, cam 
pe la Sfintul Dumitru, cei din tabăra Plevnei au început 
să-și facă bordeie. 

Călătorul. care se apropia de Plevna, pe drumul ce 
ducea spre tabără, vedea pe dealuri și pe văi numai 
bordeie și mantale întinse la soare, dacă era vremea 
bună, și cunoştea după acestea că acolo e tabără. Dar 
fum nu vedea mai niciodată. Oştirea nu prea avea lemne 
de foc. Cîte păduri au fost pe lîngă Plevna s-au isprăvit 
cu vremea și vă puteţi gîndi ce belșug de lemne de foc 
era în tabără, cînd ele trebuiau aduse tocmai din mun- 
ţii Muscelului, scoborite pe Olt, trecute peste Dunăre. 
și duse la Plevna. 

Dar și fără foc, cei din bordeie tot erau adăpostiţi, 
măcar de vînt și ploaie. Și cei ce erau cu schimbul prin 
redute aveau puţină adăpostire, căci în redute aveau 
săpate bordeie, unde-și ţineau muniţia şi-n ele era loc 
și de ei. 

Cei din oștirea de pază, cari trebuiau să stea gata' 
de luptă-în toată vremea, căci puteau să iasă turcii și 
să izbească taberile, o duceau rău. În toiul iernii, pe 
vremea nesfirșitelor ploi, au trăit mai tot în corturi şi 
cu toate că își săpau şanţuri pe lîngă cort, ca să nu 
curgă apă pe sub ei, dormeau tot uzi de ploaie. 

Iar cei din oştirea de strajă, cari steteau prin șanțuri 
și prin gropi ca anteposturi, n-aveau nici un fel de adă- 
postire şi n-aveau nici măcar voie să facă foc. 

„A fost urită şi grozavă iarna războiului. Pînă la 
Sfîntul Dumitru a fost cald și deodată au început ploile 
cu nemiluita și a plouat ziua și noaptea, vro patru săp- 
tămini. Pînă în ziua căderii Plevnei tot ploaie a fost. 

Noaptea de duminică spre luni — că într-o luni a căzut 
Plevna — a început să ningă. Era cea dintîi ninsoare; 
se domolise gerul și aerul era uscat. Osman de vro zece 
zile se tot străduia să iasă din Plevna, dar îl ţinea vre- 
mea cea rea pe loc, Luni însă, și-a găsit vremea potri- 
vită și a ieșit, 

Cînd au văzut oștenii noştri zăpada, de bucurie se 
tăvăleau prin ninsoare ca. niște copii și chioteau, căci 
se îngroziseră de atîta ploaie și moină. 

De aci înainte altă vreme proastă. Se pornise un 
viscol turbat, cum nu s-a' văzut prin Bulgaria de vro 
treizeci de ani. 

Pe vremea viscolului, tabăra de la Plevna era spar- 
tă. De oştenii noștri era acum și mai rău; îi apucase vis- 
colul pe: drumuri, pe unii mergînd spre Vidin, pe alţii 
aducînd robiţii turci în ţară. 

Rău fără seamăn a dat însă de capul rușilor, cati 
apucaseră să treacă peste munţii Balcanilor în toiul 
iernii. S-au prăpădit pe coamele munților oștiri întregi; 
cu zecile de mii au murit ruşii îngropaţi în zăpadă, de- 
geraţi şi căzuți prin prăpăstii. S-au prăpăstuit atunci vro 
cincizeci de tunuri cu cai cu tot; și ce-au pății, rușii au 
„3-0 spuie și morţilor. 

Oricît s-ar fi străduit guvernul și ţara, hrană de 
ajuns pentru oştenii noștri n-a putut să trimeată din 
două pricini mari: oastea ne era în țară străină, săracă 
şi fără drumuri, iar la mijloc Dunărea și apoi viscolele 
şi troienela de zăpadă ale iernii. 

Vîntul a rupt odată podul de peste Dunăre. Atunci 
oștirea a rămas vro două săptămîni fără hrană. 

lar acolo, prin Bulgaria, puteai să pieri cu banii în 
mînă. Satele erau pustiite de turci, înșiși bulgarii pie- 
reau de foame şi cît erau zilele lui Dumnezeu cerșe- 
toreau prin tabără, mulţi fugiţi de turci, cum i-a apucat 
vremea, desculți şi numai în cămașă pe gerul iernii. 

De la Turnu Măgurele e drum de-o zi cu trăsura 
pînă la Plevna. Carele cu doi boi făceau cîte două şi 
trei zile din pricina îmbulzelei ce era, căci ziua și noap- 

tea nu se liniștea drumul. Asta pe vremea bună, Pe 
vremea rea, să ferească Dumnezeu ! Cîţi boi n-au pierit, 
ba cîţi oameni, de greutatea vremii și a drumului. Se 
fuduliseră și rușii. să nu se primească tovarăşi dintru 
început și cu asta au împins războiul în iarnă. 

Pînă a fost podul peste Dunăre. întreg și vremea 
bună, oștenii noștri aveau obicinuinta hrană din cazar- 
mă. Mai la început găseau și prin satele dimprejur de 
ale mîncării. 

Cei ce erau ascunși prin șanțuri, ori erau. străjeri, 
apropiaţi de tot de linia focului turcesc, erau siliți să 
mănînce numai piine şi pastramă, ori brînză. Au fost 
și vremuri cînd pe ici pe colo, pe dealuri mai depărtate 
de tabără, oștenii au mîncat zile întregi numai porumb 
copt pe jeratec. Primprejurul Plevnei erau multe po- 
rumbiști. Se vede că Osman dase poruncă să nu se cu- 
leagă porumbul, ca să-l aibă la zilele cele grele din 
urmă, căci pe la Sfîntul Dumitru porumbul era încă ne- 
cules pe dealurile dintre. Plevna și redute. 

Erau isteţi de altfel românii și mai puneau mîna pe 
vite de-ale lui Osman. S-a întîmplat nu o dată, că tu- 
narii au adus cu obuzele berbecii și oile turcilor în ta- 
băra noastră. Vedeau tunarii bunăoară vrun cîrd de 
berbeci, pe cari îi păşteau pe vrun deal soldaţii turci, 
şi aruncau obuze dincolo de cîrd. Berbecii se speriau 
şi apucau spre tabăra noastră. Și dacă apucau de la un 
loc spre altă parte, îi cîrmuiau așa de bine cu obuzele 
că-i aduceau frumușel pînă unde erau înglotiţi ai noștri, 

- Dorobanţii porniţi asupra Rahovei și a Vidinului au 
dus-o mai bine.. Treceau pe lingă Dunăre tot prin. sate 
românești nepustiite de turci și neajunse pînă acum de 
oștiri şi găseau să: cumpere de toate. Ba erau primiţi ca 
oaspeți și ca fraţi de sînge. Oștirii acesteia i-a fost mai 
ușoară viaţa și la Vidin. € 


XXIE 
Liniştiți şi în odihnă deplină nu steteau în tabăra 


Plevnei decît cei prea obosiţi după vro luptă. Toţi cei- 
lalți aveau de îndeplinit fel de fel de lucrări. 

Unii cutreierau împrejurimile, ori căutau nutreţ 
pentru ei și pentru vite, ori ispiiind puterile dușmanului, 
Alţii săpau șanțuri, așezau tunuri și steteau de pază. 

N-aveau apă de băut și trebuiau să sape fîntîni a- 
dînci şi largi; n-aveau lemne de foc şi se furișau pe sub 
plumbii turcești prin păduri. 

Unii săpau drumuri ascunse peste dealuri şi prin 
văi de la o tabără la alta, de se încrucișau drumurile 
ca o pînză de păianjen, așa că puteai alerga de la o ta- 
pără la alta pe drumuri scurte și bune. 

Toate erau drumuri acoperite și cereay săpătură 
multă. Lucrul acesta, al drumurilor acoperite e aşa: 

Vrînd să mergi de la o tabără la alta, fie prin vale, 
fie pe deal, cauţi să fii scutit de plumbii și de ghiulele 
turcilor. lar turcii cu atîta iscusinţă își așezaseră redu- 
tele încît nicăieri împrejurul Plevnei nu erai scutit de 
bătaia lor. 

Românii săpară deci drumuri cu scutiri de pămînt: 
cîte-ntr-un loc, adinci, ca pînă la brîu, cîte-ntr-alt loc, 
mai puţin adîncite, unde era vrun,răzor ori vro ridi- 
cătură de pămînt. lar din pămîntul săpat făceau perete 
spre partea turcilor. A 

Pe după peretele acesta se duceau oștenii în bună 
voie dintr-un loc într-altul. Peretele ridicat era așa de 
înalt, că pe un călăreț îl acoperea, scutindu-l de plum- 
pii turcești. lar de larg şi de neted drumul era așa făcut, 
că puteau să meargă pe el tunurile și căruțele cu mu- 
nitie ori cu răniți. 

În zilele din urmă ale Plevnei, cînd s-aşteptau ro- 
mânii şi rușii, din zi în zi, să vadă pe Osman ieșind la 
larg, pe drumurile acestea au făcut oştirile nesfîrșite 
marșuri de la o tabără la alta, ca să le încerce lungi- 
mea. Nu se știa adică pe care va ieși Osman cu ostile. 
Dar nu putea să iasă peste dealuri, ci numai strecu- 
rîndu-se de-a lungul vrunei văi, și erau șase văi la 
Plevna pe unde și-ar fi putut strecura oștile. 

De aceea, toată oștirea creștinilor s-a împărțit în 
şase tabere mari, păzind gurile văilor. Dar era vorba că 
ori prin care vale va porni Osman cu ai săi, toate oști- 
rile creştine să s-adune acolo în calea lui, din toate 
celelalte cinci guri de văi. 

De aceea, oștirile noastre au tot “făcut încercări, 
Astăzi își închipuiau că Osman iese pe valea dinspre 
răsărit şi toate oștile din cele cinci văi s-adunau acolo. 
Miine își închipuiau că iese prin valea despre apus. și 
așa, prin toate șase văile. 

Ori prin care vale ar fi ieșit Osman, ai noștri știau 
și ceasurile și minutele în cari vor sosi celelalte oști 
creștine, ca să se împreune; cea din dreapta în patru 
ceasuri, cea din stînga în două și jumătate și așa mai 
departe. 

` Dar cînd a fost la adică, în ziua ieșirii lui Osman 
din Plevna, n-a fost nevoie să s-adune oștile noastre 
la un singur loc. S-a întîmplat astfel, din pricina noas- 
tră, a românilor. Osman, adică, ieșise pe valea cea mai 
largă, pe şosea, pe unde era mai.departe de tabăra noas- 
tră, peste rîul Vidului. 

Noi în loc să alergăm ocolind dealurile, ca să ne 
împreunăm cu rușii de dincolo de rîu, ca să stăm în 
fața lui Osman, ne-am luat. de-a dreptul pe urmele lui; 
am intrat în orașul Plevnei şi i-am închis cărările, Os- 
man, bătut de ruși, s-a dat îndărăt peste rîu ca să intre 
iarăși în Plevna, dar a dat de noi. Și așa, bătut în spate 
de români și în faţă de ruși, el a închinat steagurile și 
s-a dat robit. 

OFIŢERII NOȘTRI 


XXIII 


La Plevniţa, căpitanul Nicolae V, Mărăcineanu dase 
năvală peste Valea. Lacrămilor deodată cu dorobanțţii 
lui Şonţu. ” ' 

Cînd a pornit din vale cu flăcăii, le-a zis: „Să vă 
ţineţi tot după mine, copii! Să nu vă dați nici un pas 
îndărăt“ şi, apucînd puşca din mîna unui flăcău, i-o 
tinti acestuia drept în frunte : „Cînd veţi simţi că eu mă 
feresc de focul dușman şi că mă codesc să fiu tot în 
capul vostru, de pe-acum vă, poruncesc să-mi puneţi 
așa pușca în frunte și să mă izbiţi cu glonţul unde mi-a 
pus popa mirul !“ 

Și s-a dus Mărăcineanu tot în fruntea flăcăilor și. 
așa de orbește s-a vîrît printre obuzuri și plumbi, încât 
turcii de ciudă l-au tăiat cu topoarele și i-au azvîrlit 
carnea peste companiile noastre. 


Iar maiorul Şonţu, după ce le-a spus că nu mor toţi 
cari pleacă în luptă, zise: „Dacă v-âş putea scăpa de 
moarte, băieţi, aș vrea să mor eu, maiorul vostru, pen- 
tru voi toţi, să mor de-o mie de ori“; şi văzînd căa 
întristat pe flăcăi, adăogă: „Dacă mă veţi vedea mu- 
rind, nu vă pierdeţi firea; mergeţi înainte cu căpitanii! 
Și de-or muri și ei, aveţi locotenenţii; și mai bine să 
muriţi cu toţii, decît să vă daţi îndărăt!“ 

Şonţu își tot cînta moartea şi parcă a prorocit, căci 
a murit şi el, au căzut toţi patru căpitanii, lui, au pierit- 
toți locotenențţii și flăcăii s-au bătut cîrmuiţi numai de 
sergenți și de căprari. 

Căpitanul Ion Năstase, la a doua bătălie de la Plev- 
nița, cînd văzu pe dorobanțţii din Suceava că merg spre 
foc cu inima îndoită, își scoase chipiul și întinse sabia 
spre ei: „Să iasă cine vrea dintre voi, că-i dau chipiul 
şi sabia, să fie în locul meu. Şi dac-o zice el să mergem 
îndărăt, îndărăt să mergem, că eu mă supui !". Doroban- 
ţii, rușinați și înflăcăraţi totodată, istrigară: „Ura! Să 
trăiască căpitanul și părintele nostru!“ şi alergară cu 
atita urgie în toc, încît și pe maiorul lor Ion Nicolae 
și pe căpitanul Năstase îi tăiară de ciudă turcii cu to- 
poarele. 

Ofițerii au dat pildă oștenilor alergînd tot în frun- 
tea lor. De multe ori singuri își cereau de la cîrmuitorii 
luptelor locul cel mai primejdios. Maiorul Giurescu al 
dorobanţilor din Muscel, cînd s-a dat năvala la Rahova, 
a cerut el singur să i se dea comanda celor ce vor intra 
mai întîi în foc. Și i s-a dat, Maiorul a chiotit de bucurie 
și ridicînd chipiul a strigat: „Făceţi-vă cruce, copii, şi 
după mine!“ Şi a mers tot în frunte, tot vesel și însu- 
flețit, pînă ce a murit izbit de glonţ. 

A doua năvală la Plevniţa, căpitanul Bogdan, al 
vînătorilor, a mers de bunăvoie la moarte, Era ofițer 
de ordonanţă. Domnitorul îl trimesese pe cîmpul luptei 
ca să-i aducă ştiri, dar căpitanul, văzînd lupta, a uitat 
„de ce-a venit. „Ce frumos e cînd pleacă voinicii la 
luptă !“ zise el și se alipi de un batalion, cerînd voie mai- 
marilor să meargă şi el în foc. A mers în rînd cu com- 
pania cea din frunte, dar a venit un obuz și l-a izbit, 
sfișiindu-i pîntecele. Domnitorul îl iubea, căci era ofi- 
ter vrednic, și alergînd la ambulanţă ca să-l vadă, i-a 
pus însuși pe piept „Steaua României”. Bietul căpitan 
a murit peste noapte. 

Tot într-aceeași zi, înir-același loc, alt ofițer de or- 
donanţă, locotenentul Călinescu, s-a alipit de un,bata- 
lion şi a plecat în foc cu năvăliiorii. Pe el l-a izbit un 
glonț în frunte. 

Cînd vedea că e primejdie mare și că flăcăii şi-au 
pierdut inima, ofițerii săreau între soldaţi, luau pușca 
din mîna vrunui căzut și mergeau împușcînd, alături de 
ei. După ce a murit Șonţu, căpitanul Crăcalia, și de 

mînie pe turci; şi ca să îmbărbăteze pe dorobanţi, a 
luat o pușcă și intrînd în linia oștenilor de rînd, a în- 
ceput să tragă focuri. Tot așa făcu maiorul Ene, al do- 
robanţilor din ilfov, la Rahova. Stînd într-un. şanţ de 
adăpâst, el trăgea cu pușca spre turci și-și 'tot scotea 
capul să vadă pe unde sunt dorobanţii și ce fac. Se vede 
că un turc din redută a pîndit pe maior, căci, odată, 
cînd și-a scos viteazul maior capul din nou, a fost trăs- 
nit drept în frunte de plumbul turcului. 


Colonelul Cotruţ, cînd văzu la Smîrdan că în sat 
sunt turci, voi să încalece şi să plece în sat. Calul, fiind 
speriat de zgomot, se tot izbea; colonelul dete calului 
drumul să se ducă unde o vedea; iar el porni pe jos în 
pas alergător cu companiile după dînsul. Prin sat a fost 
iuptă mare; turcii împușcau de pe ferestre, de prin po- 
dul caselor, de după garduri. Colonelul, tot pe jos, cu 
pușca în mînă, trăgea focuri, amestecat între flăcăii care 
se luptau piept la piept cu turcii, Își schimbase numai 
chipiul, cu al unui gornist, ca să nu-l cunoască turcii, 

De obicei, ofițerii noştri își îmbărbătau companiile 
cu vorbele: „Tot îrainte, copii!“ . Vorbele maiorului 
Ene au rămas de poveste. El era moldovean și striga: 
„Puilor, daţi de tot!“. Muntenii nu erau obicinuiţi cu 
aceste vorbe, dar au priceput şi-au dat de tot. 

Ar trebui să înşir pe toţi ofițerii noștri, dac-aș vrea 
să fiu pe deplin cu spusele. Toţi s-au purtat viiejește, 
iar cum âu ştiut ei să moară pentru binele ţării, o pu- 
teți vedea dintr-o singură pildă a locotenentului Chivu 
Stănescu. Era la Plevniţa. Flăcăii, potopiţi de focul re- 
dutei, mergeau înainte cam îngroziţi. Deodată, Stănescu 
îşi simte fluierul piciorului străbătut de un glonț. „Mer- 
geţi numai înainte, că v-ajung și eu“, zise oștenilor și, 
aşezîndu-se jos, își scoase cizma și-și legă rana cu ba- 
tista. Apoi, încălțindu-se, plecă înainte. $chiopăta, nu 
se putea ţine pe picioare; dar vedea că, dacă s-ar opri 
ori s-ar întoarce la spital, compania ar şovăi. Şi se tot 
duse înainte, dar de.la- o vreme sinaele curaînd din 

rană, a umplut cizma și a început să se scurgă gilgiind 
peste tureatcă. Locotenentul era galben ca morţii, iar 
ai săi îl rugară să se întoarcă. N-a voit. Dar în urmă a 
venit un glonţ din redută și l-a aşternut cîmpului,. 

Și aşa au făcut mai mulţi ofițeri. Despre oștenii de 
rînd nu e nici o nevoie să vă spun, ei au mers la moarte 
ca la horă. 

Mare bucurie simte-n sufletul său tot românul, cînd 
se gîndeşte cît de inimoși au fost oștenii noștri în război: 

„Nu e rușine mai amară pe lume decît a oșteanului 
care fuge de luptă. Onoarea și simţul datoriei sunt cele 
mai scumpe lucruri pentru orișicine, iar oșteanul care 
nu se bate inimos, dus în foc de simţul onoarei și al da- 
toriei, nu e vrednic de laudă, chiar dacă biruieșşte. 

La Griviţa, la a doua năvală a românilor, turcii erau 
aşa de îngroziţi, încît voiră să fugă spre Plevniţa ; și au 
trebuit să-i întoarcă ofiţerii din drum cu revolverele şi 
cu latul sabiei. Şi cu toate că au biruit şi a doua oară, 
năvala noastră, vrednicia lor e scurtată rău prin întîm- 
plarea că au fost împinși de la spate să intre în foc. 
Cînd faci de silă un lucru care are sfîrșit bun și vred- 
nic, lauda nu e a ta, ci a întîmplării. 

Românii, tot atunci, la Griviţa, s-au purtat altfel, 
După întîia năvală fără izbîndă, în loc să stea pe loc, 
au sărit a doua oară; iar după ce au pătimit a doua oară 
și ofiţerii nu mai îndrăzneau să ceară îlăcăilor să mai 
intre o dată în foc, înșiși dorobanții au cerut ofiţerilor 
să-i mai ducă o dată spre redută. P 

I-au dus și au fost iarăși bătuți. Flăcăii răniți şi 
fără puteri zăceau acum prin iarbă, trăgîndu-și sufletul, 
Muriseră jumătate din ei. Dar cînd a început mâiorui 
Candiano să le spuie că pornesc rușii asupra redutei și 
că au să-i facă de rușine, flăcăii s-adunară pe lîngă ma- 
ior. „Păi, n-o să-i lăsăm!“ strigau flăcăii și cu cît vor- 
bea mai înflăcărat maiorul, cu atîta se sporea numărul 
vînătorilor și al dorobanţilor pe lîngă el. Ei se rînduiră 
de bunăvoie în șiruri, veniră de bunăvoie oameni din- 
ir-alte regimente de dorobanţi și se lipiră de cei ce stă- 


teau gata să plece în foc. 

N-a fost numai acum o dată, că oștenii noștri au 
cerut din voia lor să meargă la pierire. Cînd s-a dat nă- 
vala a doua la Plevniţa, au fost rînduite două batalioane 
ca s-o izbească, Era puţin. Atunci un ofiţer a trecut prin 
tabără și a întrebat dacă se găsesc oameni cari să mear- 
gă de bunăvoie asupra Plevniţei. Și au sărit din toate 
regimentele flăcăii și s-au găsit gata să plece în foc. 
Atîția se îmbiară, încît ofițerii n-au putut să-i primească 
pe toţi şi au ales numai pe cei mai sprinteni. 

Dorobanţii lui Şonţu, la Plevniţa, cînd au dat cu 
ochii de Valea Lacrămilor, s-au îngrozit și steteră dintr-o 
dată pe loc, fără suflare. Maiorul a îngălbenit de spaimă 
că-i vor fugi dorobanţii îndărăt. Şi în cutremurul aces- 
tui gînd, a strigat zăpăcit: „Măi băieţi, mă lăsaţi la 
moarte singur?“ Și cum începe o roată împiedicată, 
cînd îi scoţi piedica, să se învîrtă dintr-o dată, așa s-a 
mișcat întreaga dorobănţime şi-a început ş-alerge după 
maior, 

La Smîrdan, flăcăii, îngroziţi de lupta de prin re- 
dute, nu prea voiau să intre în sat, ca să alunge pe 
turci, Colonelul Cotruţ le zise: „Aşteptaţi să ne alunge 
turcii pe noi de prin sate ? Apucaţi-le înainte !“ şi flăcăii 
s-au luat în fugă după colonel. 

Dar îndeobşte oștenii noştri n-au aşteptat multe în- 
demnuri cu vorba de la ofiţeri. Săzeau din pornirea lor. 
Așa cum e românul vesel din fire și pornit pe rîsete, 
era de ajuns uneori numai cîte, o vorbă veselă, spusă 
cw liniște în vremea primejdiei mari, ca să îmbărbăteze 
pe flăcăi. La podul Novoseulului, dorobanţii începură să 
șovăiască potopiţi de focul turcilor, cari -steteau ca un 
zid. Văzînd că nu pot răzbi, ai noștri slăbiseră focul și 
le slăbise și îngerul. Atunci un sergent din frunte strigă: 
„Bre, dar al dracului își apără pilaful“ și dorobanțţii în- 
cepură să rîdă, deteră năvală cu virtute, alungînd pe 
turci, 


Pe șesul de la Siliștioara, cînd trecură oștile peste 
Dunăre, flăcăii ascultau vorbele preotului cu frunţile 
plecate şi duși pe gînduri. Atunci, la vorbele preotului... 

„Turcii sunt numai oameni, mor și ei“, Constantinel Tae- 
rel zise deodată: „Păi, lasă, părinte, că avem noi ac de 
cojocul lor“; flăcăii începură să ridă și inima le veni 
la loc. 


XXV 


Și e vrednică de laudă și de amintirea strănepoților 
năzuința românului de-a sări singur, fără poruncă şi 
fără rugare, unde poate să facă binele și să-şi arate 
vitejia. 

Li s-a întîmplat și flăcăilor noştri să-şi piardă uneori 
firea, cînd au fost loviți fără veste, ori cînd au văzut 
prea mulţi dușmani în fața lor, cum au pățit-o la Gri- 
viţa, cînd au sărit asupra lor ca răsăriţi din pămînt ha- 
rapii, ori cînd n-au avut plumbi și au stat cu mîinile 
goale în fața puștilor turcești, ca pe cîmpia Smîrdanu- 
lui, Dorobanţii lui Șonţu şi-au pierdut firea cînd au vă- 
zut, între ei și redută, Valea Lacrămilor, de care nici 
nu bănuiau. 

Dar niciodată nu s-au dat îndărăt. Precum am spus, 
după o clipită dorobanţii lui Şonţu și-au venit în fire 
și au dat înainte; la Smirdan, în șanțuri, cînd au venit 
turcii să-i alunge,. băieţii, fără plumbi, au stat unde 
erau, și turcii nu i-au putut. scoate, La Griviţa, adevărat, 
s-au dat flăcăii de trei ori îndărăt, dar nu de frică si cu 
gindul să se vadă cît mai îndelungaţi cu drumul de duş- 
man; s-au dat îndărăt de multă pierire, dar au sărit 
iarăși și iarăși și au bătut reduta, 

Străinii cari au văzut războiul nostru, au scos vor- 
ba că „Românul știe să moară“. Asia însemnează vite- 
jie şi nepăsare de moarte. lar nepăsarea de moarte e 
o vrednicie mare a soldatului. 

E adevărat că dorobanţul, care avea nevastă şi co- 
pii acasă, se ducea cu bătaie de inimă mai grea decit 
soldatul de linie, care era îlăcău; dar intrat odată în 
focul gloanţelor, el nu se mai giîndea acasă, la copii, și 
nici la el, ci numai la turci... 

Cată să spunem că într-acest război s-au lupiat trei 
feluri de soldaţi, la fel de nepăsători de moarte. Turcul 

stă în foc şi nu se mișcă, nu atîta că are inimă multă, 
ci mai ales că are o neclintită credinţă în ursită și știe 
că de ceea ce îi e scris nu scapă. lar legea iurcilor e 
îndușmănită cu a noastră, cînd e vorba de război, Hris- 
tos ne-a legat de suflet pacea și ferirea de războaie, dar 
Mahomed al turcilor a propovăduit silnicia. armelor și 
războiul. Turcul merge orbiș în luptă şi moare, căci așa 
vrea Dumnezeu, În luptă, turcul e mai tare cînd se apă- 
ră; stă neclintit în ploaia de plumbi și nici ochii nu 
şi-i mișcă, 

Rusul e slab cînd se apără, dar e tare la năvală. 
Atunci pune capul în piept, pare că n-ar voi să vază 
«le unde vine moartea, și cu baioneta pe pușcă se duce 
orbiș, nici nu se uită unde calcă. Dar nici el nu merge 
la moarte pentru că are inimă multă, ci pentru că așa 
cere porunca. Rușii sunt vestiți de ascultători în răz- 
boaie și e știut că s-azviîrl fără nici un rost spre pierire, 
fiindcă li s-a poruncit așa ; aleargă şi mor, căci așa vor 
ofițerii, 

E frumos să mori ca turcii, că așa vrea Dumnezeu 
şi legea, ori ca rusul, că așa vrea țarul și porunca. Dar 
mai frimos e să mori cînd ești deplin luminat în sufle- 
tul tău, că aşa vrea ţara ta și binele ei. 

Românii pentru ţară s-au bătut! 

Și s-au bătut cu inimă. Nu zic eu, ca să- pară că-mi 
laud flăcăii neamului nostru. Au zis-o alţii, străini ve- 
niti de prin lume, generali purtați prin războaie și cari 
pricep ce,e oșteanul. Nu s-a bătut românul mai bine 
„decît turcul și decît rusul, e adevărat, dar e destulă lau- 
dă pentru noi că s-au bătut tot aşa de bine ca și ei. Noi 
"eram numai ucenici, duși la cel dintii război, și nu ne-au 
întrecut întru nimica meșterii într-ale războaielor, cei 
cari văzuseră multe încăierări de oameni și aveau nume 
de luptători destoinici. 

Toate luptele pedestrimii noastre sunt pilde de vi- 
tejie, cum au alergat dorobanţii lui Şonțu în prăpastia 
plină de turci, cum au alergat flăcăii lui Mărăcineanu 
peste Valea Lacrămilor, cum au năvălit moldovenii lui 
Nicolae Ion spre aceeași redută, cum au sărit vînătorii 
ploieşteni asupra Griviței, cum au ţinut piept mehedin- 

ţenii la podul Hiîrleţului, mulțimii cetei mari de turci, 
cum s-au bătut flăcăii piept la piept prin satul Smirda- 
nului și cum au sfărîmat oştirile lui Osman la Opanez. 

Cu nimic nu puteai să opreşti pe român ca să nu 
meargă înainte. Pe căpitanul Mărăcineanu, cînd s-arun- 
ca orbește printre baionete, un sergent îl tot smulgea 
dintre turci și-l domolea. În urmă, sergentul căzu siră- 
puns de baionete, pe cînd trăgea de mînă pe căpitan; 
căpitanul se uită la sergent cum cade și-n loc să se tul- 
bure, își mușcă numai buzele și se duse înainte. 

Așa erau ofiţerii, așa oștenii. A spus o vorbă mare 
căpitanul Bogdan, pe cînd îşi îndemna flăcăii să iasă 
și să dea năvală. Nu era vreme potrivită de ieșire, căci 
ploua focul mai des decît grindina, și ca să-și îndemne 
băieţii, căpitanul ieși repede din șanț: „După mine, co- 
pii, că se teme și moartea de voi!“ Adevărul e că moar- 
tea totuşi nu se temea de ei, gar nici ei nu se temeau 
de moarte ! 


La o depărtare de cîteva sute de pași de reduta Gri- 
viței era cealaltă, a turcilor, Plevniţa. Dorobanții ieșeau 
din redută pe cîmp, steteau în bătaia redutei turcești, 
cu fața spre turci şi cu mîinile întinse, ṣi strigau: „Daţi 
păginilor !“ Iar turcii începeau s-azvirle plumbii, în vre- 
me ce dorobanţii steteau nemișcaţi în ploaia de gloanţe. 
Unii cădeau morţi; acest lucru nu împiedica pe ceilalți 
să stea mai departe în gloanțe. 

Aceasta era o petrecere pentru dorobanţi. Se plic- 
tiseau în redută. Ca „să mai rîdă niţel“, unii ieșeau pe 
parapet și se uitau la cei ce-și puneau pieptul drept o 
țintă turcilor. 

INTRAREA OȘTILOR ÎN BUCUREŞTI 


XXVI 


Fapta vitejească cea din urmă a românilor a fost 
lupta de la Smîrdan, într-o miercuri, la o săptămînă după 
Bobotează, în anul 1878. După cucerirea Smiîrdanului, 
oştile noastre s-au grămădit să bată Vidinul, dar în vre- 
mea aceea le-a sosit știrea că rușii au făcut pace cu 
turcii, 

'Oștirile turcești au ieşit în bună pace din Vidin, 
iar în locul lor au intrat regimentele româneşti. - 

Așa s-a isprăvit războiul. Din Vidin au tras turcii 
lui Osman cea dintii ghiulea asupra noastră, iar noi, 
prin voia întîmplării, cea din urmă ghiulea de tun asu- 
pra Vidinului am tras-o. 

O parte din oştirile noastre au mai rămas de-a lun- 
gul Dunării prin cetăţile turcești, ca să ţie pază. Mul- 
țimea oștirilor însă trecuse Dunărea în Oltenia și sta 
acolo îngrămădită. 

Cu toate că se încheiase pacea, tot mai era puţină 
temere că lucrurile nu s-au potolit de toi. Așa e, cînd 
arde o casă, după ce s-a stins focul și nu se mai vede 
flacăra nicăieri, mai iese încă fum din bîrnele umezite 
de apă. 

Cam pe la Rusalii, Domnitorul a plecat în Oltenia, 
ca să vază cum stau oștirile cu sănătatea și cu aşezarea 
lor în tabără. 

A găsit pe voinicii noștri sănătoşi, La Plevna se 
îmbolnăviseră mulţi de asprimile vremii și de oboseală 
multă, dar, acum se îndrepiaseră în aerul ţării lor şi de- 
părtaţi de neajunsuri și de griji. 

Erau veseli flăcăii, cu toate că trecuse anul de 
‘mult, de cînd și-au părăsit casele şi au plecat la pierire. 
Le era dor de casă, mai ales dorobanţilor cari aveau ne- 
veste și copii şi-şi lăsaseră plugul în brazdă, și le era 
grijă de puţiniica avere pe care au lăsat-o în știrea lui 
Dumnezeu şi-n seama nevestelor. 


Lîncezeau bieţii oameni de dorul cîmpiilor și-al 
satelor. Trecuse timpul plugăritului, sosise timpul sapei 
şi-al coasei, şi pentru ei, plugarii, era mare chin să 
stea pe loc în corturile taberei, cînd pipa plugul și plîn- 
gea coasa ruginind pe după-o grindă. Incalte, anul tre- 
cut a, fost mișcare, au fost lupte și aveau cu ce să-și 
petreacă vremea, pîndind turcii de prin redane și să- 
rind prin şanţuri vrăjmașe cu baioneta pe pușcă. Ori- 
cum, decît să stai așa pe loc, dacă nu poţi fi în largul tău 
pe lîngă boi și coasă, tot e mai bine în război, că-ţi mai 
uiţi de casă și-apoi ştii că faci ceva şi pentru binele 
oricui, 

După ce-a trecut pe rînd prin toate locurile unde se 
găsea îngrămădită oștirea, Domnitorul a trecut Dunărea 
la Vidin. El, după căderea Plevnei, n-a putut să plece 
cu oștirea către Vidin. Stase pe cîmpul de luptă vro 
şase luni şi s-a gîndit numai la oaste, dar era nevoie de 
El în ţară, căci El n-are numai o grijă singură, a oastei, 
De aceea voia acum să vadă locurile pe unde s-au bă- 
tut vitejii săi flăcăi, 

Domnitorul a cercetat cetatea și cu multă băgare 
de seamă s-a uitat la puternicile întăriri de ziduri, de 
șanțuri, de tunuri și la toată tăria cea de nespus a Vi= 
dinului, ; 


A plecat apoi la satul Smîrdan și a trecut pretutin- 


deni pe unde a înaintat oștirea noastră biruind; a in- 
trat prin redutele turcești, prin șanțurile lor — toate 
goale acum și pustii — şi s-a uitat pe unde au lovit tu- 
nurile și pe unde 's-a dat lupta. Iar ofițerii, cari luaseră 
parte la luptă, îi tălmăceau: pe-aici au venit românii; 
pe-aici au ieșit turcii, să-i întîmpine; colo a pierit cu- 
lare ofiţer; pe valea aceea au fugit turcii; prin cea- 
laltă s-au întors. 

Satul Smîrdan era pustiit rău. Se cunoșteau urmele 
crîncenei pieriri ce a cutreierat satul. Se vedeau urmele 
gloanţelor în pereţii caselor; mai vedeai case arse, 
multe cu ușile sparte și cu geamurile sfărimate. 

De la Smîrdan a plecat de-a lungul Dunării pe la 
cetăţile și redutele pe cari le-au cucerit românii la Lom- 
Palanca, Cibru și Arcer, la Rahova. 

A cercetat și aici dealurile pe unde s-au luptat ro- 
mânii și a pus o coroană pe mormîntul viteazului maior 
Giurescu, care a căzut la Rahova. ` 

Din Rahova, Domnitorul a trecut la Turnu Măgu- 
rele și s-a întors în București. 

Aceasta s-a întîmplat, cum am spus, cam pe la Ru- 
salii. 

Oștirea a mai stat sub arme, în Oltenia, pînă la săr- 
bătoarea Schimbării la Faţă. Atunci, potolite fiind cu 
totul încurcăturile războiului, dorobanţilor şi călărașilor 
li s-a dat drumul spre vetrele lor, iar cealaltă oștire a 
plecat prin orașele unde ţinea garnizoană. Intrarea tri- 
umfală a oastei în București s-a aminat pînă în toamnă. 


XXVII 


Pe cîmpia Bănesei se ridicase un altar împodobit 
cu flori și cu arme. 

Pe cîmpie, cît era de mare, se vedeau numai oșteni 
îmbrăcaţi de sărbătoare. Era mare şi de mult așteptată 
ziua cînd oștirea biruitoare a românilor avea să intre 
cu sunete de trîmbiţe și de chimvale în Capitala ţării, 
Nespus de multă lume s-adunase pe marginile cîmpiei, 
ca să fie de faţă la sărbătoarea armatei. 

La dreapta altarului se aflau vro cîteva sute de oș- 
teni răniţi în război, aduși anume ca să meargă în frun- 
tea oștirii. Această vrednicie li s-ar fi cuvenit morţilor 
noștri de pe cîmpiile Bulgariei, dacă ar fi fost cu putin- 
ţă. Dar erau morţi de un an acuma și erau departe în 
pământ străin. 

Lîngă răniţi steteau șase sergenți voinici, fiecare 
purtînd cîte un steag turcesc, smuls de flăcăii noștri pe 
cîmpul luptelor. Iar lîngă ei stetea un regiment de doro- 

banţi, alcătuit din cîte o mină de flăcăi din toate cele 
șasesprezece regimente de dorobanţi, cari au luai parte 
în război. 

Frumos amestec de români! Într-același regiment 
flăcăii din Oltenia cu cei din fundul Moldovei și cei de 
la Dîmboviţa cu cei de la Prut, așa cum au intrat și în 
focul turcesc, amestecați după întîmplare. Erau doro- 
banţii întregei Românii, temeiul puterii noastre. 

Iar alături cu dorobanţii erau săpătorii oștirii, o$- 
tepi de linie, vînători și tunari. 

La dreapta altarului era un regiment de călărași, 
alcătuit ca și al dorobanţilor din cîte o mînă de flăcăi 
din toate cele opt regimente de călărași, cari au cu- 
treierat văile Bulgariei. Același amestec de oameni din 
toate colţurile ţării. 

Iar lîngă călărași erau cele două regimente de ro- 
șiori, alte regimente de linie şi de tunari şi un pluton 
de oaste de pe mare. 

Era o zi senină. Cîmpia părea că e plină de fulgere, 
atîta strălucire și scînteiere se juca pe întinsul ei, por- 
nită de pe sirălucitorul oţel al baionetelor și al coifu- 
rilor. 

Puteam să fim mîndri de oștirea noastră văzînd-o 
aşa de voinică şi de frumos îmbrăcată, mai ales știind-o 
cît de cu vitează purtare s-a întors din locul răpunerii 
de cap, Mulţi dintre bătrîni și dintre cei cu inima mai 
aproape, mulţi vor fi plins în ziua aceea pe cîmpia Bă- 
nesei, privind oștirea noastră. De cîtă primejdie ne-a 
mîntuit-o Dumnezeu |! 


Iar primejdia de care a scăpat era aci, în fața ei, 
dar mută și rece. Erau tunurile turcești. În.jurul alta- 
rului steteau înşirate cele patruzeci şi cinci de tunuri 
smulse de-ai noștri din mîna turcilor, toate îndreptate 
cu ţevile lor omoritoare spre oştire, aşa ca-n vremea 
luptelor. Dar astăzi li-e gura fără glas și biruitul.nu mai 
are puterea să înspăimînte pe nimeni. 


La amiazi a sosit și Domnul Carol, călare și încon- 
jurat:'de generali, și de-ai noştri, și străini; iar alături, 
Doamna Elisabeta în trăsură. 

Cine a fost pe cîmpie în clipele acelea n-are să uite 
nici în mormînt vijelia de chiote ce au întimpinat pe 
viteazul Domn. Toate muzicile regimentelor. începură 
să cînte deodată, toţi flăcăii de sub arme, ca dintr-o 
singură gură, își chiotiră urarea lor, iar mulțimea de pe 
margini fremăta ca freamătul apelor mari. 

Fiori răzbiră prin mulţime și vuietul despica văz- 
duhul pînă la Dumnezeu. 

Apoi trei arhierei începusă să slujească la altar 
sfinta slujbă. Atunci, din rîndurile oștirilor au înaintat 
voinicește patruzeci şi trei de flăcăi cu cele patruzeci 
şi trei de steaguri ale regimentelor noastre. Ei s-au făcut 
o roată, avînd în mijloc altarul Domnului de sus și pe 
Domnul lor și al ţării, 

După sfirșirea slujbei, toate steagurile au trecut unul 
după altul pe dinaintea Domnitorului și fiecare flăcău 
pleca steagul, iar Domnitorul însuşi punea pe steag 
„Crucea trecerii Dunării“, iar Doamna punea o cunună 
de flori. Pe trei steaguri, pe ale regimentelor cari se 
bătuseră în prăpădenia de luptă de la Smirdan, Domni- 
torul a pus îndeosebi și alt semn de vitejie: „Steaua 
României". 

Apoi muzicile tăcură și Domnitorul vorbi oștenilor. 
EI le zise cam acestea: 

„Viteji flăcăi! Țara întreagă și Capitala ei, împo- 
dobită cum n-a mai fost niciodată și cu tot sufletul por- 
nită să vă răsplătească vitejia de la Griviţa și Plevna, 
de la Rahova și de la Smîrdan, vă primește astăzi ca pe 
voinici vrednici, că voi aţi adus neatirnarea ţării. 

Mîndriţi-vă cu numele vostru de români şi păstraţi 
în sufletul vostru credința că sunteţi tari și buni și nu 
uitaţi că neamul vostru întreg vă răsplăteşte cu iubire 
şi vă sărbătorește fapta. 

Să ţineţi la steagul ţării ca la un lucru sfint, așa 
cum aţi ţinut pe cîmpul luptei! Știu bine că de acum, 
oricînd va fi nevoie de braţul vostru, veţi alerga cu 
inima întreagă și ca oșteni pe deplin. Nu uitaţi că inima 
mea e cu voi și că n-am altă fericire mai mare decît 
asta de astăzi, cînd pot să zic tuturor: «Copii viteji, vă 
mulțumesc 

Acum, cu mîndrie mă pun-în capul vostru, ca să 
intrăm împreună în Capitală, unde ne așteaptă cu ne- 
astîmpăr poporul, ca să vă mulțumească și el și să vă 
arate de cîtă iubire și de cinsie sunteţi vrednici,“ 


XXVI 


Apoi, Domnitorul cu oștirea a plecat spre oraș. 

În fruntea tuturor mergeau jandarmii călări, apoi 
răniții cu steagurile luate de la turci, avînd în mijloc 
pe Domnitorul Carol cu generalii. 

Îndată după Domn veneau, cîntînd într-un singur 
glas, muzicile tuturor regimentelor, în fruntea celor 
cincizeci şi două de batalioane de pedestrime. În urmă 
veneau dorobanţii și călărașii cei amestecați, avînd în 
mijloc tunurile turceşti. Roșiorii încheiau întreg șiragul. 

Și muzicile cîntau și steagurile regimentelor filfiiau 
pe deasupra capetelor, ropoteau scurt și îndesat pașii 
flăcăilor, scîrţiiau roatele tunurilor și era plină cîmpia 
de strălucirea armetor. 

Oștirea avea să treacă pe sub o poartă făcută anu- 
me, cum e obiceiul să se facă oștirilor biruitoare; înaltă, 
împodobită cu nepomeniiă mîndrie, cu steaguri, cu slove 
de aur cari spuneau numele locurilor pe unde şi- au lă- 
sat românii oasele, apărînd ţara și biruind păgînim ea, 

Cînd a fost în dreptul porţii, oastea a fost primită 
cu altă furtună de chiote și atîtea flori au aruncat cei 
adunaţi peste flăcăi şi sub picioare în druni lor, încît 
drumul le-a fost numai o floare. 

Primarul Capitalei s-a apropiat atunci de Donator 
aducîndu-i pîine și sare, după obiceiul străbunilor, și l-a. 
salutat cu vorbe frumoase, amintind cît de cu draga sărit 
oștirea la hotare, cîte lipsuri și greutăţi a îndurat oști- 
rea în țară străină. Cum s-a luptat și și-a vărsat sîn- 
gele cu atita bărbăţie, că de acum înainte e neclintită 
soarta României și vegheată neatirnarea ei. 

A spus că ţara poate fi mîndră de oastea sa, care 

deşteptat din morţi fala numelui românesc. Că toate 
acestea le-a făcut oștirea sub înţeleapta cîrmuire a 
Domnitorului. Și apoi, Griviţa, Rahova, Smîrdan vor spu- 
ne vecinic de-acuma trecătorilor vitejia poporului ro- 
mån, pe care nu-l cunoșteau destul de bine nici vecinii, 

nici străinii. Aceste locuri au arătat lumii că braţele 
cari au purtat sapa știu pe, cîmpul de luptă să poarte 
și arma. 

Au mai vorbii apoi şi alţii. 

Domnitorul le-a mulțumit și le-a zis: 

„În numele vitejilor oșteni, vă mulțumesc din toată 
inima pentru strălucita întîmpinare ce le-o faceți şi pen- 
tru cuvintele cele pline de iubire de ţară și de neam, 
-pe care le-aţi spus. 

Da, ţara poate să fie mîndră de fiii săi. Cu încredere 
au mers în luptă și ca voinici s-au întors. De-acum îna- 
inte să fie liniștită scumpa noastră ţară; un popor, care 
şi-a vărsat sîngele pentru neatirnarea sa, va lupta cu 
virtute ca să trăinicească şi să trăiască iubita noastră 
ţară, cea de sine stătătoare.“ 

Apoi oștirea, în frunte cu Domnul, a intrat în oraș 
pe Podul Mogoșoaiei, care s-a numit de-atunci Calea 
Victoriei. El a mers de-a dreptul la statuia lui Mihai 
Viteazul, a Domnului celui neastîmpărai și dătător de 
spaimă turcilor, și a pus o coroană de stejar pe capul 
viteazului Domn. 

De-aci, apoi oștirea s-a împrăștiat prin oraș şi de-a- 
cum a început serbarea mulțimii, au cîntat muzicile os- 
tășești și lăutarii prin toate pieţele, s-au întins hori pre- 
vutindeni și era o bucurie de negrăit. Cîţi părinți şi frați 
și surori și necunoscuţi plingeau acum de bucurie că 
li s-au isprăvit cu bine grija şi temerea ce-o aveau pen- 
tru ai lor cei duși departe! Ciîtă bucurie avea țara în- 
treagă că li s-a făcut și românilor parte, cu puterea lui 
Dumnezeu, să-și vadă oștirile intrînd cu biruinţă în 
Capitală, lucru de care n-au avut ei parte mai muli de-o 
sută de ani, iar cei bătrîni nici n-ar fi visat că pot să-l 
mai vadă în viaţa lor, 

Domnitorului și flăcăilor noștri le suntem datori pu- 
terea şi mărirea ţării de astăzi. 

Fala noastră este cumintele. și ibia nostru 
Domn, iar fala Domnului este oștirea cea vitează pe care 
El a dus-o cu. atîta bărbăție în luptă. Iubire fără. mar- 
gini li se cuvine; iubire şi recunoștință de-a pururi, că 
din neamul nostru s-a făcut un neam ştiut, şi din ţara 
noastră, ţară de viteji. 

TARA 


VRAJBA ÎNTRE NOI ȘI TURCI 


I 


Atunci cînd s-au adunat oștirile noastre, în primă- 
vara anului 1876 — cu un an înainte de începerea răz- 
boiului — nu știam nici noi anumit ce încurcături va 
aduce vremea, și nu știa nimeni. 

Se zvonise încă din toamna anului trecut că rușii 
vor porni război asupra turcilor. Mai toţi creștinii din 
împărăţia turcească se răzvrătiseră ; iar turcii, după obi- 
ceiul lor, au fost haini cu răzvrătiţii. Pe bulgari i-au 
spinzurat cu grămada și i-au ars de vii: pe sârbi i-au 
bătut chiar după ce ei căzură în genunchi, cerînd pace 
şi iertare. 

Cît au ţinut răscoalele acestea, noi am dus-o toi 
într-o grijă. De o parte sîrbii și bulgarii, trăitori în țara 
noastră, s-adunau pe ici, pe colo, alcătuind bande, cu 
gîndul să treacă vrăjmășește peste Dunăre, asupra tur- 
cilor. De altă parte, sîrbii și bulgarii, însemnați pe ră- 
vașul turcului, fugeau de frica morţii în țară la noi. Și 
pe deasupra rușii, aţițători la răscoală, umblau prin sa- 
tele noastre, îndemnînd țărănimea să sară cu armele 
într-ajutorul sîrbilor și bulgarilor. 

Turcii, sub cuvîntul că urmăresc pe răzvrătiţii fu- 
giți la noi, ori că voiesc să împiedice alcătuirea de ban- 
de sîrbești și bulgărești, puteau să intre dintr-o zi în- 
tr-alta în țara românească, revărsîndu-și oștile peste 
Dunăre. 


Noi ne străduiam să fim curaţi și limpezi ca lumina 
soarelui, Nu dam nici un ajutor răzvrătiţilor de peste 
Dunăre; dimpotrivă, alungam din ţară pe cei ce voiau 

să ne turbure liniştea; iar pe cei ce năzuiau de peste 
Dunăre la noi, îi opream cu puterea să intre în ţară. 

Eram destul. de amărîți văzînd cumplita soartă a 
creștinilor din Turcia, dar nu puteam să le facem nimic 
într-ajutor. Noi aveam nevoie de liniște, și cînd ne adu- 
ceam aminte de cîte a mai îndurat biata ţară după ur- 
mele războaielor, ni 'se îngrozea sufletul. 

Ne era lesne și nouă să ne răvrătim, în rînd cu 
celelalte neamuri creșiine. Răzvrătirile însă aduc întot- 
Geauna neorinduială și sărăcie în ţară, dacă nu singe 
și foc. lar de sînge și.omor ne era acru sufletul. Răzvră- 
tirea noastră ar fi ţintit la ștergerea birului ce-l plăteam. 
turcilor. Am mai încercat noi de mulie ori lucrul acesta, 
iar sfîrşitul a fost.că turcii ne-au strimiorat cu oștile și 
ne-au liniștit, mărindu-ne birul ca pedeapsă pentru 'răs- 
coală, 

Era cu putinţă s-o păţim și-acum aşa. Cel slab nu 
duce frică numai dintr-o parte şi noi nu duceam numai 
grija turcilor. De un dușman, de turc, ne-am fi scăpat 
mai de mult, dar am avut pe de lături alţii cari ne vor- 
beau în gură cu Dumnezeu şi la inimă cu dracul, 

Și astfel, de groaza pustiirii ce ne-ar. fi ajuns după 
o răzvrătire neizbindită, noi am stat pe loc. Se încrezu- 
seră în noi stăpînirile Europei și ne-au scos cu de-a sila 
din mîna turcilor, înainte cu vro douăzeci de ani, și cum 
era să ne arătăm nevrednici de bunătatea stăpiîhirilor, 
ţinîndu-ne de răzvrătiri şi de certuri ? Eram buni-bucu- 
roși că aveam cu putință să ne veden în liniște de casa 
noastră. Ne dase Dumnezeu oameni cu minte luminată 
și cu suflet românesc, cari se luptau pentru bunăstarea 
țării, ne găsirăm un Domn chibzuit și temeinic la fapte. 
Şi ne vedeam de trebile noastre, pe cîtă vreme ţara tur- 
cească ardea de focul răzvrătirilor. 


II 


Românul, care din păţania lui a scos în lume zică- 
toarea : „Tu-i dai lui bună ziua, şi el te înhaţă pe tine 
de chică“, parcă s-a gindit la purtarea de atunci a tur- 
cilor cu noi. Ei chiar dintru-nceput ne-au arătat toate 
chipurile dușmăniei, fără să le dăm măcar bănuială că 

ne trage inima să le facem răul. Noi nu știam cum să 
le ieşim înainte cu plin și să le dăm dovezi că nu păr- 
tinim pe creştinii răzvrătiți, iar turcii, în loc să se bucu- 
re, se luau după noi cu ciomagul. i 

În loc să ne dea ajutor, ei ne puneau piedici. Cînd 
ceream să ne sprijinească întru depărtarea războiului de 
hotarele lor, ei se străduiau să-l apropie. 

Au început apoi să-și bată joc de noi şi să ne facă 
de ocară. Începură să ne numească ţara „moșie a sul- 
ianilor“ — iar noi, robii lipiţi ai pămîntului — lucru tot 
aşa de adevărat ca şi cînd ar fi spus că valea Călugă- 
renilor, unde i-a potopit Mihai Viteazul, e locul lor de 
rugăciune, lar pe Domnitorul nostru îl socoteau ca pe 
un paşă de al lor, căci i-au poruncit să plece cu oștile 
şi să le împreune cu ale unui serdar turc, punîndu-se 
sub stăpînirea acestuia. 

După ce făcurăm legămîntul cu rușii, prin care sta- 
torniceam trecerea lor prin ţară, oștirile noastre s-au dat 
îndărăi din calea rușilor, așa ca să nu dea ochi unele cu 
altele. Prefecţilor și tuturor slujbașilor ţării li s-au dat 
porunci să fie cuviincioşi cu rușii, ca și cu niște dru- 
meţi, dar mai departe să n-aibă nici un amestec cu ei 
şi să se poarte ca și cînd nici nu i-ar vedea. Asta o fă- 
ceam ca să înţeleagă turcii că nu ţineam cu rușii, Și 
ca să înțeleagă și mai lămurit că vrem pacea și că ne 
ferim chiar de bănuieli, Domnitorul nostru a poruncit 
oştirilor de pe marginea Dunării să se retragă spre inima 
țării, ca să nu întărîtăm pe turci cu șederea oștirilor în 
vederea lor și ca să le tăiem bănuiala că pîndim la ho- 
iare vremea războiului. 


Nici asta n-au voit s-o înţeleagă. Ba ne-au făcut-o 
şi mai cu dinadinsul. Văzînd malul Dunării fără oștire, 
au început să trimeată cete de bașibuzuci ca să ne aprin- 
dă satele, să ucidă pe bieții dorobanţi de la pichete. 
Noaptea veneau în luntri cerchezi, avînd peste bluze 
haine țărănești, şi ucideau păstori români de prin băl- 
țile Dunării, le luau turmele cu grămada, omorau pe 
„săteni și duceau cu ei avutul țăranilor. Înaintau cale de 
un ceas înlăuntrul ţării și aprindeau bucatele de pe cîm- 
pie, spurcau bisericile, băgînd în groază lumea. 

Cît erau zilele de mari, pe Dunăre alergau corăbii 
de război ale turcilor, șuierînd și umplînd văile de vuiet, 
Vasele încărcate cu grîu, cu 'porumb și cu alte mărfuri 
de-ale proprietarilor români și de-ale negustorilor se 
ascundeau cu groază prin porturile noastre. Dar vapoa- 
rele turcești au început să intre prin porturi, robind va- 
sele române şi ducindu-le în porturile turceşti. Pe cite 
nu le puteau. duce, le ungeau cu petrol şi le aprindeau. 


Oricât de răbdătoare ţi-e firea, la vederea atîtor rău- 
tăți trebuie să-ţi pierzi cumpătul. Ne-am ţinut firea cu 
toate acestea și n-am sărit cu răul. 

Oștirea însă a scoborit de la munţi iarăși la Du- 
năre şi s-a întins de-a lungul ei, stînd mai îndesată în 
fața cetăților turcești ca să ne apere ţara de cerchezi 
și de başibuzuci. Totodată, s-a dai poruncă să se con- 
centreze fără preget toate oștirile noastre, din tuspatru 
contingentele, să s-adune milițiile, să se alcătuiască 
gardă naţională din cetăţeni, ca să apere oraşele, să se 
puie. în mișcare ţara întreagă, ca în zile de primejdie. 

Asta era pe la începutul primăverii. Noi n-aveam 
gînduri de bătaie, dar era de văzut că turcii ne vor îm- 
pinge pînă la cuțite. Și ne-au împins. 

În vremea aceasta oștirile ruseşti se adunau mereu- 
mereu, curgeau de pretutindeni spre Dunăre, unele tre- 
cură în Dobrogea, altele s-apucară la luptă din tunuri 
cu vapoarele turcești, cari le țineau închis drumul Du- 
nării; altele se întindeau nesfirşii șirag pe malul rîului; 
iar o seamă îşi făceau pod la Zimnicea, ca să răzbată în 
Bulgaria, Şi cu cît veneau mai multe, cu atîta oștirile 


noastre se îndesau spre Oltenia, împinse parcă de ale 
rușilor. 


Astfel, pe la sărbătoarea Sfîntului Gheorghe, tot ma- 
lul Dunării era numai o negură de oști. Cit e de lung 
malul, de la Galaţi pînă la Giurgiu, și înainte pînă la 
Zimnicea, erau numai ruși; iar de la Zimnicea pînă la 
Turnu Severin, numai români, 

Noi steteam numai de pază, ca să nu vie cerchezi 
şi bande de turci să ne pustiiască ţara; şi de strajă, ca 
să urmărim gîndurile lui Osman din Vidin, dacă el ar fi 

încercat să-şi treacă oștile în ţară la noi, să-l dăm pe 
mîna ruşilor. 

Noi n-am tras nici cu tunul nici cu pușca, spre turci, 
decit numai la întîmplările de noapte, cînd încercau tîl- 
harii turci să străbată pe furiș la noi. 


II 


Astfel, oștirile lui Osman, pe malul turcesc, și-ale 
noastre dincoace de Dunăre au stat mullă vreme liniş- 
tite. ' A 
Dar într-o marţi — 26 aprilie, a patra zi după Sfin- 
tul Gheorghe, — o bubuitură puternică zejuclui valea 
Dunării şi un nor de fum se ridică de pe zidurile Vidi- 
nului. 

Osman-pașa trăsese cu tunul în Calafatul nostru. Os- 
tirile române au înmărmurit. Ghiuleaua lui Osman, az- 
vîrlită fără să fi dat noi prilej, însemna dușmănie și 
război. Dar poate că Osman a tras cu tunul din greșeală, 
crezînd că are oştiri rusești în faţă, 

Ai noştri ridicaseră, deci, cît putură de sus, slea- 
guri româneşti, ca să le vază Osman din Vidin, 

Osman le-a văzut şi a tras a doua oară. Asta în- 
semna că n-a greşit. 

După a doua ghiulea, ridicară ai noștri steaguri 
albe, semn al păcii şi al liniştei, Osman le-a văzut, dar 
a tras a treia oară și-a aprins vama din Calafat, 

A tras apoi a patra oară, lovind cazarma noaslri și 
dărîmîndu-i coperișul. Românii îi lăsară să mai lragă o 
dată, ca să știe lămurit că nu ai noștri au începul, ci 
Osman ; şi că au răspuns numai după a cincea lovitură, 
cum cer legile războiului. 

Osman a tras şi a cincea oară, şi atunci un tun al 
nostru, din bateria numită Șiefan-cel-Mure, a răspuns, 
Osman și-a îndesit loviturile, iar ai noștri au izbit tot 
mai cu nădejde, întîi în corăbiile turcilor, apoi în zidu- 
rile cetății şi-n urmă asupra orașului, aprinzind cîteva 
case. 

Ciudate întîmplări mai aduce vremea! Noi la Vi- 
din am început războiul, aici am tras cel dintîi foc; și 

după nouă luni de zile, dup-atitea locuri străine bătute 
de noi, la Vidin am încheiat războiul, căci asupra lui 
am tras cel din urmă foc. Şi apoi așa a fost scris, că 
ghiuleaua cea dintii, solul dușmăniei noastre, să fie din 
bateria ce poartă numele Domnului celui mai neîmpăcat 
dușman al turcilor, al lui Ştefan-Voievod. 

Acesta a fost începutul. De-aci înainte turcii au 
bătut çu tunurile necontenit malul nostru. 

A 'doua zi, miercuri, turcii din Vidin au tăcut, dar 
au început într-altă parte, la Giurgiu. 

A treia zi, joi, au început cei din Turtucaia să ne 
bată Oltenița. Aici s-a întîmplat un lucru care arată ne- 
credinţa turcului. 

Era pe la amiazi, cînd au început să ne împroşte cu 
ghiulele, și se-ncinse o luptă crîncenă. Două corăbii tur- 
cești s-apropiară pe lîngă mal și izbiră pe de lături ba- 
teriile noastre, cari erau silite să ţie piept și cu 'coră- 
biile și cu tunurile de peste rîu. Tunurile noastre au dă- 
rîmat în Turtucaia mai multe case și-au aprins o bise- 
rică turcească. Atunci ridicară turcii pe cetate steagul 
alb al păcii, cerîndu-ne mila. Tunurile noastre și-au con- 
tenit focul. Dar cînd au crezut turcii că ne pot lovi pe 
neaşteptate, .săriră deodată la tunuri, deschizînd asupra 
noastră un foc cu mult mai puternic decît înainte. 

Supăraţi și mîniați de mişelia turcilor, românii au 
trăsnit fără milă în Turtucaia, aprinzînd alte case şi 
pustiind aşa de rău orașul, încît turcii ridicară a doua 
oară steagul alb. Dar acum românii nu le-au dat creză- 
mînt şi au bătut înainte cu tunurile pînă în noaple.- 

Au sărit şi dorobanţii cu puștile, izbind în oastea 
turcească de pe lîngă cetate. Au fost răniţi atunci vro 
doi dorobanţi; aceştia au fost cei dintîi români în car- 
nea cărora a intrat glonț dușmănesc. 

Patru zile de-a rîndul turcii din Turtucaia nu s-au 
astîmpărat deloc, trăgînd cu multă mînie asupra Olte- 
niței. Ispiteau tăria oştirilor puse ca pază într-aceste 
locuri. 

Noi steteam temeinic și -turcii n-au isprăvit nimic, 
Degeaba băteau cît era ziua cu tunurile și cu puștile; 
degeaba căutară prilej, într-o noapte, să treacă în șase 

corăbii oştire de-a lor la Smîrdan, venind tîlhăreşṣte, -de 
către ziuă. Românii auziră zgomotul — de văzut nu ve- 
deau nimic — şi i-au lăsat pe turci să se apropie de mal, 
apoi au început să trăsnească într-înşii de aproape. Cîţi 
or fi rămas în Dunăre, Dumnezeu ştie, că nici la mal 
n-au ajuns corăbiile, nici locului nu steteră. 

A cincea zi sosi din josul Dunării o corabie cît ún 
munte, se opri în mijlocul rîului și începu să dea cu tu- 
nurile în noi deodată cu cele din cetate. Iar de pe dea- 
lurile Turtucaiei, de prin văi, pedestrimea othea în do- 
robanţi. Românii, îndîrjiți de-atita foc, au sărit cu toată 
puterea la tunuri. Șase tunari au luat în primire cora- 
bia și-au sfărîmat-o; iar altele vro şase tunuri s-au tot 
gilcevit cu pedestrimea turcilor și după vro cinci cea- 
suri au risipit-o. Jar celelalte. tunuri au bătut spre ce- 
' tate şi spre oraș și după puţină vreme aprinseră cetatea. 
Mai în urmă au izbucnit flăcări din oraş, iar turcii, vš- 
zînd că Turtucaia arde, au încetat focul şi s-or fi gîn- 
dit iarăşi la steag alb, dar ai noștri bătură înainte. 

Tot în ziua aceasta o corabie turcească s-a apropiat 
de întăriturile noastre de la Islaz și le-a izbit. Românii 
au pus pe fugă corabia, sfărîmînd-o. Aici, la Islaz, a 
murit, rupt în două de obuz, sergentul Florea Bejanul, 
dintre dorobanţii de la pichet. El.e cel dintii oștean 
ucis în război, cu el se începe șirul cel lung de morţi, 
cari au mărturisit pe ceea lume libertatea românilor și au 
dus veste despre redeșteptarea noastră. 

NEATÎRNAREA 


IV 


La 10 Mai 1877, țara noastră s-a rostit neatîrnată. 
Această zi, de 10 Mai, e cea mai mare și mai frumoasă 
dintre sărbătorile neamului românesc. Ea are o întreită 
însemnătate, căci trei lucruri mari și hotăritoare ale 
sorții noastre s-au petrecut într-aceaștă zi. 

În vremile măririi noastre, stema domnească era 
purtată de voievozi vrednici și cu iubire de neam. De! 
pe capul lor treceau pe capul fiilor ce-i aveau, și era 
linişte în ţară și stema noastră  dătătoare de spaimă 
printre dușmani. Dar ne-au ajuns vremile urgiei păgi- 
nești, cînd turcii smulgeau cu de-a sila coroana de pe 
capul domnilor noștri, punînd-o pe capul cui le plăcea 
lor. Iar în urmă turcii și-au făcut bătaie de joc din co- 
roana noastră; o zvîrleau pe drumuri și cine se scula 
mai de dimineaţă și punea mai întîi mîna. pe dînsa, acela 
ne stetea domn. 

Și se îngrămădeau asupra ei toţi veneticii, și se 
împingeau și se certau, și umblau în calea sultanilor 
cu șoapte și cu bani, și se perindau aduși de vinturi la 
lie țării, ca vremea rea cu cea bună în zilele toam- 

Și din miini rele ajungea domnia în și mai rele 
iu şi biata noastră ţară, fugind de ploaie, da de no- 
roaie, şi cînd se credea scăpată de un rău, se pomenea 
cu zece din nou izvodite. 


Schimbarea domnilor. e bucuria nebunilor și două 
mutări de locuinţă. te păgubesc ca și 'cînd ţi-ar fi ars 
casa o dată. lar nouă ni se topise sufletul cum ne tot 
ardea casa în cap prin mutarea nesfirșită a domnilor, 

Si ne-am luptat şi-am alergat s-ajungem în rîndul stă- 
pînirilor înțelepte şi s-avem domnie statornică, După 
unirea Munteniei cu Moldova, sub Domnul Cuza, am 
bătut la toate ușile domnilor puternici din Europa, ca 
să ne mîntuie de răul schimbării domnilor, să ne dea 
temeinică așezare în scaun și să ne vedem iarăși stemele 
domniei, ca în veacurile vechi, trecînd la moartea 
tatălui de pe capul cărunt pe tînărul cap al fiului său, 
Căci numai atunci sunt stemele cinstite și iubite de ţară 
și cu vrednicie purtate de domni, cînd de la tatăl cel 
străduitor să le lase întregi și neștirbite fiului său, ele 
trec în liniște la fiu, care de mic s-a obicinuit cu ele și 
le cunoaște ca odoare rămase din părinți și din strămoși, 
Dar nu cînd sunt cu mînie azvirlite în drum, rupte și 
batjocorite de cel ce e silit să le părăsească și ridicate 
de jos cu hohote de rîs ale celui ce se împiedică de ele. 


Şi nu eram noi de neam așa de ticălos ca să ne ur- 
gisească Dumnezeu într-atîta de mult şi așa de multă 
vreme, Cu ajutorul lui și cu străduinţa noastră, ni s-a 
împlinit dorul și am întors vremurile vechi și păsurile 
sorții. i 

La 10 Mai 1866, s-a urcat în scaunul domniei româ- 
neşti prințul Carol, ca Domn statornic și fără €lintire 
din partea turcilor și cu așezămîntul ca stemele domniei 
să treacă din tată în fiu. Nu ni l-a dat nimeni cu de-a 
sila; noi l-am ales de bunăvoie și după buna chib- 
zuința noastră. Ne-am gîndit că dacă alegem Domn pe 
un om de-ai noștri, român, îndreptam numai pe jumă- 
tate răul și că tot mai lăsam o. rămășiță de foc şi de 
boală, şi că din scînteia mică s-aprinde focul mare, pre- 
cum din puţină sămînţă de boală vine la urmă pierirea. 

Ca să nu dăm prilej, nici cît un fir de păr, să ne 
certăm iarși noi de noi pentru domnie, ne-am adus un 
Domn de neam străin. Și cu asta am pus sfîrșit tuturor 
nădejdiilor trufașe și pornirilor nebune. Că de-am fi ales 
Domn român, s-ar fi pornit iarăși ca de-atitea ori cer- 
turile aducătoare de ucidere între fraţi; mulți socotin- 
du-se ori mai buni decît Domnul, ori avînd mai multă 
dreptate după vrun moș de-al strămoşului lor să prindă 
scaunul ţării, ori ascultind de şoaptele dușmanilor 

țării, ori făcînd numai ca ispititul .care zice: „De ce el] 
și nu eu 2“ 

Iar un domn străin, dintr-o seminţie de oameni pu- 
ternici și stăpînitori de ţări, ne stă pavăză puterii noas- 
tre. El avea putinţă să ne ajute nu numai cu mintea și 
cu sabia, dar şi cu vaza seminţiei sale, cu hotăritorul 
cuvînt al ei, căci cine are rude tari, e tare însuşi. 


Yy 


Și aşa, ziua de 10 Mai 1866 este pentru noi înce- 
putul domniei românești statornice și trainice. Dar tot 
mai eram legaţi de turci, prin legămînt jurat, și nu eram 
întru toate, ci numai în multe, stăpîni de capul nostru. 

Iar acum, după ce vremile aduseseră încurcături și 
războaie și după ce turcii singuri și-au călcat jurămîn- 
tul “și ne-au împins spre prăpastie, purtîndu-se cu noi 
nu cum trebuie să te porţi cu oamenii legaţi de tine, ci 
cum. te porţi cu aceia pe cari vrei să-i rupi și să-i de- 
părtezi de tine, noi am sărit să tăiem cu sabia funiile, 
„Cu cari ne legaseră turcii de coarne“. Ne-au bătut ce- 
tăţile, ne-au aprins satele, au tras cu tunurile în noi. 
După cea dintii ghiulea azvîrlită din Vidin de Osman- 
paşa, noi am fost în drept să ne călcăm jurămîntul și 
să spunem lumii că nu mai voim s-avem cu turcii nici 
în clin, nici în mînecă, că suntem de-atunci stăpiîni peste 
faptele și voința noastră, stăpîni fără mărginire şi pie- 
dică nici dintr-o parte. 

Dar am așteptat pînă în ziua de 10 Mai. 

Într-această zi voiam să ne rostim neatirnarea noas-» 
tră, ca s-adăogăm acestei zile o nouă strălucire, ca să 
ne fie îndoită sărbătoare. 

Și a şi fost mare sărbătoare a neamului, cînd a ves- 
tit lumii ruptura noastră cu turcii. Și de-a pururi va fi 
sărbătoare, cît va trăi suflarea românească pe pămînt. 

Patru sute de ani am aşteptat noi ziua aceasta. Pen- 
tru ea s-au luptat marii voievozi ai noștri, pentru ea s-a 
vărsat atîta sînge românesc prin toate văile ţării sute 
de ani. A sosit tîrziu această zi, dar a sosit măreaţă. 

întreaga ţară a chiotii de bucurie la vestea că vul- 
turul românesc, care stelea pîn-acum întins pe țărînă, 
țintuite avînd aripile cu suliţi turcești. ca să fie ţinut 
locului, în zviîrcolirea lui s-a smuls din suliţi și scutu- 
rînd praful de pe aripi s-a-nălțat spre ceruri. În ziua de 
10 Mai a fost veselie de-a lungul ţării, prin toate ora- 
șele şi satele, iar în Capitală însufleţirea a fost așa de 
mare, încît ascultînd ce-ţi spun oamenii, îți vine să crezi 
că toate au fost numai într-o poveste. 

Era ziua suirii în scaun a Domnitorului. În revăr- 
satul zorilor tunurile începură să bubuie cele 21 lovi- 
turi ale sărbătorilor. Toate drumurile erau numai stea- 
guri și flori, și pretutindeni lume; şi orășenii și mulți- 
mea cea sosită din ţară s-aduna spre dealurile Mitro- 
poliei. Corpurile legiuitoare aveau să rostească ruptura 
românilor de turci. 

Şi după ce s-au rostit Corpurile legiuitoare, a ieșit 
Domnitorul în mijlocul mulțimii, s-a umplut văzduhul 
ae vuiet. Tunurile începură să bubuie din nou cel dintii 
cîntec al libertăţii noastre cîntat de tunuri; clopotele 
tuturor bisericilor începură să-și cînte rugăciunile ; po-. 
porul adunat ura fericire Domnitorului și ţării și fără 
sfîrşit era chiotul lui; oștirea cutremura văzduhul cu 
urările ei; iar muzicile militare îşi amestecau sunetele 
de marș cu nesfîrșitele glasuri. de pretutindeni. 

Şi-n vreme ce la Dunăre urlau tunurile românești, 
ducînd -spaimă prin cetățile turcești și zguduind liniş- 
tea văilor, alte tunuri, în Capitală, vesteau veselia zilei 
libertății. lar Domnitorul nostru, în mijlocul oștenilor 
săi, toți în arme sclipitoare, rosti cîteva vorbe, aducîn- 
du-le aminte că acum, cînd turcii cu românii stau piept 
la piept, toată țara se uită cu grijă la oştire și numai în 
vitejia ei nădăjduiește mîntuire. Apoi le-a arătat stea- 
gul care era în mijlocul lor, legîndu-le de suflet ne- 
clintită iubire de neam şi de țară și apărarea steagului. 
Apoi i-a îmbărbătat să meargă cu inima înainte, căci 
în curînd însuși El, căpetenia lor, îi va ajunge din urmă 
şi se va duce-n război alăturea cu dînșii. 

VI 


Pe malul Dunării, la Siliştioara, lîngă Corabia, se 
întinde © cîmpie largă și netedă. Podul, pe care-l fă- 
cuseră oștirile noastre ca să treacă Dunărea, era reze- 
mat cu un capăt tocmai în “cîmpia aceasta. 

Rînd pe rînd s-adunară pe cîmpia Siliștioarei toate: 
regimentele cari aveau să treacă Dunărea și așteptau 
ziua plecării, Această zi era o duminică. 

Sîinbătă,-cît a ţinut ziua, preoţii de prin satele ve- 
cine au împărtășit cu sfintele taine pe soldaţi, i-au îm- 
bărbătat cu vorbe puternice și înălțătoare, să se lupte 
vitejeşte, să n-aibă frică și să fie cu încredere în Dum- 
nezeul neamului nostru și-n Hristos cu al caru trup 
şi sînge se-mpărtăşiseră. 

Noaptea de sîmbătă spre duminică au pati 9) 
soldaţii prin satele apropiate, prin corturi și pe cîmpie, 
Pînă tîrziu în noapte ofiţerii au stat cu flăcăii, îmbăr- 
pătîndu-i şi dîndu-le sfaturi. Voinicii, roată pe lîngă 
focuri, au stat de vorbă pînă-n zorii zilei, tăcîndu-și 
unul altuia îndemnuri spre bărbăţie, rizînd de cei ce 

s-arătau îngrijoraţi și împrietenindu- se mai mult unii cu 
alţii căci orişicum, în fața unei primejdii ce vine, simţi 
nevoie de-a: te alipi și a căuta sprijin în semenii tăi. 

A doua zi, duminică, oștile se înșşirară-n linii de-a 
lungul șesului, batalioane lingă batalioane și stoluri de` 
călăreţi lîngă stoluri. Era o zi frumoasă de august, se- 
nin şi cald, şi cîmpia sclipea în razele soarelui de ar- 
mele flăcăilor noştri. 

Cîmpia era plină de lume, de țărani și de tîrgoveți, 
de preoţi și de soldaţi, de femei și de copii. Erau pă- 
rinţii ostașilor, erau fraţii și rudele lor, erau prietenii 
şi cunoscuţii, erau nevestele și, copiii lor. , 

Din văi și din cîmpie, din orașe, din sate și din creș- 
tetul munţilor veniseră românii de pretutindeni, ca să 
vadă trecerea oștirii, 

Ţărauii de pe cîmpiile Bărăganului erau în amestec 
cu cei de pe plaiurile Cîmpulungului, și cei din munţii 
Gorjului şi ai Mehedinţilor se-nvălmăşeau cu ciobanii 
«de pe culmile Vrancei. Femei în portul de pe Valea Pra- 

hovei, alături cu neveste de pe văile Birladului, furni- 
cau pe cîmpie, printre femei sosite din fundul codrilor 
de la Suceava și de pe apele întunecate ale Gltului. 

Mamele îşi căutau fiii; nevestele bărbaţii. Unele 
adușeseră în traiste merinde pentru ai lor, altele bani 
adunaţi cu multă trudă. Și toţi și toate alergau să-și ia 
rămas bun de la oamenii cari plecau poate ca să nu se 
mai întoarcă niciodată, 


Ici vedeai o mamă, rezemată cu capul pe pieptul 
băiatului ei, plîngînd cu hohot şi în durerea ei de mamă 
văzindu-l mort de pe acum. și iertîndu-l ca pe cei îngro- 
paţi. Dincolo vedeai altă mamă mai cu suflet, cum scoate 
din traista ei lucruri şi le așează în ranița flăcăului, ba 
o cămașă cusută cu fiori, ba o batistă, ba fel de fel de 
nimicuri pe cari o inimă de mamă le crede de multă tre~ 
buinţă, mai ales într-o țară străină, 

Dincolo un tată, bătrîn şi sprijinit pe ciîrje, îşi să- 
rută băiatul și cu lacrâmile-n ochi îl dezmiardă pe frun- 
te și iar-îl sărută, dîndu-i poveţe, parcă presimţind că 
unul din doi va muri în curînd şi că n-au să se mai vadă, 
Ici un bărbat, voinic şi în puterea vîrstei, întbărbăta pe 
băiatul său, care statcu capul în pămînt, și-i zicea glu- 
mind: „la, taci și fii cu suflet, Ioane} Nu mor toți cîţi 
se duc la război !Poartă-te bine și să-mi aduci un pistol 
turcesc, că mult aș mai da să mă văd cu unul!“ 

Dincolo, în gloată, alt bărbat îşi împingea femeia 
care se bocește întruna pe lîngă copilul ei, stăruind cu 
vorba: „Mai astîmpără-ie, femeie, nu strica inima bă- 
iatului cu bocetele tale! O să se întoarcă sănătos acasă, 
şi căprar!" 

Pretutindeni vedeai dorobanţi mai în vîrstă, strîn- 
gindu-și copiii, în brațe și dezmierdîndu-i parcă să-i 
omoare; pretutindeni neveste cu copii în braţe și cu 
bărbaţii lor de mînă. Ici: „„Poartă-te bine, Ileano! Și, 
dacă o fi să nu mă mai întorc, ai milă de copiii noştri |“, 
Dincolo : „Roagă-te de frate-meu, să te ajute și el, ca 
să-ți aduni porumbul, şi peste iarnă ajută-te cum te-o 
îndrepta Dumnezeu !“. Mai încolo, glume: „Ei, căpita- 
ne! Să-mi aduci un fes, ori trimete-mi-l cu telegraful!“ 
„Ehei! las' pe mine! O să mă vezi fumînd cu ciubucul 

lui Osman, și cînd oi da cu pușca printre turci, o să-i 
fugăresc pină în Țarigrad !“ 

Și pretutindeni lacrămi amestecate cu rîsete; glu- 
me cu vorbe jalnice. 


Vii 


Deodată trîmbiţele începură să sune și soldaţii să-și 
ia locul în liniile lor, înaintînd pînă în mijlocul cîmpiei, 
la loc larg, unde era ridicat altarul. 

Un cort mare, împodobit cu îrânze de stejar şi cu 
steaguri, în mijloc un pristol pe care steteau Evanghe- 
lia, poiirul și semnele credinţei creșținești ; acesta era 
altarul. împrejurul lui generalii oștirilor, sfetnicii țării 
şi multă lume într-adins venită să vadă plecarea oștilor. 
Iar în faţa cortului, Domnitorul nostru, căpetenia arma- 
tei române, înconjurat de ofiţerii povăţuitori. 

Episcopul Rimnicului, părintele Atanasie, ajutat de 
toți preoţii regimentelor și de alți preoţi de prin satele 
învecinate, făcu slujba dumnezeiască cerînd ajutorul 
Domnului celui vecinic și atotputernic. 

Apoi episcopul cuminecă pe toţi ofiţerii superiori 
și pe oştenii cari nu se cuminecaseră încă, Apoi, în su- 
netul trîmbițelor și al muzicilor militare, se destășu- 
rară steagurile regimentelor de curînd alcătuite, iar epis- 
copul le boteză și le stropi cu aiasmă. Apoi se desfăşu- 
rară steagurile tuturor regimentelor vechi de pedestrime 
şi toate tură binecuvîntate. 

În urmă, episcopul, urmat de preoţi, binecuvîntă 
podul, sfințindu-l în cîntecele de mărire ale chimvale- 
lor și trîmbiţelor, vorbi soldaţilor, îndemnîndu-i să-și 
facă datoria către ţară și către neam, îi binecuvîntă pe 
toți, urîndu-le cale bună, izbîndă și întoarcere cu bine, 

Și iarăși sunară irîmbiţele, dînd cunoscutul lor semn, 
și iarăşi se îndesară la loc batălioanele și siolurile; și 
atunci sosi călare Domnitorul, în fața oastei întregi. Un 
chiot de bucurie izbucni din piepturile soldaţilor, un ura 
din mii de guri, iar mulțimea de privitori de pe cîmpie 
a sporit acest chiot. 

Domnitorul trecu în galop pe dinaintea tuturor ba- 
talioanelor, apoi străbătu printre rînduri și în urmă, 
oprindu-se la mijloc, vorbi soldaţilor. El spuse cam aces- 
tea: „Oșteni ! Ţara -v-a chemat sub steaguri, ca s-o apă- 
raţi de urgia turcilor cari ne amenință că vor trece în 
țară, la noi, s-o-puie sub sabie și foc. Aţi alergat la stea- 
guri, lăsîndu-vă casa și masa, așa cum se cuvine oame- 
nilor cari pricep că de la vrednicia lor atîrnă ființa nea- 
mului românesc! Înainte dar, și lumea să ne judece 
după faptele noastre! Ne vom bate alături cu rușii, toţi 
la un loc, stînd sub porunca mea! Pe unde-au trecut 
biruind, strămoşii noştri, apărători ai legii străbune şi-ai 
neamului român, pe acolo veţi trece și voi! Fiţi bär- 
baţi! Şi -ajută-ne Dumnezeu să ne întoarcem biruitori 
acasă, în ţara noastră, în ţara liberă şi înălțată prin vi- 
tejia voastră !". 

„Să ne-ajute Dumnezeu !“ strigară oșteni şi popor. 

Muzicile militare începură să cînte marșuri, tobele 
începură să-și cînte ropotul, trimbiţele să sune ascuţit 
şi puternic. Ofițerii zburară-pe cai în fruntea batalioa- 
nelor, s-auziră comande milităreşti, apoi un răpăil pu- 
termic de paşi şi oștirea începu să treacă podul. 

Soldaţii cîntau cîntece vitejeşti și-și scuturau chi- 
piurile-n aer, steagurile filfiîiau pe. deasupra mulţimii 
ce se pierdea-n depărtare pe pod. Apele Dunării scîn- 
teiau în lumina soarelui, şi ca fulgere albe sclipeau ar- 
mele ostașilor, luciul de oţel al săbiilor, al baionetelor 
şi schija tunurilor. 


Ce zi măreaţă! Trecuseră veacuri întunecate, vea- 
curi de urgie, asupra neamului nostru, de cînd n-au mai 
plecat oști românești în sunete de trimbiţe, ca să în- 
frunte mînia dușmanului. Neam ales de Dumnezeu, dar 
năpăstuit de soartă şi azvirlit de ursita cea neîngădui- 
toare în ghearele pieririi! Cît de viteji au fost fiii tăi 
odată, cît de strălucite faptele lor! Și cum s-au stins 
toate, cum le-a cuprins negura uitării! Dar acum s-a 
îndurat Dumnezeul dreptății și al popoarelor asupriie, 
reînviindu-ţi din mormînt mărirea trecută şi dindu-ţi 
puterea să resfiri negura vremilor, ca să te arăţi puter- 
nic și voinic în lumina cea de veci a soarelui libertăţii. 

Iată flăcăii țării noastre! Cu ce inimă bărbată se due 
ca să-și arate puterea. Ei se duc, se duc... 

Jar în urmă un murmur de glasuri, un freamăt de 
guri al celor rămași pe cîmpie, al părinţilor, al fraţilor, 
al mamelor și soțiilor, cari însoțeau cu inima şi cu 
ochii tînăra oştire: Își mai trimeteau încă sărutări și 
urări, își mai luau rămas bun de la ai lor și cu ochil 
lăcrămaţi şi cu inima înduioșată steteau acolo nemişe 
caţi, urmărind batalioanele pînă ce trecură podul, pini 
ce scoboriîră de pe pod pe pămîntul dușmanilor, pînă 
ce se răsfirară pe cîmpie dincolo, pînă ce se strecurară 
pe după dealuri și pieriră în urmă din vedere, departe, 
spre inima ţării străine, 

- Sărmani flăcăi! Cîţi nu se vor întoarce dintr-înşii 
acasă! Şi sărmani părinţi, câţi dintre voi vor avea no- 
rocul să-şi mai vadă copiii: și, Doamne, în ce stare! 

Dar fie ce-o fi! Ei sunt născuţi pentru ţara lor şi 
țara i-a chemat. Și sunt români și românul nu se teme 
de moarte, se teme de rușine! Acum sunt acolo, unde 
e nevoie de braţe voinice, ca să-și apere drepturile și 
să resiatornicească vremurile de mărire ‘ale neamului 
nostru, 

Dacă vor muri, îi vom plînge, dar nu ne va părea 
rău! Țara întreagă e cu ei, acolo; gîndurile noastre îi 
urmăresc și inima tuturor se.roagă pentru. dînșii. Dum- 
nezeu să le ajute! 


166 


ÎNCORDĂRILE NEAMULUI 


VIII 


Este hotărît după așezămîntul de baștină al ţării că 
nici Domnul, nici stăpînirea n-au voie și putință să 
pornească, războaie, ori să facă vrun legămint cu altă 
stăpînire, dacă ţara stă împotriva războiului şi a legă- 
mâîntului. Şi iarăși fără de ştirea și de voia ţării întregi 
nici Domnul, nici stăpînirea nu pot nici să puie biruri 
pe ţară, nici să cheltuiască fie numai cinci parale din 
banii visteriei. 

„ȘI după cum steteau lucrurile în primăvara anului 
1877, ţara avea să-şi rostească un mare cuvint al ei. 

Domnitorul și stăpînirea hotăriseră să facem legă- 
mâînt cu rușii și să pornim războiul cu turcii, lar războiul 
cere cheltuieli mari și în visteria ţării nu erau bani; 
trebuiau puse biruri noi pe ţară, ca să avem cu ce 
purta războiul. 

Dar n-a fost nimeni în țară, nimeni, care să stea 
măcar pe ginduri ce să facă. Toţi au sărit ca unul și 
s-au alipit de Domnitor şi de stăpînire. 

Cînd a venit Domnitorul în sfatul ţării și a între- 
bat dacă se învoieşie țara cu războiul, lumea întreagă 
a văzut atunci ce nu mai văzuse de multă vreme la 
români. 

Toţi legiuitorii ţării și cu ei deodată lumea adu- 
nată în sfat, săriră în picioare şi în pornirea sufletului 
lor s-au rostit într-un glas, că tot ce va face Domnito- 
rul și stăpînirea va fi bine făcut și că țară, Domn și oaste 
vor fi una, 

Domnitorul zisese : „Trebuie să cumpănim nevoile 
neamului, să nu ne abatem din drumul pe care au mers 
strămoșii noștri, să fim cu toţii români cu inima, şi, la 
nevoie, s-alergăm la braţul fiilor ţării”. 

Iar sfatul întreg a strigat: „Așa e, Măria Ta! Vrem 
războiul, ca să ne mîntuim neamul de jugul turcesc și 
vom face ca strămoşii noştri cari trăiau tot în războaie 
apărîndu-și ţara !“ 

Iar cînd a zis Domnitorul: „Eu cred că legiuitorii 
țării nu pot avea decît un singur gind, o singură voinţă, 
o singură țintă: binele Mamei noastre a tuturor, binele 
României!“ atunci, întregul sfat a răspuns: „Măria 
Ta, spui românilor că ajutorul să ni-l așteptăm de la 
îndurarea Dumnezeului părinţilor noștri și de la vred- 
nicia fiilor țării, povăţuiţi fiind de înțelepciunea celer 
ce sunt în fruntea ei! Acesta e un strigăt dureros ai 
inimii Măriei Tale, iar noi îl înțelegem și-i! împărtășim ! 
Si vom fi cu toţii alăturea cu Măria Ta!“ 

Și iarăşi a zis Domnitorul: „Cît pentru mine, fiți 
încredințaţi că îmi voi face datoria. Din ziua în care 
m-am suit pe tronul atîtor domni străluciți, gîndul lor e 
gîndul meu, să înalt România şi să-i apăr drepturile. 
Fii bine încredinţată, țara mea, că voi alerga în fruntea 
tinerei și vrednicei oştiri și îmi voi pune capul pentru 
împlinirea sfintei datorii !“ 

Şi din nou au răspuns legiuitorii ţării, cu nespusă 
bucurie în suflet, zicînd: „Îţi vom da Măriei Tale și stă- 
pînirii tot sprijinul și să nu te îndoiești, Măria Ta, de 
asta, că vom fi cu sufletul întreg pentru dobîndirea 
drepturilor ţării”. 

Frumoase vorbe și din mult adînc al inimii pornite, 

Apoi, sfatul ţării a încuviințat legămîntul făcut cu 
ruşii şi s-a rostit pentru ştergerea birului pe care-l dam 
turcilor. 

Cu ce negrăit chiot de veselie au primit locuitorii 
țării vestea că, milionul de lei, pe care pînă acum îl plă- 
teau pe an sultanului, va fi cheltuit după gindul de vea- 
curi al românilor. În loc să-l vire turcii în lăzile lor, nəi 
vom face cu leii birului plumbi, ca să-i azvirlim sub 
coastele păginilor și să-i învăţăm minte cum au plătit 

strămoșii noștri birul, pînă a nu cădea cu toiul sub sla- 
pinirea turcească. 

În urmă, sfatul ţării a rostit vorba cea mai sliulii 
dintre cîte sunt după Dumnezeu şi lege: neulirnareu 
tării! De patru veacuri așteptăm noi românii ziua aceĦqs- 
ta, cum așteaptă bolnavul contenirea junghiului, ori flo- 
rile brumate răsăritul soarelui. 

Prin aceasta, noi rupeam toate legăturile cu turcii, 
ne înapoiam drepturile vechi ale neamului și ale țirii, 
Nu le ceream : eram hotărîţi şi ne simţeam tari să lre- 
cem peste Dunăre la turci acasă şi să ne scoatem drep- 
turile cu puterea braţului. Zisese Domnitorul odată ci- 
tre oştire: „Cînd eşti puternic și dreptatea e de partea 
ia, cea mai mare înţelepciune e să fii îndrăzneţ!“ 

lar dreptatea era de partea noastră; puternici, cil 
ne trebuia ca să prindem pe turc de piept, eram. Acum 
trebuia să ne arătăm şi înţelepţi. 

Pentru purtarea. cheltuielilor războiului, sfatul ţării 
a îacuviințat peste douăzeci şi cinci de milioane. Iar 
cînd n-a mai fost cu ptitință să dea visteria bani, ţara 
a împuternicit pe stăpînire să ia cu împrumut de uude 
va şti și va putea, că ţara va plăti la urmă. 

Și n-a fost nevoie mare de împrumuturi, căci para 
singură a sărit într-ajutorul visteriei, adunînd bani pen- 
tru oștire. Veţi vedea mai tîrziu, cînd voi ajunge cu 
povestea la ajutoarele date de bunăvoie, cum au aler- 
gat cetăţenii să dea fiecare cît putea, şi în chipul acesta 
s-au adunat bani ca să purtăm războiul. 

A fost o pildă frumoasă de trăinieie a neamului, de 
credinţă şi de mîndrie naţională, că întreg neamul sea 
ridicat deodată, unii âpucînd armele și trecînd în pna 
dușmanului, iar cei rămaşi acasă, rupînd bucäpen de 


piine în două și trimeţind-o jumătate celor ce se luptau 
Săreau părinţii și fraţii, săreau prietenii și cel cu lubire 
de ţară, adunau ban lîngă ban și se făceuu lunte si 
punte ca să trimeată ce trebuie băieţilor uoşiri, bluţii, 


ca să nu ducă lipsă în ţară străină. 

IX 


Înălțătoare de inimi și dătătoare de fiori a fost por- 
nirea sufletelor prin sate și prin oraşe. 

Cînd a străbătut prin toate colțurile ţării vestea că 
noi ne gătim de război și că ne-am rupt de turci, s-a 
cutremurat de bucurie toată suflarea românească, Gri- 
jile cîte le-aduce războiul au venit mai tîrziu; acum, la 
început, nimeni nu sta să-şi facă socoteala greutăților 
ce-aveau să ne împresoare, iar cînd ne-au împresurat, 
le-am biruit cu bărbăţie și cu inimă veselă.. 

Cei ce povestesc din văzute despre zilele acelea, 
spun că se răscolise ţara întreagă, cum se răscolește 
frunzișul pădurilor cînd bate vintul, și-ţi venea să plîngi 
de 'înduioșare cînd vedeai atîta suflet în țăranii noștri. 

Nu era o bucurie copilărească, în felul, bucuriilor 
cari te cuprind fără veste şi după scurtă vreme te lasă 
iarăși cum ai fost., Țara întreagă își da seama destul de 
bine de drumul anevoios pe care voia să plece; măsura 
lungimea drumului și primejdiile lui. Dar era hotărită să 
plece și să se lupte cu greutăţile, bucurîndu-se că are 
prilej să arate lumii cum știe să se lupte. 

Întreg neamul nostru a tresărit într-o pornire de 
mînie şi rîdea și chiotea în mînia lui, căci vedea sosită 
ziua cînd își va răzbuna tot amarul adunat în suflet de 
vro patru sute de ani. 

Mai frumoasă dovadă nu se poate găsi în lumea 
asta decît purtarea dorobanților și a călărașilor în zilele 
de atunci, dovadă de iubirea de țară a românilor și de 
duhul vitejesc al lor. 

Spuneau adică răuvoitorii noștri că ţăranii de la 
plug — căci era primăvară — au să apuce codrii cînd 
le va veni porunca să s-adune sub steaguri, că se vor 
resfira ca fumul, ca să n-ai de unde să-i aduni. 

Și-a fost cu totul altfel. S-au mirat străinii de buna 
rînduială şi de iuţeala cu care s-au adunat dorobanţii, 

N-au apucat drumul spre codri, ci spre cazarmă. 
Cînd a fost la apel, n-a lipsit nici unul; ba se adunară 
mai mulţi decît cei chemaţi. Veniseră de bunăvoie, nu 
cîţiva, ci cu sutele. în optsprezece zile, de la trimesul 
poruncii să s-adune, toți dorobanţii erau întruniţi, îm- 

brăcaţi ostășește și rînduiţi în batalioane, parcă ar fi 
fost soldaţi de cînd lumea, și erau porniţi pe drum că- 
tre Bucureşti, 

În optsprezece zile, care cum a primit porunca și-a 
lăsat plugul în brazdă şi-a pus la cale în pripă gospo- 
dăria casei și a plecat sub steag. „Sunt de minune, rov 
mânii aceştia, țăranii!“ zicea un general sträin, „si este 
vrednic să trăiască un neam ca al lor, așa de grabnic 
și de gata pentru ţară!“. Și într-adevăr a fost de po- 
veste în lume, că Domnitorul şi-a alcătuit o mare parle 
din oaste chiar pe vremea războiului. 

Am spus că s-adunaseră mai mulţi decit eran cho- 
maţi.. Din cei de prisos s-au alcătuit atunci, în grabá, 
alte opt regimente de dorobanţi și unul de călirasi 
lucru de poveste în lume — așa că în război a plecul 
de două ori mai multă țărănime decît știa stăpînireu că 
putea să plece. 

Tot așa de sprinteni ca ţăranii și tot aşa de gata 
să-și apere ţara au fost şi tîrgoveţii. 

Domnitorul cînd a plecat la Giurgiu și la Calafat, 
a văzut cu ochii săi cît de pornită era ţara spre război 
şi cît de îmbucurată. Pretutindeni El a fost întîmpinat 
cu nespusă înălțare de inimi; locuitorii orașelor îl pri- 
miră cu chiote de veselie și țara întreagă îl încredinţi 

"de ajutorul ei. 

Se pornise de-a lungul ţării. o suflare războinică și 
se însufleţise neamul românesc. 

Bătrînii povesteau tinerilor fapte vitejeşti din str- 
lucitele timpuri ale măririi românilor şi le aprinleuu 
sufletul, îndemnîndu-i la luptă; iar tinerii alergau dq 
bunăvoie să se înroleze. Cei mai bogați plecau la război 
cu hainele şi cu, armele lor, cu caii și cu tot ce trebuie 
oșteanului. 

„Alergară sub steaguri orășeni de toati mîna, Mulţi 
meşteşugari își lăsară lucrul; negustori şi oameni de 
ai cărţii, advocaţi, doctori și ingineri, cu toţii îşi lisari 
casa, plecînd să înmulțească numărul celor ce aveau 
să se lupte cu turcii. Vrednici au fost cu toţii, să le fie 
pomenit numele întru amintire de veci, dar cili mărire 
de carte mi-ar trebui ca să-i cuprind pe toți! Șliţi din 

povestea de mai înainte pe maiorul Candiano al vînă- 
torilor, care a intrat în fruntea oștenilor în Griviţa, El 
era om al legii şi cărturar, iar cînd s-a încins războiul 
și-a! azviîrlit cărţile de legi și a apucat sabia, 

Prin toate satele și orâșele s-a făcut deodată liniște 
şi parcă s-ar fi oprit vremea în loc. Prin sate nu mai 
vedeai decît femei, copii și bătrîni; cei tineri și băr- 
baţii în puterea vîrstei plecaseră spre Dunăre, ca să ape- 
re ţara, și mulţi trecuseră la Plevna, ca să moară pen- 
tra ţară. 

lar prin oraşe tot așa. Numai slujbaşii mai rămăse- 
seră, ca să nu ştirbească rînduielile, ţării. Cîţi dintre oră- 
șenii în puterea de a purta armele nu plecară în tabără, 
opriți de îndatoririle lor obștești, au alcătuit garda na- 
țională, au stat sub arme ca să apere orașele, făcînd 
patrule și ținînd locul garnizoanelor: și* al jandarmilor. 

Şi cum plecaseră grămadă cu toţii la război, cioba- 
nul stătea în rînd cu cărturarul și meseriașul alături cu 
plugarul, boierul umăr la umăr cu muncitorul de prin 
cătun. Nu se uita nimeni că e bogat și din viță mare,” 
ci mergea la pas cu opincarul, făcea marșuri nesfirșite 
pe jos și dormea pe pămîntul gol. 

În rîndurile noastre nu mai era deosebire de stare 
și de învățătură : toţi erau una și un singur gînd îi mîna 
pe toți: „Patria și dreptul meu!“ 

Și astfel ţara întreagă fiind sub steaguri, steagurile 
duceau cu ele peste Dunăre nădejdea, dorul şi soarta 
întregii gutlări românești. 


X 


„La fapta bună, cei buni s-adună; mult pot puţiai 
buni împreună !“ — zicea un poet de-al nostru. 

Războaiele se poartă cu multă cheltuială. Oștirilor le 
trebuie hrană şi îmbrăcăminte. Hrana şi-o aduceau oș- 
lirile de la Plevna din ţara noastră, de peste Dunăre. 

După ce viînturile au rupt podul de peste Dunăre şi 
după ce au dat viscolele și ploile, soldații n-aveau nici 
pîine, nici fîn pentru cai. i 

Își aduceau lemnul de foc de prin Mușcel. Drumul 
din munţii Muşcelului, pe Olt, pînă la Dunăre și de aici 
pînă la Plevna, ridica prețul lemnelor pîna lu 200 și 
300 lei carul. Şi cîte care trebuiau pentru oştire de 
120 000 de oameni, vreme de luni întregi ! 

În Plevna, după căderea ei, se vindea kilogramul «e 
brînză românească cu 20 de lei, o oca de viu obicinuil 
cu şasesprezece lei. l 

Mai tare decît scumpetea se simţea pierderea Iu- 
crurilor. În război soldații își pierd puștile, chipiurile, 
își pierd caii. Un regiment întreg rusesc, la Grivița, 
și-au lăsat raniţele într-o vale și a plecat la luptă; dar 
fiind bătut, s-a întors pe alt drum și astfel regimentul 
întreg a rămas fără raniţe. Altă dată, două regimente 
întregi de ulani au rămas fără friîie; caii, legaţi de pari 
bătuţi în pămînt, s-au speriat peste noapte de zgomotul 
tunurilor și și-au rupt frîiele. 

„Pe drumurile. noroioase dimprejurul Plevnei erau 
sute şi mii de cai morţi, prăpădiţi de*vremea rea și de 
greutățile drumurilor, 

Două lucruri au fost pricina că războiul nostru a 
fost aşa de anevios : Dunărea și lipsa drunfurilor-de-ficr, 
Podul peste Dunăre era la Zimnicea, iar la Zimnicea nu 
era drum-de-iier. Toate lucrurile trebuincioase oștirii 
trebuiau cărate pînă la Zimnicea în trăsuri cu boi, pe 
viscole şi pe ploaie. Apoi la mijloc Dunărea. lar dincolo 
de rîu, iarăși nici un drum-de-fier! Ciîtă pierdere de 
vreme și de lucruri ! 

Dar hainele soldaţilor! Marșurile nestirșite pe cari 
le-a tăcut oștirea noastră au cheltuit nespuse sume pen- 
tru opinci și cizme. În șanțurile Griviței putrezeuu în 
cîteva zile cizmele oștenilor cari stăteau de pazi íin 
noroi pînă la glezne, 

Soldaţii, dormind tot pe cîmpie și așternîndu-și man- 
ialele veșnic ude, căci ploua și nu da soare deloc, ar 
ți rupt și cinci rînduri de mantale, cît a ţinut războiul, 
-dacă li s-ar fi dat. Și cu toate acestea, bieţii flücái îşi 
păstrau mantalele zdrenţuite. La Turnu Măgurele, un 
-dorobanţ, pe drum, se întîlnește cu mai mulţi ofițeri. 
„De ce umbli aşa 2“ — zise un colonel, căci flăcăul era 

numai în cămaşă, cu pantalonii rupți de tot; era pe 
la Crăciun şi un ger de nesuferit. „Păi, trăiţi, dom He co- 
lonel“ — răspunse dorobanţul, „am o manta, dar aia e 
de mare ţinută. Acu sunt în mică ţinută!“ 

Îți crește inima cînd ceteşti gazetele de pe vremea 
aceea și vezi bunăvoința cea multă a mulțimii de prin 
toate, părţile ţării, cum săreau cu toții să adune ce e de 
folos şi de trebuinţă oştirilor. 

Mai întîi bani. Însuși Domnitorul a fost cel dintii 
care a dat o sută de mii de lei ca să se împariă ca adăo- 
gire de leafă ofiţerilor, cărora multe le trebuiau ca să 
plece gătiţi în război. Și pe urma Domnitorului au venit 
alții, cei bogaţi, dînd stăpînirii sume mari, ca să le în- 
trebuinţeze cum va afla mai cu cale. 

Toate județele au votat pe întrecuite anumite sume 
de bani pentru cheltuielile războiului. Prin sate s-au al- 
cătuit societăţi în frunte cu preoţii, ca să adune bani 
şi haine pentru oştire. Era lucru ce te înduioșa, văzînd 
pe ţărani şi pe muncitori dîndu-și din puţinieii bani o 
parte pentru „băieţii noștri“, despre cari povesteau cu 
lacrămile în ochi; cît de bine se luptă la Plevna, 

Si astfel, cu banii cît îi avea visteria și cu acei ce 
s-adunaseră, ne-am potrivit lucrurile așa ca să avem cu 
ce purta războiul. Ne-au dat și rușii mai la urmă cîteva 
milioane, cît le cheltuisem sărind într-ajutorul lor, căci 
era pe bună dreptate să nu cheltuim noi, cînd alergăm 
pentru alții. 

Inima românului e darnică, iar pe vremea războiu- 
lui s-a văzut cît de multă inimă are românul cînd e vorba 
de ţara sa. 

Cei bogaţi, cari aveau putere, au dat oștirii cai şi 
fîn, orz și paie. S-au văzut țărani cari din doi cai tri- 
meteau unul stăpînirii. Numai de la ţărânii de prin sate 
s-au adunat vro șase mii de cai, daţi de bunăvoie. 

S-au adunat, din dărnicia țării, care și căruțe, ha- 
muri și-ștreanguri. 

Veneau ţăranii la primărie, unul aducînd un căpăs- 
tru, altul un frîu ori o şea, și cereau să fie scrişi că 
unul va aduce un car cu fîn, altul că va da de două că- 
măși, altul pînză, altul atitea chile de grîu., Și adunau 

de ale mîncării: făină, sare, unt și brînză, carne afu- 
mată; şi aduceau vestminte, care ce putea: unul opinci 
pentru dorobanţi, altul albituri, mănuși de iarnă, că- 
ciuli, cojoace, ţoale pentru cai. 

Bogaţii dădeau cu ridicata: unul a dat deodată 
cincizeci de mii de chile de grîu; dădeau pănură de 
haine, scînduri, lemne de foc, cumpărau cu miile pere- 
chile de cizme și le trimeteau la Plevna. 

N-aş isprăvi o săptămînă, dacă le-aș înșira pe toate. 
Și după cum e adevărat că la nefericire îţi cunoşti prie- 
tenii, tot așa de adevărat e că în vreme de război cu- 
noști inima neamurilor și puterea lor. 

lar neamul nostru a dat dovadă de ce poale. Și-a 
trimes oștirea în ţara dușmană, și-ntreg neamul a purtat 
de grijă de fiii săi ca un părinte. Oștenii, umăr la umăr, 
că să treacă prin foc; iar ai lor de acasă, mînă la mină, 
ca să-i ajute! 


XI 


Drumul de la Nicopole pînă la Plevna trecea prin 
cîmpii pustiite de oșiiri și prin sate sărăcăcioase. lira 
un drum nespus de rău. Degeaba căutară săpălorii oş- 
tilor să-l îmbunătățească, făcînd poduri de lemn peste 
ape, tăind dealuri și străbătînd prin stînci, Nespusa mul- 
time de trăsuri, cari ducea în tabăra Plevnei lucruri pen- 
tru oştire, a stricat drumul și mai tare. 

Pîn-a fost vreme bună, tot mai era de dus cu dru- 
mul. Pe vremea ploilor şi apoi în iarnă pe viscol, drumul 
spre Plevna era iad. Pe marginile drumului erau numai 
căruţe stricate, cai și boi morţi de greutăţile drumului, 
chiar oameni uciși de viscole şi de ger. 

Pe drumul acesta s-au perindat sute şi sute de mii 
de care și de căruţe. Era singurul drum și al nostru și 
al ruşilor spre Plevna. Şi cîte trebuiau unei oști de vro 
două sute de mii de oameni! 

Cînd şi-au dus rușii la Plevna tunurile de bătut ce- 
tăți, numai pentru acestă tunuri — de toate numai şase- 
sprezece — și pentru ghiulelele lor au trebuit vro cinci 
mii de care, trase de vro patruzeci de mii de bivoli, căci 
la tot carul erau înjugaţi cîte şase și opt bivoli. 

Cinci luni de zile n-a fost liniște pe drumul Plev- 
nei nici o clipită. Era un șirag de care de la Nicopole 
pînă la Plevna, ziua și. noaptea. Necontenit treceau pa- 
honţii ruși, cu bărbile lor zbiîrlite și sălbatece și cu 
straiele pestrițe, cîntînd cîntece de-ale neamului lor; 
necontenit treceau ţăranii români cu carele încărcate 
cu fel de fel de lucruri. 

Drumul era tîrg întreg, zi şi noapte. Cei ce se în- 
torceau cu carele goale se giiceveau necontenit cu cei 
ce mergeau spre Plevna; li se încurcau căruțele, li se 
răstuurnau. închizînd calea. Și era vecinic zgomot și scîr- 
ttit, şi ceartă, și amestec de oameni şi de vite. Printre 
care răzbeau batalioane plecate spre Plevna, cirezi de 
vite pentru oştire, drumeţi pe jos cari se duceau să-și 
vază băieţii ori fraţii în tabără, transporturi și răniţi de 
la Plevna. 

lar carele erau de toate neamurile: unele cu fin, 
altele cu făină, altele cu cizme. Peste scîndurile răstur- 
nate dintr-un car se împiedicau carele cu. doftorii, se 
prăvăleau cutiile cu conserve, butoaiele cu vin, sacii 
cu sare, ghiulele de tun. Şi asta nici domolire n-avea, 
nici sfîrşit. 

Pentru cărătura lucrurilor trebuitoare oștirii, n-avea 
stăpînirea destule trăsuri, cu toate că avea multe, și 
de aceea ţara întreagă s-a găsit singură gata să trimeată 
trăsuri. La început, fiecare județ a dat cîte 150 de tră- 
suri cu cîte trei cai, și cu aceste cinci mii de trăsuri 
ale ţării și cu cîte le avea oștirea s-au putut căra cele 
dintii lucruri ale taberei. 

Mai tîrziu, proprietarii bogaţi au dăruit stăpînirii 
şi căruţe şi vite de jug ori de ham, ba înșiși țăranii 
cari plecau la „băieţii lor“, la Plevna, ca să-i mai vadă, 
se legau singuri să ducă în tabără ori plumbi, ori alte 
lucruri pentru oştire. Un ţăran bogat din Gorj avea un 
băiat în tabără și cînd a început să s-adune pentru oaste 
lucruri dăruite, el a zis: „Din doi băieţi, am unul peste 
Dunăre; dau și bani și doi cai pentru oaste, şi-mi trimei 
și carul, să ducă ce e de dus“. 


N-a fost numai el singur așa. Au fost mulți, au fost 
toţi cari aveau putere. Țara întreagă era pornită să jert- 

fească totul şi era frămîntată dumai de o dorinţă: să în- 
iesnească drumurile şi traiul oștirii. intrate în luptă. 
Fericit între oameni şi vrednic de viaţă e omul care 
tie să-și rupă din bucata sa de piine ca s-o dea la ai 
săi, și nebiruit e neamul care se zvircolește și-și dă totul 
pentru binele ţării. 

Drumul Plevnei e un loc sint peniru români. Pe 
e] au alergat oștenii noștri, ca să smulea drepturile ţării; 
pe același drum s-au întors cu biruinţa şi cu laudă între 
neamuri, El, tot el, ne-a arătat cit şliu su jerilească ro- 
mânii pentru binele obștesc al neamului, şi cine nu ne-a 
cunoscut şi nu ne-a iubit, dac-ar [i slat nuimnui o zi pe 
drumul Plevnei, ca să vadă cine sc duce si'ene se in- 
toarce, și-ar îi mutat gîndul și ne-ar Ti iubii, Ar fi văzut 
cum aleargă românii, cu inima întreaqă, să-și dea banul 
muncit cu sudoarea feţii, pentru haina şi hrana băieţi- . 
lor cari se prăpădeau: pe pămînt duşman apărind ţara. 

Nesfirșit era pe drumul Plevnei şirul de bătrini că- 
runţi ca oaia, porniţi.de prin văile Mugcelului, ori de 
pe cîmpiile Vlaşcei, ca să-și vaza copiii lu Plevna şi 
să le ducă în traistă cîte ceva de acasd, luceau, pe jos, 
bătrînii, drum de. cîte zece zile, chiar ducă nu duceau 
alta decît bietul moș, care pornise din munţii Vrancei 
şi “a mers tot pe jos două săptămîni, cu săi ducă fiului 
său o bucată de pastramă și tutun înlr-o hîrtie. 

Și nestirșii era şirul de care cu boi şi în car puţia- 
tel fîn, iar pe îîn era un copil mic, ori doi, iar pe lingă 
car nevasta cu alt copil în braţe. Hrau nevestele doro- 
banţilor şi ale călărașilor, cari duceau haine şi de ale 
mâncării soldaţilor în ţara păginului. „Cind qindești că 
ai să vii acasă?" a întrebat o nevasta pe birbatu-său. 
„intrebi şi tu, fa, ca nebunii!“ zise ch, „De unde să știu 
eu? Cind om isprăvi cu Plevna!" „Päi ce să zic! Radu 
e mărișor și m-ajut cu el acasă“, zise ca iarăși, vorbind 
de băiatul lor de vro zece ani —- „(lar dacă ţi-c de folos 
aici, opreşte-l, ca să isprăviţi cu Plevna mai iute !”. Ea, 
cu gindul ei, socotea să dea ajulor la Plevna, lăsînd pe 
Radul ei acolo. 

XII 


Ton Brătianu era cel dintîi sfetnic al Domnitorului. 
După ce s-a încins războiul la Plevna, ministrul de Răz- 
boi de pe atunci, generalul Cernat, a fost chemat de 
Domnitor să cîrmuiască luptele. În locul lui a primit Mi- 
nisterul de Război Brătianu, 

El era un om iscusit la vorbă, bărbat chibzuit și cu 
ginduri înțelepte. Se încredea orbește în puterea nea- 
mului nostru și se sprijinea pe sufletul vrednic al ro- 
mânilor. 

Viața întreagă se zvîrcolise pentru înălţarea ţării 
noastre şi pentru sporirea drepturilor ei. Și precum am 
spus la începutul cărții, el se luptase din toate puterile 
să înduplece ţara la război cu turcii și sprijinea cu multă 
rîvnă pe Domnitorul Carol în gîndurile sale. 

Țara era pornită de mult pe drumul către neatir- 
nare, şi vremurile o împingeau spre o făptuire din care 
să ni s-aleagă într-un fel o soartă mai bună. Iar pe vre- 
mea războiului, ţara ardea înfundat şi toţi simțeau că 
s-apropie ceasul izbucnirii focului. 

Iar Brătianu cu Domnitorul au fost aceia cari au 
tot răscolit focul, ca să izbucnească flacăra mare: răz- 
boiul din care am ieşit cu atita laudă. 

Brătianu își luase, cu izvodirea războiului nostru, 
mare răspundere asupra capului său. 

Și-a alergat pretutindeni şi s-a făcut în patru, ca să 
fie toate bine și să ieşim din război cu izbîndă. 

Pe vremea cît a siat Domnitorul la Plevna, Brătia- 
nu a cîrmuit ţara şi a văzut de toate nevoile ei. Din vre- 
me în vreme se ducea. la Plevna și se înțelegea cu Dom-. 
nitorul despre cîte şi.cum sunt de făcut și-i arăta cum 
stau lucrurile în ţară. 

lar aci, în ţară, se învîrtea pretutindeni, ca să le 
puie toate la cale și să le vadă toate, 


Cînd plecau oștiri din Craiova spre Dunăre, el era 
la Craiova, ca să cerceteze dacă oștenii âu haine de-a- 
juns, dacă au hrană, dacă pleacă gătiți în toată legea. 
Pe cei mai slabi de înger îi îmbărbăta cu vorbe puter- 

nice; celor negătiţi cum se cade le aducea dinlr-ulle 
părţi cele trebuitoare şi sta cu ei pînă ce porneau, 

lar a doua zi era.la Tîrgovişte, ca să fie de faţă la 
plecarea oștilor de-acolo. A treia zi era la București, ca 
să plece a patra zi cine știe unde. 

L-a văzut lumea în multe dimineţi, pe cînd încă se 
lupta ziua cu noaptea, cum mergea pe jos la cazarmă şi 
pe la spitalele cu răniţi, ca să vadă ce e pe acolo. Sosca 
fără veste și se încredința de toate cu ochii. 

Şi l-a văzut lumea pe drumul Calafatului, cu capul 
gol, cum mergea în fruntea unui convoi de care cu hrană. 

A luiera grija cea mare, să aibă oștenii la Plevna 
haine și hrană destulă şi la vreme, să aibă plumbi și 
arme, cai şi nutreţ pentru ei, lemne de foc și toate cîte 
sunt de trebuință unei taberi. La Plevna el intra pria 
șanțuri și prin redute, ca să vadă starea şi sănătatea oș- 
tenilor, ca să ştie ce le lipseşte și ce nu. 

Și nu era un om mindru. Stetea de vorbă cu flăcăii 
și-i bătea pe umăr făcînd glume cu ei. 

Odată alergase toată ziua prin tabără și mai spre 
seară, dînd de cîțiva oşteni din cei de Strajă, i-a între- 
bat, din vorbă în vorbă, cum o duc cu hrana, „Cam rău“, 
zise unul. „N-am mîncat: nimic de astăzi-dimineaţi“, 
Brătianu, rizînd: „Ei, atunci tot o duceţi bine. Eu o duca 
rău de tot, căci eu n-am mîncat de-aseară!“ Înfr-ade- 
văr, el nu mîncase toată ziua nimic, căci nu găsise 
vreme. 

Altă dată, plecînd într-o căruță de la Griviţa spre 
Nicopole, spuse vizitiului, care era călăraș, să mîie mai 
iute, că e grăbit. Călăraşul a dat bici cailor, dàr drumul 
fiind rău, trăsura sărea din groapă în groapă și pînă sd 
prindă călărașul de veste, căruța s-a răsturnat şi a lirit 
pe Brătianu în șanț. Bietul călăraș, de spaimă, schimba 
feţe; dar Brătianu, scuturîndu-se de noroi, îi zise: „Nu-i 
nimic, băiete. Zi mai bine să dea Dumnezeu să cadd 
Plevna aşa de iute, cît de iute m-ai trîntit tu în uniţi“, 

întîlnind în tabără pe un soldat, îl întrebă; „Ciji 
turci ai prins tu, măi băiete, pîn-acum ?" Soldalul: 
„Ehei-! Nu e așa de ușor să-i prinzi. Eu n-am prins nici 
unul“, „Atunci dă-mi pușca și chipiul să mă fac soldat 

în locul tău, că tu nu ești de oaste“ Dorobanţul, un 
mehedinţean îndrăzneţ şi care pricepea glumele, îi zise: 
„Ba d-ta nu ești de oaste, ce să faci cu pușca?" „Eu 
nu știu ce fac cu ea — zise Brătianu — dar uite, mă 
prind pe cei vrei, că atiţia turci câţi ai prins tu am să 
prind și eu!“ 

Alături cu Brătianu în guvern, pe timpul cînd s-a 
început războiul, era alt bărbat vrednic, Mihail Kogăl- 
niceanu. Și el s-a străduit mult pentru drepturile noas- 
tre. Era un om cu multă carte şi iscusit întru purtarea 
condeiului și a scris întruna, arătînd lumii ce nedrep- 
tăți ni se fac din partea turcilor. Pe cînd voinicii noştri 
se luptau cu baioneta, Kogălniceanu se lupta cu con- 
deiul, dovedind pe poirivnicii noştri cu puterea vorbe- 
lor scrise, 

Iar după isprăvitul războiului, cînd răuvoitorii noș- 
tri s-au opintit să ne scurteze drepturile, nesocotindu-ne 
străduința și binelacerea, atunci Brătianu și Kogălni- 
ceanu au alergat prin țări străine, pe la stăpiniri, ca să 
se plingă și să ne scoată la iveală dreptul. 


KHI 


O grijă mare a tuturor neamurilor pornite în război 
mai mare și decît grija de hrană și de haine pentru sol- 
daţi, e grija de răniţi și de bolnavi. Mai mare, căci oş- 
ieanul, chiar obosit, tot se mai luptă cu foamea și cu 
frigul şi le rabdă pe toate mai uşor cînd e sănătos. Dar 
bolnavul şi rănitul au nevoie de-o îngrijire deosebiiă. 
Nu poţi iglăsa nici pe un dușman să moară fără lumi- 
nare, dar încă pe un om de-al ţării, care și-a azvirlit 
viaţa în primejdie pentru binele tuturor. 2 

Pentru bolnavii şi răniții noştri s-a îngrijit țara 
într-un chip mai presus de toată lauda. 

Toate spiţăriile din ţară s-au grăbit cu dragă inimă 
să dea de bunăvoie doitorii, mai ales chinmnă și lucruri 
trebuitoare la legatul rănilor. Chinina e de mare neveie 
în tabără, căci boala care umblă mai mult printre oșteni 
sunt trigurile. Osman în Plevna se plingea că nici fọa- 
mea, nici gerul nu i-a amăriț atita sufletul, ca lipsa: de 

chinină şi de sare; îi mureau oamenii şi vitele din pri- 
cina hranei nesărate şi se prăpădeau bolnavii, scuturați 
de îriguri, din lipsa chininei, 

Doftoriile sunt scumpe, dar nu s-a găsit în țară nici 
un farmacist care să nu dea cu mină largă tot felul de 
leacuri și s-ajute în chipul acesta sțăpinirea. 

lar doctorii de prin orașe şi-au lăsat casa și trebile 
lor şi au alergat de bunăvoie peste Dunăre, la spitalele 
oștirii, ca să fie de ajutor doctorilor militari, Ei au stat 
prin spitale, răbdînd gerul și lipsurile cît a ținut roz- 
boiul, fără nici o leafă de la stăpînire și s-au străduit 
ziua şi noaptea să aline durerile bieţilor flăcăi răniţi și 
bolnavi. 

Erau înir-aceeași vreme cîte zece mii de oșteni Dol- 
navi prin cîte svitale erau peste Dunăre și în țuru, si 
pentru aiiția bolnavi trebuiau sute de doctori, N-am 
vutui avea atiţia; dar aceia pe ciji i-am avul au uloryat 
ca pentru mulți. 

Peşte Dunăre, pe pămîntul dușmanilor, crau lroj 
spitale ale. oștirii şi alte citeva ţinute cu cheltuiala va- 
menilor milostivi. Patru erau de-a lungul taberii la salul 
Griviţa. În cel mai mare, al oştitii, încăpeau pesle o mje 
de bolnavi. El era săpat în pămînt ca bordeiele, avind 
odăi cu pereţii de lut. Apoi alte două, ale oşlirii, erau 
pe drumul Pievnii către Nicopole, departe unul de al- 
tul, Peste toate era mai mare doctorul Davila. 

În ţară erau puţine spitale de-ale oștirii, Brau însa 
multe, poate şi peste trei sute, făcute cu cheltuiala oa- 
menilor cu dare de mînă şi cu inima milostiva. 

Mai ales în Oltenia erau mulie, pentru apropiere 
de ţara dușmanului, căci pe rănit şi pe bolnav nu-l poţi 
duce cale îndelungată. În Turnu Măgurele, fiind la ca- 
pul podului peste Dunăre şi cel dinili oras românesc 
pe drumul de la Plevna spre București, crau cele mai 
multe spitale de-ale societăților și de-ale Crucei Roşii, 
Acestea erau potrivite anume pentru bolnavii cari tre- 
buiau să zacă mai mult, În spitalele din tabără se ţineau 
numai cei ce aveau nevoie să li se taie vrun picior, vro 
mînă, să li se scoată gloanțele din carne. Dacă se mai 
întremau puţin, erau trimeși la Măgurele. De aci apoi, 

mai tîrziu, erau trimeși prin spitalele din ţară, la Se» 
„verin, la Craiova,-Pitești ori București. 

Mult bine și nespusă ajutorinţă, vrednică de pome- 
nire din tată în fiu, cît va: fi neamul românesc, au avut 
răniții şi bolnavii din partea doamnelor din țară. 

Mulţime de doamne, bogate și din neam mare, al- 
cătuiră societăți prin orașe, adunînd bani și deschizînil 
spitale. 

Doamnele din Iași ţineau cu cheltuiala lor un spital 
mare în tabăra de la Plevna, altul la Turnu Măgurele și 
unul în lași. Tot așa făcuseră doamnele din București, 
un spital la Turnu Măgurele, doamnele din Ploiești unul 
în orașul lor. Chiar pe la sate înființaseră doamnele spi- 
tale mai mici, parte pe moșiile lor, parte prin sate. 

Doamnele nu adunau numai bani, ci de toate cîte 
trebuie bolnavilor: haine călduroase, plăpumi, albituri,, 
scamă, pînză de legat rănile, ceai, vin, lucruri de-ale 
mîncării, iar celor ieşiţi din spital le dădeau haine și 
bani de drum. Şi cum erau doamne bogate, era prisos 
şi belșug prin spitalele ţinute de ele, așa că la urmă 
doctorii trebuiră, să le roage să nu mai trimeată, cum 
trimeteau plăpămi de mătase, haine de pănură scumpă, 
vinuri scumpe şi dulcețuri, nu pentru că ar fi cheltuiala 
prea mare, dar fiindcă nu tot ce e scump e de folos. 

Multe dintre doamne, în pornirea inimii lor milos- 
tive, îngrijeau singure pe bolnavii din spitale. Le fă- 
ceau ceaiul, le aduceau mîncarea, le ceteau scrisorile 
venite de acasă și scriau altele către părinții răniților; 
însăși ele privegheau în bucătărie ce mîncări li se fac 
bolnavilor. 


XIV 


Crucea Roșie se numește o societate a cărei ţintă 
este ajutorarea răniților în războaie. 

Un om bogat din Elveţia a văzut odată un cîmp de 
bătaie, pe care zăceau mii de mii de luptători. Unii 
mureau de sete şi. de scurgerea sîngelui, alţii de obo- 
seală și de foame, căci o zi şi o noapte ei zăcură fără 
de nici un ajutor. 

Acel om, avînd inimă milostivă și văzînd cîtă tică- 
loşie e pe un cîmp de luptă, a venit pe gindul să puie 
temelia unei societăți pentru ajutorarea răniților în lupte, 

E adevărat că toate oștirile, cînd pleacă la război, 
se îngrijesc să aibă doctori destui, să aibă căruțe de 
adus răniții, dofitorii din de-ajuns şi de toate cîte tre- 
buie bolnavilor. Dar în lupte mari mor cu miile oamenii, 
şi cînd războaiele sunt îndelungate, se îmbolnăvesc așa 
de mulţi soldaţi, încît toate pregătirile oștirii sunt prea 
puţine și neîndestulătoare. 

Și apoi, în războaie, căzuții și morţii nu se numără, 
Soldaţii cei sănătoşi trebuie să meargă înainte, așa că 
n-au nici vreme, nici voie, să se mai gindească la morți 
și la răniţi. lar aceştia rămîn pe cîmpie: răniții, ca să 
moară, iar morţii ca să putrezească deasupra pămîntu- 
lui. Sanitarii și doctorii oștirii fac ce pot, dar sunt pu- 
tini şi obosesc și ei. 

Cu o înghiţitură de apă și cu o bucăţică de piine 
s-ar putea mîntui de moarte mulți răniți de pe cimpii, 
dar nu e cine să le-o dea.. 

Societatea Crucea Roșie tocmai acest rău voiește 
să-l vindece. Îndată ce se începe un război, ea trimele 
doctori, doftorii, căruţe, mîncare, băuturi, paturi, haine 
și tot ce trebuie bolnavilor și răniților în luptă. Din pu- 
țintica avere ce-a izvodit-o dintr-un început elvețianul, 
astăzi averea Crucei Roșii este foarte mare. Mai toate 
stăpînirile din Europa sunt părtașe ale societăţii și în 
toate ţările sunt ramuri de ale ei. Cine voiește poale să 
dea pe lună o anumită sumă de bani pentru socielale. 

Societatea, în vreme de război, dă ajutor deopotri- 
vă amînduror dușmanilor cari se bat. Semnul cei csle o 
cruce roşie pe un steag alb; unde ridică ea un spital, 
își pune semnul. Oamenii ei poartă semnul pe mîneca 
hainei. lar semnul ei n-are nici un fel de supărare din 
partea nimănui. 

Așa s-au înţeles stăpînirile între ele, că dușmanii 
pot să-și facă orice rău, dar de spitale și de casele unde 
sunt răniţi și morți să nu se atingă ; iar pe cîmpia luptei, 
sanitarii şi doctorii Crucei Roșii, sau ,ai oștirii — dacă 

au pe mîneca bainei semnul — pot să meargă nesupă- 
raţi pînă în rîndurile oastei dușmane, ca să culeagă rä- 
niţii și morţii, 

Şi turcii au fost păriași ai Crucei Roșii, dar s-au 
rugat să li se dea voie ca pe steagurile lor să nu fie 
cruce, ci luna în chip de secere, 

Ei însă mai de multe ori au tras cu pușca în sani- 
tarii noştri, 'cari s-au apropiat de redute, ca să culeagă 
pe cei căzuţi. Dar pentru fapta asta neomenpească, stă- 
pinirile Europei au tras la răspundere pe turci. Chiar 
și Osman, la Plevna, de vro citeva ori n-a lăsat pe sa- 
niiarii români şi ruşi să culeagă pe cei căzuți — sub 
cuvîntul că se teme să nu-i vadă așezarea.și starea re- 
dutelor —, dar și Osman a fost rău dojenit pentru aceas- 
ta și multă necinste și-a adus asupra capului. 

Noi.nu numai că am ținut totdeauna seamă de sa- 
nitarii turci şi i-am lăsat în voie să-și caute răniții și 
morții — deși nu prea aveau obiceiul s-o facă —, 'dar 
încă i-am scutit de muncă. Sanitarii noștri adunau fără 
nici o deosebire pe răniţi, fie turci, fie români şi-i du- 
cegau la spital. 

Pe morţii turci îi lăsam în pace ca să și-i îngroape 
turcii după legea lor, și numai atunci îi adunam, cînd 
turcii nu se gindeau să şi-i adune şi-i lăsau să putre- 
zească. : 

În toate spitalele oștirii românești erau totdeauna 
bolnavi ruşi și turci. Odată, la ambularţa cea mare de 
la Griviţa, erau mai mulți ruși decît români, în spitalul 
nostru. lar la Turnu Măgurele au. fost, mai spre iarnă, 
și de zece ori mai mulţi turci decît români. 

Cînd s-a început războiul, Crucea Roșie din ţara 
noastră a început să adune bani de la cei ce voiau să 
dea. Şi s-au adunat în scurtă vreme peste o jumătate 
de milion de lei. Cu acești bani și cu alţii adunaţi în 
urmă, Crucea Roșie a înființat două spitale în tabăra 
de la Plevna şi unul la Turnu Măgurele și a mai ajutat 
cu bani și alte spitale. 


Crucea Roşie dintr-alte ţări ne-a trimes și ea pu- 
țintel ajutor, doftorii şi doctori. 

XV 


Veţi fi știind de prin cărți ori din povestirea celor 
ce-au făcut războiul că pe vremea cînd mii de români 
zăceau pirn spitale de izbitura glonului turcesc, era o 
femeie de neam de regi, cu inimă de înger şi cu sufletul 
întreg, pornită spre mîngiierea celor cu griji și spre ali- 
narea celor cu dureri, Răniţii o numeau „Mama lor“, 
că ea cu milă de mamă îngrijea de răniţi, si vrednică 
era de numele acesta, de cel mai frumos dintre cite le 
nai avea. 

Era Principesa Elisabeta, Doamna ţării. 

Precum a stat cu vitejească mîndrie soțul ci, Dom- 
nitorul Carol, în fruntea bărbaților războinici şi a CU 
tremurat din temelie ţările turcești, așa Doamna Bli- 
sabeta a stat în fruntea femeilor neamului noslru, cu 
grijă de mamă. înduioșată, ștergind iacrămile și alininu 
durerile mulțimii. 

l De cîte ori sosea trenul, aducînd răniți în Buct- 
vești, Doamna Elisabeta alerga la gară și însăişi prilneu 
pe răniţi și trecea din vagon în vagon, îmbirbăiinlu-i 
cu vorba mîngiietoare, împărțindu-le bani și haine yi po 
mulţi luîndu-i cu sihe, ca să le dea îngrijiri în spitalul 
înființat de dînsa la Cotroceni, 

La gară, răniții erau primiţi de multă mulţime, adu- 
nată pe urmele Doamnei. Şi cîntau muzicile marșuri ráz- 
boinice, iar lumea le ura sănătate răniților și le faceau 
toate onorurile ce se fac viteților oşieni. 

Cînd au sosit cei dintii răniţi, Doamna le-a ieşit 
înainte la Tîrgovişte. Şi plîngea, parcă ar fi fost in- 
tr-aievea mama acestor băieți. Și a venit pînă în Ducu- 
vești, stînd tot prin vagoane cu ei, 

Încă de cînd s-a zvonit că va fi război, inima Doam- 
nei Elisabeta era îngrijată de soarta viitoare a celor ce 
vor suferi pentru tară.. lar după ce s-a încins războiul, 
atita şi-a zvircolit milostiva inimă și a alergat pentru 
cei răzbiţi de suferinţă, încît s-a îmbolnăvit la urmă şi 
a fost silită să zacă în pat, istovită de griji și de trude, 
Și de-abia însănătoșită, Ea alerga din nou pe la spitale, 

cu toate că doctorii îi opriseră alergătura şi dintr-asta 
era să i se întoarcă răul boalei. 

A dat totdeauna pildă iar după Ea, toate doamnele 
noastre făceau asemeni. Şi nw se sfia să stea alături cu 
țărancele, cu mamele cari veneau să-și vadă fiii răniţi, să 
stea alături cu ele la paiul bolnavilor, vorbind cu ele, 
aşa de prietenoasă și de bună, încît părea că se cunosc 
de cînd lumea şi că însăși e ţărancă din sat, iar nu Doam-. 
nă a țării. 

V-am povestit mai înainte cum Doamna Elisabeta, 
însoţită de soțul Ei, de Domnitor, a mers la spitalul mi- 
litar din București și intrînd într-o odaie, unde zăcea 
un tunar rănit, însăşi i-a pus pe piept „Steaua Româ- 
niei“. 

Cînd s-a auzit da cel dintii român care a pierit în 
război, ucis de o ghiulea de tun la Islaz, de sergentul 
Florea al Bejanului, doamna Elisabeta a trimes o cu- 
nună de foi de stejar tăiate în bronz, să se așeze pe 
mormîntul celui dintîi român omorit de dușman. Acest 
Florea a început șirul cel așa de lung al morţilor că- 
zuţi pentru neatirnarea ţării noastre. Si pentru multă 
vreme îi va rămîne humele cioplit în piatra de pe mor- 
mînt alături cu numele Doamnei, căci e scris pe cunună: 
„Doamna Elisabeta, sergentului Florea Bejan, mort pen- 
tru patrie“. 

Spitalul înființat de Doamna, lîngă palatul de la 
Cotroceni, a fost de poveste. Cei cari au avut notocul 
să fie îngrijiţi în spitalul acesta, dacă mai trăiesc, îşi. 
vor aduce aminte de el în toate zilele vieţii lor. Așeza- 
rea și starea lor în spital nu se poate arăta cu vorba, 
iar Doamna le era mamă, într-adevăr mamă, cum n-ar 
fi aşteptat nici.de la mamele lor. 

Mîncarea li se da din bucătăria palatului; aceleaşi 
miîncări, cari se pregăteau pentru Doamna şi pentru 
Curte, erau şi ale răniților. Iar îngrijitorii spitalului 
aveau porurică să aducă răniților orişice ar pofti să mă- 
nînce şi să bea, de ar îi fost oricît de anevoios şi de 
scump ceea ce doreau. 

Doamna stetea cît era ziua printre răniți, iar cu Ea 
alături, multe doamne din București, cari îngrijeau de 

răniți; şi cînd era vrunul greu bolnav și se lupta cu 
moartea, însăși Doamna veghea nopţile pe rînd cu doam- 
nele celelalte la capul bolnavului, 

Doamna aducea singură doittoriile răniților și le 
turna în linguriţă, le potrivea lămiia și romul în ceai, 
îi îndemna să mănînce cînd nu voiau, iar cînd soseau 
scrisori de acasă, ea se așeza pe scaun în faţa cite unui 
bolnav şi-i cetea scrisoarea. lar dacă voia rănitul să 
răspundă la scrisoare, Doamna aducea o mescioară 
lîngă pat, lua hîrtie şi condei şi scria mamelor și tafi- 
lor; rănitul spunea din gură ce-avea de spus cui scria, 
iar. Doamna așternea- pe hîrtie vorbele flăcăului. Si sta 
“Doamna cu condeiul gata pînă ce să se gîindească ră- 
nitul ce să mai zică în scrisoare, și el iarăși spunea și 
Ea scria iarăşi. Și cînd el nu se pricepea cum să zică mai 
bine, îl învăţa Doamna, și aşa se sfătuiau amindoi cum 
să scrie. 


XVI 


Doamiia alerga şi pe la alte spitale din București. Și 
o cunoşteau toţi răniții și bolnavii, şi o iubeau, cici 
pentru toți era deopotrivă de bună și de blinda. Un fhi- 
cău dintr-un spital nu voia deloc să ia doftoriile, fiind 
amare de tot; iar el cam îndărătnic. O zi întreagă s-au 
trudit doctorii ca să-l înduplece şi degeaba. Mai spre 
seară veni la spital Doamna. „Auzi, vine Doumnu“, îi 
zise îndărătnicului un îngrijitor. „O să te certe că nu 
iei doctoriile“. Bolnavul se înălță în pat cu multă grabă 
şi zise: „la, dâ-mi într-o linguriţă doftoria“, și o bău 
iute, iute. „Să nu-i spui nimic! că am s-o beau de acu“, 

Nu de cearta ei se temeau bolnavii, că Ea nici nu 
ştia cum să-i certe, ci de supărarea ei. Atita bine le fă- 
cea și cu atita iubire de mamă se purta cu ei, încît tea- 
ma cea mai mare a lor era să nu o supere. 

Cînd s-apropia de patul lor și-i întreba cu ochii 
plini de lacrămi și cu nespusă blîndeţe a vorbelor dacă 
li-e mai bine şi ce le lipsește, atunci bieţilor noștri flă- 
căi li se umplea gura de plins şi-i mulțumeau și-i săru- 
„tau mîinile și iarăși îi mulţumeau. lar unii, cei fără 
mame, plingeau cu hohote. 

Numai o dată, o singură dată s-a întîmplat că la 
putul unui bolnav n-a voit Doamna să meargă vro treł 
zile de-a rîndul, și se ferea de el. Era un bolnav. pe 
inoarte; se dusese de bunăvoie.în război și avea numai o 
mamă bătrînă și săracă; iar el, singurul ei fiu. Simţea 
băiatul că moare şi plîngea întruna de jalea mă-sei. Și 

„cînd a venit Doamna la patul: lui, i-a spus de mă-sa şi 
a început să plîngă iarăși. lar Doamna a stat ce a stat, 
îmbărbătîndu-l, dar deodată a năpădit-o plînsul de se 
scuturau hainele de pe Ea. lar el, văzind-o plîngiad, 
ü început sä plingă şi mai tare, ca În pierzarea minții. 

Era și Ea mamă; avusese o fetiță, pe domnița Ma- 
ria, iar Dumnezeu n-a voit să i-o lase ca să se bucure 
de ea, Și și-a adus Doamna aminte de copilul ei cel 
mort — şi n-avea pe alţii — şi s-a gîndit la potrivirea 
dintre ea ṣi biata mamă a flăcăului şi nu și-a putut stä- 
pini durerea. 

Și n-a mai mers pe la patul bolnavului, ca sä nu 
dea cu plinsul. ei pricină de plîns flăcăului şi să-i facă 
rău amărîndu-i puţinele zile cîte le mai avea. Trei zile 
l-a ocolit, căci a patra zi muri flăcăul. Atunci însăși 
Doamna a scris mă-sei o scrisoare şi i-a trimes un aju- 
ior pe cîte zile amărite o mai fi trăit, 

Celor însănătoșiţi, cînd ieșeau din spital, Ea le da 
bani și de «cheltuială pe drum și ca să ducă părinților 
acasă, Aceştia plingeau ca niște copii, cînd plecau des- 
părţindu-se de „Mama lor“; iar acasă aveau ce po- 
vesti cu pe Lei CEE Doamna Elisabeta, despre 
bunătatea inimii Fi. Jar mamele cele îngrijate, cari își 
știau băieţii R în țară străină, luptindu-se ori ză- 
cînd în luptă cu moartea, binecuvintau pe femeia care 
a fost mamă copiilor lor şi plingeau și cereau mila ce- 
rului asupra Doamnei, „Care le-a miîntuit copiii de 
inoate“. 

XVII 

Pentru răniți s-a îngrijit țara cu inima deplină de 

creștin și de părinte. Dar mai avea o grijă. ; 


Era vorba de o răsplătire a` oștenilor pentru vred- 
nicia lor. Cei ce s-au întors sănătoşi din război, s-au 

găsit răsplătiți îndeajuns prin dragostea nemărginită cu 
care i-a primit ţara, Dar mai îndeosebi au fost răsplă- 
iți cu cea mai mare răsplată pe care și-o dozeşte vi- 
teazul : cu mulţumirea că şi-au făcut daloria, că s-a 
dovedit lumii cine suntem și că lumea: „Român zice, 
viteaz zice |“ 

Aceeaşi mulțumire au avut-o și cei întorși schilo- 
diți. Dar era. creștineşte să le înlesnim traiul de-acum 
înainte, căci se întoarseră cu trupul neîntreg, iar ci, 
mai toţi, erau plugari și meșteșugari. 

Pentru oștenii cei mai viteji se înființase o meda- 
lie, „Steaua României”. Și după cum ai noștri se bălură 
cu toţii vitejește, o primiră mulți dintre ei. lur cei ce 
o primeau aveau dreptul la o pensie anuală pe toată 
viaţa, şi nume de cite 240 iei sergenții, cîte 180 cuprarii 
şi cîte 144 oștenii de rînd. 

Tuturor celor schilodiţi în timpul războiului li s-au 
dat un ajutor pe toată viaţa, plătit cu anul. 

lar pentru dorobanţii și călărașii cîți au luat parte 
la război, s-a făcut o lege”care-i scutea pe toalii viața 
lor de anumite biruri, pe cari ceilalţi locuitori le plă- 
tesc; Apoi, după putinţă, li s-au dat păminturi din mo- 
şiile ţării, ca să întemeieze vetre de moșnean, 

Ofiţerilor li s-a îmbunătăţit leafa printr-o lege antu- 
mită, lar acelor ofiţeri cari pătimiseră în război și nu 
. erau destoinici de ostășie, li s-au făcut toate iulesnirile 
să intre în slujbe de-ale stăpiînirii, avind întiietale la ele, 

lar morților pe cîmpiile de luptă ţara le-a ridicat 
monumente, acolo în ţară străină, ca să le fie numeie 
şi fapta lor de vecinică pomenire și să le știe călătorii 
de prin lume, cînd vor trece pe-acolo și vor vedea mo- 
numentele, că în locul acela au pierit românii, apă- 
rîndu-şi ţara. 

Însăși biserica, pe care a făcut-o Domnitorul la Gri- 
vița, va fi un semn îndelung trăitor al urmelor noastre 
prin. ţara dușmanilor. Astăzi, pe unde ne-am luptat noi, 
nu e ţară turcească, ci bulgărească. Cu războiul nostru 
le-am adus și bulgarilor un bine fără margini, le-am 
mîntuit țara de robie, iar pe ei i-am scos deasupra ne- 
voilor. Cîtă vreme vor cînta. clopotele bisericii din Gri- 


1189 


vița, bulgarii, dacă nu sunt uitători ai binelui făcut, se 
vor închina binecuvîntînd zilele cînd dorobanţii români 
slărîimau puterile turceşti. Pe preotul acestei biserici 
îl ţinem noi, cu a noastră cheltuială și acum. 

Dacă pleci din Vidin spre miazăzi, ajungi după vrun 
ceas de drum în marginea satului Smîrdan, la cimitirele 
oștenilor români căzuţi în lupta cea mai crîncenă a noas- 
iră, la 13 ianuarie 1878. Sunt două cimitire, de amîn- 
două părțile drumului, îngrădite și avînd fiecare la mij- 
loc un monument. De-o “parte sunt ofiţerii, de-o parte 
oștenii de rînd. 

lar pe dealul Opanezului, unde s-au bătut românii 
cu oștile lui Osman şi le-au robit pe toate în ziua că- 
derii Plevnei, ţara a ridicat un monument de piatră cio- 
plită. Acolo, pe creasta unui deal, stă monumentul ca 
un strățer neclintit la capul vitejilor căzuţi pe deal, ca 
și cînd ei ar dormi, iar el veghează somnul lor și ţine 
pază ca să nu-i deștepte zgomotul lumii, 

COROANA DE OȚEL 


Grija cea dintii și cea de pe urmă a marilor voie- 
vozi, pe câţi i-am avut noi de-a lungul vremii, a fost în- 
tărirea neamului nostru, i 

Neamul românesc a fost și este neam statornic a- 
sezat. 

De cînd. îşi aduce lumea aminte, pe noi aicea ne 
ştie, pe marginile Dunării şi pe coastele Carpaţilor. 
Acesta ne-a fost, poate, norocul cel mai mare dintre 
cîte le-am avut. Au răsărit neamuri de-atunci — căci 
sunt două mii de ani — şi s-au stins, iar noi am răzbit 
prin veacuri și-am rămas tot unde am fost. Au venit 
peste noi limbi străine și au căutat să ne împrăștie, ori 
să ne împingă în lături, ca să-și facă loc şi poate că 
ne-au clintit vremelnicește și ne-au revărsat pe de lá- 
turi, dar precum apa valului izbit de țărm se scurge ia- 
răşi la matcă, așa şi noi ne-am întors la locul așezării 
de baștină. 

S-a dovedit cu noi vorba că „apa trece, pietrele 
rămîn“, 

Răul care nu ne-a lăsat să ne întărim într-ajuns a 
fost că aveam două domnii: a Munteniei şi a Moldovei, 
Și eram împărţiţi în faţa duşmanilor.’ 

Și răul s-a tot sporit şi-n urmă turcii ne-au copleșit, 
așa că mai mult de o sută de ani n-am avut nici domn, 
pici ţară, căci ţara ne era robită şi domnul un slujbaș 
al turcilor. 

Dar răul acesta ne-a deschis ochii şi ne-a arătat 
primejdia. De cînd.am început să răsuflăm iarăși, cel 
dintîi gind ne-a fost Unirea domniilor. . 

Strămoșii noştri or fi înțeles ei ce bine le-ar fi adus 
unirea Moldovei cu a Munteniei, dar poate vremile și 
străduințele dușmanilor nu le-au îngăduit s-o facă. Deo- 
dată cu unirea ţărilor surori, noi am ajuns s-avem un 
domn statornic ales de noi, nu trimes cu de-a sila de 
turci și de ruși. Cel dintîi domn al românilor uniți, vred- 
nicul de amintire vecinică, Alexandru Ioan Cuza, nu era 
întru toate pe voia stăpiînirilor, cari ne ținură parte 
împotriva turcilor. și ne-au ajutat sa ne unim. Ele ce- 
reau să ne alegem un prinţ dintr-un neam de domni- 
tori străini. Atunci am ales pe prințul Carol. 

Neamul nostru, unit fiind, s-a deșteplat tot mai 
mult, a prins puteri din an în an tot mai temeinice și 
se simțea toi mai în stare să fie volnic pe soarta lui, 
Domnia siatornică ne-a adus o oaste statornică; și ast- 
tel, bizuindu-ne pe trăinicia neamului, pe Domn și pe 
oaste, la 1877, cînd s-au încurcat turcii iarăși în război 
cu rușii, neamul românesc s-a simţit tare îndeajuns ca 
să scuture. jugul robiei turcești. Şi ca să dovedim că 
suntem vrednici de libertate; am trimes oștirile noastre 
peste Dunăre, să se măsoare cu, turcii, 

Războiul acesta a fost cea mai bărbătească încor- 
dare a neamului nostru, a neamului întreg. 

Am biruit pe turci; am dovedit lumii vrednicia 
noastră în zile de primejdie mare și de-atunci suntem 
liberi, stăpini pe ţară și pe faptele noastre. Nici turcul, 
nici rusul, nici nimeni din lumea asta nu se mai poate 
amesteca în trebile ţării noastre ; nimeni, afară de Dum- 
nezeu și de noi înșine, nu e stăpîn pe soarta românilor. 

La patru ani după război, la 1881, domnia noastră 
a fost ridicată în vaza lumii și pusă. alături cu stăpîni- 
rile străine cele de treaptă mijlocie; căci pînă atunci 
domnia noastră era principat, iar Domnitorul nostru era 
prinț, sau vodă. De la 1881 tara noastră e reaat, iar 
domnitorul rege. 

Rostul acestui lucru e așa: Precum într-un sat, să 
zicem la un ospăț, fruntașii satului, adică acei mai cu 
vază și mai cu carte, ori. din neam mai cinstit și mai 
cu dare de mînă, stau în fruntea mesei, iar acei mijlocii 

cu starea stau pe la mijloc, cei mai codași stau mai că- 
tre ușă, tot aşa stăpînirile țărilor din lume. Cînd s-adună ` 
stăpînirile și cînd e să-și rostească vorba, împărații stau 
în fruntea mesei, regii la mijloc, iar prinții sau voievozii 
şi ducii, oricum se mai numesc ei altfel, stau mai la 
coadă, . 

Pînă-naintea războiului noi nici n-aveam loc în 
casa unde erau adunate stăpînirile. Steteam prin tindă 
ca slujitorii, căci eram robiți turcului, iar turcul sta la 
masă ca stăpîn și el vorbea în numele nostru. După ce 
prin război. ne-am rostit domnirea neatirnală de-a lur- 
cului, am intrat în casa stăpînilor și ni s-a dat loc mai 
către ușă, căci domnia ne ea principat. La 1881 slip- 
nirile cele mai cu putere, văzîndu-ne  vrednicia, ne-au 
chemat mai la mijlocul mesei. 

Schimbîndu-ne telul domniei statornice, din. princi- 
pat în regat, ne-am. schimbat întrucîtva și așezănniuilui 
de baștină al ţării, iar pentru domnie nouă ne-a lrebuil 
semn nou. Cînd s-a încoronat ca rege la 1881, Domnul 
Carol, pîn-atunci principe sau voievod al românilor, i 
s-a pus pe cap o coroană de rege, făcută din oțel de 
tunuri de-ale turcilor biruiţi. 

După așezămiîntul ţării, regele nostru cîrmuioşle 
țara cu ajutorul'a opt sietnici, pe cari şi-i alege Lil, dupa 
cum crede că cer nevoile neamului şi al domniei şi cu 
ajutorul unui mare sfat al ţării, cu parlamentul, lil e 
totodată căpetenia oastei românilor, 

„__De acu înainte scaunul ţării noastre se va moşleni 
din tată în fiu, adică fiul cel mare, întîiul născul 
fetele n-au dreptul să domnească — va sta pe scaunul 
României după moartea tatălui său. Aşa spun legile pärii, 

Dar dintru început chiar, după voia lui Dumnezeu, 
s-a făcut o schimbare în legea moștenirii tronului. Dom- 
nitorul nostru n-a avut parte de copii — a avul numai 
o copilă, pe principesa Maria, care a murit în vîrstă de 
trei ani. Şi astfel, scaunul țării noastre i se cuvenea fra- 
telui mai mare al Domnului, prințul Leopold, Dar el n-a 
primit scaunul, lăsîndu-l fiului său Ferdinand. 

El, deci, nepotul de frate al Domnitorului Carol, 
nădăjduitul urmaş în scaunul domniei româneșii dupa 
Carol I. 

Precum fiecare om caută să-și întemeieze o vatră 
de moșnean, să ridice o casă pentru ai săi, așa și Dom- 
-nul Carol și-a clădit castelul Peleș la Sinaia, ca să fie 
cuibul familiei Hohenzollern și vatra de moșneni a celor 
din familia domnitoare. - 

De-acu înainte numai ajutorul lui Dumnezeu să se 
reverse asupra neamului și a țării noastre, căci noi cei 
de astăzi am pus o temelie neclintită domniei româ- 
nești, ne-am zvîrcolit să întărim neamul, unindu-l sub 
un singur cap, pornindu-l pe calea dreptăţii și a lumi- 
nii, și prin încordările noastre am făptuit așa de mărețe 
fapte, încît vor fi de vecinică pomenire prin cărţi şi ca 
un vecinic soare vor străluci prin veacuri strănepoţilor 
noștri. i 

Numai de-la cumințenia noastră, a tuturor atîrnă 
de acum, pe lîngă voia Celui-de-Sus, soarta românilor. 
Să ne-încredem, ca și pîn-acum, în puterile neamului 
nostru și să fim gata de lupte și de jertfe, cînd e vorba 
de ţara în care zac Înmormîntate oasele părinților noș- 
tri și, iubindu-ne unii pe alţii, să adunăm toate năzuin- 
tele vieţii noastre înspre o singură ţintă a neamului în- 
treg, spre ţinta cea cuprinsă într-aceste patru vorbe: 


PATRIA ȘI DREPTUL MEU! 


CUPRINSUL 


.Prefaţă a MRE 


DOMNITORUL. 


Înainte de război 
în război P- 
Întoarcerea din război, 


OASTEA 


Trecerea Dunării 
Pedestrimea . : PR e 
Tunarii şi săpătorii 

Apărarea şteagurilor 
Călăreţii 

Tabăra Plevnei 

Ofițerii noștri r ze Ioa 
intrarea oştilor în Bucureşti 


ȚARA 


Vrajba între noi şi turci 
Ntatirnarea 


Încordările neamului . 
Coroana de oţel 


` Pag. 


a 


17 
39 
67 


79 

86 
103 
114 
121 
125 
133 
141 


151 
158 


167 
191 


197 


Lector : IOAN ŞERB 
'Tehnoredactor: VASILE CIUCĂ 
Bun de tipar: 8-VI-1992. Coli tipo : 12,5 
Format 1/16 54X84, Hirtie ediţie C 50 gr./m:. 


Tiparul executat la S.C. ,,Polidava“ S.A. Deva 
subh comanda 20041, 


ISBN. 973-95573-9.2 


S o Ra ANR 
| GRAI ŞFSUFLET - 


„CULTURĂ NAŢIC 


a y + P 


